הוועדה המשותפת לוועדת הכלכלה ולוועדת הכנסת לדיון בהצעת חוק התקשורת (בזק ושידורים תיקון - אסדרת ערוצים ייעודיים), כנסת 20, פרוטוקול מספר 8, 2018-01-17 16:00

יואב קיש: שלום לכולם, אחר הצהריים טובים, אנחנו פותחים את הדיון.

יואב קיש: ערוץ 99 עוד דקה יצטרפו לדיון.

יואב קיש: אני נוהג לפתוח כשאני רוצה לפתוח, אני פחות רגיש לשעות הפתיחה של הטלוויזיה, למרות שאנחנו עוסקים בנושא טלוויזיה.

איילת נחמיאס ורבין: היום ניהלתי דיון בוועדת הכלכלה.

איילת נחמיאס ורבין: לא הבנתי למה אנשי ערוץ הכנסת יושבים לי הגב.

איילת נחמיאס ורבין: זה היה שידור ראשון מהוועדה.

יואב קיש: אני עשיתי כבר.

איילת נחמיאס ורבין: פה?

יואב קיש: כן.

איילת נחמיאס ורבין: אולי בנגב.

יואב קיש: לא, פה.

יואב קיש: אבל הם משתמשים - - טוב, שלום לכולם, שלום לחברות וחברי הכנסת.

יואב קיש: חבר הכנסת אחמד טיבי נמצא פה במקום חבר הכנסת דב חנין.

יואב קיש: אני כבר יודע שהייתה בקשה של הסיעה שתחליף אותו.

יואב קיש: כנראה שמיקי זוהר יעשה את זה ואתה תהיה פה בהמשך בהצבעות, אבל היום אתה מצביע במקומו.

יואב קיש: אני רוצה לתת סדר לגבי הנושאים שאנחנו דנים היום.

יואב קיש: אני רוצה לתת בשורה טובה לכולם.

יואב קיש: באזור השעה 20:00 יהיו סנדביצ'ים.

יואב קיש: אנחנו ממשיכים, לא עוצרים.

יואב קיש: אני רוצה להגיד ככה: יש לנו שני נושאים שאנחנו נדון בהם היום.

יואב קיש: הראשון, נושא שהצגנו יחד עם השר איוב קרא לפני כשעתיים, את הכוונה שלנו לשנות חקיקה שתשפיע גם על הערוצים המסחריים הגדולים.

יואב קיש: אנחנו נעלה את זה פה לדיון ביחד עם חברת הכנסת שרן השכל.

יואב קיש: נעשה רגע סדר.

יואב קיש: אנחנו התחלנו מהצעת חוק פרטית של חברת הכנסת שרן השכל, שבאה ונגעה רק בערוצים הייעודיים.

יואב קיש: בהתאם לכוונת הממשלה, כוונת שר התקשורת ומשרדי הממשלה, יש רצון ברור להקל חקיקה ובירוקרטיה על שוק התקשורת ושוק המשדרים המסחריים.

יואב קיש: עכשיו אנחנו, מצד אחד, פותחים, מה שנקרא, ערוץ זעיר מסחרי שיכניס תחרות ויכניס שחקנים חדשים לשוק.

יואב קיש: זו משימה אחת שאנחנו עוסקים בה, שבה אנחנו רוצים מינימום רוגלציה, מינימום מגבלת כספיות.

יואב קיש: זה נתיב של עד 80 מיליון שקל הכנסות, נקי ככל האפשר ממגבלות, שיבנה תחרות.

יואב קיש: מצד שני, אנחנו לא יכולים להישאר במציאות שהערוצים המסחריים הגדולים היו כבולים בה במשך 20 שנה כשהם היו בשוק לא פתוח, לא תחרותי, אז אמרנו: אם אנחנו הולכים ופותחים את השוק לתחרות, שזו כוונתנו, גם צריך לבוא ולהבין איפה הבעיות של הערוצים המסחריים, להקל עליהם.

יואב קיש: אני חושב שיש רוב בין חברי הכנסת לכך שהעולם של שנות התשעים ותחילת האלפיים לא דומה לעולם של היום, ושאנחנו צריכים בעניין הזה גם לעזור לערוצים המסחריים הקיימים בשוק.

יואב קיש: המשימה הראשונה שהתחלנו זה לקחת את כל הערוצים הייעודיים, ללא הבדלי דת, גזע, מין שפה, לא יודע מה אתם רוצים, ולשמור עליהם.

יואב קיש: המטרה שלנו היא לעשות פלורליזם בתקשורת.

יואב קיש: לא יכול להיות שיום אחרי שנעשה את המהלך סוגרים ערוץ, חס וחלילה.

יואב קיש: אני אומר שאם זה מה שקורה, אנחנו נכשלנו בתפקידנו.

יואב קיש: אנחנו דואגים שכל אותם ערוצים ייעודיים יוכלו למצוא את הפינה שלהם ברשות השנייה, יוכלו להמשיך לשדר ללא שינוי מהמציאות הקודמת שהייתה להם בכבלים ובלוויין.

יואב קיש: זה בגדול תמונת המצב שהוועדה הזאת מטפלת בה.

יואב קיש: בסוף, אני אומר לכולם, לא כולם יהיו מרוצים מכל מה שקרה.

יואב קיש: אני צריך שכולם ידעו לחיות בעולם החדש, להרגיש שהקשיבו להם, שמעו אותם וגם עזרו להם.

יואב קיש: אני רוצה לספר לכם, אחד הנושאים הכי כבדים על הערוצים המסחריים זה באמת כל מה שקשור ליצירה, ובצדק.

יואב קיש: יצירה ישראלית בשוק מצומצם של שפה עברית חשובה לכולנו.

יואב קיש: בעניין הזה אנחנו שומרים על היוצרים.

יואב קיש: אתמול היינו בישיבה מאוד ארוכה, חבר הכנסת כבל ואני, עם היוצרים.

יואב קיש: אני אומר לכם, שמענו אותם.

יואב קיש: אני גם הולך טיפה לשנות אולי מהדברים שרצינו לעשות ובאמת לשמור על נושא היצירה ולהקפיד שאם עושים שינויים הם לא יפגעו ברמה כזאת שתזעזע את הענף של היוצרים.

יואב קיש: אנחנו הולכים לעסוק, מכל מה שאמרתי, בשני נושאים עיקריים.

יואב קיש: ראשית, נתחיל בשינויים שאנחנו רוצים להוביל בחקיקה.

יואב קיש: יושבת לידי היועצת המשפטית של הוועדה.

יואב קיש: אני יודע שלא בהכרח עם כל דבר תסכימי.

יואב קיש: את תביעי את ההתנגדות, אם יש לך, ואנחנו נשקול.

יואב קיש: אנחנו כן נבחן את מה שאמרנו מלכתחילה, וזה שבכוונתנו לעשות שינויים שישפיעו גם על הערוצים המסחריים עצמם.

יואב קיש: זה אחד.

יואב קיש: שניים, ברגע שנסיים את זה, נפנה לטפל בערוץ המסחרי הזעיר.

יואב קיש: ביקשתי מכולם להכין את הרשימות של הסעיפים שאנחנו רוצים.

יואב קיש: אנחנו לא עובדים בשיטת ה-white list, אני אומר את זה לכל החברים שהיו פה בסיבוב הקודם.

יואב קיש: בענין הזה אני בהחלט מקבל את ההמלצה של היועצת המשפטית.

יואב קיש: אנחנו נעבוד בעניין של black list, בלי קונטציות לפה או לפה, כשהמשמעות היא שאנחנו נעבור סעיף סעיף ונראה מה רלוונטי לתפישתנו לערוץ זעיר ומה לא רלוונטי.

יואב קיש: זו מהות הישיבה להיום.

יואב קיש: היא תתארך.

יואב קיש: למה היא תתארך?

יואב קיש: כי יש פה את חוק הרשות השנייה עם כל הסעיפים שלו.

יואב קיש: בחלק השני של הדיון, שהוא יהיה דיון ארוך, אנחנו נעבור סעיף סעיף ונחליט אם הוא יחול על ערוץ זעיר או לא יחול על ערוץ זעיר.

יואב קיש: זו הסיבה לכך שהדיון הזה יהיה דיון ארוך.

יואב קיש: עכשיו אני רוצה להתייחס לנושאים שהיו בסיכום עם שר התקשורת וגם עם המשרדים השונים.

יואב קיש: בכוונתנו לשנות חקיקה שתשפיע גם על הערוצים המסחריים הגדולים.

יואב קיש: ראשית, בהתייחסות למבנה הבעלות.

איתן כבל: אדוני היושב-ראש, אפשר הערה לדיון?

יואב קיש: בקשה, הערה לסדר.

איתן כבל: האם אנחנו באמת מתכוונים לעבור על כל הדפים האלה?

יואב קיש: כן, ברמה מסוימת.

איתן כבל: זה או כן או ברמה?

יואב קיש: כן.

איתן כבל: אני פשוט רוצה להציע הצעה.

איתן כבל: זה נשמע לי מופרך.

איתן כבל: אתה בא להקל עלינו.

יואב קיש: לא עלינו, עליהם.

איתן כבל: לא התכוונתי במובן הזה.

איתן כבל: אני חושב שצריך להקים פה, להביא איזה שהוא תחשיב, כי הרוב הוא מוסכם.

איתן כבל: הזמן שנבזבז - -

יואב קיש: אני אגיד לך מה הבעיה שלי.

איתן כבל: אני רק מציע.

איתן כבל: הדברים הם מאוד חשובים, אבל הזמן שאנחנו נעבור - -

יואב קיש: מה אתה מציע?

איתן כבל: אני מציע להקים מתוכנו איזה צוות, לשבת, לעבור דבר דבר, להביא את הדברים.

יואב קיש: כמקשה אחת, בלי לדון?

איתן כבל: לא, על מה שיש הסכמה, ואז אתה עובר אותו - -

יואב קיש: אתה יודע מה זו הסכמה?

יואב קיש: הערוצים הייעודיים יסכימו.

איתן כבל: אתי, גם אתמול כששלחת לי את האס אם אס, היה ברור לי שאני קורא סעיף סעיף ועובר דבר דבר, אבל יש הבדל כשאתה מביא לפה נוסח מבושל, עובר עליו, ואז לא על כל דבר נשארים שעה - -

שרן השכל: אבל מי יבשל אותו?

איתן כבל: אני מציע.

שרן השכל: אני ואתה יכול להיות שנסכים או לא נסכים.

איתן כבל: אתה יודע מה?

איתן כבל: חבר'ה, עזבו.

יואב קיש: יש לי הצעה, חבר הכנסת כבל.

שרן השכל: בגלל זה אמרתי מלכתחילה שנעשה מה כן, מה לא.

איתן כבל: תקשיבי, את מניחה את החוק.

איתן כבל: אם מישהו חושב שזה יכול לקחת - -

שרן השכל: אמרתי את זה בפעם הקודמת.

שרן השכל: בגלל זה אמרתי שנגיד מה כן, לא מה שלא.

יואב קיש: חבר הכנסת כבל, אני חושב, ואנחנו נתחיל בשיטתי, שזה יצליח.

איתן כבל: הלוואי.

יואב קיש: אם אני אגלה במהלך הדיון שאנחנו נתקעים, כי לדעתי אין שוני גדול - -

איתן כבל: זה לא שאני התכוונתי לעקוף את ההקראה.

איתן כבל: ההקראה תיעשה.

איתן כבל: יש הבדל - אתי, את יודעת, גם בוועדה אני עושה את זה - בין זה שאנחנו יושבים ומסכמים את המסגרות ואז יותר קל להתקדם עם זה, מאשר כשאתה מתחיל על כל דבר כאילו פעם ראשונה.

<אתי בנדלר: אני רק רוצה בכל זאת להעיר להצעתך, חבר הכנסת כבל, מדוע נענעתי את ראשי מימין לשמאל ולא הנהנתי מלמעלה למטה.

<אתי בנדלר: הליך החקיקה כעת הוא הליך חריג בכל קנה מידה, במובן זה שעל בסיס הצעת חוק פרטית - הייתי אומרת דלה מבחינת ההיקף שלה - הוועדה מתכוונת - -

איילת נחמיאס ורבין: לבנות מלמטה למעלה.

<אתי בנדלר: לבנות מחדש את עולם השידורים המסחריים.

<אתי בנדלר: עכשיו, ההליך הזה נעשה בלי שהייתה הצעת חוק בעניין, בלי שהיה תזכיר, בלי שיש דברי הסבר להצעה הזאת.

<אתי בנדלר: בונים עכשיו הצעת חוק, ישר דנים ומקבלים החלטות לגביה.

<אתי בנדלר: עכשיו הדברים נעשים, אבל הם נעשים בהיקף הרבה יותר מצומצם.

<אתי בנדלר: אני חושבת שכדי שהליך החקיקה יהיה סביר - אני לא יכולה לומר טוב - בהקשר הזה, זה מחייב לפחות להתייחס לכל אחד מהסעיפים שרוצים לשנות, אם רוצים לשנות, ושיהיה בו דיון.

יואב קיש: מאה אחוז, תודה.

יואב קיש: אני מסכים, אנחנו נפעל כך.

יואב קיש: אני רוצה כרגע לפתוח את הדיון.

יואב קיש: אני אקריא את רשימת הסעיפים שבכוונתי להציג לחברי הוועדה ולפורום, שזה דבר שישפיע על הערוצים המסחריים הגדולים.

שרן השכל: רק על המסחריים?

יואב קיש: על כולם.

שרן השכל: גם על זעירים.

יואב קיש: כל מה שמשפיע על הגדול יהיה בהגדרה על הזעיר.

יואב קיש: אחרי זה תהיה קטגוריה נפרדת רק לזעיר.

יואב קיש: חברים, אני משייך את זה למספר קטגוריות.

יואב קיש: ראשית, הנושא של סוגה עילית.

יואב קיש: בנושא סוגה עילית דיברנו על זה שזה יהיה אחוז מהמחזור.

יואב קיש: יש שאלה פתוחה.

יואב קיש: כרגע המספר שנקבע הוא 12, תריסר אחוזים.

יואב קיש: אנחנו הולכים להעלות את זה.

יואב קיש: אני מבין, ולגבי זה נשמע את משרד האוצר, שהתחילו עם 12, אבל אמרו ש-17 זה המצב הקיים.

יואב קיש: אנחנו נקיים דיון על המספר, איזה מספר, מה יהיה.

יואב קיש: זה כרגע דבר אחד.

יואב קיש: לגבי סוגה עילית, ופה אני רוצה להגיד - -

<אתי בנדלר: וכאן, אדוני, הוועדה חייבת לקבוע מה זה מהמחזור, כי הבנו שאתה מדבר על הכנסות.

<אתי בנדלר: הבנו, ממסמך שנשלח ממשרדה של הגברת רובינשטיין, שאחרים הבינו שזה מפרסומות.

<אתי בנדלר: אני מבקשת לקבל הנחיות ברורות לעניין הזה.

יואב קיש: אז אל"ף, גם על זה נעשה דיון.

איתן כבל: זה מסוג הדברים שחייב - -

יואב קיש: חייב.

יואב קיש: אני אומר, אני לא עכשיו פותח את זה לדיון.

יואב קיש: אנחנו נעשה על זה דיון.

יואב קיש: כשמדברים על מחזור, לתפישתי זה הכנסות מפרסום או מפרסומות דרך הטלוויזיה.

יואב קיש: לצורך העניין, גם תוכן שווקי, גם פרסומות, לא מה שמובא ממקורות אחרים.

<אתי בנדלר: השאלה אם ממתן שירותים לפי החוק - אני לא יודעת - כי זה מוגדר היום כהכנסות בתוספת השנייה.

יואב קיש: נדבר על זה.

יואב קיש: כל דבר ייבחן.

יואב קיש: יש נושא שאני כן רוצה להבהיר פה לכולם.

יואב קיש: יש בנושא סוגה עילית שני דברים שאני רוצה שנתייחס אליהם.

יואב קיש: אחד, נאותות הפקה.

יואב קיש: בנאותות הפקה – דרך אגב, בהמשך לשיחתי אתמול עם היוצרים - אין בכוונתי לגעת.

יואב קיש: נאותות הפקה תישאר.

יואב קיש: אני רוצה להגיד לחבריי היוצרים, וגם בטלוויזיה, לא כולם יהיו מרוצים ממה שקורה פה, אבל כולם צריכים להגיד שבסוף הגענו למתווה נכון.

יואב קיש: מצד שני, לגבי סוגה עילית, כל שאר המגבלות שנמצאות שם - חלוקה פנימית, דרמה, שעות, סוג כזה, סוג אחר - מבוטלות.

יואב קיש: זאת אומרת, הזכיין או בעל הרישיון, שני דברים יעמדו למולו ברגע שהוא בא להכין סוגה עילית.

יואב קיש: יהיה לו מספר שישקף את האחוז מההכנסות שעליו הוא מתחייב להכין, כשמול זה יהיה לו נאותות הפקה.

יואב קיש: איך הוא מחליט אם הוא עושה רק דרמות, אם הוא עושה רק זה, זה כבר בשיקולי הניהול הפנימיים שלו.

יואב קיש: אני מקווה שהבהרתי לכולם את הכוונה שלי בסעיף הזה.

יואב קיש: התיקונים שינבעו מכך הם לא פשוטים, אבל המסר מאוד ברור.

איתן כבל: ועל נאותות הפקה.

יואב קיש: ועל נאותות הפקה.

יואב קיש: לא נכנסים ל-micromanagement של הערוץ בעניין הזה.

איילת נחמיאס ורבין: אלו שתי הצהרות מאוד חשובות.

יואב קיש: כן.

יואב קיש: עכשיו אני רוצה ללכת לנושא הבא, שזה חובת הרכישה של הפקות חיצוניות.

יואב קיש: אנחנו היום נמצאים בחוק במצב שבנושא של הפקות מקומיות יש חובה לזכיינים הגדולים לקנות 65% מהתוכן בחוץ, 35% in-house.

יואב קיש: ההתערבות הגסה הזאת, וזה לתפישתי אני אומר, בהכרחה - זאת אומרת, את התוכן הם עושים ממילא - שתעשו את זה בחוץ, הדבר הזה זה משהו שאני אומר לכם שנראה לא הגיוני.

יואב קיש: אתמול אמרתי שהיה בכוונתי לוותר לחלוטין ולאפשר להם את כל הקנייה בתוך הבית, אם הם רוצים, או בחוץ, ללא מחויבות בחקיקה.

יואב קיש: בעקבות שיחתי אתמול עם היוצרים, ואני אומר לכם את זה, הבנתי את הרגישות, לכן הצעתי היא להחליף, זאת אומרת, 65 בבית, 35 בחוץ, זו ההצעה.

יואב קיש: איילת, תודה, הבנתי.

<איתמר אביטן: כמה זה היום?

יואב קיש: היום זה 35 בבית, 65 בחוץ.

יואב קיש: הייתה כוונה, אני אומר לך, לבטל את זה לגמרי, כי אמרו שזה לא הגיוני שמתערבים להם במה שהם עושים.

יואב קיש: הרי זה כסף.

יואב קיש: את המוצר הם מביאים.

יואב קיש: למה אתה מכריח אותו לשלם למישהו בחוץ יותר יקר אם הוא יכול לעשות את זה בבית?

יואב קיש: נדון על זה.

יואב קיש: אני לא רוצה לדון על זה עכשיו.

יואב קיש: אני עוד פעם אומר, זו פשרה - -

איתן כבל: איתמר, זה בוויכוח.

יואב קיש: חברים, אני ממשיך הלאה.

יואב קיש: יש חובת השקעה בקולנוע.

יואב קיש: גם זה קשור ליצירה, אולי של הפקת קולנוע.

יואב קיש: חובת היצירה בקולנוע עומדת היום על ארבעה מיליון שקלים לכל זכיין.

יואב קיש: בכוונתי להפחית את זה ב-50%, לשני מיליון.

יואב קיש: אנחנו מנהלים דיון על השישה מיליון שהקולנוע מפסיד מזה יחד עם שרת התרבות מירי רגב ועם השר איוב קרא.

יואב קיש: הוא כנראה הולך להבטיח את זה מנתיב אחר.

איילת נחמיאס ורבין: אבל דרך קבע?

יואב קיש: אני לא רוצה לדבר לפני שאני יודע מה הולך להיות.

יואב קיש: אני אומר לך, המשמעות תהיה הפחתת הסכום הזה מבעלי הרישיון הנוכחיים.

יואב קיש: הסכום הזה יועבר דרך תקציב אחר, זו הכוונה של השרים.

יואב קיש: אני אשמע אותם.

דב חנין: אולי זה יורד רק - -

יואב קיש: אנחנו מקשיבים עכשיו.

דב חנין: אני מקשיב לדברים.

דב חנין: יש לי יכולת כפולה.

יואב קיש: הנושא של תכניות מיוחדות יבוטל לחלוטין.

דב חנין: למה?

יואב קיש: אני לא מסביר עכשיו, אני אומר שזאת ההצעה.

יואב קיש: אחרי זה יהיה דיון על כל דבר.

יואב קיש: אני רוצה להגיד עוד דבר לגבי דמי רישיון.

יואב קיש: לגבי הנושא של דמי רישיון לערוצים הגדולים, בחקיקה הזאת לא ניגע בעניין הזה.

יואב קיש: בכוונתו של השר להפחית אותם ב-50%.

יואב קיש: הוא אמר את זה היום.

יואב קיש: בעניין הזה אני מכבד את אמירתו.

יואב קיש: זה לא יקרה בחקיקה.

עודד פורר: על הערוצים הגדולים.

<נגה רובינשטיין: זה אומר שיהיה תיקון תקנות?

יואב קיש: כן, בהגדרה השר קובע.

<נגה רובינשטיין: בהנחה שיש, אם השר קובע.

יואב קיש: השר קובע.

יואב קיש: אני עובר לנושא האחרון, וזה הנושא של מבנה הבעלות.

יואב קיש: אחד הדברים הבעייתים ביותר לשחקנים הקיימים זה נושא מבנה הבעלות.

יואב קיש: אנחנו הולכים לשנות שתי מגבלות.

יואב קיש: את המגבלה האחת שמדברת על בעלות ישראלית - היא היום, לדעתי, 51% - אנחנו מקטינים ל-26%, והמגבלה השנייה שמדברת על החזקה של בעלים יחיד ועומדת על 49%, היא תעלה ל-74%.

יואב קיש: ההיגיון של זה הוא כזה - -

שרן השכל: רק במסחריים, לא בייעודי הזעיר.

יואב קיש: תני לי רגע להסביר.

יואב קיש: כל מה שבמסחריים הוא לכולם, אחרי זה נדבר על - - אני חוזר, המגבלה של החזקה של בעל מניות זעיר - מה שהיה כתוב 51% - יורדת ל-26%.

יואב קיש: את המגבלה של בעל החזקות יחיד אני מעלה מ-50% או 49%, אני לא זוכר כרגע - -

דב חנין: למה לא לתת למישהו 100%?

יואב קיש: אני אחרי זה אסביר מי מקבל 100%.

שרן השכל: באמת למה לא, דב?

שרן השכל: סליחה, אנחנו כבר לא בעולם שיש ערוץ טלוויזיה - -

יואב קיש: חבר הכנסת דב חנין וחברת הכנסת שרן השכל, אנחנו לא מנהלים עכשיו דיון.

יואב קיש: אני רוצה להסביר את ההיגיון של זה.

דב חנין: יואב, תגיד לנו מה ההיגיון ומי ירוויח.

יואב קיש: ירוויחו אזרחי מדינת ישראל.

דב חנין: לא.

דב חנין: מי האזרח שהולך להיות - -?

יואב קיש: אני אסביר לך מי ירוויח.

יואב קיש: אזרחי מדינת ישראל ירוויחו מזה שיותר אנשים ייכנסו לשוק הזה, שיותר גופים יזרימו כספים לשוק הזה.

יואב קיש: אנחנו נזכה ליותר ערוצים.

דב חנין: ויותר ריכוזיות.

יואב קיש: יותר ערוצים.

יואב קיש: אם אתה רוצה תחרות, אתה לא יכול להתנהל כמו בשנות ה-90.

יואב קיש: הגיע הזמן.

יואב קיש: אתן לך דוגמה.

יואב קיש: יש לך היום ערוץ שהוא בהפסדים, לא משנה איזה מהם.

יואב קיש: בין בעלי המניות יש אחד שאומר: אוקי, אני מאמין בערוץ, אני מוכן להשקיע כסף, ויש לך בעל מניות אחר שאומר: אני כבר לא מוכן להשקיע בערוץ.

יואב קיש: עכשיו הדרך היחידה שאותו בעל מניות ישקיע כסף זה אם הוא יתוגמל בהחזקה יותר גבוהה והשני ידולל.

יואב קיש: היום הוא לא יכול לעשות את זה, ייסגר הערוץ, ולשיטת דב חנין הצלחנו.

יואב קיש: עם כל הכבוד, אנחנו ניתן את הגמישות הזאת.

יואב קיש: ולשאלתך, חברת שרן השכל, כשנגיע לזעירים, גם מאה אחוז יכול להחזיק זעיר, אין עם זה שום בעיה.

יואב קיש: נדבר על זה כשנגיע לזעירים.

יואב קיש: אני לא מדבר על זה עכשיו.

יואב קיש: אל תשאלי אותי על מזעריים עכשיו, אני מדבר רק על המסחריים.

שרן השכל: אבל צריך להבין.

יואב קיש: לא צריך להבין עכשיו.

שרן השכל: האם אנחנו מדברים רק על מסחריים - - ?

יואב קיש: אנחנו מדברים על הגדולים עכשיו.

יואב קיש: כל מה שחל על הגדולים חל גם על הזעירים.

יואב קיש: על כל מה שנרצה לזעירים נדבר אחר כך.

יואב קיש: אני מסכם את הדברים שעל הפרק, אליהם נתייחס.

יואב קיש: אחד, מבנה הבעלות.

יואב קיש: דיברתי על שני שינויים שיעלו על הפרק.

יואב קיש: עליהם נדון.

יואב קיש: שניים, בנושא של חובת רכישה של הפקות מקומיות מחיצוניים, אנחנו משנים את הבאלנס - -

איילת נחמיאס ורבין: אתה מציע.

יואב קיש: הכל אני מציע.

יואב קיש: לא הצבענו.

יואב קיש: יהיה דיון על הכל.

יואב קיש: אני מציע לשנות כך שבמקום 35 יהיה 65, במקום 65 יהיה 35.

יואב קיש: השקעה בקולנוע, ירידה ב-50%, לשני מיליון שקלים.

יואב קיש: את דמי הרישיון אני משאיר לשר.

יואב קיש: על ביטול הנושא של תכניות מיוחדות, שזה נושא סוגה עילית, יהיה לנו לדבר על האחוזים.

יואב קיש: רק נאותות הפקה נשארת, כל שאר המגבלות האחרות יורדות מסוגה עילית.

יואב קיש: זה הפרק.

יואב קיש: התחלתי וסיימתי את הפרק על הערוצים המסחריים.

יואב קיש: בקשה, עורכת דין נגה רובינשטיין.

<נגה רובינשטיין: אז רק שאלה עובדתית קטנה.

<נגה רובינשטיין: לגבי דמי הרישיון, שאני מבינה שזה יהיה בחקיקת משנה ולא בחקיקה ראשית ולכן לא יהיה כאן דיון, האם הכוונה שהערוצים המסחריים ישלמו מחצית ממה שהם שילמו ערב המעבר לרישיונות, כלומר מראשון בנובמבר?

יואב קיש: אני יכול להגיד לך רק את מה ששמעתי שהשר איוב קרא אמר לפני שעתיים.

יואב קיש: השר איוב קרא אמר שבכוונתו - היום הערוצים משלמים כ-9, 10 מיליון שקלים – שהערוצים ישלמו 50% ממה שהם משלמים היום.

יואב קיש: זה מה שהוא אמר.

שרן השכל: הוא הצהיר במסיבת עיתונאים שהוא הולך - -

יואב קיש: שאלות הבהרה, לא שאלות לדיון.

יואב קיש: רק אם מישהו לא הבין משהו שאמרתי.

יואב קיש: בקשה, חברת הכנסת שרן השכל.

שרן השכל: בקשר לערוצים המסחריים, אמרנו שהוספנו בסעיף את כל העניין של התוכן השיווקי.

יואב קיש: זה כבר עשינו, צודקת.

שרן השכל: עשינו.

שרן השכל: זה נשאר.

יואב קיש: פתחנו את הנושא של תוכן שווקי עם המגבלות שדיברנו.

יואב קיש: הסברנו, הגדרנו, ואנחנו נקריא אותו לקריאה שנייה ושלישית.

יואב קיש: עוד שאלות הבהרה?

דב חנין: רק הבהרה.

דב חנין: אדוני מביא לפה רשימה מאוד מגובשת של הצעות ורעיונות שיש לי מה להעיר עליהן.

דב חנין: מאיפה כל ההצעות האלו באות?

יואב קיש: אני אגיד.

יואב קיש: תודה רבה על ההערה, אני שמח לשמוע את ההערה.

יואב קיש: אני חוזר על התפישה.

יואב קיש: אתה לא היית, אז בשבילך אני חוזר על תפישת העולם מחדש.

יואב קיש: אנחנו התחלנו בחקיקה שמטרתה היתה לייצר לערוצים הייעודים מסגרת בתוך חוק הרשות השנייה.

יואב קיש: זאת הייתה המטרה הבסיסית.

יואב קיש: יחד עם זה, יש מגמה של משרדי הממשלה, של שר התקשורת, של שר האוצר ושל שרת המשפטים, ללכת לשינוי בשוק התקשורת, כאשר השינוי אומר ככה: אנחנו רוצים לפתוח אותו לשחקנים חדשים, לפתוח אותו לתחרות.

יואב קיש: בחוק הזה אנחנו פותחים מסלול שלא קשור לערוצים הייעודים, למרות שהם ייכנסו אליו.

יואב קיש: זה מה שנקרא מסלול מסחרי זעיר.

יואב קיש: במקום של 80 מיליון שקל הכנסות, שאנחנו נדבר עליהן, אנחנו נותנים איזה שהוא אפיק מסוים של גופים שייכנסו לשוק הטלוויזייה במינימום השקעה כספית.

יואב קיש: אנחנו רוצים שזה יקרה.

יואב קיש: כשאנחנו עושים את המהלך הזה של הגדלת התחרות בשוק, ועוד עשינו פיצול של אפיק 22, לא יכול להיות שאנחנו נישאר עם כל המגבלות שהיינו על השחקנים הגדולים, שאולי כשהם היו שניים אחד מהם לא היה חזק.

יואב קיש: היום הם שלושה שחקנים בשוק קשה, עם תחרות מול גוגל, פייסבוק ומקומות אחרים, עם המון מגבלות שקיימות משנות התשעים.

יואב קיש: אני לא המצאתי שום דבר, זה הכל משיחות שלי עם המשרדים, זה הכל משיחות שלי עם השרים.

יואב קיש: אתה יכול לשמוע מהאוצר את התפישה שלו לגבי כל מה שנאמר, ממשרד התקשורת את מה שהיה.

יואב קיש: שמענו היום את שר התקשורת.

יואב קיש: יש פה כוונה ברורה להקל על הערוצים המסחריים ביכולת שלהם להביא כסף, בבעלות, וגם ביכולת שלהם לנהל את החברה שלהם, את כל מה שקשור בלשחרר להם את החופש התפעולי.

יואב קיש: אנחנו תמיד שמים את היוצרים ואת היצירה לנגד עינינו, לראות איך מצד אחד אנחנו מאפשרים לערוצים לחיות ולא להגיע לקריסה כי אם הם יקרסו אז גם היוצרים לא ירוויחו מזה, ומצד שני, כן לשמר את היצירה הישראלית שמאוד חשובה לנו.

יואב קיש: אני מבקש לעשות רשימת דוברים.

יואב קיש: אנחנו נדבר רגע עקרונית ברמת הח"כים.

יואב קיש: חבר הכנסת איתן כבל, בקשה.

איתן כבל: אני רוצה להגיד גם לך, אדוני היושב-ראש, וגם לדב במידה רבה, בואו נעשה סדר בתוך כל הסיפור הזה.

יואב קיש: למה, לא היה מסודר?

איתן כבל: לא כולם ישבו כמוך וכמוני.

יואב קיש: זה גם נכון.

איתן כבל: אני מדבר במדרגה מעבר.

איתן כבל: תראו, נקודת המוצא הייתה קודם כל הערוצים הקטנים, בואו נשים את הדברים.

איתן כבל: קצת התבלבלנו.

יואב קיש: נכון.

איתן כבל: אולי אני גם ארצה לשים כאן את העניין כדי שהח"כים יחליטו.

איתן כבל: מה אני רוצה לומר?

איתן כבל: נקודת המוצא הייתה: איך מצילים את ערוץ 20, את ערוץ 9, את ערוץ הלא ואת ערוץ 24.

איתן כבל: זה הסיפור.

איתן כבל: עלו דיבורים, פוליטיקה, לא פוליטיקה.

איתן כבל: אני אומר לכם, אני השתכנעתי שחובתי כחבר כנסת, וזה כפי שנלחמתי עבור ערוץ 10, להילחם עבור הערוצים האלה.

איתן כבל: נעשתה פה עבודה סביב הצעה לא רעה בכלל - מידתית, עניינית.

איתן כבל: זה צד אחד.

איתן כבל: עכשיו אני רוצה להגיד איפה הבעיה שלי, ופה אני מתכתב עם היועצת המשפטית במידה רבה.

איתן כבל: אני רוצה שננקוט כאן משנה זהירות.

איתן כבל: כבר, אני מניח, לא ימצא חן בעיני חלק מהאנשים שיושבים כאן מה שאני אומר.

איתן כבל: נדמה לי שהיתה כותרת ב"דה מרקר" – שלך, נתי - שזה מחוק הערוצים הקטנים לחוק הערוצים המסחריים, אם אינני טועה.

איתן כבל: תקן אותי אם אני טועה.

איתן כבל: מה אני אומר?

איתן כבל: אני רוצה שנשים את הדברים בפני חברי הכנסת, בפני אנשי המקצוע ומשרדי הממשלה.

איתן כבל: או שהולכים על זה ועושים את זה במשנה שכל, או שאנחנו מבלבלים האחד לשני את המוח.

איתן כבל: באו הערוצים המסחרים ואמרו: אנחנו בעת הזאת רוצים את חלקנו בתהליך.

איתן כבל: נשאלה כאן שאלה שצריך להניח על השולחן, והיא: האם הצעת החוק שחברתי שרן השכל - כשהיא מסתכלת עלי, היא אומרת: "מתי כתבתי אותה", ואני אומר את זה בחברות - -

רועי פולקמן: זו הרוח שלה.

איתן כבל: זה כמו האותיות האלו שנכתבות - -

יואב קיש: אני יכול להגיד לך שהיא מסכימה עם כל מה - -

שרן השכל: בדברי ההסבר - -

איתן כבל: אני אומר את זה בבדיחות הדעת.

איתן כבל: זה כמו בהארי פוטר, את רואה מילים נכתבות.

איתן כבל: זה בסדר, אני איתך.

איתן כבל: את יודעת שאני איתך.

איתן כבל: אני רוצה שנשים פה את הדברים כדי למנוע לאחר מכן את כל השיח, הוויכוחים והדיבורים.

איתן כבל: נשמע את חברי הכנסת מדברים עם הערוצים.

איתן כבל: מה אני רוצה לומר לכם?

איתן כבל: השאלה אם המסד הזה שמונח כאן כדי קודם כל להציל את הערוצים הייעודיים האלה, הוא באמת יכול לשאת את הפלטפורמה הכל כך כבדה שקוראים לה הערוצים המסחריים.

איתן כבל: דבורה, נגה, ואני אומר לכל החברים שיושבים כאן, אני חושב שצריך לעשות מהפכה הרבה יותר גדולה סביב הערוצים המסחריים.

איתן כבל: אני אומר את זה, זאת דעתי.

איתן כבל: כשאין מדיניות, זה נראה כמו מי שמסתובב עם מטף שעובר ומנסה לכבות את האש ולהציל.

איתן כבל: אולי הם לא מסכנים, אבל המצב שם קשה מאוד, שאף אחד כאן לא יתבלבל.

איתן כבל: הוא כבר כמה שנים טובות.

איתן כבל: מה שאני מנסה לומר לך, אדוני היושב-ראש, לערוצים המסחריים ולחברי הכנסת, עוד נתווכח על הערוצים הייעודים, אבל אם אתם שואלים אותי, זה די - - אני חושב, גברתי היועצת המשפטית, שעד עתה נעשתה עבודה לא רעה, גם אם היא לא שלמה, גם אם היא לא הכי הכי ואולי היה אפשר לעשות עוד יותר טוב.

איתן כבל: אני מזהיר ואומר, ואני אעזור לכם ככל יכולתי, אל תגזימו.

איתן כבל: אני אומר לכם, אני אומר לך אדוני היושב-ראש, אני אומר ללא מורא וחשש, אל תגזימו, שלא נתכוון לטוב ונמצא מפילים על כולנו את כל המבנה שקוראים לו שוק התקשורת בישראל.

איתן כבל: יהיו בינינו כאן ויכוחים ענייניים, מקצועיים.

איתן כבל: כך אני רוצה שננהג.

יואב קיש: תודה.

יואב קיש: לגבי חברת הכנסת שרן השכל - היא גם תאמר את דבריה – התייחסת לרוח המפקד.

יואב קיש: אני יודע שהיא שם במאה אחוז.

יואב קיש: היא פתחה את הצוהר.

איתן כבל: חד משמעית.

איתן כבל: אני אמרתי את זה - -

יואב קיש: אני לא סתם הולך עכשיו ומפעיל חקיקה שנוגעת גם בערוצים המסחריים.

יואב קיש: צריך להבין את ההיגיון.

יואב קיש: דרך הערוצים הייעודים פתחנו פתח לתחרות, הגדרנו ערוץ זעיר.

יואב קיש: השוק משתנה.

יואב קיש: חייבים לתת מענה גם לערוצים המסחריים.

יואב קיש: בעניין הזה יכול להיות שדעתי חלוקה על דעתה של היועצת המשפטית, אבל לא יכול להיות שאנחנו נלך לכזה שינוי משמעותי בשוק המסחרי, אבל נגיד להם: הכל נשאר אותו דבר, לא משפיע - -

איילת נחמיאס ורבין: להיפך.

איילת נחמיאס ורבין: היועצת המשפטית אמרה שהאנומליה נובעת מזה שהתחלנו בהצעת חוק פרטית שהפכנו אותה לחוק ממשלתי, כאשר זה בלי מדיניות ממשלתית.

איילת נחמיאס ורבין: היא צודקת באלף אחוז.

<אתי בנדלר: ודאי.

<אתי בנדלר: להיפך, אני חושבת שצריכים רפורמה הרבה יותר משמעותית.

איתן כבל: נכון, גם אנחנו חושבים כך.

איתן כבל: כל העניין היה, כיוון שהאוצר - -

עודד פורר: העניין היה על התהליך.

איתן כבל: כן, התהליך.

איתן כבל: הוויכוח ברגע זה הוא לא על המהות, הוא על התהליך.

איתן כבל: אני מאלה שסבורים צריכים ללכת לדרמה הרבה יותר משמעותית שמתקיימת.

איתן כבל: הרי ממילא גם האוצר טוען שהוא הולך להביא רפורמות כאלו ואחרות.

דב חנין: הבעיה שכרגע אנחנו מקדמים עוגה שהיא אפויה רק בחצי, כאשר בחצי השני שמנו חומרים שלא עורבבו בכלל.

שרן השכל: איתן, אני רוצה לגעת בכמה דברים שאמרת.

שרן השכל: תראה, הצעת החוק שלי באה ברוח של לבוא ולפתוח את שוק התקשורת.

שרן השכל: כדי לנסות להעביר בוועדת שרים לענייני חקיקה עם כל ההגבלות, היינו צריכים להסיר מפה ולהסיר משם.

שרן השכל: ניסינו לשים את הרגל בדלת כדי להעביר, כי, איתן, זה משהו ששנים אף אחד לא רצה לגעת בו.

שרן השכל: ברור שצריך רפורמה רחבה.

שרן השכל: בגלל זה גם מביאים רפורמה הרבה יותר רחבה בחוק ההסדרים שנוגעת לערוצים המסחריים, אבל מה, כולם מפחדים לגעת בנושא הזה.

שרן השכל: נדב מהאוצר סיפר לי שכשפתחו את החוק של הטבות המס ורצו לעשות איזו שהיא הטבת מס קטנה לצפון, לעזור להם, חשבו שזה יעלה ארבעה מיליון שקל.

שרן השכל: אחרי שכולם הגיעו לוועדה, הכניסו לחץ פה, לחץ שם, הם יצאו עם איזה מיליארד וחצי או משהו כזה.

דב חנין: את אומרת שזו שיטה טובה.

שרן השכל: לא, אבל זה העניין.

שרן השכל: לנו בכנסת יש הזדמנות אחרי שנים שלא נגעו בזה, לנסות ולעשות פה מהפכה, לשנות, לפתוח ולסייע לשוק.

שרן השכל: אם אתה שומע שלושה ערוצים מסחריים שאומרים: אנחנו לא יודעים איך אנחנו נמשיך, אז בוא ננצל את הרגע לבוא ולסייע.

שרן השכל: זה קודם כל.

שרן השכל: עכשיו לעניין.

שרן השכל: אני שמחה שהכניסו את הבקשות שחזרתי עליהן בישיבות הקודמות, אבל יש עוד שלושה דברים שלא דיברנו עליהם בנוגע לערוצים המסחריים שהיושב ראש לא אמר.

שרן השכל: הראשון, החלוקה של כספי הבידים שאמורים לחזור אליהם.

שרן השכל: זה ייתן להם רווחה כלכלית.

שרן השכל: זה כמה מיליונים שיכולים לעזור להם בתקופה הזאת.

שרן השכל: יש לנו אפשרות להכניס את זה, אני חושבת שזה חשוב.

שרן השכל: הדבר השני שדיברתי עליו לא מעט פעמים, העניין של הביטחונות.

שרן השכל: לא הגיוני שישימו בתוך כספת ביטחונות של 70 מיליון שקל, שזה כסף שיכול ללכת ליצירות, לטלוויזיה, לדברים כאלה.

שרן השכל: אנחנו צריכים לגעת בזה כדי לבוא ולהקל עליהם.

שרן השכל: היוצרים נמצאים פה.

שרן השכל: אנחנו מדברים כל הזמן על איך אפשר לסייע.

שרן השכל: היצירה הישראלית היא לא רק יצירה ישראלית, היא יצירה לאומית.

שרן השכל: זה נכס לאומי, זה נכס לשפה שלנו.

שרן השכל: המטרה שלנו היא לבוא ולעזור לכם.

שרן השכל: כשאנחנו ניצור ערוצים מסחריים יציבים, ערוצים נוספים שייכנסו לתוך השוק, הם יצטרכו להשקיע ביצירה לאומית, זו המטרה.

שרן השכל: חשוב לי שגם פה נדון בדברים האלה.

שרן השכל: הדבר השלישי שאמרתי שיקל עליהם מאוד ואמרנו שנדון בזה לקראת שנייה ושלישית, הנושא של ההפצה.

שרן השכל: הערוצים היום משלמים על ההפצה של הערוץ לרשות השנייה, ובצדק, אבל הם גם משלמים לציבור, לטלוויזיה.

שרן השכל: אם הם כבר משלמים דמי רישיון וכו', זו אחריות של הרשות השנייה לבוא ולהפיץ את זה.

שרן השכל: אפשר להקל עליהם גם פה בעוד כמה מיליונים.

שרן השכל: אלה שלושה הדברים שדיברתי עליהם - זה בנוסף לדברים שהיו"ר אמר - שטרם דנו בהם.

איתן כבל: וגם את המקורות הכספיים מאיפה להביא אחר כך.

שרן השכל: זה בידים.

שרן השכל: זה כסף שנמצא במשרד התקשורת.

שרן השכל: זה יושב שם.

שרן השכל: הביטחונות יושבים שם, אפשר לשחרר את זה.

איתן כבל: בסדר, גברתי, אני לא נגד.

איילת נחמיאס ורבין: זה ערבויות.

איילת נחמיאס ורבין: צריך לשנות את החוק בשביל זה.

שרן השכל: בדיוק בשביל זה התכנסנו.

עודד פורר: הבסיס שיצאנו איתו לדרך הוא אותם ערוצים ייעודיים שרצינו לראות שהם לא נפגעים ולא נמחקים בדרך.

עודד פורר: הם אלה שזקוקים להגנה.

עודד פורר: על מי אנחנו באים להגן בחקיקה הזאת?

עודד פורר: אנחנו באים להגן על ערוצים מסוימים שנותנים שירות.

עודד פורר: זה חשוב וקריטי לנו.

עודד פורר: הרי ממה נפשך?

עודד פורר: צריך להגיד את זה פה לצדדים שמנסים לחשוב שעכשיו כל ערוץ כזה יצטרך לעמוד בסטנדרטים של עשרות ומאות מיליונים שמתנהלים בערוצים הגדולים.

עודד פורר: קח את ערוץ הלא.

עודד פורר: כל פוטנציאל השוק שלו הוא לא פוטנציאל השוק של כלל מדינת ישראל, הוא בסך הכל מיליון וחצי דוברי ערבית.

עודד פורר: הוא צריך להתחרות ולהתמודד, עם הכלים שיש לו פה, מול אלג'זירה, מול הערוץ הירדני, מול הערוץ הלבנוני, כל אחד עם הכיס העמוק שלו.

עודד פורר: ואני גם שואל, מה האינטרס של מדינת ישראל?

עודד פורר: איזה ערוץ אתה רוצה שמישהו שהוא דובר ערבית יראה במדינת ישראל?

עודד פורר: אתה רוצה שהוא יראה את הערוץ שנמצא פה, שמפוקח בצורה כזאת או אחרת, שאנחנו רואים את התכנים שלו, שעושה יצירה מקומית, או שאתה רוצה שהוא יראה אלג'זירה, ושאותו אזרח יקבל את האג'נדה או את המידע שלו מאלג'זירה?

עודד פורר: אותו דבר לגבי ערוץ 9.

עודד פורר: אני רוצה ערוץ בשפה הרוסית שנותן שירות ל-800 אלף איש.

עודד פורר: זה מה שהם רואים.

עודד פורר: הם רואים בשפה הרוסית.

עודד פורר: מה הם יכולים לראות?

עודד פורר: את הערוץ הראשון ברוסית?

עודד פורר: אני רוצה שהם יקבלו מפוטין את המידע?

עודד פורר: זאת האלטרנטיבה.

עודד פורר: אנחנו צריכים למצוא את הדרך להגן על הערוצים בלי לשפוך את התינוק עם המים.

עודד פורר: כשרוצים לגעת בערוצים ולעשות את הרפורמה הגדולה - שרן, אני מסכים איתך - צריך לבחון את הנושא של הביטחונות, אבל כשערוץ מסוים - - כל הערוצים הגדולים נמצאים בגרעונות.

עודד פורר: אם יש פה ערוץ גדול שהוא לא בגירעון, שיגיד לי, שירים את היד.

עודד פורר: כולם בגירעון.

איילת נחמיאס ורבין: לא.

איילת נחמיאס ורבין: הערוצים המסחריים?

עודד פורר: כן.

איילת נחמיאס ורבין: איתן, תוציא את הטישיו.

איילת נחמיאס ורבין: תירגעו.

עודד פורר: אני אגיד לך למה אני אומר את זה, איילת.

עודד פורר: אם פותחים את השוק, אנחנו יכולים להגיע למצב שערוץ מסויים קורס.

עודד פורר: למה מיועדים הביטחונות בסוף?

עודד פורר: כשכל העובדים האלה יצטרכו להגיע, כשכל הספקים יצטרכו להגיע, לאן הם יגיעו?

עודד פורר: לפה.

עודד פורר: מי יצטרך לשלם?

עודד פורר: האוצר יצטרך לשלם את כל זה?

איילת נחמיאס ורבין: לא בשביל זה מיועד הכסף ברשות השנייה.

עודד פורר: גם לטובת העניין הזה.

איילת נחמיאס ורבין: אני הערתי, לא בדיון האחרון אלא בדיון לפניו, שבאנו להפוך את הפירמדיה ולשים אותה על השפיץ שלה, ועל כן אני מתחברת מאוד לדבריה של היועצת משפטית.

איילת נחמיאס ורבין: באמת היוזמה של חברת הכנסת השכל הייתה יוזמה מאוד מאוד ספציפית.

איילת נחמיאס ורבין: היא ללא ספק האירה אלומה על עולם שעבר שינויים דרמטיים, עובר עדיין שינויים דרמטיים.

איילת נחמיאס ורבין: נדמה לי שאני הערתי - לא צריך שהערוצים המסחריים יקפצו עלי – בדיון הראשון את ההערה בנושא המצב הכלכלי לאור הפיצול.

איילת נחמיאס ורבין: אני יכולה להגיד לכם שלפני יותר משנה הלכתי לאחד מחברי הכנסת הבכירים ואמרתי לו: בוא תנסה אולי לדחות את הנושא של הפיצול, אולי בכל זאת כדאי לשקול את זה מחדש, אבל אז קיבלתי תשובה שראש הממשלה לא רוצה לגעת בזה כי זה אולי לא נוח ואולי מפחיד.

שרן השכל: זה לא נשמע - -

איילת נחמיאס ורבין: זה מאוד מאוד בעייתי.

איילת נחמיאס ורבין: אני חושבת שאנחנו כל הזמן מתעלמים מגודל השוק הישראלי.

דב חנין: ראש הממשלה לא רוצה לגעת בזה?

דב חנין: מישהו מאמין שהוא לא נוגע בזה?

איילת נחמיאס ורבין: כך נטען.

איילת נחמיאס ורבין: בכל מקרה, זה מה שאני חושבת על הפיצול.

איילת נחמיאס ורבין: אני רוצה להגיד שהפיצול הזה, ככל הנראה, יפגע לפחות באחד מבין הערוצים המסחריים מבחינה כלכלית באופן דרמטי.

איילת נחמיאס ורבין: כרגע, איתן, אני לא יודעת, לפחות על אחד מהערוצים המרכזיים האלה לא ידוע לי שהוא צפוי להפסד, גם לא הפלטפורמות שמעבירות את השידורים.

איילת נחמיאס ורבין: לא ידוע לי שהן צפויות לעבור להפסד.

איילת נחמיאס ורבין: בערוצים המסחריים ובערוצים הייעודיים יש בעיה, זאת האמת.

איילת נחמיאס ורבין: אני רוצה רגע להעיר הערה למה שאמר יושב-ראש הוועדה בפתח דבריו.

איילת נחמיאס ורבין: אמרנו כבר בדיונים הראשונים שיש כמה רגליים שעולם התקשורת הישראלי חייב להישען עליהן.

איילת נחמיאס ורבין: אחת, הנושא של סוגה עילית; שתיים, נאותות הפקה, ושלוש, ההפקות החיצוניות.

איילת נחמיאס ורבין: תיכף נריב על זה.

איילת נחמיאס ורבין: הנושא הרביעי, ואת זה אי אפשר לנתק מכל הדיון פה, זה הנושא של מבנה הבעלות.

איילת נחמיאס ורבין: לגבי נושא של נאותות ההפקה בסוגה עילית, אני מברכת את היושב-ראש שהוא השתכנע בכך שאי אפשר לגעת בדברים האלה.

איילת נחמיאס ורבין: לגבי הנושא של חלוקת ההפקות, נורא קל להגיד: טוב, זה 65 אחוזים ו-35 אחוז, בואו נהפוך את היוצרות ל-35 אחוז ו-65 אחוז.

איילת נחמיאס ורבין: צריך להבין שזה במונחים של בתים שמתפרקים פה בארץ.

איילת נחמיאס ורבין: בסוף זה היוצרים.

איילת נחמיאס ורבין: הם עצמאיים, הם קטנים.

איילת נחמיאס ורבין: כמו שאני נוהגת לומר, תחתית שרשרת המזון.

איילת נחמיאס ורבין: אנחנו נתווכח על הדבר הזה.

איילת נחמיאס ורבין: אני חושבת שלכל הפחות זה צריך להיות חמישים אחוז וחמישים אחוז, אבל נריב על הדבר הזה.

איילת נחמיאס ורבין: לגבי הנושא של חובת ההשקעה בקולנוע, לא יהיה קולנוע ישראלי אם לא יהיה מקור ל-6 מיליון שקלים האלה.

איילת נחמיאס ורבין: אין לי התנגדות עקרונית לכך שלא הערוצים המסחריים ישאו בזה.

איילת נחמיאס ורבין: המדינה לא משקיעה מספיק בקולנוע, בוודאי לא בפרופרציה ל-OECD.

איילת נחמיאס ורבין: אם המדינה מוכנה לקחת לבסיס התקציב שלה את שישה מיליון השקלים האלה, אין לי בעיה עם זה.

איילת נחמיאס ורבין: תכניות מיוחדות, כמו שאמרת, זה לא בעיה.

איילת נחמיאס ורבין: מבנה הבעלות זו סוגיה מאוד מאוד משמעותית.

איילת נחמיאס ורבין: אם אינני טועה, משרד המשפטים בשבוע שעבר אמר בצורה מאוד ברורה שהוא סבור שאין לשנות נכון להיום, עם כל הנושא של שינוי מבנה חוק התקשורת, כולל האינטרנט, כולל הפלטפורמות הנוספות, את מבנה הבעלויות, כולל בהתייחס להערותיה של הממונה על ההגבלים העסקיים.

איילת נחמיאס ורבין: לגבי ההורדה של מבנה הבעלות הישראלית מ-51% ל-26%, אני רוצה שנקבל חוות דעת מסודרת מה זה אומר.

איילת נחמיאס ורבין: זה כולל, מבחינתי, את משרד המשפטים, זה כולל את הרשות השנייה שבדרך כלל אמונה בזמן הגשת מכרזים על הדברים האלה, לבחון את השרשור של הבעלות.

איילת נחמיאס ורבין: אני רוצה לראות מה העמדה המשפטית שלהם בעניין הזה.

איילת נחמיאס ורבין: העלייה בעלות יחיד בהפקות מ-49% ל-74% זאת עלייה מאוד דרמטית, שגם היא חייבת להיות מגובה בחוות דעת משפטית מאוד מאוד מסודרת וברורה מה פתאום העלייה.

איילת נחמיאס ורבין: זאת אומרת, אם 74%, אז כמו שצעק קודם דב, למה לא 100%.

איילת נחמיאס ורבין: כל מה שאמרתי בהקשר הזה לא נוגע לנושא הערוצים הזעירים המסחריים (הייעודיים), שגם עליהם נצטרך לקיים דיון, כולל על היקף השידורים הייעודיים שהם מאוד חשובים בעיני כולנו סך הכל.

איילת נחמיאס ורבין: היועצת המשפטית, האם מה שאנחנו מחילים כאן בנושא מבנה הבעלות יחול גם על הערוצים הייעודיים או הזעירים מסחריים?

<אתי בנדלר: זה חל על כולם.

איילת נחמיאס ורבין: אני רוצה להגיד, אם עודד פורר חברי מוטרד מהבעלות, ממה נפשך?

איילת נחמיאס ורבין: זאת אומרת, כמה קל יהיה לאיזו חברה קטרית משורשרת, למרות שבעיקרון צריך לשרשר עד היחיד, עד בעלות של בן אדם עם שם - - איזו מניעה תהיה לאותם אנשים שאתה מודאג שממילא יחזיקו בכלי תקשורת כי הם זרים, מלהיכנס לשוק התקשורת כאן?

איילת נחמיאס ורבין: על כן, אני חושבת, הדברים האלה צריכים להיות מאוד מאוד ברורים.

דב חנין: אני מאוד מוטרד מהרשימה המאוד מסודרת שהביא חבר הכנסת קיש לפני כמה דקות.

דב חנין: אני מוטרד משתי סיבות.

דב חנין: קודם כל, הסיבה שאני מבין שגם העלתה היועצת המשפטית של הוועדה.

דב חנין: אנחנו נמצאים בכל זאת בפלטפורמה של הצעת חוק פרטית שהייתה ממוקדת.

דב חנין: אומרת לנו ביושר חברת הכנסת השכל, שאחת הסיבות שהיא מאוד מיקדה את הצעת החוק שלה וצמצמה אותה, הייתה בגלל שהיה לה קושי להעביר הצעה רחבה יותר בוועדת שרים לענייני חקיקה כי מן הסתם הרבה מאוד גורמי מקצוע היו מעלים שאלות ואולי מתנגדים.

דב חנין: מה בעצם קורה?

דב חנין: העבירו הצעת חוק פרטית בהיקף מאוד מאוד צר, כשהיום מביאים לנו פלטפורמה מאוד רחבה, שהיא ברובה, כמו שאמרתי קודם, לא מבושלת עד הסוף.

דב חנין: היא מעלה שאלות מאוד רציניות.

דב חנין: אנחנו לא יכולים באיזה שהוא הליך מהיר של דיון בוועדה לסכם אותן, ללמוד אותן, לגבש לגביהן דעה ולקבל לגביהן החלטות מושכלות.

דב חנין: יש דברים שצריך לטפל, חברת הכנסת השכל, ואני איתך בדברים האלה.

דב חנין: אני אמרתי את זה בדיונים קודמים.

דב חנין: אני מצטרף למה שאמר חבר הכנסת פורר בעניין הזה.

דב חנין: בנושא הזה יש בינינו הסכמה מלאה.

דב חנין: כאשר יש ערוץ שמשדר בשפה הרוסית והוא צריך להתחרות עם ערוצי טלוויזיה ברוסית - - אם אני רוצה שאנשים בישראל יסתכלו על ערוץ הטלוויזיה ברוסית, אני צריך לאפשר לערוץ הזה תנאים נוחים, להקל עליו כמה שניתן, כדי שהוא יוכל לעמוד בתחרות מול ערוצים ברוסית.

דב חנין: אותו דבר בדיוק לגבי ערוץ בערבית.

דב חנין: אני מעוניין לתת לערוץ בערבית את כל האפשרות לעמוד בתחרות עם ערוצים שמשדרים מחוץ לארץ.

דב חנין: כל זה לא רלוונטי לערוצים שמשדרים בשפה העברית.

דב חנין: הם נכנסים לשוק הרבה יותר מסובך.

דב חנין: אנחנו רוצים לנהל אותו בצורה מושכלת.

דב חנין: עכשיו, ההתנהלות המושכלת הזאת, אדוני היושב-ראש, הופכת להיות פחות ופחות מושכלת ככל שהדיון מתקדם.

דב חנין: אנחנו מתבקשים פה להקל על מבנה ההחזקות בערוצי תקשורת.

דב חנין: למה קבענו 49%?

דב חנין: מישהו קם בבוקר ואמר 49%?

דב חנין: עכשיו אנחנו מחליטים 74%.

דב חנין: אולי בעתיד נחליט 82%.

דב חנין: המספרים האלה הם לא שרירותיים.

דב חנין: המספרים שנקבעו בחקיקה המקורית הם לא שרירותיים, מאחוריהם עמדה תפישה שביסודה היה חשש מזה שתהיה לנו שליטה של גורמים מעטים בתקשורת שלנו.

דב חנין: אנחנו לא רוצים שבתקשורת שלנו ישלטו גורמים מעטים וחזקים.

דב חנין: אתה אומר, אדוני היושב-ראש, שאתה תפתור את הבעיה הזאת על ידי זה שאתה תאפשר להמון המון אנשים לשדר.

דב חנין: זה מזכיר לי את הסיפור המפורסם על זה שכולם נמצאים בשוויון מוחלט למות תחת הגשר.

דב חנין: יש כאלה שיש להם הרבה כסף.

דב חנין: מן הסתם גם יהיו להם הרבה ערוצים.

דב חנין: הם גם יוכלו לשלוט בהרבה ערוצים.

דב חנין: לא יהיו הגבלות על כמה ערוצים ועל ההחזקה שלהם באותם ערוצים.

דב חנין: יהיו מעט מאוד אנשים שישלטו בהרבה מאוד תקשורת.

דב חנין: אולי יהיו כמה אנשים שיצליחו לייצר ערוצי אינטרנט.

יואב קיש: מה אמרת על בעלויות צולבות?

יואב קיש: אני לא דיברתי על זה, אז תגיד לי מה אמרת.

דב חנין: אמרתי שאני חושב שהכיוון שאתה מוביל הוא כיוון שבסופו של דבר ייצר מצב שמעט מאוד אנשים ישלטו.

יואב קיש: על בעלויות צולבות אני שואל.

יואב קיש: אמרת משהו על בעלויות צולבות?

דב חנין: אני מתנגד לכל הקלה בנושא אחוזי הבעלות, רמת השליטה, בעלויות צולבות.

דב חנין: אני חושב שאנחנו צריכים לשמור על שוק התקשורת שלנו מאוד מאוד מבוזר.

דב חנין: האם צריך להקל על הערוצים המסחריים?

דב חנין: אני בעד להקל על הערוצים המסחריים בדברים שאפשר, מבלי לפגוע במטרות החברתיות החיוניות של שוק תקשורת שאני מעוניין לשמר ולקיים אותו.

דב חנין: נקודה נוספת ואחרונה, אדוני היושב-ראש.

דב חנין: אני חושב שאנחנו צריכים להקפיד ולשמור על היצירה הישראלית, כולל הקולנוע.

דב חנין: אדוני, הבטיחו לך או אמרו לך שר התקשורת ושרת התרבות שהם מתכוונים להביא תקציבים לקולנוע.

דב חנין: אני מברך על כך.

דב חנין: אני מאוד אשמח על כך.

דב חנין: אני מעוניין להבטיח שיהיה לנו בישראל תחום קולנוע עצמאי, לא נתון לתכתיביה של שרת התרבות.

יואב קיש: למה הערוצים המסחריים צריכים לממן אותו?

דב חנין: למה לא?

יואב קיש: כי זה לא הביזנס שלהם, הם עושים דברים אחרים.

יואב קיש: אולי שיממנו גם את קצבת הנכים.

דב חנין: יואב, אם אתה שואל אותי, זה רעיון.

דב חנין: הייתי מציע לשקול אותו.

יואב קיש: אז נגיד שדב חנין רוצה שהערוצים המסחריים יתמכו גם בקצבת הנכים.

יואב קיש: אני לא חושב ככה.

דב חנין: אני בכל זאת רוצה להסביר לך, אדוני, את ההבדל בין קצבאות הנכים לבין הקולנוע.

דב חנין: קצבאות הנכים זה נושא שלדעתי נמצא לגמרי באחריותה של הממשלה.

דב חנין: כשאני מדבר על קולנוע - -

יואב קיש: אני שמח שיש לנו הסכמה בזה.

דב חנין: אנחנו מסכימים בזה.

יואב קיש: הצעת שאולי כן.

דב חנין: אני מעריך את ההסכמה הקודמת בנושא הזה ואת עמדתך בנושא, אני אומר את זה בצורה הכי רצינית והכי כנה.

דב חנין: התחום הזה של תקשורת ותרבות הוא תחום שאנחנו מממנים אותו, בין היתר, על ידי הפעילות המסחרית שנעשית בתחום הזה.

דב חנין: זה נכון, זה ראוי.

דב חנין: זה ראוי שחלק מהרווחים שנעשים ונהנים משדה של היצירה הישראלית, יחזרו לשדה הזה של היצירה הישראלית שבו מתפתחים אנשים, מתפתחים יוצרים שאחר כך מגיעים לערוצים המסחריים וגורמים לערוצים המסחריים לייצר עוד יצירות טובות, מעניינות ומשמעותיות.

דב חנין: אסור לנו לפגוע ביצירה המקורית הישראלית, אסור לנו לפגוע בשוק התקשורת הישראלי.

דב חנין: אני רוצה לחזור לנקודה שהעליתי בדיון קודם ואתם אמרתם לי שזה אולי לא רלוונטי, והיא סוגיית המדרוג.

דב חנין: למה אני בכל זאת רוצה לחזור אליה ולהגיד שהיא כן רלוונטית?

דב חנין: חבר הכנסת טיבי הזכיר לי שהוא גם העלה אותה בדיון.

דב חנין: כל המבנה של הפרסום וההכנסות מפרסום מושתת על אותה מערכת של מדרוג.

דב חנין: איפה הבעיה במדרוג שלנו, בעיה שלדעתי מחייבת טיפול ופתרון?

דב חנין: אני חושב שמה שקיים בתחום המדרוג הוא לא הגיוני.

דב חנין: כאשר מדרגים באופן שונה יהודים וערבים, בעצם פוגעים באנשים שפעילים בשוק הערבי - -

יואב קיש: חבר הכנסת כבל, מעלה פה חבר הכנסת דב חנין בעיה בתחום המדרוג בכל מה שקשור לשידורים בערבית.

יואב קיש: אני מעריך את הניסיון שלך הרבה יותר משלי בעניין הזה.

יואב קיש: האם במה שאנחנו עושים פה אפשר ללכת ולנסות להביא לפתרון שמעלה חבר הכנסת דב חנין?

איתן כבל: יכול להיות.

דב חנין: ההצעה שלי אומרת שנקבע שהמדרוג בישראל הוא מדרוג לכלל התושבים בישראל.

דב חנין: לא מעניין אותי מי הם, מה הם, האם הם ערבים, האם הם יוצאי אתיופיה, האם הם יוצאי חבר העמים.

דב חנין: זה לא רלוונטי.

דב חנין: הם אזרחים בישראל.

יואב קיש: אני מודה שאני לא מספיק מכיר את הנושא.

יואב קיש: שמעתי את דעתו של חבר הכנסת כבל.

יואב קיש: בהפסקה שתהיה אני אשוחח איתכם ועם חבר הכנסת כבל.

יואב קיש: .

אחמד טיבי: המדרוג שמתפרסם הוא לבתי אב יהודיים.

<אתי בנדלר: מה הרלוונטיות לחוקי התקשורת?

<נחשון אקסלרד: הכנסות מפרסומת.

<אתי בנדלר: השאלה אם הכנסות מפרסומת יהיו רלוונטיות.

<נחשון אקסלרד: הכנסות מפרסומת נשענות על המדרוג.

<נחשון אקסלרד: כשהמדרוג לא תקין, יש בעיה עם ההכנסות מפרסומת.

<אתי בנדלר: השאלה אם החובות שיוטלו עכשיו בחוק יהיו פונקציה של הכנסות מפרסומת או מההכנסות בכלל.

איתן כבל: הוא אומר, לא זו אף זו.

<נחשון אקסלרד: נכון.

איתן כבל: אם נעשה את זה על פי זה זה בסדר.

איתן כבל: הוא אומר שהמדרוג לחיים השוטפים שלנו הוא חשוב, כי הוא מקור גיוס כלכלי.

איתן כבל: אני רק רוצה לומר לכם, זה לא פשוט.

שרן השכל: אני העליתי את העניין של הערוצים המסחריים שאמרת שנדון בזה לקראת שנייה ושלישית.

שרן השכל: אל"ף כל, הכספים של הבידים שצריכים לחזור לערוצים המסחריים.

יואב קיש: לא ניגע בזה.

איתן כבל: הוא עונה לך את מה שהוא ענה לך בפעם הקודמת.

שרן השכל: לא.

שרן השכל: הוא אמר שנדבר על זה בהכנה לקריאה שנייה ושלישית.

יואב קיש: אמרתי שאנחנו נחשוב, רק זה לא ייכנס.

שרן השכל: לא צריך לזלזל, איתן.

איתן כבל: חס וחלילה, אני לא מזלזל.

איתן כבל: שרן, אני מתנצל, לא התכוונתי.

יואב קיש: שרן, אם הייתי יכול לעשות מה שאני רוצה, יכול להיות שהייתי זורם איתך גם בדבר הזה.

איתן כבל: כשאני רוצה להעליב, אני מתכוון שמי שעליו מדובר יבין את זה.

שרן השכל: יואב, הדבר השני זה הביטחונות שדיברנו עליהם כמה פעמים ואמרת שניגע בזה.

יואב קיש: הביטחונות של המסחריים.

יואב קיש: אני אגיד לך מתי ניגע בזה.

יואב קיש: זו שאלה נכונה.

יואב קיש: אני מבין, ויתקנו אותי נציגי הערוצים המסחריים, שבתקופת הזיכיון יש ערבויות בנקאיות שיושבות ברשות השנייה.

איתן כבל: במעבר מזיכיונות לרישיונות.

יואב קיש: כשעברתם לרישיון הבאתם ערבויות חדשות בסדר גודל של אותו סכום, אם אני לא טועה.

יואב קיש: מה הסכום פה ופה כדי לקבל סדרי גודל, אפשר להגיד?

יואב קיש: זה סוד מסחרי או לא?

<שרית הכט: הערבויות של הרישיון הנוכחי קבועות לכולם.

יואב קיש: כמה היום?

<שרית הכט: זה 44 מיליון שקלים.

יואב קיש: כל אחד שם ערבות של 44 בשביל לקבל את הרישיון.

<אילאיל לבנת: אני מבקשת לחדד.

<אילאיל לבנת: 44 מיליון שקלים מחולקים לערבויות, לכתבי ערבות ולמכתבי נוחות מאת הבעלים.

<אילאיל לבנת: מבחינתנו, כתבי הערבות מאת הבעלים כמוהם כערבויות בנקאיות לכל דבר ועניין.

<אילאיל לבנת: ככה הבנק של הבעלים שלנו נוהג.

יואב קיש: הבנתי.

יואב קיש: את זה לא צריך להגיד.

יואב קיש: כמה כספים נשארו בזיכיון?

יואב קיש: מה סדרי הגודל?

יואב קיש: 10,20,30?

<אילאיל לבנת: אנחנו לא כל כך - -

יואב קיש: ברמה של עשרות.

יואב קיש: עכשיו אני שואל אותך, מנכ"ל הרשות השנייה.

יואב קיש: אם הם נותנים לכם שיפוי שגם על חובות הזכיינות תוכלו להשתמש בערבות שיושבת ברישיון - - אתה מבין מה אני אומר?

<ניר שויקי: אני מבין לגמרי.

<ניר שויקי: גם הערבויות שקיימות בתקופת הזיכיון הן לתקופת ביניים קצרה, עד שיסתיימו כל הבדיקות בגין המחויבויות.

<ניר שויקי: הרשות אמרה שהיא מוכנה לבצע הפרטה משמעותית, כולל המודל שאתה הצעת, של להחיל על הערבויות לתקופת הרישיון גם את המחויבויות מתקופת הזיכיון.

<ניר שויקי: פשוט הייתה בעיה קצת עם כינוס מועצה.

יואב קיש: נכון.

<ניר שויקי: אני חושב שמועצת הרשות השנייה נכונה לבצע הקלות כאלו, כמו שהיא נכונה לבצע - -

יואב קיש: אני חוסך את הדיון.

יואב קיש: לתפישתי זה מהלך נכון.

יואב קיש: אני רוצה להעביר אותו ביום ראשון בחקיקה.

יואב קיש: אני לא אעשה את זה היום.

יואב קיש: אם אתה אומר לי שהיושב-ראש בעד העניין הזה בכל מקרה, לא נעשה את זה בחקיקה, אני אכבד את ההחלטה שלכם כמועצה.

<ניר שויקי: אני חושב שכך יהיה, שהמועצה תוכל לדון בזה.

יואב קיש: השאלה מתי.

<ניר שויקי: בזמן הקרוב.

<ניר שויקי: אני חושב שביום ראשון נוכל לקבוע מועד לעניין הזה.

<ניר שויקי: אין צורך לקבוע את זה בחקיקה ראשית.

יואב קיש: אני רוצה להגיד לערוצים הגדולים, במקומות שאתם הגיונים ואני רואה שאפשר לעזור כך שלא תיפגע זכות הציבור, החובה שלכם והסמכות, בעניין הזה אנחנו נבוא לקראתכם.

יואב קיש: אני מבין את המשמעות של הדבר הזה.

יואב קיש: יש לזה משמעות גדולה.

יואב קיש: יש נכונות מהרשות השנייה.

יואב קיש: זה לא שהרגשתי שיש איזה מאבק מול הרשות השנייה בעניין הזה.

<ניר שויקי: נהפוך הוא, הרשות השנייה תומכת בכל ההחזקה של הרגולטור - -

יואב קיש: אני מעדיף שזה יבוא כמהלך מהרשות השנייה, לא ייכנס לחקיקה.

יואב קיש: אנחנו נחכה ליום ראשון בעניין הזה .

יואב קיש: אני מבקש שתזכירו לי לדון בזה ביום ראשון.

שרן השכל: דבר אחרון זה בקשר להפצה שאז דיברנו.

שרן השכל: הערוצים המסחריים משלמים, וזה בסדר גמור, על ההפצה של השידור שלהם לרשות השנייה, אבל הם גם משלמים על ההפצה מהרשות השנייה לצרכן.

שרן השכל: הם משלמים גם את דמי המנוי.

יואב קיש: אני בחוק הזה לא נכנס להפצה בכלל, אני לא אכנס לזה.

יואב קיש: אנחנו לא נדון בזה.

יואב קיש: חברי הכנסת דיברו.

יואב קיש: אני מתחיל עם רשימת הדוברים שלנו.

יואב קיש: יורם מוקדי, סמנכ"ל תוכן של הוט, בקשה.

<יורם מוקדי: תודה רבה על זכות הדיבור.

<יורם מוקדי: כמי שהוא סמנכ"ל תוכן בהוט ב-8 השנים האחרונות ומלווה את התעשייה הזאת ב-20 השנים האחרונות, יש לי רק לברך על זה שיש הסתכלות שסוף סוף מסתכלת למציאות בעיניים ומבינה שהטכנולוגיה, שהמצב שונה ממה שהיה לפני 20 שנה כשחוקקו חוקים, שנקבעו מכרזים, שנתנו רישיונות.

<יורם מוקדי: בראש וראשונה לברך על זה שיש הסתכלות רעננה שאומרת מה עוד צריך לקרות כדי שיבינו שהעולם השתנה.

<יורם מוקדי: העולם השתנה בזה שכל אחד היום יכול להפיץ ערוץ אם הוא רק רוצה.

<יורם מוקדי: העולם השתנה בזה שיש פלטפורמות בינלאומיות, כשהקטנה בהם היא נטפליקס, לפני זה אמזון, גוגל ואפל.

<יורם מוקדי: הם יכולים לבלוע בקלות את כל מה שיש בתעשייה המקומית.

<יורם מוקדי: האבסורדים שקיימים היום ברגולציה זה שלצד הרגולציה המאוד מאוד קפדנית שיש על הוט ועל יס, אין רגולציה על שחקנים חדשים שנכנסו לתחום, גם אם קוראים להם סלקום ופרטנר, וגם אם מחר הם יהיו גוגל ויוטיוב.

<יורם מוקדי: נדרשת פה הסתכלות אמיצה ומפוקחת למציאות שאנחנו מתריעים עליה כבר 9 שנים.

<יורם מוקדי: תודה לאל שעכשיו אנחנו מרגישים שיש אוזן קשבת למציאות הזאת.

<יורם מוקדי: אנחנו יכולוים לברך על זה שיש הקלות לזכייני ערוץ 12,13 ו-14, בוודאי לערוצים הייעודיים, שגם הם באבולוציה של להסתכל למציאות בעיניים ולהגיד שהעולם השתנה לגמרי מאותו יום נהדר בשנת 93 שבו נתנו להם את הזכות לשדר.

<יורם מוקדי: היום כל אחד יכול לשדר.

<יורם מוקדי: אנחנו חושבים שלא יכול להיות מצב שבו השוק הרב-ערוצי, שזה הוט, שזה יס, שזה סלקום ופרטנר, עובר ללא טיפול בכלל, כשברור לגמרי שהשמיים נופלים כשהגורמים הבינלאומיים פה.

<יורם מוקדי: אני אומר בגאווה גדולה, אני הקטן הוצאתי כמיליארד וחצי הפקות מקור בהוט.

דב חנין: מיליארד וחצי שקל.

<יורם מוקדי: מיליארד וחצי שקל, סליחה.

<יורם מוקדי: אני אומר את זה בענווה ובגאווה.

יואב קיש: שזה שמונה אחוז מהמחזור המצטבר שלכם?

<יורם מוקדי: בהחלט כן.

<יורם מוקדי: אני חושב שזה הרבה בזכות רוגלציה, זה הרבה מאוד בזכות זה שמישהו פה דאג לזה שתהיה יצירה מקומית.

<יורם מוקדי: להגן מפני השחקנים הבינלאומיים, זה מה שנדרש עכשיו מהוועדה הזאת.

<יורם מוקדי: חייב להיות מצב שמסתכלים על השוק הזה נכונה, שמסתכלים גם על השוק שלנו.

<יורם מוקדי: אנחנו מתריעים על זה הרבה זמן.

<יורם מוקדי: אני מזהה פה סוף סוף ראייה רעננה ומפוקחת.

<יורם מוקדי: אסור לשכוח גם שיש שידור ציבורי בישראל, שידור עם תקציב נכבד מאוד, גדול מאוד, שיכול לשאת על עצמו הרבה מאוד מטלות ציבוריות.

<יורם מוקדי: התקציב שלו יותר גדול מהתקציב שלי.

<יורם מוקדי: אני מעביר 180 ערוצים, אני משקיע את כל הדברים הנלווים.

<יורם מוקדי: צריך להסתכל גם על מטלות שהוא יכול לשאת בהן.

<יורם מוקדי: באמת חשוב שהשידור הציבורי ישא במטלות הציבוריות והשחקנים הפרטיים ישאו פחות.

<יורם מוקדי: זה הרגע שצריך להסתכל עלינו ולשאול, איך זה יכול להיות שלפני חודשים ספורים הוענק רישיון חדש לחברת הוט, אותו רישיון שנקבע לנו בשנת 2002?

<יורם מוקדי: זה אותו רישיון, כאילו לא השתנה שום דבר.

<יורם מוקדי: אנחנו לא יכולים להיות בעלים של ערוצי סרטים כשיש רגולציה ישנה.

<יורם מוקדי: אנחנו נדרשים להרבה מאוד רגולציה פרטנית.

<יורם מוקדי: אולי היה לה את ההיגיון שלה בשנת 2000, אבל אין לה היום את ההיגיון יותר.

<יורם מוקדי: אנחנו קוראים להתחשב גם בנו, להסתכל על השוק הזה ואחת ולתמיד לסדר אותו.

<יורם מוקדי: תודה רבה, אדוני.

יואב קיש: אני יכול להגיד לך שכל הנושא של שידורי IP למיניהם, הממשלה חייבת להיענות לדרישה וגם אותו להכניס לפיקוח כזה או אחר.

יואב קיש: לפחות שהפיקוח יהיה שווה.

יואב קיש: יש שם דברים שונים.

יואב קיש: למשל, הם לא משלמים לערוצים המסחריים, כשהערוצים המסחריים מקבלים כסף מפרטנר ומסלקום על כל מנוי שצופה.

<מיכל רפאלי כדורי: גם אנחנו משלמים ב-OTT כמו פרטנר וסלקום.

יואב קיש: ב-OTT אתם משלמים, לא בברודקאסט.

יואב קיש: אני חושב שכל העולם הזה חייב רביזיה מאוד גדולה.

יואב קיש: אני לא יכול בחקיקה הזאת להיכנס לזה.

יואב קיש: רק נותרה לי הבקשה שלך, שהיא מאוד צודקת, שאת כל הרפורמה הגדולה, שעל זה גם דיבר חבר הכנסת כבל, משרדי הממשלה יקדמו בהקדם האפשרי.

יואב קיש: אני בהחלט מכיר.

יואב קיש: אנחנו עוברים להלא TV.

<נחשון אקסלרד: העניין הזה קשור לערוצי הברודקאסט, זה לא - -

אחמד טיבי: כמו שחברי עודד פורר דיבר על ערוץ 9, כך אני רוצה להסביר לכם על ערוץ הלא.

אחמד טיבי: יש הרבה גופי תקשורת שהצרכן הערבי, הצופה הערבי חשוף אליהם.

אחמד טיבי: זה כל הערוצים הגדולים הערביים.

אחמד טיבי: חלקם טובים, מקצועיים.

אחמד טיבי: יש חשיבות לטלוויזיה מקומית שנותנת חשיפה לכל מגוון החברה - הפוליטי, המקצועי, החברתי.

אחמד טיבי: אתה רואה שם מורה, סטודנט, תלמידה, אישה, דברים שלא ראית קודם.

אחמד טיבי: הציבור מסתובב סביב המדורה הזאת.

אחמד טיבי: צריך דווקא לחזק את המדורה הזאת, לא להחליש אותה.

אחמד טיבי: זה התפקיד של הוועדה הזאת.

עודד פורר: אתה רוצה שהציבור יקבל את המידע מהמדורה הזאת, לא ממדורה אחרת.

יואב קיש: חשבתי שאתם בערוץ הכנסת.

אחמד טיבי: כשמתפנים מערוץ הכנסת.

אחמד טיבי: אני לא מתלהב מזה.

אחמד טיבי: לפעמים אני רואה שם שרים.

איילת נחמיאס ורבין: או חברי כנסת שלא נדע.

אחמד טיבי: איילת נחמיאס הייתה שם פעם.

אחמד טיבי: השר כחלון היה שם שעה.

עודד פורר: למה אותי לא מזמינים לערוץ?

אחמד טיבי: אין לו בעיה להזמין כל פוליטיקאי.

אחמד טיבי: שואלים שאלות קשות.

אחמד טיבי: כשאתה מגיע אתה יכול להשיב.

אחמד טיבי: זה אומר שזה דבר שהיה חסר.

אחמד טיבי: עכשיו הוא קיים.

אחמד טיבי: צריך לתת לו "פוש".

אחמד טיבי: אני מכיר מדיומים אחרים בחברה הערבית, רדיופונים למשל, שמחרימים קבוצות.

אחמד טיבי: פה לא מחרימים אף אחד.

אחמד טיבי: לא מחרימים מורים, לא מחרימים צעירה שמצליחה, לא מחרימים פוליטיקאים.

אחמד טיבי: זה הכל לפי ההוראות של הרגולטור.

אחמד טיבי: יש אנשים שמפרים את ההוראות של הרגולטור.

אחמד טיבי: חבר הכנסת כבל, אתה מכיר את התופעה שהזנחת אותה.

איתן כבל: מכיר.

אחמד טיבי: אדוני, זה המקום לומר שצריך לתת חיזוק, "פוש", ולהרים למעלה.

אחמד טיבי: עורך דין אקסלרד ידבר על הפרטים יותר טוב.

אחמד טיבי: על המדרוג סיכמנו שנשב אחר כך.

איתן כבל: להלא לא צריך לתת "פוש", צריך לשים חוות חמצן.

אחמד טיבי: נכון.

אחמד טיבי: בשביל זה אנחנו פה.

יואב קיש: אני יכול להגיד לך, חבר הכנסת טיבי, אני יודע שזה מאוד חשוב לך הערוץ והנוכחות של שידור בערבית.

יואב קיש: אני אומר לך שני דברים.

יואב קיש: ראשית, כל המעבר שאנחנו מעבירים אותם לרשות השנייה זה באמת בשביל לשמר אותם במקום שיוכלו להמשיך לאורך זמן.

יואב קיש: לא בזיכיון משנה לשנה, אלא במשהו שיהיה לו אופק.

יואב קיש: מצד שני, ופה אני אומר לך בכנות, גם אם ניתן לזה פרק זמן מסוים, בסוף אחד מהשניים: או שהם יצטרכו להיבחן בעניין המסחרי האם הם מצליחים לשרוד מסחרית, כן או לא, כי בעניין הזה זו שאלה של כל אחד מהערוצים האלה, או שהמדינה תחליט, לפי תפישתך, שחשוב לה לקדם ערוץ בשפה הערבית.

יואב קיש: זאת הייתה התפישה הקודמת, דרך אגב.

יואב קיש: התפישה הקודמת של הערוצים הייעודיים אמרה: אני רוצה ערוץ בשפה הערבית, ערוץ בשפה הרוסית, זה חשוב לי, אני פותחת את המסלול של הערוצים הייעודיים.

יואב קיש: אני מצטער להגיד לך, כלכלית המודל הזה נכשל.

יואב קיש: עכשיו, כל עוד הממשלה לא תיקח החלטה שהיא מוכנה להוציא כסף מהכיס - -

עודד פורר: אולי הוא נכשל כי לא מאפשרים לו להצליח.

עודד פורר: אם אתה רוצה שערוץ עם פוטנציאל צופים של מיליון וחצי איש יתנהל כמו ערוץ עם פוטנציאל צופים של שמונה מיליון איש, זה לא יכול לעבוד.

עודד פורר: אי אפשר לתת את אותם תנאים לשמונה מיליון איש ולמיליון איש.

יואב קיש: זה מה שאנחנו עושים.

יואב קיש: מה שאנחנו עושים עכשיו זה בונים פלטפורמה מאוד דקה.

יואב קיש: אני רוצה שכל החוק הזה יהיה עשרה עמודים רלוונטיים לערוצים האלה.

עודד פורר: אבל ההבדל הזה לא ישתנה גם בעוד שנתיים.

עודד פורר: עדיין השוק שלו יהיה יותר קטן.

<נחשון אקסלרד: כשערוץ עם פוטנציאל של מיליון איש, כמו שאומר חבר הכנסת פורר, נדרש להשקיע 20 מיליון שקל בשנה כשמחזור ההכנסות שלו בשנה מצוינת הוא אולי שלושה מיליון שקלים, זה בלתי אפשרי להצליח.

אחמד טיבי: יואב, משפט.

אחמד טיבי: האוכלוסיה הערבית היא מיליון וחצי.

אחמד טיבי: כשאוכלוסיית היעד שצופה היא 70%, 30% מאלה, אי אפשר לצפות מערוץ עם אוכלוסיית יעד כזאת לעמוד בדרישות שאתה מצפה מערוץ חזק עם עשרות מיליונים.

יואב קיש: אני מוריד את זה.

אחמד טיבי: 20 מיליון שקל נראה לך סביר?

יואב קיש: הגדרנו עד 80 מיליון שקל, קטגוריה נפרדת לערוץ זעיר מסחרי.

יואב קיש: הוא יקבל הרבה מאוד הקלות.

יואב קיש: איתמר אביטן, בקשה.

<איתמר אביטן: תודה רבה.

<איתמר אביטן: חברים, אני אעלה פה כמה דברים.

<איתמר אביטן: דבר ראשון, אני רוצה לברך את כבוד היושב-ראש ואת איתן על נושא נאותות ההפקה.

<איתמר אביטן: אני חושב שעשיתם פה משהו גדול – זה מעבר לעובדים - לתרבות הישראלית.

<איתמר אביטן: לשמור על זה זה חשוב מאוד.

<איתמר אביטן: תודה.

<איתמר אביטן: לגבי סוגה עילית, האחוזים מדאיגים אותנו.

<איתמר אביטן: אנחנו נשמע בהמשך.

<איתמר אביטן: חשוב לנו לשמור על רף ההוצאה שהיה עד היום.

<איתמר אביטן: תמיד נרצה לגדול יותר, אבל חשוב לנו לשמור.

<איתמר אביטן: דעת האוצר מקובלת עלינו עם ה-17%.

<איתמר אביטן: אנחנו מקווים שזה יתכנס למקום הזה.

<איתמר אביטן: לגבי ההכנסות.

<איתמר אביטן: אני מאוד חושש שברגע שסוגרים הכנסות ללא סכום שקלי וקבוע, אז יהיה משחק עם ההכנסות.

<איתמר אביטן: אתמול סיפרו לי שלא קיבלנו מהרשות השנייה דוחות מ-2016 לגבי מה יהיה, לא יהיה, כמה כסף.

<איתמר אביטן: המשחקים יכולים להיות פה רבים.

<איתמר אביטן: הממשק חייב להיות ברור, כדי שאנחנו לא ניתקל במצב שפתאום זה יורד בלי שההכנסות ירדו בפועל.

<איתמר אביטן: על התרגילים החשבונאיים דיברנו בתחילת הדיונים.

<איתמר אביטן: אני בעד שזה יהיה מההכנסות, לא מההכנסות מפרסומות, ככה שנוכל לראות את דוחות המאזן, שהרשות השנייה תראה את דוחות המאזן, ונוכל באמת לדעת כמה כסף מגיע.

יואב קיש: אם זה מההכנסות, האחוזים צריכים לרדת.

יואב קיש: זאת אומרת, יש פה איזה באלאנס.

<איתמר אביטן: אין לי בעה לקבוע רף שקלי.

יואב קיש: זה אמרתי לך שאי אפשר.

<איתמר אביטן: אני חושב שיהיה יותר טוב לכולנו עם רף שקלי.

<איתמר אביטן: הוא לא יקשה, דרך אגב, על הערוצים.

<איתמר אביטן: אני מציע איזה שהוא רעיון, אתה יכול לקבל אותו או לא.

<איתמר אביטן: רף שקלי ייתן פתרון לכולם.

יואב קיש: הוא לא נותן פתרון לכולם, כי מחר יהיה ערוץ זעיר שיצמח ויצליח.

יואב קיש: אתה לא יכול להגיד לו שיש לו רף הכנסות במספר כמו - -

<איתמר אביטן: מה פתאום.

יואב קיש: אבל זה מה שאתה אומר.

<איתמר אביטן: אם אתה בא ואומר שיש לו 186 מיליון שקל הוצאה כללית לסוגה עילית - -

יואב קיש: אולי יותר.

יואב קיש: מחויבות ל-186 מיליון.

<איתמר אביטן: מחויבות.

<איתמר אביטן: אם הכנסותיו של ערוץ הם 40% מהשוק, אז הוא 40% מתוך ה-186.

<איתמר אביטן: אם מחר הוא שני אחוז, אז הוא שני אחוז מתוך ה-186.

יואב קיש: אני צריך להתחיל לבנות את נתח פלח שוק.

<איתמר אביטן: אבל אתה בכל מקרה צריך לעשות את זה.

יואב קיש: לא, אני לא בכל מקרה.

<איתמר אביטן: למה?

<איתמר אביטן: אתה בודק את ההכנסות מפרסומות.

יואב קיש: אני לא צרך להגדיר את השוק.

יואב קיש: מה שאתה אומר זה שאני צריך לבחון כל אחד מה הפלח שלו בשוק, כשלפי הפלח שלו הוא צריך לקחת מה-186.

רועי פולקמן: הוא אומר שאתה סוכם את כל עוגת ההכנסות.

יואב קיש: אני רוצה להיפטר מזה, אתה מסכים איתי.

יואב קיש: אנחנו היום הלכנו למודל אחר.

יואב קיש: אמרנו, לא נתחיל עם כל אחד לדווח לרשות כמה הכנסות יש לו, לבנות פלח שוק, איזה מדרגות.

יואב קיש: אמרנו, עד 80 מיליון שקלים פטור, מעל 80 שקלים – 12%,15%,17%.

רועי פולקמן: הוא רק אומר שתראה שהעוגה לא קטנה.

יואב קיש: זה נכון, אבל אני לא רוצה להגיע למצב - -

<אתי בנדלר: הם יצטרכו בכל מקרה לדווח לרשות, כדי לוודא שהם עומדים בתנאי - -

<איתמר אביטן: ברשות

<איתמר אביטן: כם עוד מילה אחת על הרעיון שאני מדבר עליו.

<איתמר אביטן: אנחנו לא מדברים על מתחת, אנחנו מדברים כרגע מעל 80 מיליון.

<איתמר אביטן: יש שלושה ערוצים מעל 80 מיליון.

יואב קיש: היום.

<איתמר אביטן: היום.

<איתמר אביטן: הם צריכים להתחלק בעוגה הזאת של 186 מיליון.

יואב קיש: נגיד אחד מהם נסגר.

<איתמר אביטן: אתה צריך להבין שההכנסות יתחלקו בין שניים.

<איתמר אביטן: כל אחד יקבל מתוך 1.2 מיליארד את החלק היחסי שלו.

יואב קיש: איך אתה יודע אם זה 1.2?

יואב קיש: אם השוק גדל אתה מפסיד.

יואב קיש: אני אומר לך שהמסלול של אחוזים נותן מענה לעלייה בשוק, לירידה בשוק.

<איתמר אביטן: עלייה לא תהיה.

<איתמר אביטן: אנחנו יודעים שלא תהיה עלייה.

יואב קיש: לא יודע.

יואב קיש: אני אומר שייכנסו יותר שחקנים עם יותר מוטיבציה לצמוח.

יואב קיש: אולי יהיו יותר השקעות.

איילת נחמיאס ורבין: אתה מקווה.

<איתמר אביטן: אם אנחנו מבינים שאנחנו על בסיס פרסומות בטלוויזיה, אי אפשר שלא להסתכל על המגמה שהכל הולך על דיגיטל.

<איתמר אביטן: אפילו הפרסום הממשלתי, 95% ממנו הולך כולו לדיגיטל.

<איתמר אביטן: הוא אפילו לא מגיע לטלוויזיה.

<איתמר אביטן: אנחנו לא יכולים להגיד שהשוק יגדל.

<איתמר אביטן: אנחנו יודעים שהשוק יקטן.

יואב קיש: אל"ף, מעניין מה קרה לשוק בשנים האחרונות.

<נגה רובינשטיין: באופן ריאלי השוק התכווץ.

יואב קיש: איך את יודעת?

<נגה רובינשטיין: מהנתונים שאנחנו מקבלים מ"יפעת".

איילת נחמיאס ורבין: אני חושבת שהמורכבות של חישוב המחזור מאוד גדולה.

איילת נחמיאס ורבין: גם כשאתה לוקח את שוק הפרסום, אמרת שאתה לוקח או את בקרת "יפעת", או כמה שילמו בפועל עבור הפרסומות.

איילת נחמיאס ורבין: עברו כמעט 3 שנים מאז שעברנו סקירה.

איילת נחמיאס ורבין: היה לנו דיון בוועדת הכלכלה בנשא שוק הפרסום בטלוויזיה.

איילת נחמיאס ורבין: אני חושבת שהגיעה השעה לחזור לאיזו שהיא סקירה מקצועית בעניין הזה, כי אני חושבת שחלק מכריע מהרפורמה הזאת זה איך זה יהיה מחושב.

איילת נחמיאס ורבין: זה נכון מה שאומרת עורכת דין רובינשטין, וזה גם מה שאמר איתמר, שעל פניו כל הפרסום עובר לאינטרנט, אבל אני יכולה להגיד לכם שיש מגמות הפוכות בארצות הברית, בין היתר, שנובעות מזה שמיוצרת טלוויזיה מאוד מאוד איכותית על פלטפורמות חדשות.

איילת נחמיאס ורבין: יש איזו שהיא תנועה חזרה לתוך העולמות האלה.

איילת נחמיאס ורבין: אני חושבת שכדאי לראות מה קרה.

איילת נחמיאס ורבין: יש לנו עכשיו את סלקום TV, את פרטנר TV.

איילת נחמיאס ורבין: צריך לראות מה קורה לשוק הזה כדי להחליט.

יואב קיש: אני רוצה להגיד בצורה הכי ברורה, ברור שצריך לעשות את העבודה הזאת, אבל אנחנו חיים בעולם - - בהגדרה, גם אחרי העבודה הזו יהיו לך אי ודאויות.

איילת נחמיאס ורבין: אני רוצה להבין מה המצב היום.

יואב קיש: אז אני אומר, אנחנו את תמונת השוק היום מכירים, יודעים מול מה הוא מתמודד.

יואב קיש: תחזיות יכולות להיות לך מכל הכיוונים.

איילת נחמיאס ורבין: לא דיברתי על תחזיות.

יואב קיש: אני חושב שדווקא זה שמקבעים אחוזים מההכנסות - זה, אני מסכים, אמירה חשובה – זה דבר שמקבע את הגמישות הנדרשת בשוק.

<איתמר אביטן: אי הוודאות מבחינתנו כעובדים זו הבעיה.

<איתמר אביטן: אנחנו צריכים לחיות בוודאות.

יואב קיש: אבל אתה לא יכול, השוק הוא באי וודאות.

יואב קיש: אתה בא ואומר: אני כעובד רוצה ודאות, לא מעניין אותי מה קורה עם החברות, הן ישלמו בכל מקרה.

<איתמר אביטן: מאוד מעניין אותי מה קורה איתן, אבל במודל אנחנו יכולים לבוא ולקבוע אם זה יורד מתחת למיליארד שקל.

<איתמר אביטן: אם יש שינויים רדיקליים, אז פתאום - -

יואב קיש: הפתרון של זה הוא אחוז מההכנסות.

<איתמר אביטן: אם ה-17% היה עובד בעולם אוטופי, כנראה היינו מקבלים את ה-186 מיליון.

<איתמר אביטן: חוששני שביום אחרי החקיקה הזאת ה-17% פתאום יהפכו להיות 150 מיליון.

<איתמר אביטן: כולנו לא נדע ולא נתכנס להבין למה.

יואב קיש: הערה טובה.

<איתמר אביטן: על החלוקה בתוך הסוגה ידבר ידידי אורי רשטיק, אבל היא גם מרכיב.

<איתמר אביטן: לגבי הפקות פנים וחוץ, אני לא חושב שמישהו פה רוצה להפוך גופים להיות מונפולים או גופי ענק שיקחו את ההפקות לעצמם וההפקות יהיו פנימיות.

<איתמר אביטן: בצורה הזאת אתה מצמיח ענקים שלא מאפשרים תחרות.

<איתמר אביטן: אם באים ואומרים לצלמים: או שאתה עובד ככה, או שאני "שורף" אותך - - עכשיו, מה זה "שורף אותך"?

<איתמר אביטן: אני "שורף" אותך בשניים או בשלושה מקומות, לא בין 20 בתי הפקה או 30 בתי הפקה.

<איתמר אביטן: קמות גם חברות הפקה קטנות שרוצות להפיק משהו קטן.

<איתמר אביטן: הן לא יוכלו להתמודד מול הענקיים האלה.

<איתמר אביטן: הענקיים האלה נוצרו בגלל הרגולציה.

<איתמר אביטן: הענקיים האלה קמו על בסיס הפלטפורמות האלו.

<איתמר אביטן: אי אפשר לבוא, לסגור בתי הפקה, ולתת את זה לרשת, קשת ולערוץ 10.

<איתמר אביטן: לגבי הקולנוע, אני שמח שלא תהיה ירידה בנושא של ההשקעה בקולנוע.

<איתמר אביטן: אני אגיד משהו לגבי מה שחברת הכנסת שרן השכל אמרה.

<איתמר אביטן: לגבי הפקות, נכון, זה הפקות פנימיות.

<איתמר אביטן: אני חושב שעדיין צריך לבוא ולהגיד גם לערוצים עד ה-80 מיליון, תעשו אחוז מסוים בהתחייבות שההפקות מיוצרות בישראל, לא הפקה בעברית שמיוצרת בהונגריה כי שם זה 50% יותר זול לעשות.

<איתמר אביטן: הפקות בעברית צריכות להתבצע - -

יואב קיש: אתה רוצה שנכוון את ערוץ 9 להשקעות?

<איתמר אביטן: סליחה, לא אמרתי לכוון אותו להשקעות.

יואב קיש: תן לו חופש.

יואב קיש: תן לערוץ זעיר לחיות, אל תיכנס אליו.

יואב קיש: הוא לא צריך לדווח לרשות מה הוא עשה, מה הוא לא עשה.

יואב קיש: תן לו לחיות.

יואב קיש: אסור לשים.

יואב קיש: זה לא רק פתח להשקעות, זה פתח לרגולציה, כי עכשיו הוא צריך לבוא כל חודש לדווח מה הוא עשה.

יואב קיש: מה פתאום.

איילת נחמיאס ורבין: זה לא כל כך מסובך.

יואב קיש: אני לא עושה את זה.

יואב קיש: ערוץ זעיר הוא ערוץ שיחיה בלי מחויבויות כספיות, נקודה.

איילת נחמיאס ורבין: מה זאת אומרת?

איילת נחמיאס ורבין: אז הוא גם לא ישדר שידור ייעודי.

יואב קיש: נכון.

<איתמר אביטן: כבוד היושב-ראש, לא אמרתי מחוייבויות כספיות.

יואב קיש: זו המשמעות של כסף.

שרן השכל: הערוצים הייעודיים הם 100% הפקה ישראלית.

שרן השכל: גם הלא, גם ערוץ 9, גם ערוץ 20, גם ערוץ המוסיקה, זה 100% הפקה ישראלית.

יואב קיש: אני לא רוצה לכתוב.

יואב קיש: אני לא רוצה שיתעסקו בזה.

יואב קיש: הם לא צריכים לדווח לאף אחד.

<איתמר אביטן: לא דיברתי על סוגה עילית, דיברתי על הפקות מקומיות כמו שהם עושים היום.

<איתמר אביטן: אני חייב להגיד ולהתחבר פה למה שידידי יורם מוקדי אמר מהוט ולחברים שדיברו מיס, שהם, בסופו של דבר, המעסיקים העקיפים שלנו.

<איתמר אביטן: נראה שבאמת רוצים לעשות רפורמות, רק שמתעסקים בדברים הקלים.

<איתמר אביטן: לא באים ומתעסקים, כמו שהוא אמר, בלמה סלקום לא עושים הפקות מקומיות.

<איתמר אביטן: אני חושב שוועדה שמתכנסת ורוצה לעשות שינויים כאלה רדיקלים, שהם חשובים, וצריך להציל את הערוצים, זו הפרנסה שלנו, גם צריכה לבוא ולהגיד שהוט ויס נפגעות היום מכל מיני רגולציות.

<איתמר אביטן: על סלקום, פייסבוק וגוגל חייבים לדון, כי אנחנו, העובדים, נפגעים ממה שקורה בחוץ.

עודד פורר: תראה, אתה יכול למצוא את עצמך במצב שמחר קם ערוץ - הרי אנחנו פותחים את השוק, וטוב שאנחנו פותחים את השוק - שיהיה לו משרד בירושלים, לא בתל אביב, ואת הכל ההפקות שלו, את כל העבודה הוא יעשה באולפן בדרום אוקראינה.

<איתמר אביטן: זה היה בעבר.

עודד פורר: לא לשם אנחנו רוצים לכוון.

עודד פורר: צריך למצוא את האיזונים.

עודד פורר: גם הערוצים הייעודים, יש עליהם חובות שחלות במסגרת הבית שהם נמצאים בו היום.

עודד פורר: צריך לראות איך מוצאים את איזון.

עודד פורר: הרי בתוך התהליך החדש יכול לבוא מחר ערוץ ייעודי דובר שפה רוסית או דובר שפה ערבית שיעשה את זה פה, אבל ישדר מירדן.

עודד פורר: למה לא, הרי זה יותר זול?

עודד פורר: צריך למצוא את האיזון.

יואב קיש: אתה הולך למקום שלא יקרה, אבל בסדר.

עודד פורר: אם זה לא יקרה, אתם הולכים לעשות פה חוק שהוא יהיה אות מתה, הוא יפרק את כל הערוצים הקטנים האלה.

יואב קיש: תשאל אותם אם זה מפרק או מציל אותם.

יואב קיש: אני רוצה לשמוע את משרדי הממשלה.

יואב קיש: יש התייחסות של המשרדים?

<שירה גרינברג: אתה רוצה התייחסות רק להפקות מקור או בכלל?

יואב קיש: לכל מה שדיברתי על הערוצים המסחריים.

<שירה גרינברג: לגבי הפקות מקור ציינו שאנחנו רוצים לשמור על היקף היצירה הישראלית כמדיניות, לכן הצענו 17% במודל הרף של 80 מיליון.

רועי פולקמן: ושלא תיפגע העוגה.

יואב קיש: את מה שכיום היה 12 תיקנתם ל-17.

<שירה גרינברג: כן, גם הרף עלה.

<שירה גרינברג: לגבי הנקודה של בעלות זרה, הנושא הזה צץ באופן פתאומי, לא נעשתה עבודה מקצועית מספקת.

<שירה גרינברג: כן רצינו לשקף את חברי הוועדה בעבודה המקצועית המהירה שביצענו כדי שישמעו את זה.

<שירה גרינברג: בסופו של דבר, זאת החלטת מדיניות שאתם צריכים לקבל.

<שירה גרינברג: רצינו לספק את הנתונים על מה שקיים בעולם מבחינת מה שמצאנו.

<שירה גרינברג: כמובן שתחרות לגבי ערוץ מסחרי היא אינה תחרות כמו שקונים מקלדות, גבינות, נקניקיות או כל מוצר צריכה אחר.

<שירה גרינברג: ערוץ מסחרי הוא משהו שמשפיע על דעת הקהל, לכן הרבה מדינות מצאו לנכון להטיל מגבלות על בעלות זרה בערוצים מסחריים.

<שירה גרינברג: אנחנו כן יכולים להגיד לכם שקנדה הטילה מגבלה ש-80% מהבעלות צריכה להיות בעלות קנדית או 53.7% בשרשור, ספרד הטילה מגבלה של 51% בבעלות מקומית ו-49% בבעלות זרה.

רועי פולקמן: כרגע ההצעה היא 26%.

רועי פולקמן: זה באמצע.

יואב קיש: אני מציע שלא ניכנס לזה, כי יש דוגמאות לפה ולפה.

יואב קיש: כמו שאמרת, זו לא עבודה מלאה.

יואב קיש: תתני התייחסות עקרונית.

איילת נחמיאס ורבין: אני ביקשתי חוות דעת משפטיות מסודרות מכל הגורמים בעניין הזה.

עודד פורר: אני חייב לומר לך, אדוני, שהנושא הזה הוא נושא מהותי.

<שירה גרינברג: אנחנו לא נקריא את הכל, אבל גם צרפת מצאה לנכון להטיל 80% בבעלות מקומית.

<שירה גרינברג: יש למדינות סמכות רגולטורית לאישור פרטני, כדי לוודא שאין - -

יואב קיש: זה נשאר, זה קיים גם אצלנו.

<שירה גרינברג: כן חשוב לנו שתדעו, וזה כמובן החלטה שלכם, שיש מגבלות על בעלויות זרות בהקשר של ערוצים מסחרים.

עודד פורר: מה יש כיום?

<שירה גרינברג: כיום המגבלה היא 51%.

יואב קיש: אבל חוץ מזה יש הגדרה מי?

<שירה גרינברג: אתם רוצים להפחית אותה ל-26%.

עודד פורר: אנחנו לא רוצים להפחית.

יואב קיש: רוצים.

עודד פורר: אתה רוצה.

יואב קיש: טוב, עודד, אנחנו נעשה דיון על זה אחר כך.

<שירה גרינברג: זה לגבי הנושא של משקיע זר.

<אלידור בליטנר: השאלה כאן, מעבר לעמדה המקצועית שהציגה שירה גרינברג, היא גם שאלה תהליכית.

<אלידור בליטנר: השאלה היא למה הוועדה מבקשת להוריד את הדרישה הזאת, מה התשתית לשינוי.

<אלידור בליטנר: זה לב העניין.

<אלידור בליטנר: השאלה הזאת מקבלת משנה תוקף לאור הסקירה המקצועית שהציג משרד האוצר.

יואב קיש: אני אענה על זה.

עודד פורר: אתם לא התייחסתם לנושא של הפקות, איפה מתבצעות ההפקות.

יואב קיש: כן, הם עכשיו יתייחסו.

יואב קיש: בקשה, בוא נשמע.

<שירה גרינברג: לגבי הנושא של הפקות מקור התחלתי בדבריי לומר שהמטרה היא לשמור על היקף היצירה הישראלית.

יואב קיש: הפקות מקומיות.

עודד פורר: האם זה מתבצע בישראל, או שאני יכול להגיד שהפקת המקור שלי מתבצעת - -?

יואב קיש: שירה, יש הפקות מקומיות שהן in-house, יש מחוץ לבית.

יואב קיש: השאלה הייתה מה דעתכם בעניין.

יואב קיש: אני צודק?

איילת נחמיאס ורבין: לא, אתה לא צודק.

איילת נחמיאס ורבין: יש הפקות בחוץ ובבית.

איילת נחמיאס ורבין: בעל רישיון מסחרי יכול להפיק אצלו בבית תכנית ראיונות, או להוציא את זה החוצה ליוצרים בחוץ.

איילת נחמיאס ורבין: השאלה של ישראל בחו"ל היא שאלה נפרדת, אוקי?

איילת נחמיאס ורבין: השאלה היא של in-house או מחוץ לבית ב-outsourcing.

עודד פורר: השאלה שלי היא לא על ה-outsourcing, השאלה שלי היא על מה בישראל ועל מה קורה מעבר לים.

איילת נחמיאס ורבין: יש שני נדבכים.

<שירה גרינברג: יש כאן שתי סוגיות שונות שאתם מדברים עליהן.

<שירה גרינברג: דבר אחד, האם נכון שההפקות יתבצעו על ידי יוצרים ישראלים בישראל או יתבצעו בחו"ל.

יואב קיש: שירה, אני פונה אליך בשתי שאלות.

יואב קיש: את עונה על השאלות שאני שאלתי.

יואב קיש: אם זה יישאר פתוח, חברי הכנסת יקבלו את הזמן שלהם לשאול.

יואב קיש: אני רואה שגם הערוצים רוצים להגיב, אבל אחרי שירה.

יואב קיש: השאלה הראשונה היא מאוד פשוטה - מה שדנו קודם עם היוצרים, ואולי זה לא מה שרצה חבר הכנסת פורר לשאול - והיא לגבי היחס בין עשייה בבית של הפקות מקומיות לעשייה בחוץ, ה-65/35.

יואב קיש: אני רוצה את דעתכם.

יואב קיש: בקשה.

<שירה גרינברג: הוועדה המקצועית קבעה, וזה מופיע בדוח שלה, שלעניין בעל רישיון מסחרי גדול המחויב בהפקות מקור - הפחתת היקף חובת ההשקעה בהפקות מקומיות קנויות מ-65% ל-50%.

<שירה גרינברג: כלומר, זה לא ה-65 ו-ה-35 שהופכים, אלא כאן יש הפחתה מ-65 ל-50% כך שזה 50% ו-50%.

<שירה גרינברג: זאת הייתה ההמלצה של הוועדה המקצועית שהיינו חברים בה, וזו העמדה שאנחנו סבורים - -

יואב קיש: אוקי, תשובה טובה.

יואב קיש: עכשיו לשאלתו, אם הבנתי נכון, של חבר הכנסת עודד פורר.

יואב קיש: הוא שואל אם יש איזו שהיא מגבלה על הפקות מחוץ לשטח מדינת ישראל.

יואב קיש: אני מכיר בזה שצריך להיות 40% בשטח מדינת ישראל להפקות מקומיות.

יואב קיש: 40% מהזמן, זה מה שאני מכיר כהגדלה.

יואב קיש: אני עוצר אותך רגע.

יואב קיש: הערוצים, אתם רוצים להתייחס?

<שרית הכט: זה הרבה יותר מ-40%.

<שרית הכט: כשאומרים 40%, זה נשמע כאילו זה מעט, אבל בפועל זה לא כולל הרבה מאוד תכניות שנמצאות.

<שרית הכט: חדשות, למשל, ותכניות בענייני היום לא נחשבות הפקה מקומית למרות שהן הפקה מקומית.

<שרית הכט: בהינתן ש40% הן הפקות מקומיות, לפחות 75% צריך להיות סוגה עילית.

יואב קיש: אוקי, 75% זו ההגדרה.

יואב קיש: עודד, הם מחויבים ל-40% מהזמן.

יואב קיש: זה יוצא הרבה יותר, כי זה לא כולל חדשות.

<איתמר אביטן: מה שאמרנו זה שלערוצים הקטנים זה לא קיים, זו הבעיה.

<איתמר אביטן: לגדולים זה קיים.

<איתמר אביטן: הקטן עד 70 מיליון לא מחויב.

<איתמר אביטן: הוא יכול, כמו שעודד אומר, לעשות את כל שידוריו ב-50% או אפילו ב-70% יותר זול באוקראינה.

עודד פורר: מה שאני מציע, יואב, לגבי הקטנים, ואמרתי את זה קודם, זה שיש היום התייחסות באכסניה שהם נמצאים היום לנושא הזה.

יואב קיש: איזו התייחסות יש?

עודד פורר: יש לכם מחויבויות כאלו במסגרת ההסכמים שלכם?

יואב קיש: אני שואל את הייעודיים.

יואב קיש: יש לכם התייחסות להפקה מקומית?

<דב אברמוביץ: 30% מה - -

<יורי קגנוביץ: המחויבות היא 30%, אבל בפועל בערוץ 9, לפחות מבחינת לוח השידורים שלנו, קרוב ל-90% מפיקים בישראל.

יואב קיש: זה ממש לא רלונטי לחבר'ה האלה, אבל בסדר.

יואב קיש: שירה, אני מבקש להמשיך לגבי שאר הדברים שהיו לנו.

יואב קיש: לגבי הקולנוע אם יש לך התייחסות, לתכניות מיוחדות ולסוגה עילית.

<אורי רשטיק: להיום זה לא רלוונטי, אבל מה יהיה - -?

<שירה גרינברג: יש הגדרה כיום בחוק להפקות מקומיות.

<שירה גרינברג: אנחנו מציעים שלא לשנות את ההגדרה הקיימת.

<שירה גרינברג: היא נקבעת לפי כללים שקובעת המועצה.

<שירה גרינברג: כמובן שיש תעדוף לכל מה שקשור ביצירה בארץ, אך יש איזון כיוון שיש הפקות בחו"ל.

עודד פורר: צריך שיהיה איזון.

<שירה גרינברג: אנחנו סבורים שנכון להשאיר את ההגדרה בחוק כפי שהיא, ויש לאפשר למועצה לקבוע כללים בהתאם.

<איתמר אביטן: גם לערוצים הקטנים, כן?

<שירה גרינברג: כן.

<שירה גרינברג: אנחנו אומרים שאיפה שיוגדר שיש חובה להפקות מקומיות, ההגדרה תהיה כפי שהיא חלה היום.

עודד פורר: ולכן אני בא ומקשה בעניין הזה על הערוצים הקטנים.

עודד פורר: אני לא רוצה להפחית להם את הרגולציה שקיימת עליהם היום - -

יואב קיש: שירה, עוד משהו?

<אתי בנדלר: שירה, לא הבנתי את ההערה האחרונה שלך.

<אתי בנדלר: אתם אומרים שאתם מציעים לא לפגוע בהגדרה או במחויבויות לגבי הפקות במקום שיש חובה, אבל הצעת היושב ראש אומרת שהם יהפכו להיות ערוצים מסחריים זעירים שיפעלו תחת חוק הרשות השנייה ולא תחול עליהם שום מחויבות לגבי הפקות.

<שירה גרינברג: אנחנו מבינים שבשל הרצון להגנות ינוקא יש כאן עניין שלא תחול שום חובה.

<שירה גרינברג: אני אומרת שאיפה שחלה החובה, היא צריכה להיות, לראייתנו, הפקה מקומית.

<אתי בנדלר: זאת אומרת, זה יחול על הערוצים המסחריים, למעט מסחריים זעירים.

<שירה גרינברג: כן.

<שירה גרינברג: מכיוון שפשוט קטעתם אותי בפעם הקודמת כשדיברתי על 65 ו-50, אז אני רוצה להגיד, וזה כמו שאמרתי, שזה היה חלק מהוועדה המקצועית.

<שירה גרינברג: הוועדה המקצועית עסקה בנושא רחב.

<שירה גרינברג: היו שם את כל מסקנות ועדת אייל.

<שירה גרינברג: זה בא בתור מנגנון של איזונים ובלמים שמסתכלים על כל התמונה.

<שירה גרינברג: זו העמדה של הממשלה כשהיא באה בתוך החבילה השלמה.

<שירה גרינברג: אם זה לא מגיע בכל החבילה השלמה, וכרגע זה לא נמצא על הפרק, אולי צריך לשקול את ה-65/35 כפי שהוא, וכשתגיע האסדרה של ועדת אייל, לשנות את זה בהתאם למתווה שהוצע על ידי הצוות המקצועי.

<זיו גלעדי: עלתה שאלה לגבי הכנסות.

<זיו גלעדי: אנחנו מציעים ללכת על משהו שכבר קיים כרגע בחוק, שזה סעיף 100 שעוסק בתמלוגים.

<זיו גלעדי: אמנם גובה התמלוגים הורד לאפס אחוז, אבל העיקרון עדיין קבוע בחוק.

<זיו גלעדי: סעיף 100 בחוק אומר: "מורשה לשידורים ישלם לאוצר המדינה תמלוגים על הכנסותיו מביצוע שידורים וממתן שירותים כאמור בחוק זה".

<זיו גלעדי: על המשפט הזה נכתבו גם תקנות שמבהירות מה זה ההכנסות האלו.

עודד פורר: זה דמי הרישיון?

<זיו גלעדי: זה לא עניין של דמי רישיון.

<נגה רובינשטיין: זה הקריטריון להכנסות.

<זיו גלעדי: נכון, זה הקריטריון להכנסות.

יואב קיש: לכם זה נראה הגיוני?

<אורי רשטיק: מה זה הקריטריון הזה?

<זיו גלעדי: זה הכנסות מביצוע שידורים וממתן שירותים.

<זיו גלעדי: זה ברור שפרסום בשעת השידורים כלול.

<נגה רובינשטיין: האם ברור שזה לא כולל את האינטרנט בהגדרה שזיו הקריא?

<זיו גלעדי: אני לא בטוח שזה ברור.

<נגה רובינשטיין: אם זה לא ברור, צריך להבהיר שעל אינטרנט לא נשלם תמלוגים.

<אתי בנדלר: בתוספת השנייה יש לך הגדרה ספציפית לעניין המחויבויות.

<אתי בנדלר: כאן נאמר במפורשות: "הכנסות" – הכנסות מביצוע שידורים וממתן שירותים.

<זיו גלעדי: זו אותה הגדרה.

יואב קיש: מה יש בסעיף 100?

<זיו גלעדי: זו אותה הגדרה.

יואב קיש: יש פה שאלה ברורה, האם שידור ופרסום באינטרנט נכנס לשם.

<זיו גלעדי: יש גוף ברשות השנייה שעסק בדבר הזה.

יואב קיש: מנכ"ל הרשות השנייה - -

<ניר שויקי: יש חוות דעת של משרד התקשורת על כך שהכנסות מאינטרנט אינן חלות.

<ניר שויקי: אני חושב שיש מקום לחדד את זה בשביל שלא ניתקל אחרי זה - -

<אתי בנדלר: הכנסות ממכירת פורמטים.

יואב קיש: איך דואגים שהם לא מסיטים הכנסות בין טלוויזיה לאינטרנט?

שרן השכל: נו, באמת, אי אפשר לבוא ולהאשים אותם בדברים האלה.

יואב קיש: אני שואל את המנכ"ל, האם היה חשש להסטת הכנסות מאפיק לאפיק כדי להימנע מתמלוג כזה או אחר, כשברור שזה משהו שמן הסתם אסור?

יואב קיש: אני רוצה לשמוע את ההתייחסות.

<ניר שויקי: בוודאי שקיים חשש כזה.

<ניר שויקי: יש צוות של רואי חשבון שנשלח לבעלי הרישיון.

<ניר שויקי: הוא עושה ביקורת סבירה.

<ניר שויקי: תמיד יכולות להיות בעיות כאלו ואחרות.

יואב קיש: אבל הם נתונים תחת פיקוח.

<ניר שויקי: הם נמצאים תחת פיקוח.

<ניר שויקי: אם מישהו פה יבוא וישאל אם יש סיכוי שהכנסה כזו או אחרת מוסטת, אז תמיד הכל יכול להיות.

<ניר שויקי: הרשות מבצעת מנגנוני בקרה סבירים.

יואב קיש: חברים, אני אשמע את היוצרים בענין הזה, אבל חבריי חברי הכנסת, יש שאלה מהותית שהייתה לגבי הכנסות.

יואב קיש: עלה חשש מגורמים, שכמובן יש להם אינטרס שההכנסות יהיו גבוהות יותר, להסטת הכנסות לכיוון כזה או אחר.

עודד פורר: בשביל זה יש רשות שנייה שמפקחת.

יואב קיש: נכון.

יואב קיש: לפי דעתי שיש פה מנגנון קיים שכבר מנוהל, שכבר מבוקר.

יואב קיש: אני בעד להשתמש בהגדרה הקיימת הזאת לנושא הכנסות.

יואב קיש: לפני שאני מעלה להצבעה, אני נותן התייחסות.

יואב קיש: אסף, בקשה.

<אסף אמיר: העניין הספציפי הזה זה לא עניין שצריך לחשוד.

<אסף אמיר: לאורך השנים הרשות השנייה תמיד אמרה לנו: אנחנו לא חוקרים.

<אסף אמיר: חבר'ה, אתם רוצים?

<אסף אמיר: תביאו הוכחות על דבר כזה או אחר.

<אסף אמיר: אנחנו לא מביאים הוכחות.

<אסף אמיר: גם אנחנו לא חוקרים.

<אסף אמיר: אנחנו עושים משהו אחר לגמרי.

<אסף אמיר: יש פה מצב שאותו גוף מוכר לאותו מפרסם בשני אפיקים.

<אסף אמיר: זה לא עניין של הסטה אפילו.

<אסף אמיר: צריך לעשות הפרדה.

<אסף אמיר: בסוף זה מגיע לאן שהוא, כשמישהו אומר: זה 30% אינטרנט, זה 70% טלוויזיה.

<אסף אמיר: זה משהו שהוא בדנ"א של העיסקה.

יואב קיש: לגבי נושא ההכנסות, בבקשה עורכת הדין נגה רובינשטין.

<נגה רובינשטיין: תראו, נושא ההכנסות הוא נושא שמנוהל כבר כמה שנים.

<נגה רובינשטיין: אגב, לא רק אצלנו, אלא אם משדרים בעלי רישיונות אחרים שמשלמים תגמולים, משלמים הכנסות או משלמים דמי רישיון על בסיס הכנסות.

<נגה רובינשטיין: עכשיו, יש גוף רולטורי שמפקח על הדבר הזה.

<נגה רובינשטיין: אם עכשיו רוצים להיכנס גם לתחום של האינטרנט, יש לנו עולם ומלואו בעניין האינטרנט שצריך מבחינתנו להכניס בתוך דברי החקיקה.

יואב קיש: אינטרנט בחוץ.

<נגה רובינשטיין: בסדר גמור.

יואב קיש: השאלה היא לגבי ההפרדה בין ההכנסות מאינטרנט לטלוויזיה.

<נגה רובינשטיין: אל"ף, נקודת המוצא לא יכולה להיות שיש כאן רמאות.

יואב קיש: בזה אני מסכים איתך.

<נגה רובינשטיין: יש הכנסות מטלוויזיה.

<נגה רובינשטיין: יש רשות מפקחת שדורשת הוכחות, היא רואה סבירות, יש לה בנצ'מרק.

יואב קיש: שמענו את הנציגות של היוצרים בעניין הזה.

יואב קיש: חברים, אני מבין את נושא ההכנסות.

יואב קיש: עם כל סוגי החיות שקראו לערוצים, אני בוודאי לא הולך להוסיף סוג אחר של חיה בעניין הזה.

יואב קיש: אני חושב שאנחנו נמשיך במנגנון הקיים של הכנסות כפי שמופיע בהגדרה בחוק.

שרן השכל: ולהבהיר שזה מפרסומות - -

יואב קיש: לא צריך להבהיר, זה קיים.

יואב קיש: שרן, אני לא ממציא את הגלגל.

יואב קיש: מי בעד שנושא הכנסות יהיה לפי ההגדרה שקיימת היום בחוק, שירים את ידו?

יואב קיש: בעד – פה אחד

יואב קיש: נמנעים – אין

יואב קיש: את הנושא הזה סגרנו.

יואב קיש: אתה רוצה להתייחס להפקות?

<אסף אמיר: הייתי שמח להתייחס להפקות.

יואב קיש: נתחיל עם עורכת הדין נגה רובינשטיין.

<נגה רובינשטיין: מספר הערות כלליות בהמשך לנושאים שעלו כאן.

<נגה רובינשטיין: אז קודם כל אני רוצה כמה עובדות.

<נגה רובינשטיין: עלתה כאן שאלה מצד חברת הכנסת נחמיאס ורבין או אמירה על מצבם הכלכלי של הערוצים המסחריים.

<נגה רובינשטיין: בלי להיכנס למספרים - חבר הכנסת שרוצה יוכל לגשת לרשות השנייה ולבדוק – מדובר בערוצים מפסידים.

<נגה רובינשטיין: זאת נקודת המוצא.

<נגה רובינשטיין: זה עניין עובדתי.

<נגה רובינשטיין: אין כאן לא בכי ולא שום דבר, זה פשוט המצב הנוכחי.

<נגה רובינשטיין: הנקודה השנייה היא שהערוץ המסחרי הגדול ביותר, או המסחרי שלא צריך להתאמץ בשביל הכסף שמגיע אליו, זה רשות השידור שמקבלת 740 מיליון שקל בשנה.

<נגה רובינשטיין: אם נפתח את הטלוויזיה בשעות אחר הצהריים, נראה שם סדרות של ה-BBC.

<נגה רובינשטיין: את זה לא תראו בערוצים המסחריים.

<נגה רובינשטיין: תראו שם עברית.

<נגה רובינשטיין: כן סוגה עילית, לא סוגה עילית, אתם תראו שם עברית.

<נגה רובינשטיין: הדבר הזה צריך להיות על השולחן, מכיוון שיש כאן 740 מיליון שקל בשנה שחייבים ללכת ליצירה ישראלית.

יואב קיש: לא כולם.

יואב קיש: 100 מתוכם, לדעתי.

<נגה רובינשטיין: השאלה למה הם עם הכנסות הרבה יותר גבוהות משלנו צריכים להוציא פחות מאיתנו.

<נגה רובינשטיין: מכיוון שזה הערוץ המסחרי היציב ביותר שלא ייסגר מחר, שלא צריך להביא את הערבויות, שלא צריך לשלם תשלומים למדינה כמו ביד, הפצה ודמי רישיון, זה נשמע לנו לא הגיוני, במיוחד כשאתה אומר שמה שחשוב לכם זה לראות את העוגה בכללותה.

יואב קיש: הוא ציבורי, הוא לא מסחרי.

יואב קיש: מכיוון שהתאגיד בכלל בבג"ץ, אני לא הולך - -

רועי פולקמן: וגם יש 250 מיליון שמושקע.

רועי פולקמן: מה זה קשור?

<אתי בנדלר: מכיוון שהוא לא נמצא כאן ולא יכול לענות לטענות - -

יואב קיש: בואו נעזוב את התאגיד.

<נגה רובינשטיין: שאלת איך אנחנו יודעים ששוק הפרסום בטלוויזיה מתכווץ.

<נגה רובינשטיין: אז לפי נתוני "יפעת", שהם נתונים פומביים, בין 2013 ל-2016 שוק הפרסום בטלוויזיה קטן ב-10%.

<נגה רובינשטיין: תוסיף לזה את פיצול הערוצים.

<נגה רובינשטיין: מה שהיה בתוך 14 יום נכנס עכשיו ל-21 יום.

<נגה רובינשטיין: השורה הכלכלית מאוד פשוטה.

<נגה רובינשטיין: לנקודות שהעלית אני אתייחס מאוד בכלליות.

<נגה רובינשטיין: לגבי סוגה עילית, תראו, אם אנחנו מדברים על 17% מתוך ה-100, יכול להיות – אנחנו לא יודעים מה יהיה כאן המספר הסופי, אם זה יהיה 12, 14 או 17 - שנצא בסופו של דבר עם תוצאה שהיא תוצאה הרבה יותר בעייתית מבחינתנו ממה שנכנסנו אליה.

<נגה רובינשטיין: אני חושבת שזה לא מה שהתכוונו.

יואב קיש: למה?

<נגה רובינשטיין: מכיוון שעכשיו אנחנו משלמים 17% מ-60%.

<נגה רובינשטיין: זה הסוגה עילית.

<אורי רשטיק: 10.2% מתוך 60%, זה מה שאתם משלמים עכשיו.

יואב קיש: היום אתה משלמים 62 מיליון שקלים.

<נגה רובינשטיין: נכון.

<שירה גרינברג: זה המינימום.

<נגה רובינשטיין: אם לזה אתה מוסיף גם ביטול של המיוחדות שזה 40%, פגעת - -

יואב קיש: 40% ממה?

<נגה רובינשטיין: מהתמהיל.

יואב קיש: מהתמהיל של ה-60%?

יואב קיש: אתם רוצים?

יואב קיש: תמשיכו לעשות מיוחדות.

<נגה רובינשטיין: מאה אחוז, אבל השאלה אם אתה תספור את זה בתוך הסוגה עילית או לא.

<קריאה: לא.

איילת נחמיאס ורבין: אנחנו יודעות שזו לא סוגה עילית.

<נגה רובינשטיין: מה זה "מיוחדות"?

<נגה רובינשטיין: אלו תכניות עתירות השקעה.

<נגה רובינשטיין: הן בעלות ערך ציבורי שאני חושבת שלא נחלוק עליו.

<נגה רובינשטיין: זה "ארץ נהדרת", "גב האומה".

<נגה רובינשטיין: אלו תכנית שיוצרות שיח.

יואב קיש: תעצרי רגע.

יואב קיש: אני שמח שנכנסנו לנושא מאוד חשוב, מקצועי.

יואב קיש: חשוב לי שלא נעשה טעות בענין הזה.

יואב קיש: אנחנו מדברים על סוגה עילית.

יואב קיש: נכון להיום ההשקעה בסוגה עילית היא 62 מיליון שקלים, או אם לוקחים את האחוז שמתייחסים אליו, אז 10% מההכנסות, הגבוה מביניהם.

יואב קיש: נכון, זאת הסיטואציה כרגע?

יואב קיש: באה עורכת דין נגה רובינשטין ואומרת: אתה עכשיו שם אותי על 17%, כשאני הייתי ב10% אחוז או ב-62.

יואב קיש: כל עוד ה-10% שלי עולה ולא מגיע ל-17% אני פתאום יכולה למצוא את עצמי - -

<נגה רובינשטיין: יחד עם הסיפור של המיוחדות.

יואב קיש: עכשיו הסיפור של המיוחדות.

יואב קיש: הסוגה עילית זה דרמה, דוקו ומיוחדות, זו השלישיה.

יואב קיש: את אומרת שאם אני מבטל את המיוחדות את פתאום "תקועה" עם סכום מאוד גדול רק לדרמה ודוקו.

יואב קיש: אני רוצה להסביר למה התכוונתי במיוחדות.

יואב קיש: קודם כל, בהגדרות של סוגה עילית אני לא נוגע, זאת אומרת, יש מיוחדות, יש דרמה ויש דוקו.

יואב קיש: אתם תחליטו על התמהיל.

יואב קיש: אני לא מחייב אתכם על התמהיל, אני שומר על נאותות הפקה.

<אורי רשטיק: אם אתם מורידים את המיוחדות, הם יעשו רק ריאליטי.

יואב קיש: אני רוצה להבין את הסיטואציה הנוכחית.

יואב קיש: מתוך ה-62 מיליון שקל אתם מחויבים היום לשלושה סוגים של תכניות.

יואב קיש: יש הגדרה של כסף, כמה החלוקה ביניהן?

<נגה רובינשטיין: כן, אחוזים.

<אורי רשטיק: גם בכסף.

יואב קיש: בסוף זה בא לידי ביטוי בכסף.

יואב קיש: אני רוצה לתת לכם את הגמישות לנהל את זה איך שאתם רוצים.

יואב קיש: אתם תהיו מוגבלים לנאותות הפקה.

יואב קיש: במיוחדות יש לכם נאותות הפקה?

<שרית הכט: יש נאותות הפקה בכל הסוגה.

יואב קיש: אז אני לא מבין מה הבעיה.

<אורי רשטיק: הרעיון העקרוני לעשות סדר בכל הסיפור הזה של 20 מיליון, 50 מיליון הוא הגיוני, הוא עושה שכל, אבל אם אנחנו לא נזקק את הסוגה עילית לתוך דוקו ודרמה, מה שיקרה זה שהם יפיקו רק תכניות מיוחדות.

<אורי רשטיק: זו לא חוכמה לקחת איזו שהיא תכנית דגל של תכניות מיוחדות, למשל "ארץ נהדרת", ולהגיד: רק זה תכניות מיוחדות, תתייחסו לזה.

<אורי רשטיק: באותה מידה אפשר לקחת גם תכנית דגל של תכנית ריאליטי ולהגיד: זאת תכנית מאוד איכותית, בעלת חשיבות, למה היא לא סוגה עילית?

<אורי רשטיק: הכוונה של המחוקק, ככל שאנחנו מבינים אותה, הייתה ליצור שמורת טבע.

יואב קיש: מה האחוז של המיוחדות?

<נגה רובינשטיין: יש רק שתי תכניות מיוחדות.

<נגה רובינשטיין: מרוב שזה כל כך יעיל - -

<אורי רשטיק: הפרצה קוראת לגנב.

יואב קיש: איזה תכניות?

<נגה רובינשטיין: "ארץ נהדרת" ו"גב האומה".

<אילאיל לבנת: ואצלנו יש טלוויזיה של העתיד, אדוני, שהיא צ'ופצ'יק.

יואב קיש: כמה השקעה זה מתוך הסוגה עילית באחוזים?

<נגה רובינשטיין: מתוך התמהיל זה 40%.

שרן השכל: איזה ריאליטי נחשב כסוגה עילית?

יואב קיש: שתי תכניות זה 40% מתוך כל התמהיל?

<אורי רשטיק: עד 28%.

רועי פולקמן: אז אין פה בעיה.

רועי פולקמן: ריאליטי לא יהיה סוגה עילית, אז מה הבעיה?

יואב קיש: כמה הולך למיוחדות מתוך ה-186 מיליון?

<אורי רשטיק: 14 מיליון לכל בעל רישיון על פי הכללים של הרישיון.

<אורי רשטיק: הוצאה כוללת לתכניות מיוחדות שלא תפחת מ-14 מיליון שקלים חדשים, זה הכללים של בעל רישיון.

יואב קיש: אם אני מבטל את המיוחדות, הם לא יכולים לצפות שאני אשאיר להם את המחויבות בסוגה עילית, להגדיל דרמה וזה.

יואב קיש: אם אני מוציא את המיוחדות, אני צריך להוציא את הערבות שלהם מהפרק.

<איתמר אביטן: כבוד היושב-ראש, אתם החלטתם לבטל את התת סוגה.

יואב קיש: מה זה משנה לכם המיוחדות?

<איתמר אביטן: כי אז אנחנו נקבל 50% מיוחדות ותהיה ירידה של דרמה.

יואב קיש: אני רוצה להוציא את המיוחדות מהסיפור.

יואב קיש: זה אומר שאת הכסף שהיום יוצא על המיוחדות צריך להוציא מהסיפור, כי אי אפשר לבוא ולהגיד: תעשו לי במקום מיוחדות דרמה ודוקו.

יואב קיש: למה אם אני מבטל את המיוחדות אני לא צריך להוריד את זה מהעלות הכללית שלהם?

<אסף אמיר: בוא נדבר על המיוחדות רגע.

<אסף אמיר: מיוחדות זה תכניות שגופי השידור עושים כי הן מכניסות כסף.

<אסף אמיר: יש להן רייטינג גבוה, הן בעלות פרופיל גבוה.

<אסף אמיר: המיוחדות התחיל בכלל, אם אני זוכר נכון, עם מוטי שקלאר שרצה שיהיו תכניות יותר באזורים של דת, מורשת.

<אסף אמיר: זה הגיע בסוף ל"ארץ נהדרת" ו"גב האומה", אולי גם התכנית של גורי אלפי.

<קריאה: "מועדון לילה".

<אסף אמיר: זה גם "מועדון לילה".

<אסף אמיר: זה דברים שעושים בטלוויזיה כי זה טלוויזיה.

<אסף אמיר: על סוגה עילית יש רגולציה, כי לא היו עושים אותה ללא הרגולטור.

יואב קיש: תתייחס לשאלה שלי.

<אסף אמיר: לפני מספר שנים, ואני לא זוכר כמה, ישבנו עם הרשות השנייה ועם הערוצים המסחריים - ערוץ 2 בזמנו – והם ביקשו להגדיל את התכניות המיוחדות.

<אסף אמיר: אנחנו, כמובן, התנגדנו, כי ידענו שזה יהיה על חשבוננו.

<אסף אמיר: עכשיו הם אומרים: אחרי שהגדלנו את זה ל-40%, נוציא את זה - -

יואב קיש: 40% מתוך הסכום של ה-186 מושקע במיוחדות?

<טלי גורן: לא.

יואב קיש: אפשר לדעת מה האחוז?

<ניר שויקי: 30%.

יואב קיש: 30% כספית?

<טלי גורן: בין 25% ל-28%.

<ניר שויקי: 28% מהסכום שציינת הם יכולים להוציא לתכניות מיוחדות.

רועי פולקמן: ואתה אומר שזה להחלטתם כי את זה הם ממילא רוצים.

יואב קיש: לא הגיוני שאם אני מבטל את זה, אני אומר להם להגדיל - -

<אסף אמיר: תראו, אני מזכיר לכם שהמחויבויות בסוגה עילית רק לפני שנתיים, שלוש וחמש שנים היו הרבה הרבה יותר גדולות.

<אסף אמיר: אז הייתה בקשה של הגופים המסחריים לעבור לרישיונות בהבטחה בפני הוועדה הזאת שיקומו המון שחקנים והסוגה עילית תעלה בכמה מונים ממה שהייתה בעבר.

<אסף אמיר: אנחנו קצת בשיטת הסלאמי, כי זה ירד.

<אסף אמיר: כשדיברו על 62, אמרנו שזה סוף התרבות הישראלית כמו שאנחנו אוהבים להגיד.

<אסף אמיר: 62 כבר כולם מקבלים.

<אסף אמיר: עכשיו אומרים: בוא נוריד להם עוד 30% ועוד 30% ועוד 30%.

<אסף אמיר: אם אתם מורידים מתחת לסכום הזה, זה באמת הופך להיות לעג לרש.

<אסף אמיר: את המיוחדות אתם החלטתם להוציא מהחוק הזה.

רועי פולקמן: אבל לא מורידים.

יואב קיש: בתוך סוגה עילית יש היום הגדרה של מיוחדות.

יואב קיש: אומר המנכ"ל ש-28% מתוך הסכום הזה אפשר לכמת לכסף.

<נגה רובינשטיין: כמקסימום.

יואב קיש: זה המקסימום.

יואב קיש: כמה זה בכסף?

<ניר שויקי: 17 מיליון.

יואב קיש: לא יכול להיות.

<איתמר אביטן: יש כאלה שלא עושים.

<אילאיל לבנת: לרשת אין תכניות מיוחדות.

<נגה רובינשטיין: יש כאלה שלא משתמשים בזה.

<אסף אמיר: הבטיחו לנו שסוגה עילית בעידן הרישיונות תהיה מזוקקת, היא תהיה סוגה עילית באמת.

יואב קיש: אתה צודק שמיוחדות לא צריכות להיות שם.

<אסף אמיר: הסכום הוא רבע מהסכום שהיה לפני 3 שנים.

יואב קיש: כמה היה הסכום לפני שלוש שנים?

<אסף אמיר: מעל 200, לדעתי.

<נגה רובינשטיין: זה היה מוגזם.

<אסף אמיר: אני מבקש מהרשות השנייה לענות על זה.

יואב קיש: אתה טוען למהלך של פגיעה בסוגה עילית במשך שנים.

יואב קיש: אתה אומר שאפילו אם מוציאים את המיוחדות עדיין צריך להשאיר את התקציב לסוגה עילית, להגדיל אותו.

יואב קיש: עכשיו אני רוצה את המנכ"ל שיחדד לי.

יואב קיש: בואו נדבר על הכל ביחד.

יואב קיש: אני מצטער שאני לא רוצה לדבר על ערוץ ערוץ או על מה המחויבות של ערוץ.

יואב קיש: יש לנו 186 מיליון שמוגדרים כרגע לסוגה עילית.

יואב קיש: סוגה עילית כולל גם את המיוחדות.

יואב קיש: אם אנחנו מבטלים את המיוחדות, אני לא רוצה שישתמע מזה שעכשיו כל התקציב של סוגה עילית הוא מיוחדות.

יואב קיש: אני רוצה לדעת מה מהות הפלח מתוך ה-186 לתכניות מיוחדות.

<ניר שויקי: כפי שאמרתי לך, מתוך 186 מיליון כ-50 מיליון שקל - אותם 17 מיליון שאמרתי לך פר ערוץ - זה הנתח של המיוחדות.

<ניר שויקי: אגב, כבוד היושב-ראש, לא כולם מנצלים את הדבר הזה לטובת תכניות מיוחדות.

<ניר שויקי: ישנם בעלי רישיון שמחליטים לעשות תכניות תעודה בסכום הזה, תכניות תעודה מצוינות.

יואב קיש: ההמלצה של האוצר היא להוריד את המיוחדות, אני טועה?

<קריאה: נכון.

<אסף אמיר: יואב, זה להוריד רגולציה.

איתן כבל: תביאו את זה במסגרת ההסדרים, לא פה.

יואב קיש: אנחנו מנסים להקל עליכם ברגולציה.

יואב קיש: אני רוצה לשמר את הסוגה עילית כפי שהיא קורית היום, להשאיר את זה במספרים של היום.

יואב קיש: אני רוצה להקל עליכם את הרגולציה, את הניהול הפנימי.

יואב קיש: אני כן שומר על נאותות הפקה כדי שלא ייפגעו היוצרים במקום הזה.

יואב קיש: מה אני יכול לעשות בשביל לפשט את הסיפור?

<טלי גורן: יש שתי אפשרויות.

<טלי גורן: אפשרות אחת, להשאיר את ההגדרות כפי שהן קיימות היום עם המחויבות שלנו היום.

<טלי גורן: אם אתם מחליטים משום מה להוציא את התכנית המיוחדות, את הז'אנר המיוחד שלא ברור לי למה הדם של היוצרים שלו כחול פחות מיוצרים אחרים - -

<אסנת טרבלסי: זה לא עניין של דם כחול.

<טלי גורן: ההגדרה של ז'אנר מיוחד הוא ז'אנר מושקע.

<טלי גורן: ספציפית בערבונות אפשר להתייחס ל"גב האומה" ול"ארץ נהדרת".

<טלי גורן: דמם של היוצרים שם אינו פחות כחול מדמם של - -

יואב קיש: לא מדברים על היוצרים עכשיו.

יואב קיש: תתייחסי לנושא שאמרתי.

<טלי גורן: נראה לי שכן.

<טלי גורן: אם מחליטים להוציא את הז'אנר הזה מסך העוגה, בהתאמה צריכה לרדת ההוצאה שלנו לז'אנרים האחרים.

<עדי קופלוביץ: אני רוצה להסביר מה היתה הכונה, למה התכוון המשורר.

<עדי קופלוביץ: הכוונה שהסכום יישאר אותו דבר ובכל החלוקות הפנימיות יהיה הרבה יותר חופש.

יואב קיש: אז הם יוכלו לעשות הכל הפקות מיוחדות?

<קריאה: זה לא יותר חופש.

<נגה רובינשטיין: הם לא יעשו כמו שהם לא עושים היום.

איתן כבל: זה מסייע לכם להוריד את המחויבות?

<טלי גורן: במידה ומורידים - -

<עדי קופלוביץ: הכוונה לא הייתה שעכשיו יהיה משהו שהערוצים עושים ממילא, זה לא ייספר להם, ואז סך ההשקעה שלהם יגדל משמעותית.

<עדי קופלוביץ: הכוונה היא להקל מבלי לפגוע ביוצרים, מבלי לפגוע בסכום שמגיע ליוצרים.

יואב קיש: אם אני מבין נכון, יש לנו שתי אלטנרטיבות כרגע.

יואב קיש: אני עוד לא מחליט, אני רק אומר מה אני מבין מהדיון.

יואב קיש: אם 186 מיליון משקפים את ה-17%, שזה משהו שאנחנו לא רוצים לשנות, ואנחנו מבטלים את כל הנושא של הפקות המיוחדות, המשמעות היא ש-50 מיליון יורדים מהסיפור.

יואב קיש: זה מביא אותי ל-136, שזה 12% גרוסו מודו.

יואב קיש: זאת אומרת, אם אני מבטל את המיוחדות ומשאיר בסוגה עילית רק את הדוקו והדרמה, זה מוריד את זה מ-17% ל-12%.

יואב קיש: זה פתרון אחד.

יואב קיש: האפשרות השנייה, להשאיר את המיוחדים כמו שזה.

יואב קיש: אני הולך להעלות ל-17%, בהנחה שההצעה שלי תתקבל עם ה-65/35.

יואב קיש: אם זה לא יתקבל, אז יהיה קרב על ה-17%.

יואב קיש: אני אומר לכם, זה הולך ביחד.

יואב קיש: אני אומר את זה גם ליוצרים, גם לערוצים וגם לחברי הכנסת.

יואב קיש: אי אפשר לנצח מכל הכיוונים.

יואב קיש: רוצים לשמור 17?

יואב קיש: צריך לעזור להם שם.

יואב קיש: רוצים להוריד את ה-17?

יואב קיש: נשנה שם.

יואב קיש: אם אנחנו נשארים עם המיוחדים, זה אומר שנשארים ב-17 אבל מבטלים את חלוקת הז'אנרים בתוך הסיפור.

<איתמר אביטן: אבל אז גמרת אותנו.

יואב קיש: אבל אז גמרתי אתכם.

רועי פולקמן: ואופציה שלישית, להשאיר את המצב כמו שהוא.

יואב קיש: המצב כמו שהוא לא טוב.

איתן כבל: זאת מלאכת מחשבת מה שאתה מנסה לעשות.

איתן כבל: זה בסדר גמור.

איתן כבל: אני מבין שאדוני מנסה למצוא את האיזונים, אבל אתה לא שם לב שכל הזמן אתה עוזר באיזון ומושך עוד טיפה.

איתן כבל: כשאתה מושך את העוד טיפה הזאת, אתה מחרב לגמרי את כל העניין.

איתן כבל: מה אני מנסה להגיד לך?

איתן כבל: עם העובדים איכשהו הצלחנו להסתדר.

יואב קיש: לא הצלחנו.

יואב קיש: באתי לקראתם הרבה מאוד.

איתן כבל: נכון, בסדר.

איתן כבל: לערוצים המסחריים יש את מה שהשר מביא.

איתן כבל: אתה מביא להם עכשיו את הניסיון כאן.

איתן כבל: הפתיחה הזאת של המיוחדות - -

<נגה רובינשטיין: אנחנו לא פתחנו את עניין המיוחדות.

איתן כבל: לא אמרתי שאת.

<נגה רובינשטיין: הערוצים ההמסחריים לא פתחו.

איתן כבל: את צודקת, זה מה שאני טוען.

יואב קיש: עכשיו אני מבין שאתם לא הבנתם שכשאמרתי שאני משאיר את אותו כסף, את ה-17%, משאיר נאותות הפקה ומבטל את המגבלות, הם יכולים לעשות את כל הסוגה עילית מיוחדות.

<אורי רשטיק: קודם כל, אני באמת מודה לך על כך שאתה אוזן קשבת.

<אורי רשטיק: גם אתה, גם איתן וגם חברת הכנסת נחמיאס ורבין הקשבתם ויישמתם הרבה מאוד דברים מהדברים שנאמרו אתמול, אני לא מזלזל בכך, אבל אי אפשר כל הזמן לבוא ולהגיד: אנחנו הולכים לקראת, אנחנו הולכים לקראת, אנחנו משפרים את מצבם של הערוצים המסחריים, כאשר הלכה למעשה היוצרים והעובדים נמצאים בתוך סיטואציה שבה הייתה כוונה לגרוע ועכשיו טיפה טיפה משנים את הגריעה.

<אורי רשטיק: הייתה כוונת מחוקק עקרונית וראשונית: אנחנו רוצים לייצר פה שמורת טבע של סוגה עילית, שמורת טבע של דברים שלא ייעשו בלי שתהיה חובה.

<אורי רשטיק: הדברים האלה זה דוקו ודרמה.

<אורי רשטיק: אנחנו מבקשים פה שתלכו ותשפרו את המעמד שלנו בתוך הסיפור הזה.

<אורי רשטיק: זה גם מה שפילבר אמר.

<אורי רשטיק: ועדת פילבר אמרה חד משמעית.

יואב קיש: כמה משקיעים היום בדוקו ודרמה?

<קריאה: 131.

יואב קיש: אז נוכל לשמור את זה.

יואב קיש: מנסה.

יואב קיש: עוד לא ביצעתי כלום.

איתן כבל: לא משנה, לזה אתה מכוון.

<אורי רשטיק: "ולקבוע הגדרה אחידה להפקת דוקו ללא התערבות בסוגות.

<אורי רשטיק: כמו כן הוועדה ממליצה כי בערוצים המסחריים תבוטל חובת ההשקעה של הערוצים בתכניות מיוחדות".

<אסף אמיר: זה היה ה-give and take.

<אורי רשטיק: זה היה ה-give and take.

רועי פולקמן: זה מה שהוא הציע.

<אורי רשטיק: ההיגיון בדבר הזה נובע מכוונת המחוקק הראשונית.

<אורי רשטיק: ב-2014, כשנתנו את בעל הרישיון, נאמר: אנחנו רוצים לייצר שמורת טבע.

<אורי רשטיק: יש דברים שהערוצים יעשו בכל מקרה.

<אורי רשטיק: ריאליטי הם יעשו, תכניות מיוחדות הם רוצים.

יואב קיש: נכון.

יואב קיש: אני מסכים איתך.

יואב קיש: למה שלא נלך רק לדוקו ודרמה?

יואב קיש: זה צריך להיות 12%,13%.

<אורי רשטיק: זה היה ה-give and take.

<אורי רשטיק: בזמנו, כשהפחיתו את החובות שלהם לסוגה עילית, אז הפחיתו.

<אורי רשטיק: עכשיו רוצים להפחית עוד.

<אורי רשטיק: לא, זה לא יכול להיות, זה פשוט לא הגיוני.

<אורי רשטיק: היה 215 מיליון.

<אורי רשטיק: אנחנו מבקשים 62 מיליון, ואת ה-17% האלה - -

יואב קיש: אבל ה-62 הולך גם למיוחדות.

<אורי רשטיק: שילך ללאומי, לעברית, ליצירה המקומית.

איילת נחמיאס ורבין: אני רוצה רגע לוודא שאנחנו דנים ורבים עכשיו על איך אנחנו מחלקים מחדש את העוגה.

איילת נחמיאס ורבין: אני רוצה שנבין מה גודל העוגה, כי אם אני מבינה נכון, גודל העוגה בפעם האחרונה שנבדק היה ב-2015.

איילת נחמיאס ורבין: הפעם האחרונה שאנחנו יודעים איך זה חולק היה ב-2015?

יואב קיש: מה זה "איך זה חולק"?

איילת נחמיאס ורבין: איך זה חולק בין דוקו, דרמה.

איילת נחמיאס ורבין: מתי פעם אחרונה היה דיווח?

<נגה רובינשטיין: תשאלי את הרשות השנייה.

<נגה רובינשטיין: אנחנו מדווחים כל הזמן.

<טלי גורן: הפעם האחרונה הייתה ב-2017.

<טלי גורן: יש לרשות השנייה את הנתונים של כל הגופים המסחריים.

איילת נחמיאס ורבין: אפשר לקבל את זה מהרשות השנייה?

איילת נחמיאס ורבין: יואב, אני רוצה שנקבל את זה מהרשות השנייה.

יואב קיש: אתה יכול לתת את המספרים עכשיו?

<אסנת טרבלסי: מאיזו שנה הדיווחים?

יואב קיש: מה שאמרת עכשיו על ה-50 מיליון שקלים, על איזו שנה אנחנו מדברים?

<ניר שויקי: זה לא קשור לשנה.

<ניר שויקי: הסכומים שציינתי לא קשורים לשום שנה.

<ניר שויקי: זה סכום פיקס.

<ניר שויקי: לגבי דיווחי ההכנסות, כמובן שאני לא אגיד את הנתונים המדויקים של כל השוק, כי יש פה גופים מסחריים - -

יואב קיש: לא, אסור.

<ניר שויקי: אני לא אגיד את זה.

<ניר שויקי: את ההיקפים היושב ראש מכיר.

<ניר שויקי: אחרי הביקורת שנעשה השנה נדע את הנתונים המדויקים.

<ניר שויקי: אני לא הולך לחשוף פה נתונים.

<אורי רשטיק: יש נתונים בתקשורת.

<ניר שויקי: אז תסתמך עליהם.

<אורי רשטיק: אתם דיווחתם אותם.

<אורי רשטיק: הרשות השנייה מדווחת.

<נגה רובינשטיין: אני רוצה להגיד כמה נתונים.

<נגה רובינשטיין: הנקודה הראשונה זה שנלקח משפט מדוח פילבר.

<נגה רובינשטיין: בואו ניקח את הליבה של דוח פילבר.

<נגה רובינשטיין: הליבה של דוח פילבר מדברת על שינוי המאזן מהרגע שתאגיד השידור נכנס לפעולה.

<נגה רובינשטיין: זאת הליבה.

<נגה רובינשטיין: אפשר לקחת מילה כזאת או מילה אחרת, אבל - - לגבי הערבויות, אני מקווה שביום ראשון נשמע שיש שינוי.

יואב קיש: אני מדבר על מה שמדברים עכשיו, אל תלכי איתי לרוורס.

יואב קיש: אני רוצה עכשיו לדבר על השאלה שהעליתי - מיוחדות, ביטול כן או לא, ואם כן, מה המשמעות.

יואב קיש: את כל הדברים האלה אני רוצה לשמוע.

<נגה רובינשטיין: אז יש כאן את שתי האפשרויות שהציגה טלי.

יואב קיש: איזה אפשרויות?

יואב קיש: את מה שאני אמרתי?

<נגה רובינשטיין: או שאתה מותיר את ההגדרות בתוך החוק ואז כל זכיין יבחר את התמהיל שלו - עובדה שגם היום הזכיינים לא מנצלים באופן מלא את המיוחדות שניתנות להן - או שאתה מוחק את ההגדרות לחלוטין ומפחית מתוך זה את המיוחדות.

<אסף אמיר: הדיל הזה כבר נעשה לפני שנתיים.

<אסף אמיר: אז הורידו את הכל, אמרו שהמיוחדות בחוץ.

<אסף אמיר: זה גם החוק הזה.

יואב קיש: לא יכול להיות.

<נגה רובינשטיין: זה לא נכון, אסף.

<אורי רשטיק: 243 מיליון הם השקיעו בסוגה עילית ב-2015.

<דבורה קמחי: מכיוון שתכניות סוגה עילית מוגדרות גם בשעות וגם בכסף, כשיש כללי נאותות במחיר מסוים לכל שעה, ההפחתה, הגריעה של התכניות המיוחדות מהטוטאל וההשארה של דרמה ודוקו תורמת לכך שהן נשארות רק על השעות היקרות.

<אסנת טרבלסי: השעה שלנו יותר יקרה - -?

<דבורה קמחי: על פי כללי הנאותות שעת דרמה היא השעה היקרה ביותר, אחריה שעת סרטי תעודה.

<דבורה קמחי: אם גורעים את התכניות המיוחדות, זה אומר שמשאירים אותנו עם השעות היקרות ביותר.

<דבורה קמחי: זאת הכבדה מאוד מאוד משמעותית.

<דבורה קמחי: אנחנו מדברים פה כל הזמן על הקלה.

<דבורה קמחי: פחות שעות ביותר כסף, זאת התוצאה של מה שאתם עושים פה.

רועי פולקמן: נראה לי שיש פה רגע נדיר בכך שיש הסכמה בין היוצרים לערוצים במידה מסוימת.

רועי פולקמן: הם אומרים שיש את ה-50 מיליון האלה, כשבפועל חלק מהערוצים לוקחים את זה לדוקו ודרמה.

רועי פולקמן: בזה שאתה מנכה את המיוחדות הם יוצאים מופסדים.

איתן כבל: אתה בא לברך אותם.

רועי פולקמן: אומרים עכשיו מערוץ 10 שממילא השעות שהוגדרו לסוגה עילית, ההקלה עבורם הייתה שהם יכלו לשים שם את "גב האומה", את "ארץ נהדרת" או משהו אחר.

איתן כבל: זה לא הסיפור הגדול שאנחנו עוסקים בו.

יואב קיש: בקיצור, מה שאתה אומר זה שלא נתעסק עם זה.

רועי פולקמן: נכון, כי זה פוגע בכל צד.

יואב קיש: אם אתם לא רוצים שנתעסק עם זה וגם הם לא רוצים, בטח גם אני לא רוצה.

רועי פולקמן: אני חייב להגיד מי בלבל את האירוע הזה.

רועי פולקמן: משרד התקשורת עושה כאן טיפה מניפולציה.

רועי פולקמן: למה?

רועי פולקמן: אתה נכנס כאן לפרטי פרטים של רפורמה עצומה.

רועי פולקמן: עם כל הכבוד, אני הייתי מצפה שגם בנושא כזה משרד התקשורת יביא נייר עבודה מסודר, השוואות.

רועי פולקמן: שולפים לנו כאן אמירות, חצי מידע מדוח.

יואב קיש: חבר הכנסת פולקמן, אני בוודאי לא אתחיל פה להאשים את משרד התקשורת.

רועי פולקמן: אתה עושה עבודה מדהימה בעיני, אבל לא צריך ללמוד נושא על רגל אחת.

רועי פולקמן: אתם רוצים לשנות?

רועי פולקמן: תביאו סימולציה, טבלת - -

יואב קיש: אין ספק שבנושא סוגה עילית יש עודף micromanagement של הערוצים.

רועי פולקמן: אין ספק, אבל שיעשו עבודה, שיביאו נייר.

יואב קיש: אני מנסה להקל.

עודד פורר: זה לא השולחן, יואב.

יואב קיש: זה כן השולחן.

יואב קיש: אין שולחן אחר.

יואב קיש: אני לא יודע אם יהיה שולחן אחר.

רועי פולקמן: יואב, אתה צודק, זה נושא רגיש וחשוב.

יואב קיש: אני לא מתכוון כרגע להיכנס לעניין הזה.

יואב קיש: אם תביאו - יש לי עוד נושא ביום ראשון, שזה הערבויות שלכם – ליום ראשון הצעה שעושה שכל, לא פוגעת בתמהיל שהגדרנו ליוצרים ולא גורמת להשקיע ולייקר לכם את ההשקעות, כי הרי אין כוונה לפגוע בכם ולגרום לכם ללכת להשקעות יקרות - - אני לא אבטל את המיוחדות ואשאיר להם את כל הכסף בדוקו ובדרמה.

יואב קיש: זה לא יקרה.

יואב קיש: אם יהיה משהו שנוכל סביבו כולנו להבין שהוא נכון לכם וברמה התפישתית מול היוצרים אין שינוי, בקשה, אהלן וסהלן, זה יעבור גם בלי הרבה ויכוחים.

<אורי רשטיק: אנחנו מוכנים לשבת איתם.

יואב קיש: תשבו איתם אם אתם רוצים.

רועי פולקמן: רעיון מקסים.

<אסנת טרבלסי: אני רק רוצה שנייה בעניין הדוח.

<אסנת טרבלסי: קצת מוזרה לי התשובה של מנכ"ל הרשות.

<אסנת טרבלסי: הוא אומר: אני לא אדווח את ההכנסות.

<אסנת טרבלסי: הרי בזה כל החוק מתעסק.

יואב קיש: הוא מטפל בזה, אבל לא ציבורית.

<אסנת טרבלסי: אל"ף, זה כן ציבורי.

<אסנת טרבלסי: הוא עובד ציבור, הוא עובד - -

יואב קיש: יש הגנה, יש סודיות למידע זה.

רועי פולקמן: הוא לא מדווח כמה כל ערוץ מכניס מכל דבר.

<אסנת טרבלסי: אני מצטערת, אני לא ביקשתי לדעת מה תקציב השכר של מישהו.

<אסנת טרבלסי: יש דיווח שיש לי אותו פה.

<אסנת טרבלסי: האחרון שפורסם, שמחלק רק את העוגה, אומר כמה אחוז עשו תכניות מיוחדות, כמה אחוז עשו דרמה.

<אסנת טרבלסי: הדוחות שכן הוא אמור לפרסם אותם, האחרון שבהם התפרסם ב-2015.

<אסנת טרבלסי: זאת אומרת, אין לנו שום דרך, שום נתון לדעת על סמך מה הדברים נאמרים פה, מאיזו שנה הדברים נאמרים, ועל סמך מה הם מתבססים.

<אסנת טרבלסי: אם כל העתיד מתבסס על הדוחות האלה, אני רוצה שיהיה ברור מתי הם ניתנים, מתי אתה תדע מה נתח השוק, איךה ההכנסות, מה האחוזים.

<אסנת טרבלסי: זה נורא חשוב שהדברים האלה יהיו ברורים, כי אנחנו 3 שנים אחרי לא רואים דוח, לא של 2016 ולא של 2017.

יואב קיש: אני מתמצת את ההערה שלך למה שאני כן מקבל.

יואב קיש: אני לא מצפה ממנכ"ל הרשות השנייה לדבר פה על ההכנסות של ערוץ כזה או אחר.

<אסנת טרבלסי: גם אני לא.

יואב קיש: אם זה מה שהובן בהתחלה מדברייך, אני שמח לשמוע שהתשובה היא לא.

יואב קיש: את כן מצפה לראות דוח מעודכן, וזה אחרי שהדוח האחרון היה ב-2015.

יואב קיש: בעניין הזה, אני מניח, שהרשות השנייה תתגייס להכין את הדוח בהקדם האפשרי.

<אסף אמיר: אנחנו שומעים שגופי השידור קשת, רשת ו-10 קיבלו זיכיון מהמדינה, כאשר אחר כך העבירו אותם לרשיונות לפי בקשתם.

<אסף אמיר: הכנסת חוקקה חוק, כי היא חשבה שלגוף שגם מוכר פרסומות, גם משדר וגם יש לו חברת חדשות יש כוח ואולי כדאי בכל זאת שגם תהיה תחרות בתוך השוק העצמאי של הפקה בישראל כמו שיש בכל מקום אחר.

<אסף אמיר: הכנסת חוקקה חוק – 35/65.

<אסף אמיר: כרגע אני שומע קולות שאומרים בשביל מה צריך את זה בכלל.

<אסף אמיר: הדבר הזה לא קשור לסוגה עילית בכלל, הוא קשור לוועדת אייל שהזכירו פה.

<אסף אמיר: ועדת אייל היא הוועדה הכי חשובה ליוצרים.

<אסף אמיר: יש שני דברים שהם ביו המפיקים, חברות ההפקה, העסקים הקטנים והבינונים, בין אם זה אולפני הרצליה מהצד היותר גדול, ובין אם זו חברה כמו שלי, שהיא סביב – אני לא מפחד - 8 מיליון, 10 מיליון, שמעסיקה אנשים.

<אסף אמיר: הוויכוח המרכזי בינינו לבין גופי השידור לאורך כל השנים היה על שני נושאים: האם אנחנו נקבל את העבודה ונהיה אחראים עליה בעצמנו, או שהם יגידו לנו מה לעשות לאורך כל הדרך ובעצם יערכו דה פקטו את התכנים שלנו.

<אסף אמיר: הדבר השני, האם אנחנו מחזיקים זכויות כלשהן בתכנים האלה, כי אם אנחנו לא מחזיקים זכויות בתכנים - אתה בטח תבין את זה – אז נקבל תקציב - - עכשיו מה שקרה זה שהגיעה ועדת אייל.

<אסף אמיר: הייתה ועדת אייל שהממשלה מינתה.

<אסף אמיר: ועדת אייל אמרה שיש דרך לחלק את הזכויות בין גופי השידור לבין היוצרים.

<אסף אמיר: מה קורה?

<אסף אמיר: ועדת אייל לא מופיעה.

<אסף אמיר: אני שמח שחוק ערוץ 20 מאפשר להכניס המון דברים פנימה.

<אסף אמיר: אז אני אומר, אם אנחנו נוגעים או חושבים לגעת ב-75%, בואו נכניס את ועדת אייל, נשים את זה על הפרק.

<אסף אמיר: התכנים שנמכרים לחו"ל, בוא נגיד את האמת, הם כולם נעשים על ידי יוצרים ומפיקים עצמאיים.

<אסף אמיר: הם לא נעשים על ידי גופי השידור, הם רק מנכסים אותם.

<מיכל רפאלי כדורי: הם רק משלמים אותם, מממנים אותם.

<אסף אמיר: דוגמה אחרונה שאולי "תשרוף" אותי, אבל אני כבר "שרוף" כמה פעמים אצל חלק מגופי השידור, ואני עבדתי שנים עם קשת ועם רשת.

<אסף אמיר: יש לי על השולחן חוזה ב-4 מיליון שקל עד לפני כמה חודשים מרשת.

<אסף אמיר: את החוזה הזה הם יכולים לבטל בכל רגע נתון.

<אסף אמיר: אני יכול לחתום, אבל כשאני אצא מהחניה שלהם הם יגידו לי שזה מבוטל.

<אסף אמיר: הזכויות נשארות שלהם, אין לי כלום בזכויות.

<אסף אמיר: אמרתי להם: חבר'ה, 4 מיליון שקל, עם כל הכבוד, אני לא רוצה את החוזה הזה.

<אסף אמיר: שניים, מבקשים ממפיקים כמוני ללכת לבנק ולקחת הלוואה.

<אסף אמיר: הם ישלמו את הריבית, אבל אני אקח הלוואה.

<אסף אמיר: מי שמממן את הטלווזיה זה המפרסמים, זה לא גופי השידור.

<אסף אמיר: הם צינור.

<אסף אמיר: הם הפכו מצינור לגוף שידור, לחברת חדשות, לספריית תוכן ולמפיצים בינלאומיים.

<אסף אמיר: כל זה בחסות ועדת הכלכלה.

<אסף אמיר: אני מבקש, לא לגעת.

<אסף אמיר: אם יש עניין שמדינת ישראל אמרה שיש פה בעיה בריכוזיות, אז בקשה, אל תגרמו ליתר ריכוזיות.

יואב קיש: אני שמעתי.

יואב קיש: היה לך חשוב להתבטא לפרוטוקול.

יואב קיש: גם דיברנו על זה ארוכות אתמול.

יואב קיש: אני רוצה להגיד לגבי החלוקה הזאת.

יואב קיש: יונתן, אתה רוצה להתייחס לנושאים האלה?

<יונתן ביסקי: להבא אני אבקש לדבר כששאר הממשלה מדברת.

יואב קיש: גם המנכ"ל השני לא דיבר.

<שירה גרינברג: הוא חלק מהממשלה.

<יונתן ביסקי: אנחנו חלק ממשרד התקשורת, בניגוד לכל מדינה אחרת בעולם.

<יונתן ביסקי: אני ניהלתי את פרויקט הרגולציה של המועצה, במסגרתו בוטלו כמעט לכל החלוקות הפנימיות שהיו בהפקות המקור של הכבלים והלוויין.

<יונתן ביסקי: היו חלוקות מאוד מורכבות של סרטי טלוויזיה ותעודה מורכבות, הכל באורכים שונים.

<יונתן ביסקי: כמעט כל החלוקה הפנימית בוטלה ולא קרה שום דבר.

<יונתן ביסקי: ביטול החלוקה הפנימית בערוצי הברודקאסט זה לא דבר שהוא רע, במיוחד בהתחשב באופי של ערוצי הברודקאסט, שהם צריכים להביא כמה שיותר - -

יואב קיש: אמרת משהו מאוד חשוב.

יואב קיש: דרך אגב, שמעתם את מה שהוא אמר?

איילת נחמיאס ורבין: כן.

יואב קיש: זה מה שרציתי לעשות.

יואב קיש: לא רציתי לבטל את המיוחדות, רציתי לבטל את החלוקה הפנימית.

יואב קיש: זה משהו שהיוצרים קמים על הרגליים האחוריות?

<אורי רשטיק: כן, ואני יכול להסביר גם למה.

<יונתן ביסקי: הושארו 3 קטגוריות.

רועי פולקמן: איזה קטגוריות?

<יונתן ביסקי: מראש החלטנו שהעניין הזה של סוגה עילית ותחתית הוא לא נכון.

<יונתן ביסקי: לא רצינו שיהיו הפקות ראויות והפקות לא ראויות.

<יונתן ביסקי: כל ההפקות ראויות.

<יונתן ביסקי: את מה שנקרא אצלנו סוגה מורכבת ביטלנו, חילקנו את זה לדרמה ותעודה, כאשר חצי מהפקות מקור, חצי כל השאר.

<יונתן ביסקי: חוץ מזה, השארנו קריטריון - -

יואב קיש: אז לא ביטלת את ההפרדה.

יואב קיש: הרגע אמרת שביטלת.

רועי פולקמן: זה אותו דבר.

רועי פולקמן: הוא השאיר 3.

רועי פולקמן: הוא ביטל את התתי קטגוריות.

רועי פולקמן: הוא השאיר דוקו, דרמה ומיוחדות.

איילת נחמיאס ורבין: הרגולציה הייתה מאוד מוגזמת.

יואב קיש: יונתן, תסביר מה עשיתם.

<יונתן ביסקי: הייתה חלוקה פנימית של עשרות קטגוריות, של דרמה באורך איקס, דרמה באורך שני איקס - -

<אסף אמיר: אין להם מיוחדות.

<יונתן ביסקי: לא היה גם קודם.

<יונתן ביסקי: אני מסביר מה הושאר.

<יונתן ביסקי: זה דרמה איקס ודרמה שני איקס.

<מיכל רפאלי כדורי: אם זה זוועה וזה זוועה, אז מקצת זוועה נשאר עוד זוועה.

<מיכל רפאלי כדורי: במקום מיני סדרה קיבלנו סדרות.

<מיכל רפאלי כדורי: חבר'ה, לא הורידו מאיתנו שום דבר.

<מיכל רפאלי כדורי: הגיע הזמן להוריד.

<יונתן ביסקי: זה לא נכון מה שאת אומרת.

<יונתן ביסקי: נשאר דרמה, תעודה, דוקו.

<יונתן ביסקי: בערוצי ברודקאסט שמבוססים על פרסומות ואמורים באופן טבעי להביא קהל של צופים כמה שיותר גדול כדי שיוכלו להתפרנס ולכולם תהיה יותר פרנסה, כולל היוצרים, נכון להקל בחלוקה הפנימית, וזה כדי שהערוצים יוכלו בחופש המסחרי שלהם להביא כמה שיותר צופים תחת קטגוריות שהן יותר גסות ממה שהן היום.

<יונתן ביסקי: זה אחד.

רועי פולקמן: מה שאומרים כאן זה שאם תבטל את זה לא יהיה דוקו ודרמה.

רועי פולקמן: לא מבטלים לגמרי הגדרה של מיוחדות.

רועי פולקמן: אם השארת סוגה עילית, אין יותר מה לצמצם.

<אורי רשטיק: אני אסביר למה זה יקרה.

<אורי רשטיק: זה עניין כלכלי נטו.

רועי פולקמן: זה ברור, זה הסכמנו.

רועי פולקמן: כל עוד יש סוגה עילית אין יותר מה להגדיר.

<אורי רשטיק: אני יכול להסביר למה זה יקרה, למה זה בעייתי, אדוני היו"ר.

<יונתן ביסקי: זה נושא ראשון.

<יונתן ביסקי: הנושא השני שדיברנו עליו קודם, החלוקה בין מפיקים חיצוניים למה שנקרא הפקות בבית.

<יונתן ביסקי: אצלנו יש חובה שלפחות חצי מההפקות צריכות להיות הפקות חיצוניות, לא על ידי הפלטפורמות.

<יונתן ביסקי: זה מתוך ראייה שאנחנו חושבים שחשוב שיהיה יותר משומר סף אחד, יותר מסמנכ"ל תוכן אחד, לגוון את היוצרים, להגדיל את מעגל היוצרים ולגוון את המסך.

<יונתן ביסקי: אנחנו רואים חובה בחלוקה למפיקים חיצוניים.

<יונתן ביסקי: אני חייב להגיד שאצלנו שתי החברות עושות יותר מהמינימום הקבוע באמצעות חברות חיצוניות.

<יונתן ביסקי: הן רואות בצורה הכלכלית שלהן שזה משתלם להן.

<מיכל רפאלי כדורי: הן מפיקות 100%.

<יונתן ביסקי: כן, הן לא מפיקות בבית.

יואב קיש: הלוואי וזה היה כלכלי ולא היה צריך להיכנס לזה.

יואב קיש: בונים פה איזו שהיא הגנה.

<יונתן ביסקי: אם הם יכולים חצי להפיק בבית ולא עושים את זה, כנראה שזה כן כלכלי.

<נגה רובינשטיין: אבל הוט כן מפעיל.

איילת נחמיאס ורבין: זה לא אותם סוגים.

איילת נחמיאס ורבין: זה לא אותו סוג שידור, זה לא אותו סוג פלטפורמה.

איילת נחמיאס ורבין: את הוט ויס אי אפשר להשוות לערוצים המסחריים.

יואב קיש: אבל יש להם חובה של הפקות סוגה עילית.

איילת נחמיאס ורבין: כן, אבל זה לא אותו סוג.

איילת נחמיאס ורבין: אתה משווה עכשיו אפרסק לתפוז, עם כל הכבוד.

<יונתן ביסקי: דבר אחרון, אני רק מצטרף למה שאמר קודם יורם מוקדי, לעניין אי אסדרת החברות שמשדרות על גבי האינטרנט.

יואב קיש: אתה צודק במאה אחוז.

<יונתן ביסקי: אמרו בעבר שזו הזיה.

<יונתן ביסקי: אני חושב שזו כבר הזיה.

<יונתן ביסקי: לא יכול להיות שהחברות שמשדרות על האינטרנט והן כל כך גדולות עדיין לא בפיקוח.

יואב קיש: אני מסכים מאוד עם ההערה האחרונה שלך.

<אתי בנדלר: כולנו מסכימים, אבל איפה ההצעה הממשלתית בענין הזה?

<אתי בנדלר: אתה בא אלינו בטענות?

יואב קיש: חבר הכנסת פולקמן, אני אומר עוד פעם, אני לא רוצה לחזור לדיון.

יואב קיש: יש פה עוד אופציה, והיא לבטל את כל ההגדרות, להשאיר את זה כמספר אחד ועם זה להתקדם.

יואב קיש: אני רוצה לחזור לנושא המהותי שבעיני הוא כזה.

יואב קיש: בשביל לשמר את הסוגה עילית היום בשוק, המספר 17% הוא המספר.

יואב קיש: במקביל, יש את השינוי שאנחנו רוצים לשנות בין ההפקות המקומיות הקנויות החיצוניות למקומיות.

יואב קיש: אני אומר לכם, על הפרק היה ביטול לגמרי של העניין הזה.

יואב קיש: אני אמרתי שלזה אני לא אסכים.

יואב קיש: מה הסיטואציה?

יואב קיש: אני רוצה שתבינו היטב, אני אומר את זה ליוצרים.

יואב קיש: אנחנו מול שוק שיש בו 3 חברות מפסידות.

יואב קיש: בעקבות התערבות שלנו שאנחנו מכניסים תחרות ייתכן ויצטרכו להתמודד בתנאי שוק יותר קשים.

יואב קיש: אני רוצה את זה, כי אני רוצה יותר שחקנים, אני רוצה תחרות.

יואב קיש: אני מחזיק אותן בכללים שהם נכונים לעולם מונפוליסטי.

יואב קיש: אני לא בא ואומר, לא תהיה יצירה, אבל מצד שני, אני גם לא יכול להתעלם שאני חייב לתת להן לחיות בזירה הזאת בצורה יותר נוחה.

<אסף אמיר: אבל זה לסגור אותנו.

יואב קיש: זה לא לסגור אתכם.

יואב קיש: אם הייתי אומר שאני נשאר ב-12% במקום 17% ומבטל את ההפקות החיצוניות, הייתי אומר שאתה צודק.

יואב קיש: אני אומר לך שני דברים.

יואב קיש: ראשית, אני מבין גם את המגבלות האלו, אבל צריך להיות trade off.

יואב קיש: ההצעה שלי היא כזו: אם אני משאיר את ה-17%, אני הופך את ה-65 ל-35.

יואב קיש: אם מישהו אומר: לא, זה הורג אותי במקום הזה, אני רוצה 50/50, אז אני מוכן ללכת ל-50/50, אבל אז אני רוצה לרדת ל-15%.

יואב קיש: זאת המשמעות של הפשרה שאני רואה אותה.

יואב קיש: זה מה שאני מציע פה להתדיין.

יואב קיש: לזה אני רוצה מחברי הכנסת התייחסות.

יואב קיש: חברי הכנסת, אתם רוצים להתייחס לדבר הזה?

רועי פולקמן: בשתי החלופות יש היגיון.

יואב קיש: יש לנו פה ארבעה אנשים שונים שמייצגים יוצרים מסוגים שונים, עובדים מסוגים שונים, מפיקים.

יואב קיש: עשינו סבב אחד.

יואב קיש: אני רוצה שתתייחסו ספציפית.

יואב קיש: אני אומר לכם, אני לא אלך למצב של "תשאיר את מה שיש, אני לא מוכן לשמוע".

יואב קיש: שם אני לא אהיה.

יואב קיש: נא תתייחסו לשני הדברים ששמתי על השולחן.

<אסנת טרבלסי: אנחנו יכולים ללכת עם ה-15 וה-50/50, בתנאי שזה יהיה ברור, מוגדר, וכו'.

<אסנת טרבלסי: יחד עם זאת, אנחנו כן רוצים להכניס את העניין של אייל, שהזכויות גם יהיו 50/50.

יואב קיש: עם הזכויות אני לא מתעסק.

<אסנת טרבלסי: למה?

יואב קיש: זה נושא שייקח לנו שלושה חודשים רק בשביל להתחיל להיכנס אליו.

יואב קיש: יש דברים שאני לא יכול להיכנס אליהם.

<אסנת טרבלסי: אני יכולה להגיד, וזה מהשנים שאני יושבת בכנסת, שהיו פה דיונים על דיונים בהם נאמר:

<אסנת טרבלסי: אם אתם רוצים את זה?

<אסנת טרבלסי: תתנו את זה.

<אסנת טרבלסי: למה לא בעניין הזה של הזכויות שזו הפנסיה שלנו?

<אסנת טרבלסי: אם מישהו ירצה לקנות את הסרט שלי בעוד 10 שנים, זה מה שייתן לי להתפרנס.

<אסנת טרבלסי: למה אתה דואג לפרנסה שלהם ולא דואג לפרנסה שלנו?

יואב קיש: אני אגיד לך למה.

יואב קיש: אז אל"ף, זה לא נכון.

יואב קיש: זה נושא כבד מאוד.

יואב קיש: אני מכיר אותו בקטנה, קצת ממה שהתעסקתי.

יואב קיש: אני מבין, מההיכרות שלי איתו, שבדיונים ובלוחות הזמנים אני לא יכול להתעסק איתו.

יואב קיש: זה לא הנושא היחידי.

<אסנת טרבלסי: מה שאתה אומר זה שהכל אפשר לשנות ולדאוג רק לפרנסה שלהם ולא לפרנסה שלנו.

<אסנת טרבלסי: תשאיר את ה-65%.

<זיו מאור: אני רק אתייחס לגבי הנושא של ההפקות הקנויות באופן עקרוני.

<זיו מאור: היכולת של הערוצים להפיק בזול, להפיק יותר, לתת לצופים יותר איכות ולמפרסמים יותר צופים, תלויה ביכולת שלהם לפעול ביעילות.

<זיו מאור: בדרך כלל יעילות זה outsourcing.

<זיו מאור: בשוק הטלוויזיה, בגלל מחויבות רגולטורית של הרשות השנייה, חוק הרשות השנייה ורישיונות שמחייבים את בעלי הרישיון להחזיק אולפנים מאוד מאוד יקרים, הרבה יותר זול לערוצים, הרבה יותר הגיוני והרבה יותר יעיל לעשות את ההפקות in-house.

<זיו מאור: הדרך הנכונה להיפרד מהסיפור היא לאפשר להם לעשות כמה שיותר in-house.

<זיו מאור: בשעה שתהיה כאן יושבת-ראש הרשות השנייה אני מציע שהפורום ישאל אותה על החוויות שלה בתור מנכ"לית ערוץ 9 בנושא הזה, על האופן שבו היא הצליחה - כתבתי על זה מאמר בזמנו - לייעל את ההפקות ולייצר הרבה יותר שעות תוכן בהרבה פחות כסף של בעל הרישיון.

<זיו מאור: כשהיא ניהלה בזמנו את ערוץ 9, היא עשתה את כל הדברים האלה.

<זיו מאור: זו הדרך הנכונה והטובה לעשות תוכן.

<זיו מאור: כאשר אנחנו מייצרים מוצר בצורה הרבה יותר יעילה כולם מרוויחים מזה, חוץ מאשר בעלי אינטרסים צרים, ועל זה הדיון פה כרגע.

<זיו מאור: תודה רבה.

<אורי רשטיק: אני חייב להגיד ברמה כללית שהדיון פה קצת כואב.

<אורי רשטיק: אנחנו מדברים על איך אנחנו יכולים לעזור לכולם, על איך צריך לעזור לערוצים המסחריים, איך צריך לעזור לערוצים הייעודיים.

<אורי רשטיק: הכל טוב ויפה.

<אורי רשטיק: זה לא שלא קשובים אלינו, זה לא שאתה לא מכבד, באמת אני אומר, אבל זה כאילו באים ואומרים לנו: אתם תקבלו מכה כלשהי, עכשיו בוא נראה עד כמה המכה תהיה כואבת.

<אורי רשטיק: גם לנו יש בעיות.

<אורי רשטיק: גם במסגרת השוק שאנחנו פועלים יש כשלים.

<אורי רשטיק: מה אתה אומר?

<אורי רשטיק: או שאני אוריד לך בשני אחוז, שזה בערך שתי תכניות דרמה או שלוש תכניות תעודה בשנה, או שאני אפגע במפיקים העצמאיים.

<אורי רשטיק: עכשיו ברור לי שבתור עובד עדיף לי להישאר על 17%.

<אורי רשטיק: אני לא אעשה את זה לחברים שלי, יש סולידריות בינינו.

<אורי רשטיק: אני לא אבוא ואגיד להם: בשביל שני האחוז שלי בוא ניקח להם 65%.

<אורי רשטיק: אני מבקש ממך, כבוד היו"ר, לא יכול להיות שהשיח כאן בוועדה יהיה מה גודל המכה שהיוצרים יקבלו, ואני אומר את זה בכבוד רב ובהערכה.

יואב קיש: אני אגיד לך לגבי השיח בוועדה.

יואב קיש: אי אפשר להתעלם מזה שבעלות הרישיון המסחריות במשבר קשה.

יואב קיש: זה העטין שכל הענף הזה יושב עליו.

יואב קיש: אל תתעלמו מזה.

יואב קיש: אל תגידו שזה לא רלוונטי, אל תגידו שמה שהיה הוא שיהיה.

יואב קיש: אני במסגרת הזאת משתדל.

יואב קיש: ראית, אני עוזר להם מול הערבויות שנמצאות אצלם.

יואב קיש: זה לא קשור אליכם בכלל.

<איתמר אביטן: אנחנו מברכים על זה.

יואב קיש: יפה.

יואב קיש: בצדק.

<איתמר אביטן: גם על הורדת הרישיון אנחנו מברכים.

יואב קיש: אני עוזר להם גם בנושא הבעלויות, כי אם לא נעזור להם הם ייסגרו, ואז אף אחד פה לא ישב וידבר.

יואב קיש: גם בעניין הזה אני עושה שינוי מדוד, נבחן.

יואב קיש: אני אומר, אוקי, אני הולך לכיוון.

יואב קיש: אני שומע מפה את הקולות.

יואב קיש: אני הולך לכיוון הזה של 15% עם 50%/50%.

יואב קיש: זה הכיוון שאני הולך אליו.

<אסנת טרבלסי: אבל בלי זכויות.

יואב קיש: לזכויות אני לא נכנס.

<אסנת טרבלסי: זה העניין.

עודד פורר: אגב, הם כבר קמו היום בבוקר וקיבלו שבעה מיליון.

רועי פולקמן: יואב, אתה מאוד צודק שבגלל שינוי השוק הכללי אתה רוצה לראות שהם גם מקבלים משהו.

רועי פולקמן: אני גם תומך בזה.

רועי פולקמן: הייתה עסקת חבילה, שאני עכשיו מבין אותה, בדיונים הממשלתיים.

רועי פולקמן: באו ואמרו: מצד אחד אנחנו רוצים לתת הקלה לברודקאסט, אבל מצד שני לתת משהו עם הזכויות.

רועי פולקמן: זה היה חלק מהדיון.

רועי פולקמן: זה המחיר שהם ישלמו, וזה הצ'ופר שהם יקבלו.

רועי פולקמן: עכשיו אנחו עושים חצי דרך.

יואב קיש: לא נכון, כי דיברנו על ביטול.

רועי פולקמן: יכול להיות שגם פה צריכים למצוא באמצע, כי אתה צודק, היום הרי המצב הוא 35/65 הפוך.

רועי פולקמן: יכול להיות שצריך לעשות פשרה, להגיד 17% ו-50/50.

רועי פולקמן: אתה נותן להם הקלה.

רועי פולקמן: אני מסכים איתך, בחוק הזה צריך לנהל את הדיון הכללי על לתת להם עוד הטבה, לרדת עוד קצת בתמורה לדיון בשאר ההסכמות של ועדת אייל.

רועי פולקמן: אנחנו עושים מו"מ חלקי.

יואב קיש: אני אגיד לך, רועי.

יואב קיש: בתפישה של הממשלה, ואני לא יודע מי אמר או לא אמר, אמרו לא לחייב, זאת אומרת, גם בהתנהלות העסקית לא נכון לחייב עסק.

רועי פולקמן: בהפקות מחוץ - -

יואב קיש: כן, אל תתערב.

רועי פולקמן: אבל בתוך העסקה הכללית - -?

<עדי קופלוביץ: כמו ששירה אמרה קודם, בוועדת פילבר השארנו את השינוי של ה-in-house, out-house.

<עדי קופלוביץ: המלצנו על 50%, כאשר במקביל ליישם את מסקנות ועדת אייל.

רועי פולקמן: שזה הזכויות.

יואב קיש: דרך אגב, מבחינת הערוצים המסחריים – לא שזה מה שיקבע לי, אבל מעניינת אותי העדיפות בין 17,15,50,65 - איפה כואב לכם יותר?

<אילאיל לבנת: אדוני, 17%, משמעו שאנחנו נפיק יותר ממה שאנחנו מפיקים היום.

<קריאה: קשת.

<אילאיל לבנת: רשת.

רועי פולקמן: בלי הזכויות.

<שירה גרינברג: רשת ו-10 מפיקים פחות, קשת יותר.

<שירה גרינברג: אם הולכים על אחוזים, זו פונקציה של הכנסות מפרסומות.

<שירה גרינברג: לקשת יש יותר רייטינג היום, היא מקבלת יותר הכנסות.

<שירה גרינברג: זו פונקציה של ההכנסות.

<אילאיל לבנת: שתי נקודות.

<אילאיל לבנת: ה-17%, וימים יגידו, זה יותר מ-62 המיליון שאנחנו מחויבים להם כרגע, זאת אומרת, זו החמרה.

<אילאיל לבנת: אני מרשה לעצמי לומר, אם לרשת זו החמרה, קל וחומר לקשת זו החמרה.

<אילאיל לבנת: לגבי ה-50/50, לגבי הפנים וחוץ.

<אילאיל לבנת: 50/50 זו גם חצי עבודה בעינינו.

<אילאיל לבנת: אני חושבת שחשוב לזכור, גם כשנעשית הפקה פנימית בתוך הבית, ויש הרבה דוגמאות כאלו, כל היוצרים נהנים ממנה.

<אילאיל לבנת: אנחנו צריכים תסריטאים, אנחנו צריכים - -

<שרית הכט: גם כשמדברים על הפקת בית, על הפקה פנימית שלנו אבל עם מפיק חיצוני, הרבה פעמים כל הצוות הוא חיצוני.

<שרית הכט: מספיק שיש שימוש באולפן או העורך הוא עובד של קשת, כדי שכל ההפקה תיחשב לפנימית, את זה צריך לזכור.

<שרית הכט: גם זה ייחשב לנו כהפקה פנימית.

<שרית הכט: צריך לזכור שלעמוד בקטע הזה של הפקת חוץ זה משהו מאוד מאוד קשה.

איילת נחמיאס ורבין: לא מבטלים את זה, עושים 50/50.

יואב קיש: אנחנו הולכים לכיוון, ואני לא מעלה את זה להצבעה עכשיו, של 15% ו-50/50.

יואב קיש: זה הכיוון.

<אסנת טרבלסי: אבל מה עם זכויות?

יואב קיש: אני עובר לנושא הבא.

יואב קיש: אני רוצה לעבור לנושא חובת ההשקעה בקולנוע.

יואב קיש: אני רוצה לשמוע קודם כל את ההתייחסות של הערוצים הגדולים לגבי הקולנוע.

<שירה גרינברג: כבוד היושב-ראש, אני רוצה להגיד באופן ברור לפרוטוקול - משרד התקשורת יגיד את אותו דבר - שאנחנו סבורים שמההצעות שהוצעו הכי נכון ללכת על 17% ו-50/50.

יואב קיש: בקשה, לנושא הקולנוע.

<נגה רובינשטיין: אנחנו לא חולקים כאן שצריכה להיות השקעה בקולנוע, השאלה על מי היא צריכה להיות מוטלת.

<נגה רובינשטיין: היו סיבות היסטוריות לקביעה של ההטבה של הקולנוע, אבל היום זה מס.

<נגה רובינשטיין: למה זה מס?

<נגה רובינשטיין: מכיוון שהערוצים יכולים לשדר את זה בפרק זמן מאוחר ומצומצם, יכולים לשדר את זה בפלטפורמה - -

יואב קיש: אם נפתח לכם את הזמן של השידור, זה יעזור?

איילת נחמיאס ורבין: זה לא קשור.

איילת נחמיאס ורבין: זה חלונות של קולנוע.

איילת נחמיאס ורבין: זה משהו מאוד מאוד ספציפי.

איילת נחמיאס ורבין: אתה לא יכול פשוט לפתוח את זה.

<נגה רובינשטיין: בעשור האחרון הייתה השקעה של הערוצים המסחריים ביצירה הישראלית על סוגיה - עשינו כאן

<נגה רובינשטיין: חישוב מהיר - של בין שבעה לשמונה מיליארד שקל.

<נגה רובינשטיין: זה הרבה מאוד כסף.

<נגה רובינשטיין: כשמדובר בקולנוע, שזה סוג מאוד חשוב, מאוד מרכזי בהוויה המרכזית שהולך ומתפתח, זה מין שבאינו מינו.

<נגה רובינשטיין: למה?

<נגה רובינשטיין: מכיוון שהיום כשמשודר סרט קולנוע בחלון מאוד מצומצם בערוץ מסחרי, הוא זוכה לשיעורי צפייה מאוד נמוכים, וזה כי יש ערוצי סרטים, יש ערוצים מסחריים.

יואב קיש: אז זה לא כדאי מבחינתכם בכלל.

<נגה רובינשטיין: נכון, ולכן זה מס.

<נגה רובינשטיין: זה מס שהיה יכול להיות מוטל על "תנובה" באותו אופן שהוא מוטל על הערוצים המסחריים.

<נגה רובינשטיין: אין היום את הרציונל שהיה אולי לפני 10, 20 או 30 שנה, שחשבו שבתי הקולנוע ייפגעו מהכניסה של הערוצים המסחריים.

<נגה רובינשטיין: היום הוא לא קיים, לכן צריך לבטל את המס הזה.

יואב קיש: אני מבין שמה שאתם אומרים זה שפעם אולי זה היה נחוץ, היום אין לכם שום ערך מסחרי.

<נגה רובינשטיין: אי אפשר להשיג בזה רייטינג, זה אחוזי צפייה נמוכים.

<ניר שויקי: אנחנו ברשות השנייה הרבה שנים חושבים שזה מס מיותר שמטילים על תעשייה הפסדית.

<ניר שויקי: יחד עם זאת, אנחנו באמת חושבים שהקולנוע זה דבר חשוב שראוי שהמדינה תמצא את התמיכה המתאימה, לא תשית את זה על גופים שנמצאים על הקשקש במקרה הטוב.

<אסף אמיר: אל"ף, באמת זה עצוב.

<אסף אמיר: אני חייב להגיד לכם, זה קצת עצוב לי.

<אסף אמיר: אני אומר לכם באמת, זה עצוב לי לעלות לירושלים, ואני עולה שנים.

<אסף אמיר: יש פה אנשים, יש פה מנכ"ל, שאני לא יודע אם הוא מייצג את הציבור, אם הוא מייצג את הגופים המסחריים.

יואב קיש: הוא מייצג את הרשות השנייה.

<ניר שויקי: אני בהחלט מייצג את הציבור.

<ניר שויקי: אני חושב שראוי שתהיה השקעה בקולנוע, אבל ראוי שההשקעה הזאת - - בסופו של יום, עם הגישה הזאת לא יהיו פה ערוצים מסחריים.

<ניר שויקי: אני גם לא יודע איפה יופקו כל ההפקות.

<ניר שויקי: ראוי לתת את הדעת גם על הנושא הזה.

<ניר שויקי: אני מוחה על ההערה שלך.

<ניר שויקי: אני ציינתי בצורה מאוד מאוד ברורה שראוי שתהיה השקעה בקולנוע, אך ראוי שהיא לא תושת על גופים מסחריים שהם במצב כלכלי קשה מאוד.

יואב קיש: אני רוצה להגיד בצורה הכי ברורה, אני מבקש להתייחס עניינית, לא לחלק ציונים פה לאף אחד.

יואב קיש: בקשה לגבי הקולנוע.

<אסף אמיר: אני חושב שלא משנה מה הם הטיעונים, יש פה עניין של יחסי כוחות.

<אסף אמיר: הגופים המסחריים סביב השולחן, הכוח שלהם ברור וידוע.

<אסף אמיר: לעומת זאת, אנחנו, היוצרים, מכניסים סרטים.

<אסף אמיר: זו הצלחה, זה יפה, זה קצת תרבות, זה עברית.

<אסף אמיר: כוח פוליטי אין לנו.

<אסף אמיר: אנחנו מצפים מהוועדה, מחברי הכנסת, מנבחרי הציבור לקחת בחשבון את הדברים האלה, לאזן בין הצרכים, כי מה שבינתיים קורה זה מתנה אחת של שני אחוז מה-17, מתנה שנייה של 15% מה-50, ומתנה שלישית זה כך וכך לקולנוע.

<אסף אמיר: זה הכל הולך לאותו כיוון.

יואב קיש: אני אגיד לך מה אני חושב לעשות בנושא הקולנוע.

יואב קיש: אני אגיד לך בהמשך להערתך, ואת זה אני אומר גם לערוצים.

יואב קיש: מכיוון שיש לנו עוד כשבוע עד שאנחנו משלימים את החקיקה הזאת, בכוונתי להוריד את ה-50% בכפוף לקבלת התחייבות של משרד התרבות להשלמה של התקציב הזה במקום אחר.

יואב קיש: זאת אומרת, אני אתקן את הסעיף הזה רק אם תבוא השרה מירי רגב ותגיד בצורה מסודרת איפה היא מקצה 6 מיליון שקלים לטובת הקולנוע.

<אסף אמיר: מבחינה חוקית אתה חייב להבין - מדינת ישראל חוקקה חוק - שאי אפשר שהכל יהיה כסף של המדינה, צריך שיהיה גם כסף - -

יואב קיש: בעניין הזה אני לא מסכים איתך.

<אסף אמיר: החוק אומר שאני לא יכול את כל הסרט לעשות, ובצדק, מהכסף של המדינה, אני צריך כסף מחוץ - -

יואב קיש: זה נספר ככסף מחוץ למדינה?

<אסף אמיר: ברור שזה מחוץ למדינה.

יואב קיש: עם כל הכבוד, במקום הזה תצטרך למצוא אנשים אחרים כדי לקבל עוד שישה מיליון שקלים.

יואב קיש: אני אומר עוד פעם, את החלוקה לפי חוק הקולנוע אני לא יכול לפתור, אבל אי אפשר להטיל את זה עליהם כשהם לא רואים בזה שום תועלת.

<אסנת טרבלסי: אבל היה לזה היגיון מסוים.

יואב קיש: היה.

יואב קיש: היום אין.

יואב קיש: את התקציב אני אשאיר.

<אסנת טרבלסי: זה בסך הכל שישה מיליון.

איילת נחמיאס ורבין: קודם כל, אני מברכת, אני חושבת שזה מהלך נכון.

איילת נחמיאס ורבין: חלק מהסיבה שזה הושת על הערוצים המסחריים נבע מזה שהמדינה לא יצרה את התקציב בעצמה, ולכן צריך לתקן גם את חוק הקולנוע בהתאם.

<אסף אמיר: אנחנו במגעים עם משרד האוצר על תקציב הקולנוע, גם עם משרד התרבות.

איילת נחמיאס ורבין: הכסף הזה חייב להיות בבסיס התקציב, זה לא יכול להסתמך, והנה שירה כבר חוטפת התקף לב - -

יואב קיש: לא איכפת לה, זה של מירי.

יואב קיש: מה איכפת לשירה?

איילת נחמיאס ורבין: אני חושבת שאתה צודק, אסור לגעת בזה, אלא אם כן זה הולך להיות מחויבות ארוכת טווח.

איילת נחמיאס ורבין: צריך לזכור שהקולנוע הישראלי עשה הישגים בלתי רגילים בשנים האחרונות, הוא מכניס כסף למדינה.

<אסף אמיר: בגלל חוק הקולנוע.

איילת נחמיאס ורבין: נכון.

<אסף אמיר: תראו, היה כסף "צבוע" לקולנוע.

<אסף אמיר: בגלל שגופי השידור ביטלו את התמלוגים, עשינו הסכם 5 שנתי שעובד עד היום.

<אסף אמיר: כשאתה אומר שישה או 12 מיליון שהם יוסיפו, הרי אי אפשר לדעת מאיפה הם יגיעו, ואז אנחנו נגיד שזה בא על חשבון הערוצים.

יואב קיש: אנחנו נדע לפני זה.

יואב קיש: אני אומר לך שאני לא מוריד את ה-50%, כמו שאמרה חברת הכנסת איילת נחמיאס ורבין, לפני שאני אדע מאיפה הכסף מגיע.

יואב קיש: האם מישהו רוצה להתייחס לנושא הקולנוע?

<אלעד מלכא: אני רוצה רגע לומר פה הערה על השיח, כי השיח פה איבד את מה שאמור להיות פה.

<אלעד מלכא: יש פה שיח על מה אנחנו מקבלים, מה הערוצים מקבלים, מה היוצרים מקבלים.

<אלעד מלכא: אני רוצה לראות עולם שבו צרכני הטלוויזיה מקבלים את מה שהם רוצים לראות בטלוויזיה, כשזה כרוך בזה שיהיו מינימום מגבלות על הטלווזיה, על ההפקות שלהם, ומקסימום חופש שלנו, הצופים, לבחור מה שאנחנו רוצים לראות.

<אלעד מלכא: השיח הזה שבא ואומר מה אלה מקבלים ומה אלה מקבלים, זה שיח שהוא לא לשולחן הזה.

<אלעד מלכא: השיח שאמור להנחות, לטעמי, את קבלת ההחלטות, הוא שיח של מה הציבור מקבל.

<אלעד מלכא: הציבור מצביע בשלט מה הוא רוצה לראות, איך הוא רוצה לראות.

<אלעד מלכא: תפקיד המחוקק, לטעמי, הוא לאפשר לו מקסימום בחירה עם כמה שפחות רגולציה על העניין.

<אלעד מלכא: נראה לי שהשיח הזה קצת לא נשמע סביב השולחן.

<אלעד מלכא: תפקידנו לבוא ולהעיר אותו מידי פעם.

יואב קיש: מאה אחוז.

יואב קיש: בקשה, מיכל רפאלי כדורי.

<מיכל רפאלי כדורי: אני מרשה לעצמי עכשיו לדבר בתור האזרחית כדורי.

יואב קיש: את יכולה לדבר איך שאת רוצה.

<מיכל רפאלי כדורי: אני רוצה לומר לבחור הנחמד שמייצג את ערוץ 20.

<אלעד מלכא: לא, את האגודה לזכות הציבור לדעת.

<מיכל רפאלי כדורי: זכות הציבור לדעת (ערוץ 20).

יואב קיש: ממש לא.

<אלעד מלכא: אני רק אומר לך שאלו האשמות מאוד חמורות.

<אלעד מלכא: אני מקווה מאוד שתחזרי בך מהאשמות האלו, כי האשמות האלו מאוד מאוד חמורות.

יואב קיש: במקרה אני מכיר את אלעד מלכא.

יואב קיש: אין לו שום קשר לערוץ 20.

יואב קיש: יש לו תפיסות ליבראליות, הוא בעד תחרות, שוק חופשי.

יואב קיש: אין לו שום קשר לערוצים, אבל תגידי מה שאת רוצה.

<מיכל רפאלי כדורי: כל הערוצים שעוברים כאן

<מיכל רפאלי כדורי: עוברים על פלטפורמות שהם לא השקיעו בהם מיליוני שקלים.

<מיכל רפאלי כדורי: הם גם לא משלמים כל שנה לעמוס.

<מיכל רפאלי כדורי: המדינה נותנת להם פתק ואומרת להם: לכו לחברת הלוויין ולחברת הוט, תשבו על התשתית שלהם.

יואב קיש: את רוצה שהם ירדו מהתשתית?

יואב קיש: הם מוכנים לרדת.

יואב קיש: את רוצה שהמסחריים ירדו מהתשתית?

<מיכל רפאלי כדורי: אני מוכנה - -

יואב קיש: אז הנה, יש פה הסכמה מצוינת, יס לא יעלו את הערוצים המסחריים.

<מיכל רפאלי כדורי: חבר הכנסת יואב קיש, יש כרגע 12 ערוצים שאני חייבת להעביר.

<מיכל רפאלי כדורי: אני מוכנה לקבל את האתגר שישנו את החוק והם לא יהיו must-carry.

<מיכל רפאלי כדורי: יכול להיות שאנחנו בימינו יכולים להחליט מי רוצה לקחת מה.

יואב קיש: הנה יש הסכמה, לא? חסר לי הוט.

יואב קיש: רק שהוט יסכימו ואני מסודר.

<מיכל רפאלי כדורי: אתם מדברים על שוק חופשי, אז שכל אחד יעשה מה שהוא רוצה.

<מיכל רפאלי כדורי: בינתיים אתם מכניסים לחוק פתח לעוד עשרות ערוצים שאנחנו לא יכולים - -

יואב קיש: שמענו את זה.

יואב קיש: אמרתי לך בצורה הכי ברורה.

יואב קיש: אני אתייחס לזה עוד פעם.

<מיכל רפאלי כדורי: אמרת לי שאני אביא סעיף.

<מיכל רפאלי כדורי: הבאתי סעיף.

<מיכל רפאלי כדורי: כתבנו את הסעיף, העברנו לכם.

<מיכל רפאלי כדורי: אנחנו מבקשים שהסעיף - -

יואב קיש: כשנדבר על הערוצים הזעירים נדון בזה.

יואב קיש: את מדברת על הדבר הזה, על הנושא של הערוצים הזעירים.

<מיכל רפאלי כדורי: משהו ערכי.

<מיכל רפאלי כדורי: כל הערוצים האלה פה משקיעים לטובת הציבור הרבה מאוד, למעט ערוצים שרוצים לדבר כדי שהציבור ישמע אותם.

<מיכל רפאלי כדורי: שערוץ 20 יפיק פעם את "סרוגים", שזה הרבה יותר מתאים לו, ונראה אותו.

יואב קיש: אני מציע שלא ניכנס ל-must-carry, must-pay.

<נגה רובינשטיין: השידור של הערוצים המסחריים זה היום עוגן של הוט ויס.

<נגה רובינשטיין: הם מקבלים כסף ממנויים.

<נגה רובינשטיין: בפריים טיים אנחנו עומדים על משהו כמו 54%.

<מיכל רפאלי כדורי: הקהל שלכם יושב - -

יואב קיש: נגה, לא רציתי את הדיון הזה פה.

<מיכל רפאלי כדורי: מכיוון שמדינת ישראל הקימה את הפלטפורמה המפוארת שנקראת עידן פלוס והיא עוד לא מעבירה אותם ב-HD, אז ערוץ 2 והערוצים המסחריים – לא כרגע, כבר 20 שנה - חיים על הלקוחות שלנו.

יואב קיש: כמו שאני, לצערי, לא נכנס לאייל ולמסקנות דוח אייל, אני לא הולך להיכנס ל-must-carry-must-pay- ולעוד הרבה דברים, למשל חוק הקולנוע שעלה פה.

יואב קיש: אני חושב שנגענו במספיק דברים בחוק הזה.

יואב קיש: אני הולך לסכם את הדברים כי דנו בכל הנושאים.

יואב קיש: היועצת המשפטית, אנחנו היום לא נצביע.

יואב קיש: אני מבקש שתכינו את הדברים שדיברנו עליהם פה.

יואב קיש: אנחנו נקריא ונצביע עליהם בנפרד.

יואב קיש: את הדיון סיימנו.

<אתי בנדלר: זה לא יהיה ליום ראשון, אני מניחה.

יואב קיש: אז לאיזה יום?

יואב קיש: ננהל את הדיון הזה אחר כך.

יואב קיש: אני רק רוצה לרכז את הדברים שאני מבקש לקבל כסעיפים לקריאה שנייה ושלישית, כאשר כל זה נוגע לכל הערוצים המסחריים.

יואב קיש: אחד, נושא של השקעה בקולנוע, שיהיה סעיף שמפחית ב-50%.

יואב קיש: אני לא יודע אם בכלל נצטרך אותו כי זה יהיה בכפוף להצגה של השלמה של התקציב הזה ממקור אחר.

יואב קיש: בנושא הבעלות יש שני סעיפים.

יואב קיש: אחד, המגבלה על בעלות ישראלית ל-26%, ובעלות כללית של - -

<אלידור בליטנר: אבל עוד לא התנהל דיון בסעיפים האלה.

יואב קיש: למה?

יואב קיש: התנהל.

יואב קיש: כולם ידברו על זה, אין בעיה.

יואב קיש: יש שני סעיפים: חו"ל – 74 במקום 49 או 50.

יואב קיש: זה בא ממגבלת בעלות ישראלית שיורדת מ-51 ל-26.

רועי פולקמן: הישראלית?

יואב קיש: זו ההגדרה.

יואב קיש: אין הגדרה של בעלות זרה.

יואב קיש: יש הגדרה לבעלות ישראלית מחויבת, שזה יורד מ-51 ל-26.

יואב קיש: זה אחד.

יואב קיש: הנושא השני, החזקה של בעלים יחיד שאנחנו מעלים ל-74% מ-49% או 50%.

יואב קיש: אלה שני סעיפים בנושא בעלות.

<נחשון אקסלרד: על זה אנחנו רוצים גם - -

יואב קיש: זה לא לזעירים.

יואב קיש: לזעירים אני נותן גם מאה אחוז.

יואב קיש: חכה לזעירים.

<נחשון אקסלרד: אמרת את זה לכל הערוצים המסחריים.

יואב קיש: נכון, אבל הזעירים מקבלים עוד.

יואב קיש: לגבי סוגה, הגדרנו את ההכנסות לפי ההגדרה הקיימת, את זה אתם מכירים.

יואב קיש: הצבענו על זה.

יואב קיש: האחוז מההכנסות זה 15%.

יואב קיש: זה נאמר לפרוטוקול.

יואב קיש: בהפקות מקומיות של חוץ ופנים, התיקון הוא ל-50%/50%, זו הפשרה.

יואב קיש: אלה הדברים שאנחנו נעלה.

יואב קיש: אני מחזיר את השיח על מבנה הבעלות.

יואב קיש: חבר הכנסת פולקמן, בבקשה.

רועי פולקמן: גם שרן אמרה את זה קודם.

רועי פולקמן: אני רוצה להבין, כמה היום הבעלות?

יואב קיש: עוד פעם, יש שני נושאים.

רועי פולקמן: לא על בעלות יחיד.

רועי פולקמן: אני מדבר על בעלות זרה.

יואב קיש: 49% או 50%, תקנו אותי אם אני טועה.

<שירה גרינברג: היום 49.

יואב קיש: 49 ל-74.

יואב קיש: בבעלות ישראלית, 51 שיורד ל-26.

<שירה גרינברג: לא יכול להיות היום מישהו עם בעלות זרה שהוא בעל שליטה.

<שירה גרינברג: יש 51% בעלות ישראלית ו-49% בעלות זרה.

<שירה גרינברג: אתם רוצים להפחית.

רועי פולקמן: פה אני רק רוצה להבין, אמרה לי את זה גם שרן לפני שהיא הלכה.

רועי פולקמן: יש פה אירוע שיכול לאפשר לגורמים, גם דרך גופי קש, מתווכים – אנחנו רואים את זה במדינות אחרות בעולם – להשתלט על ערוצים.

רועי פולקמן: הבעיה שמחר בבוקר מדינה זרה תשתלט על ערוץ רוסי.

יואב קיש: איו בעיה, אני מוכן לקבל את האמירה הזו - -

רועי פולקמן: שלא יהיה גרעין שליטה.

יואב קיש: אני מוכן לקבל את האמירה שאותו משקיע זר יתחבא תחת כל מיני - -

רועי פולקמן: לעולם לא תדע.

יואב קיש: למה לא?

רועי פולקמן: אם מחר רוסיה רוצה להשתלט על ערוץ במדינה מסוימת, ואני חותם לך שהם עושים את זה, היא מוצאת איזה איש קש שהוא איש עסקים לגיטימי.

רועי פולקמן: מה, ארגונים לא עושים דברים כאלה?

רועי פולקמן: ברגע שאתה נותן לבעל אזרחות זרה לשלוט במדיה הראשית, יקחו לך ערוצי שידור בעלי אינטרסים זרים.

רועי פולקמן: זו סכנה עצומה.

יואב קיש: אני אגיד לך מאיפה זה בא.

יואב קיש: יש לנו היום משקיעים זרים בשוק.

רועי פולקמן: לא בשליטה.

יואב קיש: לא בשליטה.

יואב קיש: אם לא נאפשר למשקיעים זרים להמשיך ולהגדיל את ההחזקות שלהם, אני אומר לך שאתה בקריסה בשוק.

רועי פולקמן: אני מבין.

רועי פולקמן: איך אתה מונע מצב שבו בעל זר משתלט על סדר היום הציבורי?

רועי פולקמן: אנשים זרים ישתלטו על סדר היום הציבורי.

איתן כבל: אני רוצה להציע, אדוני היושב-ראש.

איתן כבל: אני יודע שהנושא הזה מאוד חשוב לך, אבל אני אומר לך, זה ממש לא המקום לעסוק בנושא הזה.

איתן כבל: זה נושא כבד משקל, יש לו השלכות הרבה מעבר למי שיושב פה, לך ולי.

איתן כבל: עד שהמשרדים השונים לא יבחנו לעומק - - אני חושב כמוך שצריך לעשות שינוי, שעולם התקשורת מקבל מימד אחר, אבל אם תקבל פה החלטה, היא לא תקדם ברגע זה שום אחד מהענף.

יואב קיש: זה לא נכון, איתן.

רועי פולקמן: זה יעלה להם כסף.

איתן כבל: נכון לרגע זה.

איתן כבל: אני לא אמרתי שזה לא - -

יואב קיש: אבל מחר זה יהיה רלוונטי.

איתן כבל: זה לא מחר.

איתן כבל: כשהאוצר ומשרד התקשורת יביאו את הנושא הזה, זה יהיה אחד הנושאים שנחליט להעביר אותו.

איתן כבל: הוא חייב להתקיים בדיון רציני, ולא בגללי.

יואב קיש: אני מבקש מהמשרדים, כדי שניערך לדיון הזה, כי ממילא אנחנו הולכים להצבעות - - נעשה את זה בישיבה הבאה.

יואב קיש: יהיה לכם זמן להיערך ולבחון.

רועי פולקמן: וגם, אם אפשר, למנוע את המצב שאירוע מטריד - -

יואב קיש: בדיוק.

יואב קיש: אנחנו כן רוצים לפתוח את זה, אבל למנוע את המצב שתיאר חבר הכנסת פולקמן.

רועי פולקמן: של שליטה בסדר היום.

איתן כבל: יש פה שאלות מטרידות.

רועי פולקמן: אנחנו סיימנו עם הערוצים המסחריים.

<אלידור בליטנר: השאלה היא אחרת.

<אלידור בליטנר: מה התשתית המקצועית בלפתוח את זה, זאת השאלה.

<אלידור בליטנר: למה הוועדה רוצה בשינוי הזה?

יואב קיש: אני הסברתי לך.

יואב קיש: את רוצה שאני אסביר עוד פעם?

יואב קיש: כדי שהשוק ייפתח להשקעות, כולל משקיעים זרים שכבר נמצאים בשוק.

יואב קיש: אני רוצה לאפשר את זה, כי אני אומר לך, אני חושש, וזה בתפישה הכלכלית של השוק היום, שאם זה לא יקרה, לא יהיה כסף מספק לשוק התקשורת, לטלוויזיה המסחרית.

יואב קיש: זה הכל.

יואב קיש: את רוצה להרוג את השוק?

יואב קיש: אז בוא נקבע שאין יותר, רק ישראלים, וגמרנו, נלך לסגור את הערוצים.

רועי פולקמן: אחד הפתרונות למה שאמרתי זה שלא יהיה משקיע יחיד.

יואב קיש: אני בעד מה שאמרת.

רועי פולקמן: זאת אומרת, יכולה להיות חלוקה מסוימת.

איתן כבל: פולקמן, אני מנסה להגיד לכם דבר אחר.

איתן כבל: אתה מנסה לתת פתרון.

איתן כבל: אני שוב חוזר ואומר, אני חושב שצריך לפתוח את השוק.

יואב קיש: שייכנס כסף.

איתן כבל: שייכנס כסף, אני לא מתווכח.

איתן כבל: אתה לא יכול מבלי שבחנת וחידדת - -

יואב קיש: נתתי להם עכשיו לבחון.

יואב קיש: אני מבין את ההיגיון, אני מקווה, ואני מבין את הרגישיויות, אבל ביום ראשון ננהל על זה דיון.

<אילאיל לבנת: אם אפשר רק לומר משהו לחבר הכנסת כבל בעניין לוחות הזמנים או הזמנים.

<אילאיל לבנת: אנחנו סבורים שאין עוד זמן לטפל בנושא הזה.

<אילאיל לבנת: אני חושבת שככל שינקפו הימים כך האטרקטיביות שלנו תרד בפני משקיעים זרים, כי האופק שלנו נראה מאוד קודר.

<אילאיל לבנת: אם יש לנו הזדמנות להכניס משקיעים זרים, זה כעת, לא בעוד חצי שנה או בעוד 9 חודשים.

איתן כבל: אני מנסה להגיד לך את הדבר הזה.

איתן כבל: תשמעי, כשמקבלים החלטות בסדר גודל כזה מהרגע להרגע, מבלי שבחנו את הדברים, בסוף אתם תבואו על עניין אחר שנבע מזה.

רועי פולקמן: מה עמדת הרשות השנייה?

איתן כבל: על זה אני מדבר.

איתן כבל: כבר הייתי פה יותר מידי פעמים.

יואב קיש: בואו נשמע את הרשות השנייה רגע, כאשר בזה נמצה את הדיון ונמשיך עם זה ביום ראשון.

איתן כבל: מרוב הרצון שלנו לעזור דופקים בסוף את כל העסק.

יואב קיש: הרשות השנייה, בבקשה.

<ניר שויקי: הרשות השנייה הייתה רוצה שתהיה שליטה ישראלית, אבל יחד עם זאת אנחנו רואים היטב את המצב של הענף.

<ניר שויקי: אנחנו סבורים שבעת הזאת אין מנוס אלא לתקן את זה וכן לאפשר לערוצים האלה לשרוד.

<ניר שויקי: אנחנו רק סבורים שיש מקום לתת לנו מנגוני פיקוח כפי שהם נמצאים גם בחוק הרשות השנייה - לא בדיונים עתידיים שעוד צפויים להיות בחוק הרשות השנייה - ולתת כלים כך שלא תהיה השתלטות של גורמים עוינים ודברים כאלה.

<ניר שויקי: אנחנו כרגע סבורים שלא נכון יהיה לתת לערוצים האלה להתמוטט.

יואב קיש: כלי הפיקוח האלה קיימים כבר בחוק הרשות השנייה?

<ניר שויקי: כלי הפיקוח האלה קיימים.

<ניר שויקי: הם נמצאים במה שקראנו "רגולציה ערכית".

<ניר שויקי: אנחנו פשוט מבקשים – אני מקדים את הדיון של אותו הרכב - לא להוריד אותם.

יואב קיש: לא נוריד.

<ניר שויקי: סעיפים 5(ב) ו-24.

יואב קיש: זה יישאר.

<ניר שויקי: לתת לנו כלים במסגרת חוק הרשות השנייה.

<ניר שויקי: אין צורך להוסיף שום דבר נוסף, הכלים האלה נמצאים במסגרת החקיקה הקיימת.

יואב קיש: איזה סעיפים?

<ניר שויקי: 5 ו-24.

<רעיה עדני: זה סמכויות מועצה נרחבות מאוד.

<רעיה עדני: זה לא רלוונטי לזה.

יואב קיש: סיימנו את הדיון.

יואב קיש: בקשה, החזקת יחיד.

<אלידור בליטנר: הסעיף של החזקת יחיד הוא חלק מאותו סעיף 41 לחוק הרשות השנייה, שעניינו בעלויות צולבות.

<אלידור בליטנר: אנחנו כבר הבענו את העמדה של משרד המשפטים בנושא הזה.

<אלידור בליטנר: אני רוצה לחדד לגבי הסעיף הספציפי הזה של מגבלה של החזקת יחיד מעל 51% באמצעי שליטה כלשהו.

<אלידור בליטנר: החשש הוא שבעל המאה הוא בעל הדעה, שבעצם תהיה שליטה, ריכוז כוח בידי יחיד, ושכלי התקשורת ישרת את אותו מחזיק יחיד שמחזיק מעל 51% מאמצעי השליטה, כאשר לו יש גם אינטרסים כלכליים אחרים.

<אלידור בליטנר: זו תפישה של בעלות צולבת.

יואב קיש: היום בהגדרה זה 51?

<אלידור בליטנר: היום זה עד 51.

יואב קיש: אז הוא כבר בשליטה.

<אלידור בליטנר: לא.

יואב קיש: למה לא?

רועי פולקמן: לא ישראלי.

רועי פולקמן: שואלים על בעל שליטה יחיד.

יואב קיש: בעל שליטה יחיד.

יואב קיש: אני אומר לך שלתפישתי הוא בעל שליטה, יש לו רוב בדירקטוריון.

יואב קיש: כל מה שאמרת נכון למצב הקיים.

<אלידור בליטנר: המחוקק בחר לקבוע את הרף על 51%.

<אלידור בליטנר: החוק קובע היום 51% מאמצעי שליטה - אנחנו מדברים כאן על תנאי סף לקבלת רישיון - כדי לייצר בעצם קריטריון שהוא קריטריון טכני, לא משהו שמצריך בחינה מהותית מי בעל הכוח לכוון את פעולתו של התאגיד.

<אלידור בליטנר: אני מבינה שלשם אתה מכוון, לשאלה של מי הוא בעל השליטה באותו גוף השידור.

<אלידור בליטנר: הרעיון כאן הוא ליצור קריטריון כמותי של 51% בזכות הצבעה, במינוי חברי דירקטוריון, בהחזקה במניות וכו'.

<אלידור בליטנר: זה הרעיון.

<אלידור בליטנר: כאשר הוועדה באה כאן ורוצה להעלות את זה מ-51 ל-74, זה בעצם להפוך את זה משליטה מהותית לשליטה ללא מצרים, כאשר בפועל לא יישארו בעלי מניות מיעוט כדי לייצר התנגדות ב-level השליטה של גוף השידור.

<אלידור בליטנר: זה הרעיון.

<אלידור בליטנר: עמדתנו היא שלא נכון לשנות את זה.

יואב קיש: כל התפישה הזאת – יכול להיות שיסכימו איתי חברי הכנסת, כן או לא - היא תפישה שנכונה לשוק שהוא מונופוליסטי, או לשוק שהוא מאוד נשלט על ההיסטוריה.

יואב קיש: אין ספק שבשנות ה-90, אולי גם באלפיים, מה שאמרת נכון מאוד.

יואב קיש: אני חושב שלאור ההתנהלות של השוק, לאור זה שאנחנו רואים מה קורה בכלל בצפייה - גם בברודקאסט, גם באינטרנט, גם בנטפליקס - הערוצים נמצאים בסד תחרות שאם לא נפתח להם את זה ונאפשר - - אז כן, אתה יודע מה, גם אם היה מאה אחוז החזקה, ואני אומר לך את זה - - מבחינתי, כשאני הולך למציאות שאני רוצה שיהיו עוד כמה ערוצים שמשדרים על כמה פלטפורמות, שיהיה לי תוכן מכל מיני מקומות, זה לא סוף העולם.

יואב קיש: מצד שני, אם אני לא אעשה את זה, רק שניים מהחבר'ה האלה ישבו בישיבה הבאה.

<אלידור בליטנר: יש כל מיני אמצעים להקל.

רועי פולקמן: רק שאלה.

רועי פולקמן: לגבי הבעלויות הצולבות, האםם אמרנו שמשאירים את - - ?

יואב קיש: משאירים.

יואב קיש: השארנו.

יואב קיש: בצולבות לא נגענו, חוץ מערוץ 24.

<אלידור בליטנר: זה חלק מהצולבות, זה חלק מאותו סעיף 41.

רועי פולקמן: זה הולך ביחד.

רועי פולקמן: את ההגדרה של להחזיק 71 מערוץ ולהחזיק במקביל, זה אנחנו משאירים.

רועי פולקמן: אי אפשר יהיה להחזיק - -

יואב קיש: בעל עיתון לא יכול להיכנס.

רועי פולקמן: שבעל עיתון לא יכול להחזיק גם ערוץ שידור ב-71.

רועי פולקמן: לפחות יש את האיזון הזה.

יואב קיש: נכון, זה נשאר.

רועי פולקמן: שזה מה שיואב אומר.

רועי פולקמן: נכון, יהיה אתר אינטרנט שיכול להיות שהוא יהיה בבעלות של מאה אחוז של בעל הון מסוים, ויהיה ערוץ שידור שיהיה ב-74% בבעלות של מישהו, אבל בגלל שיהיה גם אתר אינטרנט, גם עיתון וגם איקס ברודקאסטים, לכאורה זה מאזן את זה.

רועי פולקמן: נכון, זה מול זה הם מתחרים.

רועי פולקמן: את עושה את הקרב של לפני 20 שנה, זה הכל.

<אתי בנדלר: עדיין הערוצים הגדולים, ואת זה צריכים לזכור, הם מדורת השבט, אי אפשר להתעלם מהענין הזה.

<אתי בנדלר: תקבלו איזו החלטה שתקבלו, אבל בסופו של דבר אתם נותנים לאדם אחד להיות בעל עוצמה בלתי רגילה להשפיע על דעות.

רועי פולקמן: יואב, שאלה לעניין הזה.

רועי פולקמן: האם אפשר למצוא דרך להחריג בנושא הזה את החדשות?

רועי פולקמן: מה הכוונה?

רועי פולקמן: כשאתה בא ואומר - -

יואב קיש: חדשות זו חברה נפרדת.

רועי פולקמן: לא בהכרח.

רועי פולקמן: יש הבדל מהותי בתחרות כשאתה בא ואומר: יהיה לי כאן ערוץ שישדר סרטים, דוקו, סדרות בבעלות של 74% אצל בעל שליטה - - מכיוון שהנושא המרכזי שמעצב דעת קהל זה אקטואליה וחדשות – לא רק, אבל במידה רבה - יכול להיות שאנחנו צריכים להגיד שחברת החדשות לא יכולה להיות בבעלות שליטה מהותית של 74%, ואז, מה שנקרא, עשינו איזון.

<אתי בנדלר: אז מי יהיו בעלי המניות?

רועי פולקמן: לא יודע.

רועי פולקמן: בואו נחשוב על פתרון בעניין הזה.

<שירה גרינברג: אנחנו רוצים להביע עמדה מקצועית בהמשך למה שנאמר.

<שירה גרינברג: ציינתי בדיון הקודם שבפן הכלכלי, בגלל שאנחנו מדינה יחסית קטנה והיכולת הכלכלית כאן היא לא כמו שיש במדינות כמו ארצות הברית או מדינות אחרות שבהן יש יותר יכולת כלכלית להחזיק מספר הרבה יותר גדול של ערוצים, זה מקבל משנה חשיבות.

<שירה גרינברג: ברגע שאתם אומרים שערוץ מסחרי יהיה בבעלות יחיד של 74%, הדבר הזה הוא קריטי.

<שירה גרינברג: זה לא שאפשר יהיה לייצר פה מגוון של בעלויות ואינטרסים.

<שירה גרינברג: הסיכוי להביא לכאן עשרות ערוצים שבאמת יעמדו כי יהיו מספיק בעלי הון, הוא סיכוי מאוד מאוד קטן.

יואב קיש: ברור.

יואב קיש: אם את לא נותנת להם להחזיק החזקה משמעותית, לא יהיו.

רועי פולקמן: בסוף יהיו שניים- שלושה ערוצים.

<שירה גרינברג: אני רוצה לחזק את מה שאמרה אלידור ואת מה שאמר חבר הכנסת פולקמן בהקשר הזה.

<שירה גרינברג: יש חשיבות דווקא להכניס בתוך ערוץ מסחרי קיים כמה שיותר בעלים, כדי לייצר מארג אינטרסים שהוא עד כמה שיותר שוויוני, וזה כדי שיהיו דעות שונות.

יואב קיש: אם זה קורה, סבבה, אבל אם לא, אז לא יהיה.

יואב קיש: מה עדיף, שלא יהיה , או שיהיה בצורה הזאת?

רועי פולקמן: אם בסוף יהיו לך שני ערוצי ברודקאסט - חוץ מהתאגיד - שיישלטו על ידי שני בעלי הון, זה יהיה אירוע בעל משמעויות ציבוריות.

<אתי בנדלר: אז תוכל להעלות להם למאה, כי הם יכתיבו לך מה לעשות, אדוני היושב-ראש.

<אתי בנדלר: אפילו המחוקקים לא יוכלו לעמוד בפני העוצמה שלהם.

רועי פולקמן: זה לא אחד מול השני.

<אתי בנדלר: אני אומרת את זה - -

רועי פולקמן: יותר גרוע זה שיהיו שני ערוצי ברודקאסט בבעלות של טייקון אחד שיהיה לו אינטרס להשפיע על סדר היום הציבורי.

רועי פולקמן: זה יותר גרוע.

רועי פולקמן: עדיף שלא יהיו, שנסתפק באינטרנט.

איתן כבל: הם על השולחן הזה כבר 15 שנה.

רועי פולקמן: אין לי בעיה עם החוסן הכלכלי, אבל בסוף זה מעצב דעת קהל.

רועי פולקמן: יש כאן אינטרסים צולבים.

רועי פולקמן: יהיו לו עוד מאה עסקים.

רועי פולקמן: הוא יחזיק ערוץ שידור ששולט ב-90% מהשוק.

רועי פולקמן: בוא נראה את בזק כדוגמה מעניינת.

יואב קיש: אנחנו סיימנו עם המסחריים הגדולים.

יואב קיש: אנחנו מתחילים לדבר על ערוץ זעיר, על הפטור.

<אתי בנדלר: התחלת לדבר על ריכוז הנוסחים הנדרשים, שזה השקעה בקולנוע, נושא של בעלות ישראלית, החזקה של בעלים יחיד, סוגה עילית.

יואב קיש: בסוגה עילית אמרנו 15% ו-50%/50%.

יואב קיש: תוכן שיווקי יש לנו, עשינו כבר.

יואב קיש: הצבענו גם שנייה שלישית?

<אתי בנדלר: לא הייתה הצבעה על תוכן שיווקי?

<אתי בנדלר: אני לא זוכרת.

יואב קיש: אני מחדש את הדיון.

יואב קיש: יונתן, אני צריך תשובה מכם על הבקשה שלי, אמרנו שהיום נקבל תשובה.

<יונתן ביסקי: אתמול פנתה היושבת-ראש ליועץ המשפטי לממשלה בשאלה.

<יונתן ביסקי: למיטב ידיעתי, היא עוד לא קיבלה תשובה.

<אלידור בליטנר: זה לא נכון.

יואב קיש: מה התשובה שאת מכירה?

<אלידור בליטנר: קודם כל, הפנייה ליועץ המשפטי לממשלה נעשתה אתמול, 16 לינואר.

<אלידור בליטנר: התשובה - היא על דעת היועץ המשפטי לממשלה - יצאה היום בבוקר.

יואב קיש: אני יכול לראות אותה?

יואב קיש: מה אומר היועץ המשפטי לממשלה?

<אלידור בליטנר: היו"ר התפנתה לכל מיני עניינים, גם בנושא העיצומים.

<אלידור בליטנר: העובדה שיש חקיקה מתוכננת או הליכי חקיקה שמתנהלים הוא לא שיקול רלוונטי כאשר מפעילים סמכות מינהלית, ובכלל זה סמכויות אכיפה מינהליות.

<אלידור בליטנר: זה לא שיקול רלוונטי.

<אתי בנדלר: יש לי הרגשה שאנחנו מדברים על דברים שונים.

יואב קיש: לא דיברתי על מה שאת אומרת.

יואב קיש: אני מדבר על הדחייה של ישיבת המועצה.

<אלידור בליטנר: שוב, היו"ר התפנתה בכל מיני עניינים, גם עניינים שקשורים לעיצומים כספיים.

<אלידור בליטנר: שוב, אני לא סתם אמרתי גם בדיון הקודם שזה נכון שמי שיציג כאן את העניין יהיה נציג המועצה, כי יש כאן גם עמדה מקצועית.

<אלידור בליטנר: מצד היועץ המשפטי לממשלה, שיקול חקיקה בקנה הוא לא שיקול רלוונטי כשמפעילים סמכות מינהלית, ובכלל זה סמכויות איכפה מינהליות.

יואב קיש: האם התשובה היא שהוא אומר לא לבקשה שלי?

<אלידור בליטנר: לא.

יואב קיש: אז אני לא מבין.

<אלידור בליטנר: אני אשלים ואומר.

<אלידור בליטנר: אנחנו לא חושבים שמקומנו להתערב בלוחות הזמנים המדויקים שמנהלת המועצה, הכל כפוף למשפט המינהלי.

<אלידור בליטנר: יש גם הנחיות יועץ לגבי עיצומים כספיים ולגבי לוחות זמנים.

<אלידור בליטנר: בלוחות זמנים שקשורים להפעלת סמכויות מינהליות אנחנו לא מתערבים, זה שיקול דעת מקצועי של המועצה.

יואב קיש: זאת אומרת, אין פה הנחיה שלכם למועצה לקיים את הדיון, וגם אין הנחיה: אל תקיימו את הדיון.

<אלידור בליטנר: כן.

<אלידור בליטנר: כל מה שאנחנו אומרים זה ששיקול חקיקה בקנה כשלעצמו איננו רלוונטי להפרת זכויות מינהליות.

יואב קיש: הבנתי.

יואב קיש: אבל אתם גם אמרתם בצורה הכי ברורה שאתם לא מחייבים את המועצה לעשות את הדיון עכשיו, מה שהם חשבו.

<אלידור בליטנר: יש כל מיני שיקולים של רגולטור שהם שיקולים רלוונטיים שמפעילים סמכויות אכיפה מינהליות.

יואב קיש: אני אולי לא ראיתי את התשובה של היועץ המשפטי לממשלה, אבל אני רוצה לזקק את השאלה.

יואב קיש: קודם כל, הבנתי שהוא אומר שזה לא מחייב דחייה אם לתפישתם צריך, זה דבר אחד.

יואב קיש: הם אמרו דבר אחר, וזה שגם אם הם רוצים לדחות, לתפישתם הם לא יכולים לדחות.

יואב קיש: נכון, אני צודק?

<יונתן ביסקי: כי זה הפרות מ-2016.

יואב קיש: השאלה הייתה לא מה שאת אמרת עכשיו, אלא השאלה שלהם - הם לא לגמרי סגורים, הם רוצים את חוות דעת היועץ המשפטי - אם הם מחויבים לעשות את הדיון או שאם הם יחליטו לדחות יש להם את הסמכות לדחות.

<אלידור בליטנר: שוב, אנחנו מדברים על גדר השיקולים.

<אלידור בליטנר: יש כל מיני שיקולים שרגולטור מפעיל כשהוא מפעיל סמכות מינהלית, ובכלל זה סמכות אכיפה מינהלית.

<אלידור בליטנר: יש כל מיני שיקולים.

יואב קיש: אני אעשה לך את זה יותר פשוט.

<אלידור בליטנר: אני אומרת בצורה ברורה.

יואב קיש: לא ברור בכלל.

<אלידור בליטנר: שיקול חקיקה בקנה איננו שיקול רלוונטי בגדר השיקולים האלה.

יואב קיש: הבנתי, אבל זו כבר בקשה שלי מול המועצה.

יואב קיש: אני שואל אותך שאלה אחרת.

יואב קיש: האם, וזו השאלה, מועצת הכבלים והלוויין חייבת לדון ב-1.2 בנושא הפרות של מי מהערוצים הייעודים?

<אלידור בליטנר: אני לא יכולה להשיב על זה, מכיוון שאני לא יודעת מה גדר השיקולים.

יואב קיש: זאת אומרת, אין לך הנחיה להם כן או לא, זה קודם כל.

<אלידור בליטנר: אין לי הנחיה כן או לא, אני לא יודעת מה גדר השיקולים.

יואב קיש: שיקולים שלהם.

<אלידור בליטנר: האחריות המקצועית היא של המועצה.

<אלידור בליטנר: יש לה יועץ משפטי שבקי בנתונים העובדתיים.

<אלידור בליטנר: זה מספק גם את היועץ המשפטי בפועל.

<אלידור בליטנר: כל מה שאנחנו אומרים זה לעניין שיקול החקיקה בקנה, וכאן הבענו את עמדתנו.

יואב קיש: אם אני ממצה את הסיפור, אני מבין שני דברים.

יואב קיש: אתם לא מתכוונים להנחות אותם לכאן או לכאן.

יואב קיש: שיקול דעתם, לתפישתכם, קובע בעניין.

<אלידור בליטנר: כמובן, הכל בכפוף לכללי המשפט המינהלי.

<יונתן ביסקי: נביא את את תשובת היועץ המשפטי לחברי המועצה.

<יונתן ביסקי: הם יקבלו החלטה.

<יונתן ביסקי: אם אני מבין נכון, המועצה סוברנית לדחות את הדיון ואת ההליכים המינהליים או דרכי האכיפה שהמועצה מבצעת.

יואב קיש: בדיוק.

<יונתן ביסקי: נביא את תשובת היועץ למועצה ונבדוק אותה.

יואב קיש: מתי אני מקבל תשובה?

<יונתן ביסקי: אני מקווה שעד יום ראשון.

<יונתן ביסקי: נעשה כל מאמץ.

יואב קיש: אני מבקש שעד יום ראשון תתאמצו להביא לי תשובה.

<מירי נאור אליאס: בהחלטת מועצה מספטמבר, שבה נאמר שהמועצה שוקלת לחלט ערבויות, נכתב שהחילוט יהיה בכפוף לבדיקה נוספת שתעשה המועצה בראשון בינואר לגבי עמידה במחוייבויות במחצית השנייה של 2017.

<מירי נאור אליאס: עד כמה שידוע לנו, בדיקה כזאת לא נעשתה.

<מירי נאור אליאס: היא גם לא הייתה יכולה להיעשות בלי לבקש מאיתנו נתונים שלא נתבקשו, לכן לא ברור לנו איך אפשר לדבר על חילוט כשעדיין לא הובאו לידיעתנו ממצאי בדיקה שכזו.

<יונתן ביסקי: קודם כל, אני לא דיברתי על חילוט.

<יונתן ביסקי: דבר שני, הבדיקה נעשתה.

<מירי נאור אליאס: אז על מה היה דיון?

<יונתן ביסקי: אגף הפיקוח ביצע את הבדיקה.

<יונתן ביסקי: הם יוצגו לחברי המועצה, לא לכם.

<מירי נאור אליאס: בדיקה עלינו מבלי לקבל את עמדתנו?

<יונתן ביסקי: ודאי.

<יונתן ביסקי: למה, זה שימוע?

<מירי נאור אליאס: זה לא עבד ככה אף פעם.

<מירי נאור אליאס: תמיד נעשית בדיקה שמבוססת על נתונים שמתבקשים מאיתנו מראש.

<מירי נאור אליאס: לא התבקשו.

<מירי נאור אליאס: בוא נגיד שאתה אומר: לא צריכים את הנתונים שלכם, יכולים לתת לנו את ממצאי הבדיקה.

<מירי נאור אליאס: סוג של שימוע, אתה מכיר את ההליך הפשוט הזה?

<יונתן ביסקי: בשביל מה עובדי אגף פיקוח מקבלים משכורת?

יואב קיש: אני לא רוצה להיכנס.

יואב קיש: יש פה טענות של ערוץ 20 כלפי התהליך, אני לא נכנס לזה.

יואב קיש: בכל מקרה, בקשתי בעינה עומדת.

יואב קיש: עד יום ראשון תשובה לגבי דחייה של הישיבה הזאת.

יואב קיש: אומרת פה היועצת המשפטית שאין נושא של חקיקה בקנה.

יואב קיש: זה נראה לי מוזר.

יואב קיש: בעיני כן צריך להתחשב בחקיקה בקנה, בוודאי שהיא כזאת רלוונטית ובשלבים כאלה מתקדמים, אבל קטונתי בעניין הזה להתווכח.

<יונתן ביסקי: השאלה הייתה אם ניתן לדחות עד ה-1 במרץ.

יואב קיש: כן.

יואב קיש: אם צריך עוד חודש, זה בוודאי יפתור את הבעיה.

<מירי נאור אליאס: יושבת-ראש המועצה אמרה בדיון בבג"ץ שחקיקה גוברת על פעילויות המועצה.

<מירי נאור אליאס: לא ברור לנו איך היא אומרת עכשיו דברים אחרים - -

יואב קיש: אני לא רוצה להיכנס לנושא הספציפי.

יואב קיש: מה לגבי ערוץ הלא?

יואב קיש: הוא גם כן בדיון - -?

<יונתן ביסקי: לערוץ הלא מסוכמת נקודת בדיקה.

יואב קיש: אני מבקש גם לגבי ערוץ הלא לדחות את העניין.

יואב קיש: אני חוזר לנושא של הדיון שלנו.

יואב קיש: לנגד עיניכם המשימה שלנו.

יואב קיש: אני מסביר רגע מה הכוונה שלנו לעשות.

יואב קיש: אנחנו הגדרנו קריטריון חדש, הוא נקרא ערוץ זעיר מסחרי.

יואב קיש: כרגע מדובר על הכנסות של עד 80 מיליון שקלים.

יואב קיש: גם זה צריך לעלות להצבעה.

יואב קיש: אנחנו רוצים להקל ככל שניתן ברמה הרגולטיבית על אותו ערוץ.

יואב קיש: דרך אגב, מאותם שמונים ומשהו עמודים, אם אתם שואלים אותי, אחרי שננכה את הסעיפים שהם לא רלווונטיים לזעיר, יישארו בין 10 ל-20 עמודים.

יואב קיש: אני עובר לקולא.

יואב קיש: אני אומר עוד פעם, אני לא רוצה להחמיר.

יואב קיש: בטח כשזה נוגע לכספים אני לא רוצה.

יואב קיש: אני רוצה שהם יהיו חופשיים מהבירוקרטיה.

יואב קיש: עלה פה הנושא של הפקות מקור.

יואב קיש: כשנגיע אליו נתווכח עליו.

יואב קיש: הפקות מקור, לא סוגה עילית, של 40%, הרי ברור לכולם שהם כולם עושים את זה.

יואב קיש: זה בתפישתי אבסורד לבוא ולהגיד.

יואב קיש: מה יקרה?

יואב קיש: גם אם אני משאיר להם את החובה של ה-20%, אני לא רוצה שהם יתעסקו עם זה.

יואב קיש: אני רוצה שהם יעשו מה שהם צריכים.

יואב קיש: אני מנסה להבין את הקונספט.

יואב קיש: הקונספט הוא הקלת הבירוקרטיה ככל שניתן, יצירת נתיב לערוצים מסחריים זעירים פתוח מרגוליציה, ודאי מהשקעה כספית.

יואב קיש: חברים, אני מבקש להתחיל.

יואב קיש: אני אעבור סעיף סעיף.

<דב אברמוביץ: בהצעת החוק, לפי נוסחה כפי שעברה קריאה ראשונה, הייתה הבחנה בין זעיר ייעודי לבין זעיר.

<דב אברמוביץ: עכשיו אדוני דיבר רק על ערוץ מסחרי.

יואב קיש: אז אני אגיד מה הכוונה.

יואב קיש: שאלה מצוינת.

יואב קיש: תודה רבה על השאלה.

יואב קיש: ברור שכל מה שאנחנו עושים רגולציה עכשיו לזעיר יחול גם על זעיר ייעודי, ללא ספק, אבל מכיוון שלתפישתי הקטגוריה של זעיר ייעודי תיעלם ואין בכוונתנו להמשיך או להכניס שחקנים לקטגוריה הזאת, אני לא רוצה לבנות את כל ההקלות על הזעיר יעודי ואז לבוא ולראות מה אני עושה בזעיר.

יואב קיש: ההיפך, אני בונה את התמונה על הזעיר, ואז אני אמשיך בדיון על זעיר ייעודי, דמי רישיון ודברים נוספים שרק הזעיר ייעודי יהנה מהם לתקופת המעבר, זה הכל.

<דב אברמוביץ: הבעיה שיש איזה שהוא אבסורד בדרך הזאת.

<דב אברמוביץ: אפילו שחלק מנציגי הממשלה מגישים את זה בכינויים של דעה מקצועית זה עדיין אבסורד.

יואב קיש: מה אבסורד?

<דב אברמוביץ: מדוע?

<דב אברמוביץ: כרגע אין ערוץ זעירים.

<דב אברמוביץ: יש ערוצים ייעודיים אמיתיים, עם קהל, עם עובדים, עם הכל.

<דב אברמוביץ: ערוצים זעירים לא קיימים.

יואב קיש: נכון.

<דב אברמוביץ: מה אומרים לנו?

<דב אברמוביץ: אנחנו לא רוצים שתהיה הבחנה בין ערוצים זעירים, שלא קיימים כזכור, לבין ערוצים ייעודיים שכן קיימים.

<דב אברמוביץ: כל מה שנאמר פה זה שאין כוונה לפגוע בערוצים ייעודיים.

<דב אברמוביץ: בעצם מעבירים אותנו באופן טכני לאכסניה סטטוטרית אחרת.

<דב אברמוביץ: הרי אנחנו את טיבנו לא משנים.

<דב אברמוביץ: גם הם את טיבם לא משנים.

<דב אברמוביץ: סך הכל מעבירים אותנו לאכסניה סטטוטורית.

יואב קיש: לא לגמרי מדויק.

<דב אברמוביץ: הבעיה היא שהאכסניה הסטטוטורית הזאת שונה בכמה דברים יסודיים מהאכסניה הסטטוטורית שאנחנו באים ממנה.

<דב אברמוביץ: לא בגלל שזה יותר טוב או שזה יותר מתאים.

<דב אברמוביץ: להיפך, דווקא בחוק התקשורת, ברישיונות שלנו, נעשתה עבודה ברמת הרגולציה לערוצי נרוקאסט.

<דב אברמוביץ: נקודת המוצא בחוק הרשות השנייה היא שזה ערוצי ברודקאסט.

<דב אברמוביץ: הרי זו לא גזירת גורל שמשלמים דמי רישיון במיליוני שקלים ויש חובת הפצה שעולה מיליוני שקלים.

<דב אברמוביץ: זה פשוט בגלל שהחוק הזה נבנה עבור ערוצי ברודקאסט.

<דב אברמוביץ: מה אנחנו אומרים עכשיו?

<דב אברמוביץ: אנחנו אומרים: טוב, בוא ניקח דבר שאיננו, שזה הערוצים הזעירים, ולפי חוק הרשות השנייה שבכלל לא בנויה לערוצי נרוקאסט, נרע את מצבכם.

יואב קיש: למה נרע את מצבכם?

<דב אברמוביץ: הרי מה קורה?

<דב אברמוביץ: אנחנו ב-3 השעות הקרובות נצטרך לעשות מלחמת מאסף כדי - -

יואב קיש: מי אמר לך שאתה עושה מלחמה?

יואב קיש: למה אתה עושה מלחמה?

יואב קיש: אתה עוזר לי עכשיו לפתוח קטגוריה חדשה של זעיר כך שכל הדברים יחולו גם על הזעיר ייעודי.

יואב קיש: אני רוצה דרך הניסיון שלכם לפתוח את המסלול הזה.

יואב קיש: הכוונה של המחוקק, ולא רק המחוקק, גם של המשרדים, היא לא להמשיך עם הערוצים ייעודיים.

יואב קיש: זה מודל שלתפיסת המשרדים - -

<דב אברמוביץ: הערוצים הייעודיים קיימים, הערוצים האחרים לא קיימים.

יואב קיש: בסדר, אבל אתה יושב שם - -

<דב אברמוביץ: גם הרגולציה לא מתאימה.

יואב קיש: מה אתה רוצה?

יואב קיש: מה המסר?

יואב קיש: כל מה שאמרת לא משנה מהות.

יואב קיש: למה אתה אומר לפני שאתה יודע מה קורה?

יואב קיש: אני מסכם את דבריך ככה: אני לא רוצה שבגלל שאתה פותח מסלול לזעיר לא תתחשב בצרכים שלי, זה מה שאתה אומר לי.

<דב אברמוביץ: בהחלט.

יואב קיש: אוקי, תודה.

יואב קיש: הלאה.

יואב קיש: עודד פורר, בקשה.

עודד פורר: אני רק רוצה להגיד משהו בהקשר של הזעיר ייעודי והרצון שלך או של המחוקק - - אני גם המחוקק, וזה לא בהכרח הרצון שלי - -

יואב קיש: מטרת החוק הזה היא להעביר את זה - -

עודד פורר: אנחנו צריכים לזכור דבר אחד.

עודד פורר: יש כמה ערוצים ייעודיים שאולי לא רוצים יותר להיות ייעודיים, ויש ערוצים ייעודים, לפחות שלושה שאני מכיר, שאין להם שום כוונה לשנות את הייעוד שלהם גם בפורמט חדש.

עודד פורר: לא רק שאין להם כוונה לשנות את הייעוד שלהם, אלא גם לנו, ואני אומר את זה בהסתכלות מה האינטרס שלנו.

עודד פורר: יש אינטרס שהם ישמרו את הייעוד שלהם, לפחות שניים מהם כפי שהצגתי לא מעט פעמים.

יואב קיש: השפתיים.

עודד פורר: אנחנו נגיע לזה בהמשך.

עודד פורר: אני מקבל את זה שננהל את הדיון עכשיו על מה תהיה הרגולציה לגבי ערוץ זעיר, שהוא בסופו של דבר זעיר מסחרי.

יואב קיש: בסוף שלא נשכח שאנחנו צריכים לשמור על הזעיר ייעודי.

עודד פורר: בסוף, אחרי שאתה תעשה את הזעיר המסחרי, שהוא צריך לשלם דמי רישיון וצריך וצריך וצריך, אתה אומר: אני אתן תקופת מעבר לזעיר הייעודי.

עודד פורר: אני לא בהכרח חושב שהזעיר הייעודי חייב לרוץ למסלול של המסחרי שאיננו ייעודי.

עודד פורר: אין לי בעיה שתקופת המעבר לזעירים הקיימים תהיה קצרה יותר, ובלבד שתקבע שכל זמן שהזעיר הייעודי שומר על הייעוד שלו, תקופת המעבר הזאת לא מסתיימת.

עודד פורר: אין שום סיבה להכניס אותו לרגולציה מסחרית של דמי רישיון, דמי מעבר, דברים שיחסלו את הייעוד.

עודד פורר: אם אנחנו רוצים לסגור את הערוצים הייעודיים, וזאת לא המטרה פה, אז אפשר להגיד את זה.

עודד פורר: אנחנו כן רוצים לשמר את הערוצים הייעודיים המסויימים שמקיימים את הייעוד שלהם ורוצים להמשיך לקיים את הייעוד שלהם.

עודד פורר: יותר מזה, אני גם לא רוצה מצב שבו הם יהפכו להיות סוג של שלד, כי בסיטואציה הקיימת יש אינסנטיב למישהו לבוא לערוץ ולקנות אותו מאוד בזול בגלל שהיום הוא לא כל כך חזק.

עודד פורר: היום הוא ייעודי שפתי, מחר בבוקר הוא הופך אותו למשהו אחר.

עודד פורר: אני לא מחפש את ההגנה הזאת סתם.

עודד פורר: ההגנה הזאת והמטרה של ההגנה הזאת הן כדי להגן על הייעוד.

עודד פורר: מחר, ויסלח לי הערוץ שאולי הוא הקטן יותר מבין הייעודיים, בזול מאוד יכול לבוא מישהו, לרכוש אותו, ולמחרת לעשות איתו משהו אחר על הפלטפורמה הזו.

עודד פורר: זאת לא הכוונה שלנו.

<אתי בנדלר: מה אתה מציע לגביהם, לא הבנתי.

עודד פורר: אני מציע שככל שערוץ ייעודי שומר על - -

יואב קיש: הוא רוצה לשמר את המודל הייעודי.

עודד פורר: קובעים את הזעיר מסחרי, וזה בסדר, אבל ככל שהערוץ הייעודי שומר על הייעוד שלו, הוא יישאר על אותה רגולציה שהוא חי עליה כיום.

<אתי בנדלר: אני רוצה רק להעיר על העניין הזה.

<אתי בנדלר: הסיבה שלשמה התכנסנו כאן היא לא לחייב אותם לרגולציה הקיימת שחלה עליהם היום.

<אתי בנדלר: לפחות ערוץ 20 מחה נמרצות על הקביעה שהוא הפר את הרגולציה שוב שוב, וזה לפי קביעת המועצה לשידורי כבלים ולוויין.

עודד פורר: באיזה תחום הוא הפר את הרגולציה?

<אתי בנדלר: אני לא יודעת.

<אתי בנדלר: אני לא מכירה את ה- -

<דב אברמוביץ: לנו אין שום בעיה עם הרגולציה.

יואב קיש: יש לכם בעיה שעוד שנה אין לכם זיכיון, נכון?

עודד פורר: אין להם שום בעיה.

עודד פורר: שהממשלה תפרסם מכרז - -

יואב קיש: אבל הממשלה לא רוצה, זה בדיוק העניין, עודד.

יואב קיש: חבר הכנסת עודד פורר, אני לא רוצה לדבר בשם הממשלה.

יואב קיש: למה אתם לא מפרסמים מכרזים לערוצים ייעודיים?

<רעיה עדני: אני חושבת שכל האנשים סביב השולחן כבר מכירים את דוח פילבר.

<רעיה עדני: הממשלה ישבה הרבה מאוד זמן והגיעה למסקנה שלא נכון בעולם תחרותי ומסחרי שאליו אנחנו הולכים, להפעיל רגולציה מכוונת על תוכן.

<רעיה עדני: זה עולם לא נכון.

<רעיה עדני: זה לא מקובל בעולם.

<רעיה עדני: זאת רגולציה שהיא ממש ייחודית בישראל.

<רעיה עדני: אנחנו חושבים שנכון להפריד בין רגולציה על פלטפורמות שנעשית היום במועצה הכבלים ולוויין על ערוצים מסחריים, בלי להתערב מה הם יעשו.

<רעיה עדני: לא משנה אם הם ישדרו מסורת.

<רעיה עדני: זה היה הרעיון המקורי של דוח פילבר.

עודד פורר: חבר'ה, אני שב ואומר, אם אתם חושבים שתוכן של מורשת, בחינת תוכן של מורשת ואיך אני מגדיר מורשת זה בדיוק איך שאני מגדיר שפה, אז זה לא אותו דבר.

יואב קיש: אני עונה לנקודה.

יואב קיש: לגבי מה שאמרת בסוף, חבר הכנסת פורר, אני בהחלט מזדהה.

יואב קיש: אני מסכים מאוד עם העמדה של הממשלה, אבל אני חושב שיש חשיבות לערוצים בשפה הערבית ובשפה הרוסית.

יואב קיש: אני אומר עוד פעם, במסגרת החוק הזה אני לא יכול להוביל סעיף של ערוצי שפה.

יואב קיש: אני אומר לך שאני ברמה האישית אתמוך במהלך שלך ואבקש מימון ממשלתי לאותן משימות, אבל זה לא ייכנס כרגע לעניין הזה.

יואב קיש: אני סיימתי לדון, אני רוצה להתקדם.

יואב קיש: אני מקריא מחוק הרשות השנייה.

<מירי נאור אליאס: אפשר להציע הצעת ייעול, כבוד יושב הראש?

<מירי נאור אליאס: אנחנו עברנו על החוק, אנחנו יודעים איזה סעיפים בעייתיים.

יואב קיש: כן, אבל לא בהכרח אתם היחידים.

<מירי נאור אליאס: לא רק אנחנו, אני מדברת על כולם.

יואב קיש: אני מקבל את הצעת הייעול.

יואב קיש: מי מנהל את זה אצל הערוצים הייעודיים?

יואב קיש: מי מסונכרן עם כולם?

<נחשון אקסלרד: אני יכול להגיד איפה אצלי זה מתחיל.

<נחשון אקסלרד: אצלי זה מתחיל בסעיף 5.

<אתי בנדלר: מאוד חבל שלא העברתם.

<אתי בנדלר: היושב-ראש ביקש.

<מירי נאור אליאס: העברנו.

<אתי בנדלר: רשימה של החוק?

<מירי נאור אליאס: כן, אתמול וגם לפני הישיבה הקודמת.

<אתי בנדלר: אני לא קיבלתי.

<נחשון אקסלרד: אני מצטער שלא העברתי.

יואב קיש: לא משנה, אנחנו עושים את זה עכשיו.

יואב קיש: היה צריך להעביר לוועדה.

<מירי נאור אליאס: לא ידעתי.

<לאה ורון: את עוד לא יודעת את סדרי העבודה בוועדת הכלכלה?

<מירי נאור אליאס: אני לא יודעת.

יואב קיש: אני עוצר רגע את הדיון.

יואב קיש: אני אקריא סעיף סעיף, מי שירצה יעיר.

<נחשון אקסלרד: אתה לא צריך אפילו להקריא סעיף, אתה צריך להגיד רק מספר סעיף.

<נחשון אקסלרד: אם יש למישהו משהו להגיד, שיגיד.

<דב אברמוביץ: אני רוצה להעיר לגבי המונח "שידורי טלוויזיה".

יואב קיש: אני אקריא את הסעיף, אחר כך תגיד מה הבעיה.

יואב קיש: "שידורי טלוויזיה" – שידורי טלוויזיה הניתנים לציבור והמופצים בדרך אלחוטית, לרבות באמצעות לוויין, ולמעט שידור מוצפן שקליטתו מותנית בתשלום.

<דב אברמוביץ: אני מזכיר לאדוני שבישיבה הראשונה דובר על הנושא הזה, כיוון שכרגע הערוצים הייעודיים מופצים אך ורק באמצעות הפלטפורמות, דהיינו, לא בדרך אלחוטית, אלא במערכת - -

<נחשון אקסלרד: חוץ ממני.

יואב קיש: מה זה גורע ממך?

יואב קיש: לא הבנתי מה מפריעה לך ההגדרה.

<דב אברמוביץ: כיוון שלפי ההגדרה הזאת אני צריך לשדר בעידן פלוס.

יואב קיש: אתה לא חייב לשדר.

יואב קיש: זה לא מחייב אותך.

יואב קיש: זו הגדרה לשידורי טלוויזיה.

יואב קיש: למה מזה אתה מסיק שאתה מחויב לשדר?

<דב אברמוביץ: "שידורי טלוויזיה" זה המונח האופרטיבי בכל החוק.

יואב קיש: נכון.

יואב קיש: מה הבעיה שלך בשידורי טלוויזיה?

<דב אברמוביץ: אם הכוונה שהחוק הזה יחול עלי, זה צריך לחול לא רק על שידורים שמופצים בדרך אלחוטית, אלא גם על שידורים של משדר ערוץ זעיר ייעודי, או איך שתקראו לזה.

יואב קיש: עזוב, הכל בזעיר.

<נחשון אקסלרד: את המילה "למעט" צריך להחליף במילה "לרבות".

<נחשון אקסלרד: זה פותר לו את הבעיה.

יואב קיש: זאת אומרת, אתה משרד מוצפן בתשלום?

יואב קיש: לא הבנתי.

<דב אברמוביץ: אני משדר מוצפן באמצעות פלטפורמות השידור, באמצעות מערכות הכבלים והלוויין.

יואב קיש: אבל זה כולם.

יואב קיש: גם ערוץ 12 ו-13 עושים את זה.

<דב אברמוביץ: הוא משדר גם באוויר.

<נגה רובינשטיין: צריך לכתוב את המילים "על אף האמור", לא לגעת בהגדרה של שידורי טלוויזיה.

<אתי בנדלר: מדובר על שידורי טלוויזיה המופצים בדרך אלחוטית באמצעות לוויין, ולמעט שידור מוצפן שקליטתו מותנית בתשלום.

<אתי בנדלר: אם אתה צריך להיות מנוי כדי לצפות בשידורים, זה לא חל.

<אתי בנדלר: הוא אומר: השידורים שלנו מועברים באמצעות חברת הוט או יס, השידורים שלנו מוצפנים.

<אתי בנדלר: החוק הזה לא חל על שידורים מוצפנים, כי על השידורים המוצפנים חל חוק התקשורת (בזק ושידורים).

<אתי בנדלר: אולי צריך להוסיף את המילים: "ולעניין ערוץ ייעודי זעיר, לרבות שידורים מוצפנים".

<נגה רובינשטיין: אנחנו לא יודעים מה המשמעות של שינוי ההגדרה.

עודד פורר: אבל אנחנו מוחקים את הייעודי.

<אתי בנדלר: לא.

<אתי בנדלר: על ערוצים ייעודיים חל היום חוק התקשורת (בזק ושידורים).

<אתי בנדלר: מוחקים, ככל הנראה, את כל ההתייחסות בהמשך לגבי הערוצים הייעודים בחוק התקשורת.

<אתי בנדלר: רוצים להכניס אותם תחת כנפי חוק הרשות השנייה.

<אתי בנדלר: חוק הרשות השנייה לא דן בשידורים מוצפנים, שאלה ערוצי הכבלים והלוויין, כי עליהם חל חוק התקשורת.

יואב קיש: איך זה מסתדר עם זה שערוצים 12,13 ו-14 הם גם על הכבלים וגם על הלוויין?

<אתי בנדלר: זה דבר אחר.

<אתי בנדלר: הכבלים והלוויין מוסדרים בחוק התקשורת.

<אתי בנדלר: שם יש הוראה, כפי שביטאה אותה מיכל רפאלי כדורי, של must-carry, חובת העברה.

<אתי בנדלר: בחוק התקשורת נאמר שהכבלים והלוויין צריכים להעביר את השידורים המופצים לציבור לפי כל דין, משהו כזה, אני לא זוכרת בדיוק את נוסח הסעיף.

<אתי בנדלר: הם חייבים להעביר אותם לפי חוק התקשורת.

יואב קיש: סוף סוף אני מתחיל להבין את העניין.

<נחשון אקסלרד: אתי, אם את מחליפה את המילה "למעט" במילה "לרבות", אז - -

<אתי בנדלר: אבל אז אתה מעביר את כל הכבלים והלוויין לכאן.

<נחשון אקסלרד: אם תכתוב ערוץ זעיר ייעודי - -

עודד פורר: מה יהיה בעוד 3, 5 שנים?

עודד פורר: הוא יהיה חייב לעבור לברודקאסט?

<נחשון אקסלרד: תכתוב זעיר.

יואב קיש: אז בוא נכתוב זעיר.

<מירי נאור אליאס: יהיו פה הרבה הסתייגויות שיחולו רק על ערוץ זעיר.

יואב קיש: נכון, זה רק על זעיר.

<זיו גלעדי: אני רוצה להסביר מה הבעיה.

יואב קיש: הבנתי את הבעיה.

<זיו גלעדי: חוק הפצת שידורים אומר שערוץ מסחרי חייב להיות משודר.

<זיו גלעדי: חוק הפצת שידורים, חוק עידן פלוס, אומר שערוץ מסחרי חייב לעלות על עידן פלוס.

<זיו גלעדי: אז הוא נכנס להגדרת שידורי טלווזיה.

<זיו גלעדי: עכשיו, על ערוצים זעירים ייעודיים או הזעירים בכלל דיברנו שהם לא יהיו חייבים לעלות על עידן פלוס אם הם לא ירצו, כך שהם יוצאים מההגדרה הזאת.

<זיו גלעדי: צריך רק להגיד שמי שבחר שלא לעלות - -

יואב קיש: אז בוא נוסיף אותם.

<נגה רובינשטיין: חוק הפצת שידורים מחייב את הגורם המפעיל לעלות, הוא לא יוצר את החובה שלו.

<נגה רובינשטיין: מכאן הקושי שלו.

יואב קיש: הבנו את הקושי.

יואב קיש: צריך פשוט להוסיף אותו.

<נגה רובינשטיין: אני חוששת משינוי של ההגדרה עצמה.

<אתי בנדלר: תראי, אני אמרתי, אני הבעתי את דעתי על כך שזה תיקון שמחייב ישיבה.

יואב קיש: זו הישיבה, אם לא הבנת.

<אתי בנדלר: לא, ישיבה על-מנת לבדוק את ההשלכות של כל שינוי, אבל בסדר, אם אתם רוצים לחוקק כך, נחוקק כך.

יואב קיש: אני רוצה להוסיף לקטגוריה הזאת ערוץ זעיר.

יואב קיש: בזה פתרנו את העניין, לפחות להבנתי.

<נגה רובינשטיין: זה יכול להיות לא בהגדרה?

<נגה רובינשטיין: האם ניתן, שזה דבר מוזר בחקיקה, אני מודה, להוסיף הוראה בגוף החקיקה שאומרת:

<נגה רובינשטיין: על אף האמור בהגדרה של הרישיון לעניין ערוצים ייעודיים לא יהיה הכרח בהפצה לוויינית?

יואב קיש: זעיר, לא ייעודי.

<נגה רובינשטיין: סליחה, זעיר.

<אתי בנדלר: יכול להיות, אני לא יודעת.

יואב קיש: את הפתרון המשפטי היא תנסח.

<אתי בנדלר: תקשיבי, הרי אנחנו צריכים לקרוא את כל הסעיפים הלאה כדי לראות אם זה מספק מה שאת מציעה.

יואב קיש: ההחלטה היא שבנושא הגדרה של שידורי טלוויזיה תהיה תוספת - -

<נגה רובינשטיין: שנייה, רק שאלה.

<נגה רובינשטיין: זאת אומרת, כל ערוץ חדש לא יצטרך להיות מופץ בעידן פלוס?

<נגה רובינשטיין: בשביל מה בנינו את עידן פלוס?

יואב קיש: לא אמרנו את זה.

יואב קיש: אמרנו שכל ערוץ חדש, מכיוון שיש משמעויות כספיות בעידן פלוס, יוכל להחליט שאם זה עולה לו יקר הוא לא עולה עליו.

יואב קיש: את זה סיכמנו.

עודד פורר: אתם תגיעו למסקנה שצריך להשאיר את ההגדרה של זעיר ייעודי דווקא כדי לצמצם על מי חלות ההקלות האלו.

יואב קיש: יכול להיות שנשאיר.

יואב קיש: אני רוצה לראות מה יהיה העמוד הבא.

רועי פולקמן: ואז יישארו מלא ערוצים עם הקלות.

יואב קיש: אני אומר בצורה הכי פשוטה, יש פה איזו שהיא אנומליה.

יואב קיש: אתם רוצים שניכנס להסבר שלה?

יואב קיש: אני אגיד בקצרה.

יואב קיש: מכיוון שהם קודם היו בחוק הכבלים והלוויין, ששם יש הגדרה של הערוצים המסחריים שהכבלים והלוויין מחויבים לשדר אותם, אז פה ברגע שהם יוצאים הם כאילו נכנסו.

יואב קיש: אנחנו נוסיף בשידורי טלוויזיה אחת משתי דרכים: או בהגדרה עצמה, או כפי שהציעה היועצת המשפטית נגה רובינשטיין, שערוץ זעיר ייכנס לקטגוריה של שידורי טלוויזיה, כשאת העניין של למעט שידור מוצפן לא נחריג מהעניין הזה.

<אתי בנדלר: או דרך אחרת.

יואב קיש: או דרך אחרת.

<זיו מאור: לגבי ההגדרה של שידורים, החוק בסעיף 32 אוסר על קיום שידורים ללא רישיון.

<זיו מאור: ההגדרה הזאת של שידורים כוללת פעולות, למשל שידור בפלייסבוק לייט.

<זיו מאור: לא שידורי טלוויזיה, אלא ההגדרה של שידורים.

עודד פורר: הגדרה של שידורים זה שידורי רדיו וטלוויזיה הניתנים לציבור לפי חוק זה.

עודד פורר: זו ההגדרה של שידורים.

<זיו מאור: יפה, אבל "הניתנים לציבור לפי חוק זה" זו הגדרה רחבה מאוד שצריך למעט אותה.

יואב קיש: ידידי זיו מאור, אני מטפל כרגע רק בבעיות של הערוצים הייעודיים.

יואב קיש: כל שינוי אחר אני לא רוצה לשמוע.

יואב קיש: הם כרגע רלוונטיים, לכן עם זה אני ממשיך.

יואב קיש: אני עובר לסעיפים 2, 3, 3א, 4, 5.

יואב קיש: לגבי סעיף 5(א), מישהו רוצה להעיר?

<מירי נאור אליאס: כל סעיף 5.

יואב קיש: אני לא מבטל את כל סעיף 5 מהזעירים.

<מירי נאור אליאס: סעיף 5 מתייחס לתפקידי הרשות וסמכויותיה.

<מירי נאור אליאס: כבר ב-5(א) יש פירוט שאומר שחלק מהתקציבים הם לקיים שידורים בתחומי הלימוד, החינוך, הבידור, המידע, מדיניות, חברה, כלכלה, משק, תרבות, מדע, אמנות וספורט.

<מירי נאור אליאס: אני חושבת שכל המהות של החוק הזה היא להקל על הערוצים הזעירים.

<מירי נאור אליאס: להשית עליהם מחויבות כל כך רחבה - -

יואב קיש: למה זה משית עלייך מחויבות?

<מירי נאור אליאס: כי אם לרשות יש סמכות לוודא שהשידורים שלנו יכללו את כל האמור - -

יואב קיש: מי אמר לך שזה מה שיוצא מהסעיף?

<ניר שויקי: החוק כשהוא בא וקובע דברים ספציפיים, הוא כותב את זה ברחל בתך הקטנה.

<ניר שויקי: יש כאן איזו קריאת כיוון ערכית.

יואב קיש: אני שואל אותך שאלה לגבי סעיף (א).

יואב קיש: האם המשמעות של סעיף (א) זה שכל ערוץ מסחרי חייב לדון, או שזה נותן לכם את האפשרות לפקח בתחומים האלה?

<ניר שויקי: זה סעיף סל שנותן לדון ולפקח.

<ניר שויקי: כשהחוק רוצה לקבוע ברחל בתך הקטנה, הוא כותב את זה ברחל בתך הקטנה.

רועי פולקמן: צריך שיהיה כתוב שהוא ישדר שידור מהימן.

יואב קיש: מירי, (א) אינו מחייב קריטריון מחייב, הוא מהווה, להבנתי, קריטריון בסמכויות הרשות השנייה.

יואב קיש: אני לא הולך לגעת בו.

<ניר שויקי: אני רוצה לומר עוד מילה אחת במקרו.

<ניר שויקי: אין לנו שום כוונה לפגוע בערוצים הייעודיים.

<ניר שויקי: אנחנו לא רוצים שדרך החוק הזה יפגעו בסמכויות כלליות של הרשות השנייה, כפי שציינו גם קודם לכן על הפחתת הישראליות, כן יעבור, לא יעבור.

<ניר שויקי: יש חשיבות רבה מאוד לסעיפי הסל האלה.

<ניר שויקי: אני חושב שהערוצים הייעודיים יכולים להיות רגועים מזה.

<זיו מאור: הסמכויות הכלליות שמנכ"ל הרשות מתייחס אליהן הן הבעיה.

<זיו מאור: זה סעיף שהרציונל שלו הוא שידור פרטי.

<זיו מאור: זה שידור מסחרי שמתבצע בידי אנשים פרטיים.

<זיו מאור: אפשר לעבור סעיף סעיף בסעיף 5 - למעט 5(ב)(10) שהוא היחיד שהוא איכשהו הגיוני - ולראות שמדובר ברצון של הממשלה להחליט מה ישודר.

<זיו מאור: זה לא מתאים ל-2018, זה לא מתאים למשטר של תחרות.

<זיו מאור: שלחתי ליושב ראש הצעה למגמות חלופיות לטיפול בערוצים זעירים, שמכבדות את חופש הביטוי וחופש העיסוק של בעל הרישיון.

<זיו מאור: הרשימה מאוד מאוד מצומצמת, הגיונית, היא משרתת מטרות ציבוריות.

יואב קיש: אבל אני לא יכול לעשות whitelist.

יואב קיש: אמרתי לך שאני לא יכול.

<זיו מאור: לפי מה שהבנתי ממה שאירע בדיונים קודמים, ממה שאמרה היועצת המשפטית, הבעיה הטכנית, המשפטית – לדעתי היא לא משפטית – ב-whitelist , זה שלא ניתן לעבור על כל ההוראות כולן שמא נפספס איזו שהיא הוראה.

<זיו מאור: את זה אי אפשר לומר על סעיף 5.

<זיו מאור: סעיף 5 הוא סעיף מצומצם, יש בו סך הכל 15 תתי סעיפים.

<זיו מאור: אפשר לעבור על כולם אחד אחד ולהבין שהסעיף הזה הוא לא רק מיותר, הוא מזיק.

יואב קיש: זה מה שאנחנו עושים עכשיו.

יואב קיש: אני לא רואה בסעיף (א) איזו שהיא הנחיה לערוצים.

יואב קיש: אני רואה את זה כסעיף סל שנותן לרשות את היכולת לפקח.

יואב קיש: אני רוצה למנוע את זה מהם.

<זיו מאור: אני אתן דוגמה.

<זיו מאור: הסעיף הזה מסמיך את הרשות לפקח בנוגע למידע בנושאי מדיניות.

<זיו מאור: מה שאני הולך להגיד יכול להיות רלוונטי לכל תיבה ותיבה בסעיף 5(א), לכל מה שמופיע אחרי המילים "וזאת בתחומי".

יואב קיש: מה הבעיה בזה?

<זיו מאור: אני אסביר מה הבעיה בזה ואת החשש המעשי שלי.

<זיו מאור: אני לוקח במלוא הרצינות את מה שהמנכ"ל אומר, את זה שאין שום כוונה לפגוע בערוץ 20 ובאף ערוץ אחר.

יואב קיש: תן דוגמה לבעיה.

<זיו מאור: בעל רישיון רוצה לפגוע במתחרה שלו, אז הוא מוצא שתכנית מסוימת היא לא חינוכית והוא פונה לרשות השנייה.

<זיו מאור: הרשות השנייה אומרת: סליחה, זה חופש הביטוי.

<זיו מאור: אותו בעל רישיון פונה לבג"ץ.

<זיו מאור: בג"ץ מכריח את הרשות השנייה לאכוף את החוק ולפגוע בחופש הביטוי באופן שבו - -

<ניר שויקי: הרשות השתמשה בסעיף הזה לאורך כל השנים בצורה מידתית וסבירה.

<זיו מאור: אני אגיד לך מתי זה קרה.

<זיו מאור: מתי זה קרה?

<זיו מאור: זה קרה בדיוק כאשר ערוץ 20 קיבל את המנדט לשדר שידורי מורשת ובג"ץ חשב ששידורי מורשת זה גם רפורמים.

<זיו מאור: אני מכבד את דעתם של השופטים - -

רועי פולקמן: והכריח אותו לשדר - - ?

<זיו מאור: כן.

<זיו מאור: זו בדיוק הנקודה שבה זה קרה.

<זיו מאור: מרחב התמרון הפרשני הזה שניתן גם לרשות השנייה ואחר כך גם לבג"ץ, הוא אבן נגף לחופש הביטוי וחופש העיסוק של הערוצים.

<זיו מאור: על זה אנחנו מדברים פה כרגע.

<זיו מאור: הטקסט הזה לא מתאים ל-2018.

<זיו מאור: הוא מתאים לשידור הציבורי, שגם על זה יש לי הרבה מה לומר.

<זיו מאור: ערוץ מסחרי לא יכול לפעול בסד שהוא תמונת ראי של חופש הפעולה שניתן לרגולטור.

יואב קיש: אני מסכים איתך שצריך להוריד מסעיף (ב) סעיפים כדי לתת לערוצים הזעירים חופש פעולה, אבל סעיף (א), ואת זה אני אומר לך ממה שאני מבין, קשור לתפקידים של הרשות.

יואב קיש: אני יוצא מהנחה, במיוחד לאור מה ששמעתי מהנכ"ל, שהרשות תפעל בצורה - - אתה חושש מסיטואציה שיכפו על הרשות להתערב במקומות שהיא לא רוצה.

<זיו מאור: זה קרה.

<זיו מאור: זה מה שקרה בשנה האחרונה.

<זיו מאור: זה קרה עם מועצת הכבלים והלוויין.

<רעיה עדני: התבקשנו על ידי היושב-ראש להביא הצעה משלנו.

יואב קיש: ליום ראשון.

<רעיה עדני: נכון, ליום ראשון.

<רעיה עדני: כבר התחלנו לעבוד עליה.

<רעיה עדני: אנחנו חושבים שבסעיף הזה צריך לעשות שינוי מהותי.

<רעיה עדני: כל הממשלה חושבת שהנוסח לא מתאים לאופן שבו - -

יואב קיש: מה אתם מציעים?

<רעיה עדני: יש לנו הצעה של נוסח שהיא יותר מפורטת, אבל אנחנו עומדים על זה שהתפקידים של המועצה יותאמו לתפקידים שהגדרנו בהחלטת הממשלה לגבי כלל המפקחים שלה.

יואב קיש: להחליף לגמרי את סעיף 5?

<שירה גרינברג: כן.

<רעיה עדני: זה אומר לשמור על אתיקה בשידורים, להגן על ילדים, להנגיש את השידורים לבעלי מוגבלויות, למנוע שידורים אסורים, לעודד את התחרות ולשמור על היצירה הישראלית.

<רעיה עדני: אלה התפקידים שהרשות צריכה להתמקד בהם, לכן אנחנו חושבים - -

יואב קיש: אנחנו נעשה שני דברים כרגע.

יואב קיש: אני בהחלט רואה את הרוח החיובית של המשרדים.

יואב קיש: אתם אומרים שזה צריך לחול על כל הנושא.

יואב קיש: אתם דיברתם עם הרשות על זה?

<רעיה עדני: דנו על זה עם הרשות.

<רעיה עדני: יש בינינו אי הסכמה.

יואב קיש: אנחנו נעשה שני מסלולים.

יואב קיש: מכיוון שאתם צריכים עוד זמן לסעיף 5, שהוא סעיף מהותי ואקוטי בלב ליבת הרשות השנייה, אני מבקש שזה יהיה בהסכמה עם הרשות השנייה.

<רעיה עדני: זה לא יהיה בהסכמה עם הרשות השנייה.

<שירה גרינברג: זה בחילוקי דיעות.

יואב קיש: אנחנו ממשיכים כרגע לפי התכנון, לא לפי מה שהמשרד עושה.

יואב קיש: יש פה הזדמנות טובה לייצר סעיף 5 חדש בהסכמה.

יואב קיש: חשוב לי שתנסו להגיע להסכמה, אבל גם אם לא, זה יבוא לשולחן הוועדה ביום ראשון.

יואב קיש: עד אז אני לא פועל בשיטה שלך, זיו.

יואב קיש: אנחנו פועלים בשיטה של מחיקת סעיפים, כמו שאמרנו, בסעיף 5, ואז יהיו לנו שני נתיבים לסעיף 5.

יואב קיש: אני מצטער שאני עושה פה עבודה כפולה.

יואב קיש: נתיב אחד, שאותו אנחנו נסיים היום, זה שיישאר כל מה שאנחנו לא מוחקים.

יואב קיש: נתיב שני, שיהיה לנו סעיף 5 חדש שיוחל על - -

<אתי בנדלר: אני לא מבינה את העניין.

<רעיה עדני: הנוסח שלנו עבר ממשלה.

<רעיה עדני: הוא מחייב את כלל גופי הממשלה, לרבות הרשות השנייה.

יואב קיש: בסדר, הבנתי.

יואב קיש: בואי, אל תתחילי את המו"מ.

<שירה גרינברג: רק לדייק.

<שירה גרינברג: הרשות השנייה אינה כפופה לממשלה.

<שירה גרינברג: נראה לי שהיא סוברנית להחליט, ואת זה צריך לראות מבחינה משפטית.

<שירה גרינברג: זו עמדה שעברה את כל הממשלה, קיבלה את אישור הממשלה, ותזכיר החוק ישקף את העניין.

יואב קיש: את הדיון על סעיף 5 נעשה ביום ראשון.

יואב קיש: את (א) אני משאיר.

יואב קיש: ב-(ב) אנחנו נעבור סעיף סעיף, נראה מה יורד לגבי הזעירים.

<אתי בנדלר: אני לא מבינה, אדוני.

<אתי בנדלר: אולי הנוסח שהוצע על ידי הממשלה, ככל שהוועדה תחליט לקבל את זה - -

יואב קיש: ואם לא, אז נעשה את סעיף 5?

<אתי בנדלר: יהיה 5 מתוקן איך שלא יהיה, נכון?

<ניר שויקי: אני הייתי שמח שנדון על זה ביום ראשון.

יואב קיש: על סעיף 5 נדון ביום ראשון.

יואב קיש: הפסקה לסנדביצ'ים.

יואב קיש: ב-20:45 חוזרים.

יואב קיש: חברים, אנחנו חוזרים לדיון.

יואב קיש: אני מסכם, סעיף 5 ביום ראשון.

יואב קיש: סעיף 6, סעיף 7, סעיף, 8, 9, 10, 11, 12, 13, 14, 15, 16, 17, 18, 19, 20, 21, 22, 23.

<מירי נאור אליאס: אני חוזרת ומזכירה שאנחנו מדברים על זה שלערוצים זעירים לא יהיו מחויבויות תוכן והשקעה.

<מירי נאור אליאס: בסעיף 23(2)(ב) יש התייחסות לכך שבמסגרת הפיקוח השוטף לפי פסקת משנה (א), תקיים המועצה, אחת לשנה, בדיקה וכו'.

<מירי נאור אליאס: היא תבדוק את תוכן השידורים, ובכלל זה מימון הפקה ורכישה של תכניות.

<מירי נאור אליאס: זה לא רלוונטי לגבי ערוצים ייעודיים.

<אתי בנדלר: אם זה לא רלוונטי, אז זה לא - -

יואב קיש: זה לא יהיה רלוונטי.

<מירי נאור אליאס: בסופו של דבר, מכיוון שאנחנו עושים הפוך - -

יואב קיש: אז את אומרת שסעיף זה לא יחול על ערוצים זעירים?

<מירי נאור אליאס: כן.

עודד פורר: אני לא בטוח.

יואב קיש: לא בטוח.

יואב קיש: רק לגבי הנושא של מימון הפקה ורכישה.

<מירי נאור אליאס: אני מדברת רק על הסיפא של סעיף 23(2)(ב).

יואב קיש: מימון הפקה ורכישה של תכניות?

<מירי נאור אליאס: "במסגרת הפיקוח השוטף, תקיים המועצה הליך בדיקה - -

יואב קיש: זה לא הסיפא.

<מירי נאור אליאס: אין לנו בעיה עם זה.

<מירי נאור אליאס: "שבו תבחן כיצד מילא בעל רישיון לשידורי טלוויזיה, בשנה שלגביה התקיימה הבדיקה, אחר ההוראות לפי חוק זה, כללי המועצה ותנאי הרישיון", פה צריכה להיות נקודה.

<מירי נאור אליאס: "ושעניינם תוכן השידורים, ובכלל זה מימון הפקה ורכישה של תכניות", המשפט הזה לא רלוונטי.

יואב קיש: זה המשפט הבעיתי היחידי.

יואב קיש: אין לך גם בעיה עם זה שהמועצה תפרסם באתר.

יואב קיש: את אומרת שהכל בסדר עם הבדיקה, אבל את לא צריכה להיות תחת תוכן השידורים, מימון הפקה ורכישה של תכניות.

<ניר שויקי: אני לא מצליח להבין.

<ניר שויקי: אם אין מחויבות כזאת, איך פתאום מכוח הסעיף הזה תקום להם מחויבות?

<מירי נאור אליאס: אני אשמח להסביר מאיפה החשש.

עודד פורר: יואב, אני לא מקבל את זה.

יואב קיש: למה?

יואב קיש: אני לא מבין, אתה רוצה להרוג את הערוצים הזעירים?

עודד פורר: אני לא רוצה להרוג את הערוצים הזעירים, אבל אם הם יקנו הפקה בארץ הם לא ימותו.

עודד פורר: באמת, תפסיקו כבר.

יואב קיש: הם קונים ועושים הרבה יותר.

יואב קיש: תבין שאתה מתעסק עם ערוצים חדשים.

יואב קיש: אנחנו לא רוצים שתהיה להם רגולציה, אנחנו רוצים לתת להם לחיות.

יואב קיש: הם לא יהיו גדולים אף פעם.

עודד פורר: אני נגד רגולציה לא פחות ממך.

יואב קיש: נשמע לי שאתה רוצה רגולציה.

עודד פורר: יש דברים שאני חושב שזה חייב להיות, בטח בתחום הזה.

עודד פורר: זו לא צריכה להיות אותה רגולציה שחלה על ערוץ כזה או אחר, אבל צריכה להיות.

עודד פורר: אגב, כמו שהיא היום.

יואב קיש: לא.

יואב קיש: אתה מסתכל אולי רק כמו שהיא היום על ערוצים זעירים ייעודיים.

יואב קיש: אני אומר לך, הכוונה פה לפתוח ערוץ זעיר שייכנסו אליו חדשים שלא יצטרכו להפיק תכניות, שלא יצטרכו להיות במחויבויות.

איילת נחמיאס ורבין: למה?

יואב קיש: ככה, כי הם זעירים שצריכים לצמוח.

עודד פורר: מה הם ישדרו, יואב?

יואב קיש: כל מה שהציבור רוצה.

יואב קיש: הם לא ישדרו פורנוגרפיה, הם לא ישדרו תוכן אסור.

עודד פורר: אז מה הם ישדרו?

יואב קיש: מה שהם רוצים.

יואב קיש: יש להם מודל כספי.

יואב קיש: הם צריכים להביא עיניים שיסתכלו עליהם.

עודד פורר: איפה הם יפיקו, ברומניה?

יואב קיש: שיפיקו איפה שהם רוצים.

עודד פורר: אני רוצה תוצרת הארץ.

<איתמר אביטן: אוי ואבוי לנו.

<איתמר אביטן: מה זה, אנחנו לא יכולים לייצר ברומניה?

יואב קיש: אז לא יהיה.

יואב קיש: אם יהיה להם זול והגיוני, הם יעשו את זה בארץ.

<איתמר אביטן: אנחנו לא עולם שלישי פה.

יואב קיש: אני רוצה מכוניות שייצרו רק בארץ.

איילת נחמיאס ורבין: זה לא.

יואב קיש: למה לא? אני רוצה.

יואב קיש: אני אומר לכם בצורה הכי ברורה לגבי ערוצים זעירים, אני לא רוצה שתהיה להם בירוקרטיה.

יואב קיש: אני רוצה שתהיה להם רגולציה, אני רוצה שהם יעמדו בכללים ושחס וחלילה הם לא יעשו דברים שאסור, ועל זה אני אעמוד, נקפיד ונעשה.

יואב קיש: בזה אין גם בעיה איתם.

יואב קיש: אני לא רוצה שאת הצינור שדרכו אני רוצה להביא שחקנים חדשים - - אני אומר לך, אם הוא יגלה שיותר נכון וזול לו לעשות ערוץ קומדיה ישראלית בהונג קונג, מה שברור שלא, זה הרי שטויות, שיעשה את זה.

עודד פורר: זה ממש לא שטויות.

עודד פורר: אתה יודע כמה אתרי אינטרנט מופעלים בחו"ל?

איילת נחמיאס ורבין: ברגע שהגדרת בהתחלה 80 מיליון שקלים - -

יואב קיש: לא, התחלנו מ - -

איילת נחמיאס ורבין: התחלנו וירדנו ל-80.

איילת נחמיאס ורבין: קודם כל, זה מספרים שלא מסתובבים בשום סביבה נורמאלית של הערוצים הזעירים האלה, נקודה.

איילת נחמיאס ורבין: בסדר?

איילת נחמיאס ורבין: זה לא רלוונטי.

יואב קיש: זה לא נכון.

איילת נחמיאס ורבין: לא יעזור שום דבר.

איילת נחמיאס ורבין: אני מבינה את המטרה העקרונית ואת הניסיון לפתוח את השוק לעוד שחקנים, זה בסדר, אבל אני אומרת לך, אין שום סיבה ושום הצדקה למעוך תוך כדי את היצירה הישראלית.

איילת נחמיאס ורבין: מה אני מנסה לומר?

איילת נחמיאס ורבין: אין בעיה לעשות את זה בפרופורציות שתואמות את יכולות ההפקה וההשקעה שלהם.

איילת נחמיאס ורבין: עכשיו אני רוצה לתת לך דוגמה.

איילת נחמיאס ורבין: לקחת את הונג קונג, דוגמה לא טובה.

יואב קיש: למה את נכנסת, עוד לא הגענו לשם בכלל.

איילת נחמיאס ורבין: אני אגיד לך למה.

איילת נחמיאס ורבין: אתה התייחסת לזה.

יואב קיש: נכון.

איילת נחמיאס ורבין: ולכן אני מתייחסת להונג קונג.

איילת נחמיאס ורבין: יש לך מדינה קרובה, למשל הונגריה, שיודעת להציע שירותי הפקה במחירים מאוד מאוד אטרקטיביים.

איילת נחמיאס ורבין: אתה לא רוצה שכל העסקים שיודעים לייצר יצאו לשם.

איילת נחמיאס ורבין: אני מבקשת ומציעה הצעה לסדר.

איילת נחמיאס ורבין: בואו נעשה עוד דיון בינינו בנושא הזה של מחויבות ההפקה המקומית של הערוצים הזעירים, גם בגלל הפרופורציה והגודל שלהם, שהיא בעיני לא קשורה למציאות פה, וגם משום שאני חושבת שמדובר בהכרח המציאות.

איילת נחמיאס ורבין: אתה רוצה לנכות מבירוקטיה, בזה אתה צודק.

יואב קיש: גם מרגולציה.

איילת נחמיאס ורבין: לא.

איילת נחמיאס ורבין: תסלח לי שאני אומרת לך, יש רגולציה שהיא הגיונית ומתקבלת על הדעת.

יואב קיש: נכון.

איילת נחמיאס ורבין: אם אתה רוצה לריב איתי על תת ז'אנרים, על זה שאתה לא רוצה להתערב להם ב-micromanagement, אני יכולה לבין את ההיגיון לחלוטין.

איילת נחמיאס ורבין: אפילו ישבתי בחוץ עם היוצרים ועם הערוצים המסחריים כדי לנסות להבין מה עוד אפשר לעשות.

איילת נחמיאס ורבין: זה, אני חושבת, יואב, טעות ובכייה אמיתית לדורות.

עודד פורר: תראה, אנחנו לא יודעים איך השוק הזה ייראה, אנחנו לא יודעים כמה שחקנים ייכנסו או יצאו.

עודד פורר: כנראה שאם ייכנסו עוד שחקנים, השוק לא יגדל דרמטית.

עודד פורר: עכשיו, אתה יכול למצוא את עצמך, וזה אולי כי הגדולים האלה ירדו מאיפה שהם נמצאים היום כי אף אחד לא אומר שהם יישארו, עם לא מעט שחקנים שנמצאים על ה-70 מיליון.

עודד פורר: מה, הם יהיו באפס אחוז הפקה מקומית?

יואב קיש: כן.

יואב קיש: אתה יודע למה?

יואב קיש: כי אין שום סיכוי בעולם שהם ישדרו אפס אחוז הפקה מקומית.

יואב קיש: שום סיכוי.

יואב קיש: אתה סתם מכניס רגולציה.

<מירי נאור אליאס: בפועל כולם משדרים מאה אחוז.

יואב קיש: מאה אחוז מקומי.

<נחשון אקסלרד: אני מוכרח להגיד שאני מתחבר לדברים שאמר מנכ"ל הרשות.

<נחשון אקסלרד: אני לא מחפש עודף רגלציה, אבל כשמדברים על פיקוח על התוכן, הכוונה לפיקוח על מניעת שידורים אסורים, שעל זה ברור שצריך לפקח, או שבשידור יהיה מידע מהימן, הוגן ומאוזן כמו שכתוב בסעיף 5.

<נחשון אקסלרד: זה בסדר.

<נחשון אקסלרד: עכשיו, אני גם לא רואה את הבעיה עם הפיקוח על מימון ההפקות, מכיוון שאם לא תהיה על הערוצים הזעירים חובת הפקה, ממילא לרשות אין על מה לפקח.

יואב קיש: מירי, איפה יש לך בעיה עם זה?

<מירי נאור אליאס: מכיוון שאנחנו לא הולכים על רשימה לבנה, אלא על זה - -

יואב קיש: אז כשנגיע לסעיפים הרלוונטיים נפסול אותם.

<מירי נאור אליאס: בדיוק זה מה - -

איילת נחמיאס ורבין: אנחנו נצביע בוועדה אם אנחנו פוסלים אותם?

איילת נחמיאס ורבין: מה זאת אומרת?

<מירי נאור אליאס: אני רוצה להסביר למה אנחנו בעצם מנכים את החוק.

<מירי נאור אליאס: מכיוון שאנחנו לא יודעים אם היה משהו שאיכשהו התפספס, ואנחנו גם יודעים שלא יהיה רק חוק, יהיו גם כללים, יהיה רישיון, יהיו לזה נגזרות נוספות, אנחנו רוצים להית בטוחים שמשהו שמנוגד לבסיס החקיקה הזה יצא החוצה, זה הכל.

איילת נחמיאס ורבין: אני רוצה רגע להבהיר משהו.

איילת נחמיאס ורבין: גם אתם, עם כל הכבוד, בעלי עניין סביב השולחן פה.

איילת נחמיאס ורבין: זה נשמע קצת כאילו אתם מנהלים לנו את החקיקה.

איילת נחמיאס ורבין: אתם לא.

איילת נחמיאס ורבין: אתם תציעו, אתם תבקשו מה שאתם רוצים - -

יואב קיש: היא מסבירה מה שהיא רוצה, מה את רוצה ממנה?

יואב קיש: היא באה ואמרה עמדה.

יואב קיש: את פוסלת את העמדה שלה כי - -?

איילת נחמיאס ורבין: כי זה נשמע שאנחנוע עובדים אצלם.

איילת נחמיאס ורבין: אני רוצה שיהיה ברור, ולמען הסר ספק, שאנחנו עובדים אצל הציבור הישראלי.

יואב קיש: לא, כאילו את עובדת אצל היוצרים.

יואב קיש: מה זו האמירה הזאת?

איילת נחמיאס ורבין: לא, אצל הציבור הישראלי.

יואב קיש: ברור.

יואב קיש: את לא עובדת אצל היוצרים או אצל הערוצים, רק אצל הציבור.

איילת נחמיאס ורבין: לא הייתה לי תחושה שהיא מבינה את זה, עם כל הכבוד.

איתן כבל: האמת היא שזה אחד הויכוחים היותר מוזרים לי.

איתן כבל: אני גם אנסה להסביר את העניין הזה.

איתן כבל: תראו, הרי ברור שהם יצטרכו לבצע תכנים.

איתן כבל: מה אני רוצה לומר?

איתן כבל: הרי יש כאן משקולת.

איתן כבל: מצד אחד אנחנו רוצים לתת להם לחיות, ברור לנו, הרי זה כל הדיון.

איתן כבל: בסוף בסוף בסוף, עם כל הכבוד, זה הדיון, על איך אנחנו גורמים להם לשרוד.

איילת נחמיאס ורבין: בואו נתחיל בלשרוד.

יואב קיש: לא רק אלה, גם לחדשים להיכנס ולשרוד.

איתן כבל: נשמה, שהם ישרדו לפני שהחדשים באים.

איילת נחמיאס ורבין: בדיוק.

איתן כבל: מה העניין?

איתן כבל: אם אלה לא יצליחו לשרוד על הפלטפורמה, ממילא לא יבואו חדשים.

איתן כבל: מה אני מנסה לומר?

איתן כבל: תשמע, גם האוצר אמר את זה להם.

איתן כבל: אני חושב, ואני אומר את זה לכם.

איתן כבל: תראו, הרי לא מתקבל על הדעת, ואני אומר את זה לגבי כולם, בוודאי לגבי ערוץ 20 שהוא ערוץ שהוא גם ערוץ לאומי - אני לא אומר את זה בשום טיפה של ציניות, שלא ישתמע חס וחלילה שאני במקום הזה ציני - - זאת אומרת, הרצון שתהיה עבודה עברית, להשאיר כאן עבודה.

יואב קיש: הם יצטרכו ללכת לירושלים אם הם רוצים לעשות חדשות.

איתן כבל: לא חדשות.

איתן כבל: עזוב אותי מחדשות.

יואב קיש: אני נותן לך דוגמה.

יואב קיש: דיברת על לאומי.

איתן כבל: הם רצו להיות ערוץ הכנסת, שכחת?

יואב קיש: יכול להיות שהם עוד יהיו.

איתן כבל: יכול להיות.

איתן כבל: אתה זוכר את המשל של הקטנצ'יק עם השיניים הגדולות?

איתן כבל: צריך להבין איפה אנחנו עומדים.

איתן כבל: אני סבור שצריך כן להגדיר.

איתן כבל: אני מכין להם את התכנית.

איתן כבל: אני כל הזמן מנסה להבין, אם אני רוצה להביט באחד משלושת או ארבעת הערוצים האלה, במה אני אצפה.

איתן כבל: בערוץ 24 יש שירים בלופ, הבנתי.

איתן כבל: בהלא, אני מבין, יהיו כל הזמן פאנלים בערבית.

איתן כבל: מה עוד?

איתן כבל: בשפה הרוסית - -

<בסאם ג'אבר: אנחנו במצב קריטי, חבר הכנסת כבל.

<בסאם ג'אבר: מדברים פה על הרבה דברים.

<בסאם ג'אבר: אתם שוכחים, לערוץ כמונו, ואני מניח שגם לערוצים אחרים, צריך לומר כל יום השבח לאל שאנחנו קיימים.

<בסאם ג'אבר: אנחנו עלולים לקרוס בכל רגע.

איתן כבל: על זה אני מדבר.

איתן כבל: בסאם, אם היה לי קמצוץ של רצון לעשות או לפגוע, אני לא שם.

איתן כבל: אני מנסה לומר לך, אם לא תצליח להגיע ל-50 מיליון - -

<בסאם ג'אבר: אני לא אגיע ל-50 מיליון.

<בסאם ג'אבר: גם להרבה פחות מזה אני לא אגיע.

איתן כבל: בסאם, אתה לא מבין.

איתן כבל: אתה בעמדת החולשה הכי גדולה סביב השולחן הזה.

איתן כבל: השיח הוא בכלל לא עליך.

איתן כבל: אנחנו כולה מנסים בתפרים עדינים להחזיק אותך על השולחן בכלל.

איתן כבל: לא נעים להגיד, כל הוויכוחים פה שמתקיימים הם איתך, כי אתה בתוך חלק - - הלוואי ויגיע הרגע שתידרש לעמוד במחויבויות.

איתן כבל: אם תידרש לעמוד בהן, זה אומר שהצלחנו.

איתן כבל: אני אומר לערוץ 9 ולערוץ 20, הייתי שמח אם הרף שמחייב השקעה היה 50.

איתן כבל: יצירה ישראלית צריכה להיות הדבר הכי בסיסי.

איתן כבל: אוקי, אולי לא 50, אבל אי אפשר לצאת מזה לגמרי.

איתן כבל: בסאם, ממילא אתה לא מגיע לשם, לכן אתה לא צריך להיות מוטרד מזה.

איתן כבל: זה מה שאני מנסה להגיד לך.

איתן כבל: יש כאן שני כוחות: יש את ערוץ 20 ואת ערוץ 9.

איתן כבל: בוא נשמע.

איתן כבל: אני באמת אומר לערוץ 20, ממה אתם דואגים?

איתן כבל: באמת אני אומר את זה.

איתן כבל: אני בטוח שאתם רוצים לסייע ליצירה העברית, אמיתי.

<מירי נאור אליאס: אני אשמח לענות במילה.

<מירי נאור אליאס: אנחנו מפיקים מאה אחוז הפקה מקומית, אין לנו בכלל רכש.

<מירי נאור אליאס: הכל מופק בארץ.

איתן כבל: אני יודע.

איתן כבל: אני צופה בכם.

איתן כבל: שלא יגידו במפלגה שלי שאני צופה בכם.

<מירי נאור אליאס: גם אם לא תחול עלינו חובה, אנחנו נמשיך לשדר תכנים ייעודיים, לאומיים וכו'.

<אתי בנדלר: מירי, זאת הצהרת כוונות שלא תחייב באין רגולציה.

<מירי נאור אליאס: כל הבסיס של החוק הזה הוא בגלל שהייתה עלינו רגולציית יתר.

<מירי נאור אליאס: כדי להימנע מזה, ביקשנו, הוחלט ודובר שזה לא יקרה שוב, וזה בשביל שלא נגיע למקום הזה.

<מירי נאור אליאס: לא בשביל שלא נעשה, אלא בשביל שלא נצטרך לעשות, שלא יבדקו אותנו, שלא נהיה כל הזמן תחת זכוכית מגדלת כשאנחנו ערוצים קטנים, לא רווחיים, עם אחוזי צפייה מגוחכים.

<מירי נאור אליאס: לוקחים את הערוצים הייעודיים כאילו שהם איזה משהו שהוא לא לצערנו.

איתן כבל: לצערי את צודקת.

<מירי נאור אליאס: כשנגיע להכנסות משמעותיות נשמח שיחולו עלינו מחויבויות, אנחנו נעשה את זה בשמחה רבה.

איתן כבל: אם אתם עושים את זה, ממה נפשך?

<קריאה: בכל מקרה, הסעיף המדובר לא קשור בכלל - -

יואב קיש: אנחנו גלשנו לדיון סביב ההפקות המקומיות בערוצים הזעירים.

יואב קיש: זה מה שקרה.

יואב קיש: הסעיף הנוכחי מדבר על הפיקוח.

יואב קיש: הוא רלוונטי אם יהיה.

יואב קיש: אם לא יהיה, הוא לא רלונטי.

יואב קיש: בכוונתי שלא יהיה, לכן אני לא רוצה לשנות אותו.

יואב קיש: אני מבין את החשש, אבל כשנגיע לסעיפים שהם יותר רלוונטיים נדון בהם.

יואב קיש: 23(3),(4).

<נחשון אקסלרד: שאלת הבהרה ל-23(4).

<נחשון אקסלרד: האם יש כאן כוונה שהרשות תמנה דירקטורים למועצת המנהלים שלנו, של הערוץ?

<אתי בנדלר: לא.

<אתי בנדלר: החברה מוגדרת כחברת חדשות.

<נחשון אקסלרד: אני לא ראיתי איפה זה מוגדר.

<אתי בנדלר: יש הגדרה בסעיף 1.

<אתי בנדלר: החברה היא חברת חדשות.

<נחשון אקסלרד: אוקי, אז עם זה אין לי בעיה.

עודד פורר: אבל על ערוץ זעיר אין חובת הפקת חדשות.

יואב קיש: נכון, בגלל זה זה לא חל.

<מירי נאור אליאס: בדיוק, סעיף (4) לא חל על פי הרשימה שהעבירה הרשות השנייה.

יואב קיש: מה זו הרשימה של הרשות השנייה?

יואב קיש: סעיף (4) לא חל, כי אין חברה לערוץ זעיר.

<מירי נאור אליאס: יש גם רשימה שהעבירה הרשות השנייה.

יואב קיש: שאומרת לבטל את סעיף (4).

<מירי נאור אליאס: כן, אבל זה ברור.

<מירי נאור אליאס: it goes without saying.

<מירי נאור אליאס: זה לא משנה.

<אתי בנדלר: יש משהו אחר.

<אתי בנדלר: יש הצעה של הממשלה שהרשות השניה לא תמנה יותר מנהלים לדירקטוריונים של חברת החדשות.

<אתי בנדלר: זה לא נוגע בכלל - -

יואב קיש: זה הממשלה, לא הרשות השנייה.

יואב קיש: מה הרשות השנייה חושבת על זה?

<שירה גרינברג: הורדנו את זה.

<אתי בנדלר: זה יהיה בהצעת החוק הבאה, לא הקרובה.

<שירה גרינברג: זה ירד מהמחליטים.

יואב קיש: זה לא רלוונטי.

יואב קיש: אני רוצה לעסוק רק בזעירים עכשיו.

יואב קיש: 23(5).

<נחשון אקסלרד: ב-(5) אדוני הציע להחליף את המילה "תקבע" במילה "תבחן".

<אתי בנדלר: זו אחת השאלות - -

<דב אברמוביץ: מקובל עלינו.

<אתי בנדלר: עליכם זה מקובל, רק אני לא מבינה מה המשמעות של זה.

<אתי בנדלר: האם היא תבחן ותגיד, "אח איזה יופי", או "אח איזה לא יופי"?

<אתי בנדלר: מה היא תעשה עם זה?

<דב אברמוביץ: זו רגולציה שיש לנו היום.

<דב אברמוביץ: אנחנו חייבים למסור את לוח השידורים.

<אתי בנדלר: לאיזה צורך?

<רעיה עדני: אנחנו חושבים שצריך להוריד את (5)

<אתי בנדלר: למחוק אותו לגמרי?

יואב קיש: אז אני מוחק את (5).

<ניר שויקי: אנחנו מתנגדים למחיקה של (5), אנחנו חושבים שזה כלי חשוב.

<קריאה: יש לרשות השנייה סמכות - -

יואב קיש: לזעירים.

יואב קיש: אתה רוצה להתחיל להתעסק?

יואב קיש: לזעירים אני לא רוצה.

<ניר שויקי: המילה "תבחן" פותרת את הבעיה.

עודד פורר: המילה "מבחן" משאירה את הכל פתוח.

יואב קיש: בדיוק.

עודד פורר: תבחן זו הרגולציה הכי גבוהה.

<נגה רובינשטיין: מה זה משנה אם זה לזעירים או לא?

<נגה רובינשטיין: לזעירים היא לא תקבע?

יואב קיש: לזעירים היא לא תקבע.

<נגה רובינשטיין: ולמסחריים היא כן תקבע?

יואב קיש: כן.

<נגה רובינשטיין: מה ההיגיון?

יואב קיש: אם את רוצה לפנות לדיון על המסחריים, הנה, את זה נעשה.

<נגה רובינשטיין: תראה, אם יש היגיון באפליה, בסדר, אבל אם אין היגיון באפליה, זה לא בסדר.

יואב קיש: יש היגיון באפליה.

<נגה רובינשטיין: מה ההיגיון?

יואב קיש: יכולת המשאבים של ערוץ זעיר מוגבלת בהגדרה.

<נגה רובינשטיין: ומה בקביעה פוגע ביכולת המשאבים של ערוץ זעיר?

יואב קיש: פוגע, כי עכשיו הוא צריך להתנהל מול הרשות, להתחיל לשלוח, לקבל.

יואב קיש: יכול להיות, כמו שאת אומרת, שאולי גם למסחריים זה נכון, אבל בוודאי את המשאבים אני לא רוצה לדרוש מהזעירים.

<שירה גרינברג: יש כאן דרישה שהממשלה סברה שהיא לא סבירה, והיא שהרשות השנייה תקבע את לוח המשדרים העונתיים.

<שירה גרינברג: עם כל הכבוד, יש ערוצים מסחריים, הם יקבעו את לח המשדרים שלהם בהתאם לטעמי הציבור.

<שירה גרינברג: מה פתאום שבעידן של 2018 הרשות תקבע את לוח המשדרים העונתיים?

יואב קיש: מה עמדת הרשות?

איילת נחמיאס ורבין: אני מוכרחה להגיד שאני מסכימה עם זה.

<ניר שויקי: הרשות מתנגדת לחלוטין.

יואב קיש: למה?

<ניר שויקי: גם ליצירת דיפרנציאציה בין ערוצים זעירים.

יואב קיש: אוקי, אז זה או לבטל לכולם, או לא.

עודד פורר: בוא נמחק את הסעיף.

<ניר שויקי: לא, אנחנו מתנגדים.

יואב קיש: למה?

<ניר שויקי: כי אנחנו חושבים שזה כלי בידי הרשות.

יואב קיש: אתם צריכים לקבוע את לוח השידורים?

<ניר שויקי: היא לא אמורה לקבוע.

יואב קיש: אני רוצה להגיד פה לחברי הכנסת, על הפרק לבטל לגמרי, גם למסחריים, את סעיף 23(5).

יואב קיש: היחידים שמתנגדים פה לעניין זה הרשות השנייה.

יואב קיש: חשוב לי להבין את ההתנגדות.

<ניר שויקי: קודם כל - יכולים פה להעיד בעלי הרישיון, או שהם לא יעידו כי הם רוצים לבטל את זה - הרשות מעולם לא התערבה בצורה בוטה, אפילו לא בצורה מינורית בלוח השידורים.

<ניר שויקי: יחד עם זאת אנחנו סבורים שנכון שאנחנו נראה מה ערוץ ברודקאסט משדר לציבור הרחב.

<ניר שויקי: אנחנו רוצים את הסמכות הזאת של בחינה.

<ניר שויקי: אף אחד פה לא מתערב, לא ביקשנו לשנות תכנית.

יואב קיש: אבל כתוב לקבוע.

<ניר שויקי: אמרנו שאנחנו מסכימים לשנות למילה "תבחן".

<אתי בנדלר: מה המשמעות המשפטית של תבחן?

<אתי בנדלר: מה תעשו?

<ניר שויקי: קביעה נשמע כאילו אנחנו באים - -

יואב קיש: נכון.

יואב קיש: מה המשמעות של "תבחן"?

<ניר שויקי: על אף, אני חייב לומר, שאני מכיר את ההתנגדות העזה ואת הרצון להפחית את הרגולציה, אני לא חושב שלמי מהמורשים לשידורים פה באו בעת אישור לוח השידורים ואמרו, "תחליף תכניות".

יואב קיש: מה זה "תבחן"?

יואב קיש: מה אומר "תבחן"?

<ניר שויקי: זה אומר לבחון שהלוח הזה עומד בכל הוראות החוק.

יואב קיש: ואם לא?

יואב קיש: אין לך סמכות פה לשנות.

<ניר שויקי: יכול להיות שהסמכות באה מסעיפי חוק אחרים.

<ניר שויקי: אם אני לא אדע מראש מה אמור להיות משודר - -

<רעיה עדני: יש לו סמכות לבקש מידע, לכן זו סתם בירוקרטיה.

<רעיה עדני: אני לא מבינה מה המשמעות של זה.

<רעיה עדני: הוא יכול לבקש כל מידע שהוא רוצה.

<ניר שויקי: זה לא כזה נטל כבד.

איילת נחמיאס ורבין: קודם כל, לא בטוח שהמנכ"ל לא צודק במקרה הזה של להשאיר לו את תבחן.

איילת נחמיאס ורבין: לא בטוח שזו אלטרנטיבה כל כך גרועה במקרה הזה, אם אנחנו רוצים להפחית את רמת ההתערבות.

איילת נחמיאס ורבין: הוא בעצם בא ואומר: אני רוצה שתהיה לי מעורבות.

איילת נחמיאס ורבין: למה?

איילת נחמיאס ורבין: משום שכבר היו לו מקרים, ופרוגרמים זה תורה שלמה, שבהם הוא היה צריך להחליט, כמו למשל כשהיו שלושה ימים של שידורי ריאליטי שהרשות השנייה התנגדה.

איילת נחמיאס ורבין: זה מקרה שאני זוכרת מהשנתיים האחרונות.

<אתי בנדלר: אז את זה רוצים למנוע.

איילת נחמיאס ורבין: אם אני מגדירה להם סוגה עילית בכמות שאני חושבת שצריכה להיות סוגה עילית.

איילת נחמיאס ורבין: אני רוצה להגיד לך, בעולם של רגולציה מופחתת לא צריכה להיות שליטה בלוח המשדרים.

איילת נחמיאס ורבין: יש פה אנומליה מאוד מאוד גדולה, כי ממילא במיליון ערוצים פתוחים אין בעיה לראות ריאליטי.

איילת נחמיאס ורבין: אני צריכה להתערב ולראות אם שידרו 3 פעמים בשבוע או שידרו רק פעם אחת בשבוע.

איילת נחמיאס ורבין: זה העניין.

איילת נחמיאס ורבין: בסוף זה הענין.

איילת נחמיאס ורבין: אני חושבת שברמת ההתנסחות הזאת יש רמת התערבות קצת יותר מידי גבוהה.

איילת נחמיאס ורבין: צריך להוריד את רמת ההתערבות.

איילת נחמיאס ורבין: יכול להיות שהמילה "תבחן" היא לא מילה נכונה.

עודד פורר: אני רוצה להציע משהו.

עודד פורר: אולי שלוח השידורים יועבר לרשות איקס זמן לפני השידור, כך שאם היא יודעת שאסור לשדר משהו שהיא רואה אותו בלוח השידורים, היא תוכל להתערב מכוח סעיף אחר, לא מכוח הסעיף הזה.

יואב קיש: מה אתה אומר?

<ניר שויקי: על פניו זה נשמע לנו סביר, אבל אולי רק לחדד את זה.

יואב קיש: אני כבר מחדד את זה.

יואב קיש: אני הולך לכיוון הזה.

עודד פורר: שלא נגלה פתאום שיש לך עכשיו חצי שנה שלמה על דרוויש.

איילת נחמיאס ורבין: או כל יום ריאליטי.

יואב קיש: מי אמר לך שאסור?

עודד פורר: ולא תדע מראש.

<אתי בנדלר: גם אם היא תדע מראש, אם אין לה סמכות - -

עודד פורר: אם אין לה סמכות, היא לא תוכל להתערב.

<אתי בנדלר: אז מה זה עוזר - -?

עודד פורר: כי יכול להיות שיש לה סמכות מכוח סעיף אחר.

<רעיה עדני: אני חושבת שהתפישה שניסינו להביא בצורה קוהרנטית גם בדוח פילבר הייתה לעבור לרגולציה שנקראת רגולציית אקס פוסט, שזה אומר שלא מקבלים מראש לוחות שידורים, שלא עוברים מראש על לוחות שידורים, אלא מי שחוטא מקבל מקל בראש.

<רעיה עדני: כל הרעיון של לבדוק מראש, לבחון מראש - - שוב, לרשות יש סמכות כללית לבקש דין וחשבון.

<רעיה עדני: ללכת ולקבל מראש לוח שידורים מערוץ מסחרי שיש לו אינטרסים מסחריים, זה דבר שנראה לנו לא נכון.

<רעיה עדני: זה פשוט מסרבל ובירוקרטי בצורה - -

<ניר שויקי: אני חושב שכל הדוברים כאן לא מכירים את הדינמיקה שקיימת בפועל בעניין הזה.

<ניר שויקי: זה נכון שהייתה הנחיה לגבי סוגה של ריאליטי.

<ניר שויקי: אגב, מועצת הרשות השנייה, יושבת-ראש מועצת הרשות השנייה, רוצה להפחית כל רגולציה דווקאית, והיא עושה את זה .

<ניר שויקי: לשיטתנו הסעיף הזה נותן לנו איזה יכולת מיקוח כללית.

<ניר שויקי: זה יכול לסייע לנו לראות מראש שישנם נושאים שעולים בלוח השידורים ולמנוע אותם.

<ניר שויקי: מעולם לא התערבנו, לא קבענו.

<ניר שויקי: הטענה בדבר העבודה הקשה להעביר לוח שידורים שבלאו הכי קיימת על הערוצים המסחריים - - אומרת כאן נציגת האוצר: איזה מן דבר זה?

<ניר שויקי: זו בירוקרטיה שהם יצטרכו להעביר.

<ניר שויקי: ואני אומר, לוח השידורים לא קיים אצלם?

<ניר שויקי: אני חושב שאנחנו קצת רואים פה צל הרים כהרים.

<ניר שויקי: הרשות מעולם לא התערבה.

<ניר שויקי: זה בסך הכל סמכות פיקוח כללית.

יואב קיש: אני מבין.

יואב קיש: אם מעולם לא התערבתם, לא צריך את זה.

עודד פורר: גם יש כלי נשק שמעולם לא השתמשנו בהם.

<אסף אמיר: אני דווקא רוצה לעזור לרשות השנייה במקרה הזה, אפילו להגן פה.

<אסף אמיר: אם אתם מסירים כל דבר ומישהו ישדר משהו לא חוקי, אז יגידו: תשמעו, מה אתם רוצים, אתם גרמתם לזה.

יואב קיש: זו המדיניות שהאוצר רוצה לעשות.

יואב קיש: הוא יוצא מהנחה שהם לא פושעים.

<אסף אמיר: נגיד משהו שהוא פדופיליה.

<אתי בנדלר: הם ידעו את זה רק בדיעבד.

<שירה גרינברג: הסעיף הזה, מקורו היה, אם אינני טועה, ב-1990, כשהיה ערוץ 1, כשהרעיון היה שיש פה מונפול ורוצים לתת לרשות השנייה סמכות.

<שירה גרינברג: אנחנו לא בעידן הזה.

איילת נחמיאס ורבין: עם כל הכבוד, עשית את תפקידו של נחמן שי עכשיו.

<שירה גרינברג: אנחנו בעידן של תחרות, אנחנו בעידן שצריך להתאים את הרגולציה לעולם התחרותי.

<שירה גרינברג: הרעיון, כפי שנאמר כאן, זה רגולציה אקס פוסט, לא שכולם יתחילו באמצעים הבירוקרטיים להעביר לוחות שידורים.

<שירה גרינברג: יש פה הרבה מאוד דרישות שיש להן עלויות.

<שירה גרינברג: זה עלויות של כסף, של זמן, של הרבה מאוד מאמצים.

<שירה גרינברג: אנחנו חשבנו וסברנו שצריך למחוק את זה.

<שירה גרינברג: במידה ויש דבר שמתנהל לא כשורה יש פה הרבה מאוד סמכויות.

<שירה גרינברג: יש יכולת להטיל קנסות.

<שירה גרינברג: יש הרבה מאוד דברים שנותנים סמכות לרשות השנייה כשהיא מגלה את זה.

<שירה גרינברג: אם היא יכולה לדרוש על פי סעיף אחר מידע, אני לא רואה - -

יואב קיש: דרך אגב, להבין רק את "לפי הצעה שהגיש לה המנהל".

יואב קיש: איזה מנהל?

<זיו גלעדי: סמנכ"ל הערוץ השנייה.

יואב קיש: הוא מגיש הצעה?

יואב קיש: הוא מכתיב בכלל מה יהיה?

<קריאה: כן, עולם של פעם.

<ניר שויקי: רק עוד מילה אחת קצרה אפרופו היצירה הישראלית שדיברו עליה.

<ניר שויקי: אחד הדברים שעושים בעת בחינת לוח השידורים זה לוודא שיש בלוחות השידורים את היקף הסוגה העילית כפי שנקבע.

<נחשון אקסלרד: אנחנו מדברים עכשיו על ערוצים זעירים.

יואב קיש: עכשיו הדיון הוא על כולם.

<ניר שויקי: מדברים פה גם על המסחריים.

יואב קיש: עורכת הדין נגה רובינשטיין, עד עכשיו לא מצאתי משהו מהותי, חוץ מהעלויות הספיחות בלהגיש ולעשות פינג פונג.

יואב קיש: כרגע הוא טוען הערה נוספת שמפרידה בין ערוץ זעיר לערוץ מסחרי גדול, שדווקא ההגשה המוקדמת מאפשרת לו לבדוק שהתחייבות שלכם בכל מה שקשור לסוגה עילית מתקיימת.

<נגה רובינשטיין: אני יכולה לתת 5 דוגמאות אחרות לגבי מה יעניין אותו בערוץ זעיר, כי הרי מטרות הרשות השנייה נותרו על כנן.

<נגה רובינשטיין: אני מניחה שאיזה שהוא שמץ מהרגולציה בחוק הרשות השנייה יישאר.

<נגה רובינשטיין: הרי אין עלויות בלשלוח את המייל הזה.

<נגה רובינשטיין: אנחנו יכולים גם להתנדב לשלוח את המיילים אם צריך.

יואב קיש: אני רוצה להתכנס להצעה של חבר הכנסת עודד פורר.

יואב קיש: אני חושב שהסעיף הזה מיושן וארכאי.

יואב קיש: אני אומר לך ידידי ניר שויקי, אני כן רוצה לתת לך את הכלי של דיווח.

איתן כבל: מה הוא יעשה עם זה?

יואב קיש: לפחות הוא ידע.

<קריאה: יש הפרה צפויה?

יואב קיש: אם יש לו יכולת וסמכויות, בקשה.

<זיו מאור: אני יכול להתייחס לחובת הדיווח?

יואב קיש: אתה גם את זה לא רוצה.

<זיו מאור: כן, ואני אסביר מדוע.

<זיו מאור: חובת הדיווח הופכת את לוח השידורים למשהו מחויב משפטית.

<זיו מאור: היא שוללת מהערוצים גמישות להגיב למה שקורה.

<זיו מאור: אני לא מדבר על פריצה לשידור חדשות, אני מדבר על להגיב למשהו שהוצג כתכנית בידור בערוץ אחר אתמול בערב.

<זיו מאור: ברגע שהמסמך הזה הופך להיות מחויב משפטית, אנחנו יוצרים התערבות דה פקטו.

<ניר שויקי: זה ממש לא נכון.

יואב קיש: מה אתה רוצה לעשות?

יואב קיש: הבנתי את הדיון, אני רוצה למצות ולהחליט.

יואב קיש: יונתן, רצית להתייחס.

<יונתן ביסקי: אצלנו הייתה חובה כזאת.

<יונתן ביסקי: גילינו שאנחנו לא משתמשים בה, לכן היא בוטלה לפני שנתיים.

<יונתן ביסקי: מה שאנחנו השארנו, ואני מציע את זה כהצעה, זה שאפשר לבקש את לוח השידורים בדיעבד, כלומר, הם לא יגישו את הלוח מראש.

<יונתן ביסקי: ככל שהם מצאו משהו, הם יהיו מחויבים - -

יואב קיש: זה קיים במקום אחר בחוק?

<רעיה עדני: בכל דין וחשבון.

יואב קיש: זה קיים, אז לא צריך.

<ניר שויקי: אנחנו חייבים מראש כדי להגן על היוצרים.

<ניר שויקי: אנחנו יושבים ובודקים כמה סוגה עילית יש בלוחות השידורים.

<נגה רובינשטיין: אז נשלח את הפירוט של הסוגה עילית לפני.

<נגה רובינשטיין: לא צריך את כל לוח השידורים בשביל שנראה שיש לנו סוגה עילית.

<ניר שויקי: למה, כי יש לזה עלויות בירוקרטיה?

<שירה גרינברג: כדי להגן על היוצרים, אפשר גם לבדוק את זה בדיעבד ולהטיל עליהם את הקנסות.

יואב קיש: חברי הכנסת, מה אתם חושבים?

יואב קיש: איתן, מה אתה חושב?

<נחשון אקסלרד: כבוד היושב-ראש, אני רוצה להעלות עוד נקודה.

<נחשון אקסלרד: הדבר הכי לא הגיוני כאן זה שמנהל הרשות השנייה קובע.

יואב קיש: זה נכון.

יואב קיש: מקסימום תהיה חובת דיווח.

איתן כבל: אני חושב שבנסיבות המגוחכות האלו נדבר על דיווח.

<אתי בנדלר: דיווח זה לא בסעיף הזה.

<אתי בנדלר: כאן מדברים על תפקידי המועצה.

<נחשון אקסלרד: המועצה רוצה דיווח?

<נחשון אקסלרד: אם היא תבקש דיווח.

<נחשון אקסלרד: יימסר לה דיווח.

<אתי בנדלר: זה בסעיף אחר.

<אתי בנדלר: יש סעיפי דיווח.

<ניר שויקי: אני מבקש שבשלב הזה נחיל את זה רק על הייעודיים, לא על המסחריים.

יואב קיש: התכנסנו להחלטה.

יואב קיש: אני מקווה שחברי הכנסת יסכימו איתי.

יואב קיש: מכיוון שיושבת ראש הרשות השנייה לא נמצאת פה, אני כרגע מעלה להצבעה את הנושא של ביטול סעיף (5) גם לערוצים המסחריים.

יואב קיש: בכוונתי להצביע בעד על לבטל.

יואב קיש: אני אומר לכם שביום ראשון, אם אני אגלה סיבה הגיונית מהרשות השנייה שתשנה את דעתי, אני אגיש רביזיה ונפתח את זה לדיון נוסף.

יואב קיש: אני מעלה להצבעה את ביטול סעיף (5).

יואב קיש: אני אומר עוד פעם, גם לערוצים המסחריים הגדולים וגם לקטנים סעיף (5) מבוטל.

יואב קיש: מי בעד, שירים את ידו?

יואב קיש: בעד – פה אחד

יואב קיש: נמנעים – אין

<איתמר אביטן: איך אנחנו נעשה את הבדיקה לסוגה?

יואב קיש: יש לך רשות שלמה שתעשה בדיקה.

<איתמר אביטן: איך?

<איתמר אביטן: אתה תוכל לעשות בדיקה?

יואב קיש: אם הוא לא יכול, הוא יגדיר לי סעיף דיווח.

יואב קיש: יש לו אלף סעיפי דין וחשבון שהוא יכול להשתמש בהם.

יואב קיש: אם הוא יביא לי ביום ראשון נימוק הגיוני למה הוא נתקל בבעיה, אנחנו נתקן את זה.

יואב קיש: אני ממשיך.

יואב קיש: סעיף (6).

יואב קיש: למישהו יש שאלה על סעיף (6)?

יואב קיש: סעיף (7), (8), (9), (10).

<מירי נאור אליאס: (10) זה סעיף סל שמאפשר למועצה לעשות מה שהיא רואה לנכון.

יואב קיש: אני לא הולך להתעסק עם זה.

יואב קיש: אני סומך על הרשות בעניין הזה.

<מירי נאור אליאס: המועצה תדון ותחליט בכל עניין אחר שייראה לה דרוש לביצוע תפקידיה?

יואב קיש: כן, לביצוע תפקידיה.

יואב קיש: אם זה תפקידיה, שתעשה.

יואב קיש: 24(א).

<נחשון אקסלרד: סעיף 24()א(1) לא צריך לחול על הזעירים.

<נחשון אקסלרד: גם (3) לא צריך לחול על הזעירים.

<אתי בנדלר: יכול להיות שאתה צודק - תחליטו מה שתחליטו - אבל זה לא מה שהסעיף אומר.

<אתי בנדלר: הסעיף אומר שהמועצה, ביוזמתה או לפי דרישת השר וכפוף לאמור בתוספת הראשונה.

<אתי בנדלר: זאת אומרת, היא לא יכולה לסטות מהוראות התוספת הראשונה או השנייה שחלים עליה.

<אתי בנדלר: היא תקבע כללים בכל הנוגע לשידורים.

יואב קיש: בהגדרה זה חובת הראשונה והשנייה.

יואב קיש: מכיוון שהראשונה והשניה לא יחולו על זעירים, אז כל הסעיף הזה לא - -

<אתי בנדלר: יש לה סמכות כללית לקבוע כללים, רק אומרים שהכללים האלה יהיו כפופים לתוספת הראשונה והשנייה.

<אתי בנדלר: אם התוספת הראשונה והשנייה לא חלות, זה לא רלוונטי.

<אתי בנדלר: עדיין יש לה כאן את הסמכות הכללית לקבוע כללים.

יואב קיש: לא הבנתי.

יואב קיש: אני מצטער שאני קצת קשה הבנה בעניין.

יואב קיש: מהיכרותי עם התוספת הראשונה והשנייה, הם לא יחולו על ערוצים זעירים.

<אתי בנדלר: אני מסכימה עם אדוני.

יואב קיש: האם זה אומר שסעיף 24 לא יחול עליהם?

<אתי בנדלר: לא.

<אתי בנדלר: זה לא אומר שזה לא יחול עליהם, זה אומר אומר שזה כן יחול עליהם.

יואב קיש: אז זה לא טוב.

<אתי בנדלר: למה?

<אתי בנדלר: זו סמכות כללית בקביעת כללים בכל הנושאים שמפורטים בסעיף קטן (א).

<נחשון אקסלרד: אז על זה אנחנו משיגים.

יואב קיש: בדיוק, ובצדק.

<אתי בנדלר: לגבי שידורים אסורים - -

<נחשון אקסלרד: לא אמרתי שידורים אסורים, אמרתי סעיף (1).

יואב קיש: סוגי השידורים, נושאיהם, תכניהם, אופיים ורמתם, בין בדרך כלל ובין לעניין מסוים.

<אתי בנדלר: אני לא יודעת מה יש בכללים היום.

<אתי בנדלר: אני לא יודעת אם זה רלוונטי.

<נחשון אקסלרד: זה לא רלוונטי.

יואב קיש: לזעירים זה ממש לא רלוונטי.

<נחשון אקסלרד: גם (3) לא רלוונטי.

<שירה גרינברג: הממשלה סברה שבכל הסעיף הזה צריך לעשות רביזיה.

יואב קיש: אז תעשו.

יואב קיש: אני כרגע עוסק בערוצים הזעירים.

<שירה גרינברג: גם לזעירים וגם למסחריים למחוק את מרבית הסעיף.

יואב קיש: עם כל הכבוד, ואני אומר את זה גם למסחריים, הסכמנו על זה שצריך לעשות חוק חדש לתקשורת.

<שירה גרינברג: לא, זה לא חוק שיחול על כולם.

יואב קיש: אני עוסק כרגע בזעירים, במיוחד בנושאים הרלוונטיים אליהם.

<נגה רובינשטיין: אבל אתה יוצר חוק לזעירים וחוק למסחריים.

יואב קיש: נכון.

<נגה רובינשטיין: אבל זה אותו חוק, זה חוק הרשות השנייה.

יואב קיש: יש הבדל גדול בין ערוץ זעיר למסחרי גדול.

<נגה רובינשטיין: אל תעביר את זה לחוק הרשות השנייה אם ככה.

יואב קיש: זה החלטנו שעושים.

<רעיה עדני: אדוני היושב-ראש, אפשר שנייה להסביר?

יואב קיש: אני לא נכנס לזה.

יואב קיש: תשמעו, סעיף 5, שהוא סעיף דרמטי, הסכמתי.

<רעיה עדני: 24 ו--5 הולכים יד ביד, כי 5 מדבר על תפקידי המועצה, 24 על הסמכויות לקבוע בכללים.

<רעיה עדני: אלה שני הסעיפים המרכזיים והכלליים של חוק הרשות השנייה.

יואב קיש: אז את רוצה גם בזה לדון ביום ראשון?

יואב קיש: על סעיף 24 נדון ביום ראשון.

<אסף אמיר: יעברו ערוצים קטנים ייעודיים לרשות השנייה.

<אסף אמיר: אתם מוחקים את כל הסמכויות של הרשות השנייה.

<אסף אמיר: לשם מה?

יואב קיש: לא, זה לא מדויק.

יואב קיש: אני אסביר לך בצורה הכי ברורה.

יואב קיש: בלי קשר למעבר של הערוצים הייעודיים לרשות השנייה, היה בכל מקרה מהלך כזה.

יואב קיש: המהלך הזה אמור היה לקרות בחוק ההסדרים, או אמור לקרות.

יואב קיש: זה הכל מבושל בקנה.

יואב קיש: מכיוון שאנחנו ממילא עושים, כמו שאתה אומר, את הנושא של הייעודיים, באים ואומרים: אם אתה כבר עושה את זה, אין סיבה לא לגמור את זה.

יואב קיש: אני מקבל את זה.

יואב קיש: אני מבקש שתעבירו את הנוסח לסעיף 5 ולסעיף 24.

<אסף אמיר: מה כן?

יואב קיש: 25, למישהו יש הערה?

<אסף אמיר: רציתי להגיד שבסוף הישיבה הזאת אין רשות שנייה.

<אסף אמיר: מה עוד יש לה לעשות?

<קריאה: מדובר פה רק על הערוצים הזעירים.

<אסף אמיר: מה יישאר לרשות השנייה?

יואב קיש: סעיף 26, יש למישהו התייחסות?

יואב קיש: סעיף 27, סעיף 28.

<נחשון אקסלרד: אנחנו חוזרים חזרה למה שהיינו בו כבר קודם, העניין של לוח השידורים.

<נחשון אקסלרד: זה ב-28(א)(1) ו-(2).

יואב קיש: המנהל זה מנהל הרשות השנייה?

<נחשון אקסלרד: כן.

<נחשון אקסלרד: זה לא רלוונטי לערוצים זעירים.

יואב קיש: ניר, סעיף (1) וסעיף (2).

<ניר שויקי: סעיף (1) לא רלוונטי.

יואב קיש: סעיף (1) - בטל.

<ניר שויקי: סעיף (2) קשור ללוח השידורים.

יואב קיש: גם (2) מבוטל כרגע, עם פוטנציאל רביזיה בהתאם לסעיף 5.

<אתי בנדלר: הוא יימחק באופן כללי, לגבי כולם.

יואב קיש: לכולם.

יואב קיש: יש עוד הערות לסעיף 28?

<רעיה עדני: אנחנו מציעים לבטל גם את (6) ואת (7).

<רעיה עדני: מה איכפת לך שהם ייעצו?

<רעיה עדני: רשות, אתם עושים את (7)?

<ניר שויקי: קודם כל, כן.

<ניר שויקי: חלק מההשתתפות שלנו בוועדה הישראלית ל- - נובעת מכוח הסעיף הזה.

<ניר שויקי: אין לנו פה איזו שהיא התנגדות משמעותית, אבל אנחנו לא רוצים - -

<מיכל גרוס: אין סיבה למחוק את (6), זה דווקא סעיף שמשרת את הערוצים.

<אתי בנדלר: אם הם רוצים, הם תמיד יכולים לבקש עצות, אבל זה לא - -

יואב קיש: אין לזה שום חשיבות.

<זיו מאור: הבעיה עם (6) זה שעצה מגורם סטטוטרי לגורם פרטי עשויה להתפרש בבית משפט כמחייבת או ככזאת שצריך נימוק סביר לחרוג ממנה.

<זיו מאור: בנוסף, יש אפקט מצנן כאשר גוף מפקח אומר משהו, אפילו - -

יואב קיש: מקובל עליכם שנבטל את סעיף (6)?

<מיכל גרוס: לא.

יואב קיש: למה?

<מיכל גרוס: משום שזה סעיף שנועד לסייע - -

יואב קיש: אבל הוא מתפרש אחרת.

יואב קיש: את תמיד תוכלי לייעץ להם.

יואב קיש: למה זה צריך להיות כתוב פה?

<אתי בנדלר: השאלה אם זה התפקיד שלו.

<שירה גרינברג: אנחנו רק נזכיר שמשרד התקשורת לא מייעץ לבזק, ומשרד התחבורה לא מייעץ למע"צ.

<שירה גרינברג: אנחנו לא מוצאים לנכון שהרשות השנייה תייעץ לערוצים המסחריים.

יואב קיש: אני שמעתי מההמנכ"ל שאין לו התנגדות.

יואב קיש: אני מבין שליועצת משפטית יש אולי, אבל - -

<קריאה: - -

יואב קיש: אפשר למחוק.

יואב קיש: אז אנחנו מוחקים את (6) לכולם.

יואב קיש: הלאה.

יואב קיש: 29,30,31.

<אתי בנדלר: נשאר להצביע על סעיף 28, על כך שסעיפים (א)(1),(2) ו-(6) יימחקו.

יואב קיש: מי בעד, שירים את ידו?

יואב קיש: בעד – פה אחד

יואב קיש: נמנעים – אין

<רעיה עדני: אפשר רק לשאול למה לא את (7)?

יואב קיש: אני לא חושב שעכשיו אני אכנס ל-(7).

יואב קיש: הם עושים סקרים.

יואב קיש: זה חלק מהמדרוג.

יואב קיש: אני לא אכנס לזה עכשיו.

<רעיה עדני: לוועדת המדרוג יש משמעויות כלכליות של הרשות השנייה.

יואב קיש: אני לא עכשיו אפסול את המדרוג הזה.

יואב קיש: אני לא אתעסק עם זה עכשיו.

<רעיה עדני: שוב, בשביל להפחית את דמי הרישיון לערוצים המסחריים - -

יואב קיש: תעשו את זה בהסדרים.

יואב קיש: אנחנו הגענו לפרק ג'.

יואב קיש: דרך אגב, רק שאלה של הבהרה.

יואב קיש: היו כמה סעיפים שביטלנו והיו צריכים להיכנס לקריאה ראשונה, נכון?

יואב קיש: איפה הם מופיעים?

<אתי בנדלר: סעיף 71ח(א).

<אתי בנדלר: "לעניין בעל רישיון זעיר ובעל רישיון זעיר ייעודי הוראות סעיפים 5(ב)(5), (8), (9) ו-24(א)(7) לא יחולו והם יהיו - - "

יואב קיש: ב-5 וב-24 אנחנו ממילא דנים.

יואב קיש: על סעיף 5 ועל סעיף 24 ממילא נדון, לכן אין מה להצביע על סעיף (א)(1).

<אתי בנדלר: אין על מה להצביע כרגע בכלל.

יואב קיש: הוראות 23(5) לא יחולו, על זה בדיוק דנו עכשיו והורדנו.

יואב קיש: סעיף 32.

<נחשון אקסלרד: ב-32(ב) אני לא מצליח להבין - -

יואב קיש: מה אומר 32(ב)?

יואב קיש: האם הוא רלוונטי לרישיון מסחרי קטן?

<זיו גלעדי: מדובר על מי שמפעיל תחנת שידור.

<זיו גלעדי: הם לא מפעילים תחנת שידור, הם לא מפעילים משדרים לפי פקודת הטלגרף, לכן אין את הבעיה הזאת.

<זיו גלעדי: מי שמבקש להפעיל משדרים לפי פקודת הטלגרף יצטרך לקבל רישיון.

<אתי בנדלר: אבל זה לא מה שכתוב כאן.

<אתי בנדלר: זו פרשנות טובה, אבל זה לא מה שכתוב פה.

<זיו גלעדי: אנחנו נבדוק את זה.

יואב קיש: למה אתם צריכים את זה לערוץ מסחרי זעיר?

<זיו גלעדי: שידור אלחוטי בארץ דורש רישיון לפי פקודת הטלגרף.

<זיו גלעדי: אני לא יודע למה זה נכתב ככה, אנחנו נבדוק את זה.

<אתי בנדלר: בעל זיכיון להפעלת תחנת שידור זה ברור.

<אתי בנדלר: למה מורשה לשידורים צריך רישיון?

<זיו גלעדי: אני לא יודע למה זה נכתב ככה, אני אבדוק.

<אתי בנדלר: נגה, מורשים לשידורים מקבלים רישיון לפי פקודת הטלגרף האלחוטי?

<נגה רובינשטיין: כן.

<אתי בנדלר: למה?

<נגה רובינשטיין: בגלל השידור הלוויני.

<דב אברמוביץ: זה לא רלוונטי לזעיר.

<זיו גלעדי: אנחנו נבדוק למה זה נכתב ככה.

<זיו גלעדי: אני באמת לא יודע.

<אתי בנדלר: הם יבדקו ויתנו לנו תשובה ביום ראשון.

יואב קיש: מה התשובה אומרת?

<נגה רובינשטיין: אתי, לפחות בתקופה של האנלוגי זה היה.

<נגה רובינשטיין: זאת אומרת, כל שנה התחדש הרישיון לפי פקודת הטלגרף האלחוטי.

<נגה רובינשטיין: זה היה רישיון נפרד.

<נגה רובינשטיין: אני לא בטוחה שמאז המעבר לדיגיטלי זה עדיין קיים.

<זיו מאור: זה לא קיים.

<זיו מאור: אני מסתכל על פקודת הטלגרף האלחוטי.

<אתי בנדלר: אז אולי אפשר למחוק את זה.

יואב קיש: אני יכול להבין מה זה בכלל עמוד?

<זיו מאור: הפעולה הטכנית של לשדר מעמוד לעמוד, מעמוד שידור לאנטנה, זאת פעולה שטעונה רישיון.

<זיו מאור: בתקופת הראשונה הערוצים עסקו בזה, הם תפעלו והחזיקו בעצמם גופי שידור.

<זיו מאור: זה נגמר.

<זיו מאור: היום משדרים באמצעות יס או באמצעות הוט.

יואב קיש: טוב, אז אני מבטל את הסעיף הזה לערוץ מסחרי זעיר.

<אתי בנדלר: אני חושבת שצריך לבטל את זה לגמרי.

<זיו גלעדי: אני צריך לבדוק למה זה נכתב ככה.

יואב קיש: אני עוסק בזעירים.

יואב קיש: אם תגידו לי שאפשר לכולם, נעשה לכולם.

יואב קיש: מי בעד ביטול הסעיף, שירים את ידו?

<אתי בנדלר: ביטול גורף?

יואב קיש: לא.

יואב קיש: גורף יהיה רק אחרי שהוא מאשר לי את זה.

יואב קיש: אם הוא מאשר לי, זה יהיה גורף.

יואב קיש: בעד – פה אחד

יואב קיש: נמנעים – אין

<זיו מאור: המונח "שידורים" בסעיף 32(א), לפי איך שאני קורא את זה, חל גם על פעולות של לשדר בפבליק, בפייסבוק ובפייסבוק לייט.

יואב קיש: עזוב, אני מדבר על הערוצים הייעודיים.

יואב קיש: בפייסבוק לייט נטפל ביום אחר.

יואב קיש: אני עובר לסעיף 33.

יואב קיש: על סעיף 33 אין הערות.

יואב קיש: סעיף 33א.

<נחשון אקסלרד: לי יש הערה על 33א(א)(2)(ב).

<דב אברמוביץ: הוא לא רלוונטי, הוא עוסק - -

<נחשון אקסלרד: דב, יכול להיות שהוא לא רלוונטי, אבל הוא כתוב בחוק.

יואב קיש: אין בעיה, בוא נלך לחומרה.

<מירי נאור אליאס: אפשר רגע לחדד משהו בעניין הלא רלוונטי כי זה כל פעם חוזר וזה חשוב?

<מירי נאור אליאס: רוב הסעיפים שאנחנו נעבור עליהם תיכף הם סעיפים שהם פשוט לא רלוונטיים.

<מירי נאור אליאס: זה נכון שהם לא חלים עלינו ממילא, אבל מה שהחלטנו שעושים - -

יואב קיש: למען הסר ספק, לא חל על ערוץ זעיר.

<מירי נאור אליאס: חייבים לצין את זה.

<נחשון אקסלרד: אני מדבר על 33א(א(2)(ב).

יואב קיש: תקריא אותו.

<נחשון אקסלרד: ערבות בנקאית אוטונומית או פיקדון להבטחת ההוצאות שעל בעל רישיון להוציא לשם הפקת תכניות סוגה עילית וסרטים ישראליים, לפי הוראות התוספת השנייה;

יואב קיש: לא חל על ערוץ זעיר.

<נגה רובינשטיין: אבל אם אין לך את זה, אז - -

יואב קיש: מכיוון שהם לא רוצים שבטעות הם ייחשבו - -

<אתי בנדלר: לא כותבים חוק בגלל שמישהו יכול לפרש בטעות.

יואב קיש: זה לא חל עליכם.

יואב קיש: אני אומר בצורה הכי ברורה, וזה לפי דעתה של היועצת המשפטית, שסעיף זה איננו חל על ערוץ זעיר ייעודי.

<זיו מאור: כל סעיף 33א לא חל, להבנתי, על ערוץ זעיר שהחזיק בעבר רישיון ערוץ ייעודי.

<זיו מאור: הסעיף הזה עוסק במצב שבו קם אדם בבוקר, הולך לרשות השנייה ואומר: רשות שנייה, אני רוצה רישיון, מה אני צריך?

<זיו מאור: זה לא מה שאנחנו עוסקים בו כרגע.

<זיו מאור: המחוקקים עוסקים כרגע בלהוריד הוראה לרשות השנייה שאומרת: הערוצים האלה מקבלים רישיון.

<זיו גלעדי: זה ממש לא נכון.

<ניר שויקי: מכוח איזה סעיף אני אקח ערבות בנקאית?

<דב אברמוביץ: 33א(א)(1) זה הפניה לסעיף הבעלויות הצולבות, לרבות סעיף ה-51%.

<נחשון אקסלרד: זה לא בסעיף הזה.

<דב אברמוביץ: זה בסעיף הזה.

<דב אברמוביץ: יש פה הפניה שאומרת שאני חייב לעמוד בתנאי הבעלות הצולבת.

<דב אברמוביץ: עוד לא הגענו ל-41.

<דב אברמוביץ: אני לא יודע איפה התיקון ייעשה, האם הוא ייעשה פה או ייעשה שם.

יואב קיש: לכם גם יש בעלויות צולבות?

<דב אברמוביץ: לכל הערוצים הייעודיים יש בעלים יחיד.

<דב אברמוביץ: אף אחד לא ייכנס כבעל מניית מיעוט - -

יואב קיש: את זה נתקן.

יואב קיש: השאלה איפה מתקנים את זה.

<דב אברמוביץ: זה בסעיף בעלויות צולבות.

יואב קיש: אני עושה את ההבחנה הבאה.

יואב קיש: יש פה הבחנה שקשורה לערוצים הייעודים.

יואב קיש: אני מבין את מה שאמר זיו.

יואב קיש: אני לא מסכים עם הגישה, אבל כן לגבי הנושא של ההבחנה בנושא ערוצים זעירים ייעודים.

יואב קיש: לערוץ זעיר, שזה מה שאנחנו עושים עכשיו, אני משאיר את זה.

יואב קיש: זה רלוונטי לערוץ זעיר.

יואב קיש: התוספת השנייה לא תחול על זה.

יואב קיש: אנחנו נחריג, בנוסף לכללים שאנחנו עוברים עכשיו על זעיר, סעיפים לזעיר ייעודי.

יואב קיש: הסעיף הזה לזעיר ייעודי, להבנתי, לא רלוונטי לזעיר ייעודי, כי הוא נכנס לכל הנושא של הבעלויות.

<אלידור בליטנר: למה לא רלוונטי?

<אלידור בליטנר: אנחנו מתנגדים להסרת המגבלות של הבעלויות הצולבות, לרבות עניין ה-51%.

<אלידור בליטנר: גם לגבי ערוצים זעירים אין טעם להבחנה.

יואב קיש: את רוצה להרוג אותם?

יואב קיש: את רוצה שלא יהיו ערוצים זעירים?

יואב קיש: תגידי שאת לא רוצה שיהיו זעירים.

<אלידור בליטנר: זה לא מה שאני אומרת.

יואב קיש: הרגע אמרת את זה.

<אלידור בליטנר: זה לא מה שאמרתי.

יואב קיש: אמרת שאת מתנגדת לזה שיהיה מאה אחוז החזקה של ערוץ זעיר.

<אלידור בליטנר: הסעיף הזה צריך, לאור הנימוקים שהצגתי קודם, להתקיים לגבי כל הערוצים.

<אלידור בליטנר: כמו לגבי קשת וערוץ המוסיקה שבגלל המצב הנוכחי שלהם נדרשת כאן איזו שהיא הוראת מעבר שתאפשר מכירה והתכווננות להוראות החדשות, אותו דבר נכון לייצר גם לגבי הערוצים האחרים שלא עומדים בהוראות האלו.

<אלידור בליטנר: בטווח הרחוק הסעיפים האלה צריכים להתקיים.

יואב קיש: אני עוצר פה רגע, כי אני רואה שאנחנו לא יכולים להתקדם בלי לעשות את יישור הקו לערוצים הזעירים הייעודיים.

יואב קיש: אני מבין את מה שאת אמרת.

יואב קיש: אנחנו עכשיו נדון בכל מה שקשור בהוראת השעה לערוצים הייעודים, כדי לפתור את הבעיות שאנחנו רואים היום מול הערוצים הייעודיים.

יואב קיש: אני מתחיל עם הנושא של ההחזקות הצולבות, שזה של קשת ושל ערוץ 24.

יואב קיש: אני נותן את ההתייחסות בעקבות דיונים שעשינו כבר בוועדה, עם הסכמות גם של הממונה על ההגבלים, גם של שאר הנוכחים, שהמטרה לאפשר את ההחזקה הצולבת בין קשת ל-24 לכל תקופת המעבר.

יואב קיש: לתפישתי, ברגע שהוראת השעה פגה, גם הנושא של זעיר ייעודי יפוג.

יואב קיש: נראה איך נכניס את זה.

יואב קיש: זאת הוראת השעה, מבחינתי, שעכשיו מגדירה.

יואב קיש: כרגע דיברנו על תקופת זמן של בין 10 ל-3 שנים, אם אני זוכר, להוראת השעה.

יואב קיש: תיכף גם נדבר על תקופת הזמן.

יואב קיש: זה מה שמחזיק את המתווה לערוצים הייעודים.

יואב קיש: ללא קשר להמשך העבודה שנעשה, אני מבקש שתהיו עירניים רגע לנושא של הוראת השעה, דברים שדיברנו עליהם כבר.

יואב קיש: ראשית, צריך להיות כתוב בהוראת השעה, ואני פה לא תופר רק לערוץ 24, אני אומר את זה כללי לכל הערוצים הזעירים הייעודיים, שמי מהם שיש לו בעיה של החזקה צולבת לפי ההגדרה של חוק הרשות השנייה, יהיה פטור מהמגבלה של החזקה צולבת, בכפוף לכך שלכל תקופת הוראת השעה הוא מתחייב לשמור על 75% מהתוכן הייעודי שלו.

יואב קיש: הוא לא ישדר חדשות ולא אקטואליה.

עודד פורר: ישנם ערוצים כאלה שמשדרים חדשות.

<נחשון אקסלרד: אדוני, כשאתה אומר בעלות צולבת, אתה מתכוון גם להוראת 51%?

יואב קיש: לא, זה תיכף אני אתן.

יואב קיש: כרגע, להבנתי, לסעיף הזה שהגדרתי יש רק ערוץ ייעודי אחד, וזה ערוץ 24 וקשת.

יואב קיש: קשת, שמחזיקים באפיק 12, ואפיק 24.

יואב קיש: הפתרון שאני חושב שהיה מוסכם על כל הפורום זה שכל עוד הם מתחייבים לעסוק ב-75% מהתוכן, שזה מוסיקה, ומתחייבים לא לעשות חדשות – חדשות מוסיקה לא נחשבות לחדשות – ולא לעסוק בתכניות אקטואליה, אין בעיה שההחזקה הזאת להוראת המעבר תישאר בתוקף.

<אתי בנדלר: זאת אומרת, כל עוד הם ממלאים אחרי הוראות הרישיון שניתן להם לערוץ ייעודי, זו המשמעות של הדברים.

יואב קיש: כן, אבל אני לא בטוח שאני רוצה להשתמש בחקיקה במה שהיה הרישיון הייעודי.

<אתי בנדלר: מה הייעוד?

יואב קיש: אוקי.

יואב קיש: את יודעת מה, אם זה משפט שפותר לך את זה, אז בסדר.

יואב קיש: אני מעלה להצבעה את הסעיף.

יואב קיש: מי בעד, שירים את ידו?

יואב קיש: בעד – פה אחד

יואב קיש: נמנעים – אין

<אתי בנדלר: לא דובר על איזו תקופה.

יואב קיש: על תקופה עוד לא דובר.

יואב קיש: הגדרנו את תקופת המעבר בין 3 ל-10 שנים, כל עוד יש בכלל כזה דבר ערוץ זעיר ייעודי.

<אלידור בליטנר: כמובן שתקופת המעבר צריכה לענות על דרישת מדיתיות.

יואב קיש: אנחנו תיכף נדבר על זה.

יואב קיש: אני רוצה להעלות נושא של זעיר.

יואב קיש: זעיר יוכל להיות מוחזק במאה אחוז על ידי גורם אחד.

יואב קיש: כמובן שהזעירים הייעודים פטורים מהנושא של המגבלה של החזקת בעלים, שאנחנו הולכים להגדיל אותה אולי ל-74.

יואב קיש: כרגע היא מדברת על 51 החזקה של גורם בודד.

יואב קיש: כל הערוצים הזעירים יוכלו להישאר בהחזקה של גורם אחד.

יואב קיש: אם נכנס שחקן חדש לערוץ זעיר, הוא יכול להיות בעלים של מאה אחוז של הערוץ הזה, לנסות לשדר ולקדם אותו.

<אתי בנדלר: והוא יכול להיות תושב חוץ.

יואב קיש: לא.

יואב קיש: 74% זה תושב חוץ.

<אלידור בליטנר: אני אתייחס לעניין היחיד שהחוק מתייחס אחר כך.

<אלידור בליטנר: שוב, הטעמים בגינם הצגתי את ההתנגדות שלנו קודם - -

יואב קיש: תסתכלי על החבר'ה האלה שהם כולם מאה אחוז על ידי גורם אחד, ותסבירי להם למה הם לא יכולים.

<אלידור בליטנר: הייתם ערוץ ייעודי, עכשיו תהפכו להיות ערוץ ברודקאסט.

<אלידור בליטנר: אי אפשר לאחוז במקל משני קצותיו.

<נחשון אקסלרד: היום שבו הלא TV יהיה ערוץ ברודקאסט זה יהיה חזון אחרית הימים.

עודד פורר: לכן אנחנו נותנים בחוק ערוץ ייעודי.

<אלידור בליטנר: אנחנו מדברים כאן על ערוץ זעיר באופן כללי, לפי מה שאני מבינה את הצעת יו"ר הווועדה.

יואב קיש: נכון.

<אלידור בליטנר: החשש מהשפעה של בעל שליטה בעל כוח כלכלי הוא גדול מאוד.

<אלידור בליטנר: אנחנו חוששים מריכוז הכוח.

<אלידור בליטנר: נכון, הרעיון הוא לבזר את הכוח, למנוע שליטה של יחידים בשוק הזה.

<אלידור בליטנר: אני לא רואה טעם להוציא את הערוצים זעירים מהעניין הזה.

<אלידור בליטנר: אני גם רוצה להעלות את הקושי הטכני.

<אלידור בליטנר: הרי ערוץ זעיר יפסיק להיות ערוץ זעיר כשהוא עולה על סף הכנסות מסוים.

<אלידור בליטנר: כל הרעיון כאן הוא להעניק הגנות ינוקא על מנת שהערוצים האלה יגדלו.

<אלידור בליטנר: מה אז?

<אלידור בליטנר: מה קורה כשהם גדלים?

עודד פורר: את חייבת להסביר לי את ההיגיון.

עודד פורר: איך ערוץ שיכול לשדר למיליון איש יגדל מעל 80 מיליון שקל?

<אלידור בליטנר: האם המשמעות שהם ייאלצו למכור את ההחזקות שלהם?

<אלידור בליטנר: אותו אחד שמחזיק במאה אחוז, כמו שאמרת, ייאלץ למכור?

<אלידור בליטנר: זאת אומרת, יעקבו אחרי קצב הגידול והם ייאלצו למכור?

<אלידור בליטנר: יש בזה קושי ברמה המעשית מעבר לעניין העקרוני.

עודד פורר: איך ערוץ שקהל היעד שלו הוא מיליון איש, הולך ויורד, יצליח להגיע להכנסות מעל 80 מיליון שקל?

<אלידור בליטנר: הרעיון הוא להעניק הגנות ינוקא כדי שהערוץ הזה ילך ויגדל, כדי לייצר תחרות.

עודד פורר: ישנם ערוצים שעניינית לא יוכלו לגדול, אלא אם כן את אומרת: אני לא רוצה שיהיה פה ערוץ בשפה הערבית, אני לא רוצה שיהיה פה ערוץ בשפה הרוסית.

<אתי בנדלר: חבר הכנסת פורר, ההצעה הזאת מתייחסת לכל הערוצים הזעירים.

יואב קיש: נכון.

יואב קיש: לא רק להוראת השעה.

<נחשון אקסלרד: אני רוצה לתקן אותך קצת.

<נחשון אקסלרד: הרעיון הוא לא לתת הגנות ינוקא, הרעיון הוא לתת חמצן, חיים, שיחיו הערוצים.

<נחשון אקסלרד: הלא TV התחיל את חייו עם 11 בעלי מניות.

<נחשון אקסלרד: 10 מהם ברחו מהספינה הטובעת כמו עכברים.

<נחשון אקסלרד: נשאר אחד עם שליחות אמיתית, שמשקיע עד היום מעל 14 מיליון שקלים בשביל שלציבור הערבי במדינת ישראל יהיה ערוץ טלוויזיה.

<נחשון אקסלרד: את תקבלי אחוזים יפים של עמלה אם תמצאי בעלי מניות שרוצים לבוא לפה.

<יורי קגנוביץ: כנ"ל ערוץ 9.

<יורי קגנוביץ: בשנת 2012 הערוץ היה בבעלות לב לבייב ואפריקה ישראל.

<יורי קגנוביץ: ידוע לכולם שלב נכנס לבעיות מסוימות ונאלץ להיפטר מנכסיו.

<יורי קגנוביץ: אז הגיע גורם שהשקיע בערוץ ורכש אותו.

<יורי קגנוביץ: את יודעת מה, אני מאוד אשמח אם תמצאו מישהו שירצה לקנות 5%, 3%, לא 20%.

<יורי קגנוביץ: בהמשך למה שחבר הכנסת פורר אמר, אנחנו פונים ונמשיך לפנות אך ורק לגורם רוסי במדינה הזאת.

<יורי קגנוביץ: אנחנו ערוץ ציוני, ערוץ ישראלי, אנחנו לא הולכים לשדר בעברית, בערבית או בצרפתית.

<נחשון אקסלרד: או להיות ברודקאסט.

<יורי קגנוביץ: או להיות ברודקאסט.

<יורי קגנוביץ: לצערי, דוברי הרוסית הולכים וקטנים עם השנים - אני אומר את זה בכל ועדה - וזה לא ישתנה.

<יורי קגנוביץ: אנחנו אף פעם לא נגיע ל-25 או ל-30 מיליון.

<יורי קגנוביץ: אני לא מדבר על 80 מיליון.

<יורי קגנוביץ: אנחנו בקושי מגיעים ל-20 מיליון ברוטו.

<יורי קגנוביץ: בעזרת השם נישאר עם הסכום הזה.

<יורי קגנוביץ: זה מה שקורה.

יואב קיש: שמענו התייחסויות.

יואב קיש: אנחנו הולכים למגמה - אני יודע שאין הסכמה במשרדים – של מחזיק יחיד ב-74%.

יואב קיש: אני יכול להסכים שאם אנחנו מתחילים עם ערוץ זעיר חדש אנחנו נשאיר את המגבלה של 74%, לא ניתן מאה אחוז.

יואב קיש: אני רוצה להחריג את כל הערוצים האלה למאה אחוז, כי אל"ף, לא הייתה להם מגבלה, ובי"ת, בוודאי שאי אפשר למצוא שחקן.

יואב קיש: גם אם אותם ערוצים ייעודים יעברו להיות זעירים, אני אאפשר מאה אחוז.

<אלידור בליטנר: לנצח?

יואב קיש: בתור זעירים.

<אלידור בליטנר: לארבעת הערוצים האלה שזכו במכרז באיזו שהיא נקודה - -

יואב קיש: כן, כי הם היו תחת רגולציה שנתנו להם.

יואב קיש: זה לא לנצח.

<אלידור בליטנר: לנצח זה מקנה להם זכות מוקנית, לכל הייעודיים, לא רק לערוצים השפתיים?

יואב קיש: אני אעשה סדר.

יואב קיש: כל הערוצים הזעירים ייעודיים – תיכף נדבר אם לנצח או לא לנצח - יקבלו את האפשרות לעבור ולהישאר עם מבנה בעלות של מאה אחוז, אחרת הרגנו אותם ואין מה לדבר.

יואב קיש: יש לך שאלה שהעלית יפה לגבי ערוץ זעיר באופן כללי.

יואב קיש: אני מוכן לקבל שכשמגיע זעיר חדש יהיו שני בעלי מניות.

יואב קיש: זה אני מוכן להגיד.

עודד פורר: גם בשירות המדינה ישנן זכויות למי שהיה בשירות המדינה לפני שנת 2001, למשל פנסיה תקציבית.

עודד פורר: ישנם אנשים שעובדים באותו משרד, שולחן ליד שולחן, באותו תפקיד, אבל כששניהם יצאו לפנסיה, אחד יהיה בפנסיה על חשבונך ועל חשבוני לכל ימיו, לכל חייו, עם 70% מהשכר, ולחברו, שצבר ונמצא בפנסיה צוברת, תהיה מחצית מהפנסיה.

<רעיה עדני: ההבדל בין השניים הוא שפה מדובר בזיכיון שהוא בטווח זמן מסוים.

<רעיה עדני: אנחנו חוזרים ואומרים את זה.

<רעיה עדני: מדובר בזיכיון שהוא פג תוקף.

יואב קיש: אני מסכם את הסעיף.

יואב קיש: אני רוצה שנצביע עליו, חבר הכנסת פורר.

יואב קיש: ערוצים ייעודיים ישארו לכל תקופת הוראת השעה במאה אחוז, ללא מגבלה של החזקה מרבית של מחזיק בעל מניות יחיד.

יואב קיש: ערוץ זעיר חדש שנכנס ל"זירה", יצטרך להיות לפי השינוי שנעשה לערוצים מסחריים.

יואב קיש: ערוץ זעיר ייעודי, ברגע שהוראת השעה תיפסק והוא יהפוך להיות ערוץ זעיר, כל עוד הוא זעיר, ופה אני מתייחס גם לשאלתך, הוא יוכל להישאר בהחזקה של מאה אחוז.

יואב קיש: קרה ועבר לקטגוריה מעל זעיר, כפי שאמרת, יהיה לו סדר גודל של שנתיים להיערך למכירה של ההחזקות.

יואב קיש: אין מה לעשות, הוא יצטרך למכור תוך שנתים.

<אלידור בליטנר: זה עשוי לעורר קשיי אכיפה.

יואב קיש: בסדר, אני מבין, אבל זאת הסיטואציה.

יואב קיש: זעיר חדש יתחיל במגבלה של 74% שאנחנו מתכננים לשים, בסדר?

יואב קיש: לערוצים הזעירים הייעודיים אין בעיה להישאר במאה אחוז כל עוד הם בהוראת השעה.

יואב קיש: עכשיו נגמרה הוראת השעה.

יואב קיש: זה יכול להיות גם בעוד 10 שנים.

יואב קיש: הם יצטרכו להיות זעירים.

יואב קיש: כל עוד הם זעירים אני מאפשר להם להישאר עם מאה אחוז.

עודד פורר: אני אחזור ואומר את מה שאמרתי קודם לגבי העניין של הוראת שעה.

עודד פורר: הדבר הנכון, לטעמי, הוא לקבוע קטגוריה של זעיר ייעודי, שגם אם ייכנס אליה מחר שחקן חדש - -

יואב קיש: לזה הם לא מוכנים, ובצדק.

עודד פורר: להיפך, אני נותן את השוויון גם לגבי החדשים.

עודד פורר: תשאיר את השוק הייעודי כשוק פתוח.

עודד פורר: תפריד בין שני השווקים האלה.

עודד פורר: אם מחר יבוא מישהו שרוצה לפתוח ערוץ חדש בשפה הערבית, מתחרה לערוץ הלא, או ערוץ חדש בשפה הרוסית, מתחרה לערוץ 9 – תפאדל שייכנס, זה שוק חופשי.

יואב קיש: אני יכול להגיד לך איפה הבעיה?

יואב קיש: הבעיה היא בדמי המעבר ובדמי הרישיון.

עודד פורר: איזו בעיה?

יואב קיש: אני אגיד לך.

יואב קיש: אנחנו פוטרים את הערוצים הזעירים הייעודיים מדמי מעבר ומדמי רישיון.

יואב קיש: ערוץ זעיר רגיל לא פטור, הוא צריך לשלם דמי מעבר ודמי רישיון.

עודד פורר: לכן אני - -

יואב קיש: בגלל זה אני בקטגוריה סגורה בזעיר ייעודי.

יואב קיש: אם אתה אומר שכל אחד יכול לבוא ולהיות זעיר ייעודי, אתה אומר שכל אחד לא ישלם דמי רישיון ודמי מעבר.

עודד פורר: כשהוא ייעודי.

יואב קיש: נכון.

עודד פורר: יחולו עליו כללים יותר קשים בתחומים אחרים.

עודד פורר: מי שלא נמצא בייעודי לא חייב לשדר רק בשפה הרוסית או רק בשפה הערבית.

יואב קיש: זו לא הבעיה שלי.

יואב קיש: הבעיה שלי היא מול יס שאומרת: אני לא מוכנה לשאת על התשתית שלי בלי שישלמו לי על זה, גם ככה יש לי בעיה של capacity.

יואב קיש: גם הערוצים הגדולים אומרים: מה פתאום אנחנו צריכים לממן בדמי הרישיון את האחרים.

יואב קיש: אני מוכן להצעה שלך לפתוח את הזעיר ייעודי לכולם, אבל אז הם יצטרכו לשלם דמי רישיון ודמי מעבר, גם הלא וגם 9.

עודד פורר: כמה כאלה אתה חושב שיהיו לך?

יואב קיש: תשמע אותם.

עודד פורר: נציגה של יס פה?

יואב קיש: הלכה.

עודד פורר: הייתי רוצה לשמוע כמה הם משלמים למישהו מרוסיה כדי לשדר בערוצים שלהם בשפה הרוסית?

עודד פורר: הם משלמים להם, לא הפוך.

יואב קיש: חבר הכנסת פורר, תשמע את הערוצים.

יואב קיש: מה קורה אם אתם צריכים לשלם דמי רישיון ודמי מעבר?

עודד פורר: למה ערוץ בשפה הרוסית שמשדר ברוסיה מקבל כסף - -?

יואב קיש: הרגע רצית עוד.

יואב קיש: רצית תחרות שם.

עודד פורר: הוא מקבל כסף מיס ומהוט כדי להיות משודר אצלם.

יואב קיש: הציע חבר הכנסת עודד פורר שהקטגוריה של ערוץ זעיר ייעודי תהיה פתוחה לכל שחקן שירצה לבוא ולקבל רישיון בעניין הזה.

יואב קיש: אני אשמח לשמוע את ההתייחסות שלך.

<מיכל רפאלי כדורי: מה זאת אומרת?

<מיכל רפאלי כדורי: היא עכשיו פתוחה לכל אחד.

יואב קיש: לא.

יואב קיש: יש לנו ארבעה ערוצים.

יואב קיש: בואו נעשה סדר.

<מיכל רפאלי כדורי: למה?

<מיכל רפאלי כדורי: לאיזו מטרה?

יואב קיש: להוסיף שיהיו שלושה ערוצים ברוסית, שלושה בערבית.

<מיכל רפאלי כדורי: וכולם יהיו פטורים מלשלם לי דמי מעבר?

יואב קיש: זו הקטגוריה.

<מיכל רפאלי כדורי: למה?

יואב קיש: את אומרת שכל עוד כולם משלמים לך דמי מעבר זה בסדר.

<מיכל רפאלי כדורי: שאלת אותי שאלה מסוימת.

<מיכל רפאלי כדורי: לא שאלת אותי אם יש לי מקום.

עודד פורר: אצלכם מעבירים עוד ערוצים בשפה הרוסית?

<מיכל רפאלי כדורי: ברור.

עודד פורר: איזה?

עודד פורר: את ערוץ 1 של רוסיה אתם מעבירים?

<מיכל רפאלי כדורי: כן.

עודד פורר: כמה הוא משלם לכם דמי מעבר?

<מיכל רפאלי כדורי: למה אני צריכה לפרוס בפני הכנסת - - ?

יואב קיש: זה הסכם מסחרי.

עודד פורר: הוא משלם לכם או שאתם משלמים לו?

יואב קיש: זה סוד מסחרי.

עודד פורר: זה בדיוק העניין.

<מיכל רפאלי כדורי: זה הסכם מרצון.

<מיכל רפאלי כדורי: השר לא מורה לי להעביר אותו.

<מיכל רפאלי כדורי: אני בחרתי להעביר אותו.

<מיכל רפאלי כדורי: כשייגמר לי ההסכם איתו אני אוריד אותו.

<אלידור בליטנר: אני מסכימה עם חבר הכנסת עודד פורר.

<אלידור בליטנר: לא פותרים קושי אחד בקושי אחר.

<אלידור בליטנר: קודם כל, יש את השאלה שחבר הכנסת פורר מעלה, שזו שאלה ברמת השוויון.

<אלידור בליטנר: למה לתת את ההטבה הגדולה הזאת דווקא לארבעת הערוצים הספציפים האלה ולא לפתוח את זה לכולם?

<אלידור בליטנר: שאלת דמי המעבר זה דבר שצריך לפתור במישור אחר.

<אלידור בליטנר: אלו שתי סוגיות שונות ונפרדות.

<אלידור בליטנר: זה לא חוק טבע שאם לא פותחים את זה אז זה משליך אוטומטית גם על עניין הפטור מדמי המעבר.

יואב קיש: הסיבה שסגרנו את - -

<מיכל רפאלי כדורי: מי יממן את זה?

יואב קיש: בדיוק זו הסיבה.

יואב קיש: לא היית בדיונים, חבר הכנסת עודד פורר.

יואב קיש: הסיבה היחידה שלא פתחנו את הקטגוריה של זעיר ייעודי היא כי אף אחד מהם לא שורד אם הוא משלם דמי מעבר, נקודה.

עודד פורר: אתה הורג אותם בכל מקרה.

יואב קיש: אני לא הורג אותם.

יואב קיש: אתה הורג אותם.

יואב קיש: לא.

<נחשון אקסלרד: אני רוצה לומר לך, אדוני, דבר נוסף.

<נחשון אקסלרד: אם הבנתי נכון, כוונתך שאחרי תקופת המעבר, תהא אשר תהא, כאשר ערוץ הלא TV יהפוך להיות ערוץ זעיר, הוא יצטרך לשלם דמי רישיון.

יואב קיש: נכון.

<נחשון אקסלרד: זה משול באותה מידה - -

יואב קיש: אתה יודע כמה דמי רישיון?

יואב קיש: שלושה אחוז מהמחזור.

יואב קיש: זה הורג אותך?

<נחשון אקסלרד: תראה, עד היום לא שילמתי דמי רישיון.

יואב קיש: אבל אתה, עם כל הכבוד, זכית בזיכיון.

יואב קיש: אני יכול לחזור עכשיו כמו תוכי על הדברים של משרד המשפטים.

יואב קיש: יהיו לכם 5 עד 7 שנים לנסות למצוא פתרון, לצמוח , לגדול, לטייב את השידור שלכם.

יואב קיש: אולי הממשלה עד אז תוכל ללכת למוד של קידום ערוצים בשפות אחרות שהן לא עברית .

יואב קיש: אולי הם יממנו אתכם, אני לא יודע.

יואב קיש: אני נכנס למצב נתון שיש לי ערוצים יעודיים שלא יכולים להמשיך בכבלים ובלווייין, הם לפני קריסה.

יואב קיש: אני רוצה להעביר אתכם לרשות השנייה שתחזיק אתכם עם מינימום רגולציה, שתיתן לכם לתקופה ארוכה.

יואב קיש: עם כל הכבוד, שמעתי 3 שנים.

יואב קיש: זה המספר הכי גבוה ששמעתי מצד ימין.

יואב קיש: אני אומר לכם, זה יהיה יותר גבוה מזה.

יואב קיש: זה ינוע ל-7 שנים.

יואב קיש: זה לא יהיה 10, אבל זה גם לא יהיה 3.

יואב קיש: אתם תצטרכו להגיע למודל כלכלי שמצדיק את זה.

<יורי קגנוביץ: אדוני היושב-ראש, היועץ המשפטי שלנו לא יסכים, אבל אני מסכים איתך.

<יורי קגנוביץ: אני חושב שאנחנו לא נצא מזה.

<יורי קגנוביץ: חבריי הערוצים הייעודיים, אנחנו כן נצטרך לשלם משהו אחרי התקופה הזאת.

<יורי קגנוביץ: יש לי שתי בקשות: אל"ף, שהתקופה הזאת תהיה די ארוכה.

יואב קיש: כמה זה ארוך מבחינתך?

<יורי קגנוביץ: 10 שנים, זה מה שאנחנו מבקשים.

<אתי בנדלר: אני רוצה להגיד הערת ביניים לפני שאתה ממשיך בדבריך.

<אתי בנדלר: ככל שאתם תבקשו יותר, החקיקה הזאת עלולה לעמוד במבחן מאוד קשה בשל פגיעה בשוויון.

<אתי בנדלר: ככל שתהיו צנועים יותר, כך יש לה יותר סיכויים.

<יורי קגנוביץ: אני אענה לך בקצרה.

<יורי קגנוביץ: המדינה הטילה עלי איזה שהוא מבנה עסקי, מבנה תעסוקתי שאני חי בו.

<יורי קגנוביץ: ייקח זמן - לא שנה ושנתיים – לשנות את זה.

<יורי קגנוביץ: אדוני היושב-ראש, 3% זו התאבדות.

<יורי קגנוביץ: אני מבקש להוריד את זה למינימום האפשרי.

יואב קיש: אני זרקתי מספר של שלושה אחוזים.

יואב קיש: זה משהו שדיברנו עליו.

יואב קיש: זה משקף במידה מסוימת את מה שהמסחריים משלמים על המחזור שלהם.

יואב קיש: שמענו שרוצים להוריד את זה ב-50%.

יואב קיש: אני השארתי את זה קבוע בחוק לשר.

יואב קיש: זה בכל מקרה יקרה, כמו שאתה אומר, רק אחרי שהוראת השעה שלכם תפוג.

יואב קיש: אתם בתקופה הזאת נהנים מהטבה שהאנשים פה בצד ימין שלי אומרים שהיא לא מידתית לזכיין שזכה לתקופה מסוימת.

יואב קיש: אנחנו כמחוקקים החלטנו להעניק לכם את ההטבה הזאת לתקופת זמן שנדון עליה תיכף.

יואב קיש: אני רוצה לסכם את הסעיף הזה.

יואב קיש: חבר הכנסת עודד פורר, אני אומר לך, השמיכה קצרה מפה וקצרה משם.

יואב קיש: הערוצים הייעודים היחידים שיהיו זה הערוצים האלה.

יואב קיש: אם נוביל שינוי משמעותי של ערוצי שפה שהממשלה מממנת או משהו כזה, זה סיפור אחר.

יואב קיש: אני אומר לך, יהיה לך מספיק זמן לעשות את זה.

יואב קיש: אנחנו כרגע מצילים אותם.

יואב קיש: אין לי עוד יום לעשות דיון, רק שתבינו את הפרוצדורה.

יואב קיש: אנחנו עכשיו מסכמים.

יואב קיש: על זה אנחנו נצביע.

יואב קיש: הערוצים הזעירים הייעודיים, בכל תקופת המעבר תהיה לכם אפשרות להיות בבעלים יחיד, לא תהיה לכם אף מגבלה.

יואב קיש: ערוץ זעיר חדש ייכנס לפי המגבלה שאנחנו מתכוונים להעביר ל-74%, ולפחות שניים.

יואב קיש: קרה ואחרי תקופת המעבר מי מהם עבר ונשאר זעיר, הוא יוכל לשמור על המאה אחוז שלו, זאת אומרת, הוא יהיה פטור ממגבלת ה-74% עד אשר הוא מפסיק להיות זעיר.

יואב קיש: יפסיק להיות זעיר, יש לו שנתיים בשביל לעמוד במגבלה לפי החוק.

יואב קיש: מי בעד, שירים את ידו?

עודד פורר: את נושא תקופת המעבר לא סגרנו.

יואב קיש: עוד לא סגרנו.

יואב קיש: עוד לא דיברנו על זה.

יואב קיש: בעד – פה אחד

יואב קיש: נמנעים – אין

יואב קיש: אני רואה שלחבר הכנסת עודד פורר נושא הזמן מאוד חשוב.

יואב קיש: הוראת השעה שמשקפת, מבחינתי, קורולוציה עם זעיר ייעודי, למי שלא הבין, מאפשרת פטור מדמי רישיון למשך הוראת השעה, פטור מדמי מעבר.

יואב קיש: אם העלות על עידן פלוס תחייב אותו בעלות נוספת, הוא יוכל לבחור לא להיות.

יואב קיש: זה שלושת הדברים שכבר קיימים, אפשר להצביע עליהם אפילו לקריאה ראשונה כדי להכין אותם לקריאה שנייה ושלישית.

יואב קיש: בואו נצביע עליהם כדי שיהיו מוכנים לקריאה שנייה ושלישית

עודד פורר: דבר נוסף שחשוב בהקשר הזה שלא ציינו זה גם שמירה על האפיק שלהם.

יואב קיש: אמרנו את זה.

יואב קיש: הצבענו ואמרנו את זה.

יואב קיש: עשינו את זה באחד הדיונים הקודמים.

יואב קיש: אנחנו נצביע על 71ח(א)(4).

יואב קיש: אני רציתי עכשיו לסגור את כל המעטפת של הערוצים הזעירים הייעודיים.

יואב קיש: על מה שהטריד את 24 וקשת הצבענו וסגרנו.

יואב קיש: מגבלת החזקות בעלים יחיד, הצבענו וסגרנו.

<קריאה: זה גם בזעיר, לא רק בייעודי.

יואב קיש: זעיר נשאר עם 24/76, כמו שיהיה במסחרי.

<נחשון אקסלרד: זעיר חדש.

יואב קיש: זעיר חדש.

<נחשון אקסלרד: זעיר ישן יכול להישאר - -

יואב קיש: נכון, אמרנו.

יואב קיש: אם הוא גדל אחרי שהוא הפך להיות זעיר, הוא עבר קטגוריה, יהיו לו שנתיים להכניס שותף.

<נחשון אקסלרד: להכניס שותף ב-26%.

יואב קיש: בדיוק.

<מירי נאור אליאס: והוא נשאר במאה אחוז גם לאחר תקופת המעבר ככל שהוא נשאר זעיר.

יואב קיש: בדיוק, עד כאן נכון.

יואב קיש: עכשיו אני רוצה לסגור רגע את כל ההבדלים בין זעיר ייעודי לזעיר.

יואב קיש: אני רוצה להצביע על זה לשנייה ושלישית, ואז אני אוכל לחזור לסעיף 33א.

יואב קיש: אני מצביע לקריאה שנייה ושלישית על 17ח(א)(4).

יואב קיש: אני אקריא את הסעיף.

יואב קיש: "בעל רישיון זעיר ייעודי יהיה פטור מתשלום דמי רישיון שנתיים לפי הוראות סעיף 99".

יואב קיש: זה, מבחינתי, להוראת המעבר.

יואב קיש: אני אומר עוד פעם, יש קורולציה בין הוראת המעבר לזעיר ייעודי.

<רעיה עדני: זה צריך להיות בהוראות מעבר, לא בתוך החוק.

יואב קיש: יכול להיות שזה יהיה בהוראות מעבר.

<אלידור בליטנר: אנחנו לא כל כך מבינים את התמונה הכוללת.

<אלידור בליטנר: אולי כדאי להסביר שוב.

יואב קיש: אני אגיד איך אני רואה את זה.

יואב קיש: זה נושא חשוב.

יואב קיש: אני אומר עוד פעם, מכיוון שהקטגוריה של זעיר ייעודי היא קטגוריה סגורה שלא ייכנסו אליה שחקנים חדשים, היא "גוועת" ברגע שהוראת המעבר מסתיימת, אפשר לרכז את כל התנאים בהוראת המעבר.

יואב קיש: לא להגדיר בכלל קטגוריה של זעיר ייעודי, אלא לעשות את המהלך הזה כהוראת מעבר שתתייחס ספציפית לכל הנושאים האלה.

יואב קיש: זו הנקודה שהעליתי בעניין הזה של לצמצם את המורכבות של החקיקה.

יואב קיש: יהיה לנו זעיר של כ-80 מיליון שקלים, כאשר לכל מה שמעליו יהיו הוראות מעבר שירכזו את כל הדברים שדיברנו עליהם לערוצים האלה.

יואב קיש: אני רוצה לשמוע את התייחסות המשרדים לנושא פרק הזמן של הוראת המעבר.

יואב קיש: המשמעות של זה היא שמירה של המושג "ערוץ ייעודי זעיר".

יואב קיש: ברגע שהוא מסתיים, הם הופכים להיות אוטמטית כערוצים זעירים.

יואב קיש: אם הם גדלו מעל זעיר, הם כבר לא זעיר ייעודי.

<שרית הכט: מתי מפסיקים להיות מסוגלים להיות בעלים אחד?

<שרית הכט: מתי ההחזקה צריכה לרדת ממאה ל-74?

יואב קיש: כשהם כבר לא זעירים.

<שרית הכט: 24% זעיר ייעודי שפועל ב-75% מוסיקה?

יואב קיש: כן, בשביל לקבל החזקה צולבת.

<שרית הכט: אבל הוא יישאר ייעודי?

יואב קיש: מה זה "ייעודי"?

יואב קיש: בהוראות שעה הוא זעיר רגיל שקיבל החרגה.

<נחשון אקסלרד: לתקופת הוראת המעבר.

יואב קיש: לתקופת הוראת המעבר.

יואב קיש: מקובל?

<אתי בנדלר: הוא ייעודי בהתאם להוראות הרישיון שניתן.

יואב קיש: בהתאם לסיכום שהגדרנו.

יואב קיש: אין פה איזה משהו חדש.

<רעיה עדני: אנחנו חושבים שצריכה להיות תקופה קצרה ככל שאפשר.

יואב קיש: חודשיים?

<אלידור בליטנר: הרעיון הוא לייצר תקופת הסתגלות ואת מה שצריך כדי להתכונן למהלך הזה.

<אלידור בליטנר: הרישיון לפי חוק הרשות השנייה, נדמה לי, הוא של 15 שנה, אם אני זוכרת נכון.

<אלידור בליטנר: עוד דבר שצריך לקחת בחשבון זה מתי פג הזיכיון שלהם לפי האסדרה הישנה.

<אלידור בליטנר: אלה הפרמטרים.

יואב קיש: זה נושא מאוד חשוב.

יואב קיש: יש פה חבורה שלמה של אנשים שעובדים בתעשייה הזאת.

יואב קיש: כל שנה פה משמעותית בשבילם.

יואב קיש: אני מבין גם את מה שאמרה היועצת המשפטית קודם, שככל שהתקופה הזאת תהיה ארוכה יותר כך יהיה פוטנציאל ערעור על ההסדר הזה.

<אלידור בליטנר: רק אמרתי בקווים כלליים.

<אלידור בליטנר: הרעיון הוא לייצר תקופה שתספיק לצורך היערכות ממעבר ממשטר אסדרה אחד למשטר אסדרה אחר.

<אלידור בליטנר: אני מזכירה את העובדה שאורך הרישיון המסחרי לפי חוק הרשות השנייה הוא 15 שנה.

<אלידור בליטנר: אני גם מזכירה את העובדה שלערוצים הייעודיים הקיימים ניתנת האפשרות להישאר תחת הזיכיון שלהם.

<אלידור בליטנר: זו אלטרנטיבה שקיימת להם.

יואב קיש: הזמן הכי ארוך, לדעתי, זה ערוץ 20.

יואב קיש: ל-7 שנים יש לכם?

יואב קיש: אתם מפסידים אם אתם מוותרים ועוזבים.

<אלידור בליטנר: יש להם את האפשרות להישאר.

עודד פורר: אנחנו לא הצמדנו את החוק שלי.

יואב קיש: הוא נשאר פתוח.

עודד פורר: החוק שלי נותן סמכות למועצת הכבלים והלווין להאריך מעת לעת, כפי שזה מצוי ברישיון של ערץו 20, את - -

יואב קיש: גם זה היה נתקף באלמנט החוקתיות.

<שירה גרינברג: אנחנו סבורים שפרק הזמן צריך שיאפשר הסתגלות מסוימת למצב החדש מצד אחד, אך מצד שני שלא יהיה ארוך מדיי, מכיוון שאנחנו סבורים שזה לא שוויוני וזה ייצר בעיות בהיבט של התחרות, ככל שיהיו אנשים שיהיו מוכנים להיכנס ולהתחרות.

<שירה גרינברג: פרק זמן סביר נראה לנו שנתיים.

יואב קיש: הייתם כבר ב-3.

יואב קיש: אני זוכר 3.

יואב קיש: זה לא סתם 3 עד 10.

יואב קיש: אפשר להביא את הפרוטוקול.

<שירה גרינברג: אני לא זוכרת שנאמר על ידנו 3.

יואב קיש: אני מבקש לבדוק בפרוטוקול לישיבה הבאה.

<שירה גרינברג: ודאי לא אמרתי 3.

<שירה גרינברג: אם אתה שואל אותי, נראה לי סביר פרק זמן של שנתיים.

<שירה גרינברג: נראה לי שהוא יאזן בין - -

יואב קיש: בוא נשמע את הערוצים.

<דב אברמוביץ: אמנם קודם יורי אמר פתרון מעשי - -

יואב קיש: יורי עשה טעות, אתה אומר.

<דב אברמוביץ: לא, אני מבין אותו.

<דב אברמוביץ: יורי מדבר על פתרון מעשי.

<דב אברמוביץ: מה שחששתי שישתמע מזה זה שכאילו אנחנו אומרים שאין הצדקה להבחנה בין ערוץ ייעודי קיים לבין בעל רישיון זעיר חדש שייכנס, שאנחנו רק מבקשים שיתנו לנו איזו שהיא תקופה וירחמו עלינו.

<דב אברמוביץ: זה ממש לא המצב.

<דב אברמוביץ: יש הצדקה מלאה.

יואב קיש: יש לכם עוד שנה?

<דב אברמוביץ: פחות משנה.

<דב אברמוביץ: העובדה היא שאנחנו משדרים על פי דין קיים.

<דב אברמוביץ: אני שומע את הטענה: "כן, אבל נגמר לכם הרישיון".

<קריאה: תעשו מכרז.

<דב אברמוביץ: זאת הסתכלות מאוד מאוד צרה של העניין.

<דב אברמוביץ: אז נגמר לנו.

<דב אברמוביץ: אתם עושים מכרז כדי להאריך לנו?

<דב אברמוביץ: לא רוצים לעשות מכרז.

<דב אברמוביץ: מה אומרים לנו?

<דב אברמוביץ: תסגרו.

<דב אברמוביץ: גם המשמעות של הדבר הזה היא לסגור את הערוץ, כיוון שבתוך שנתיים יש לזה השלכות מיידיות על המפרסמים, על ספקים.

יואב קיש: על איזו תקופת זמן אתם מדברים?

<דב אברמוביץ: מבחינתנו הייתה הצדקה מלאה להבחין בינינו ואת כל הכללים האלה לא לעשות כהוראת שעה.

יואב קיש: אז לכמה זמן הוראת שעה?

<דב אברמוביץ: 10 שנים.

יואב קיש: איך זה מסתדר עם הערתה של היועצת המשפטית?

<דב אברמוביץ: הערתה של היועצת המשפטית נאמרה מתוך מחשבה שאם זאת הוראת מעבר אין הצדקה להבחנה מהותית בין שני סוגי הערוצים, זה רק להיערך קצת, אבל זה לא המצב.

<דב אברמוביץ: יש הצדקה אמיתית.

<דב אברמוביץ: אם נציגי הממשלה חושבים שטוב יותר אם זאת תהיה תקופת מעבר, בסדר, אבל היא חייבת להיות ארוכה משמעותית.

<רעיה עדני: תקופת מעבר כזאת צריכה - -

<דב אברמוביץ: תבינו, זה פשוט אבסורד.

<דב אברמוביץ: קודם כל, כמו שאמרתי קודם, זו לא גזרה משמיים שלא יהיו דמי רישיון ולא יהיו דמי מעבר.

<דב אברמוביץ: הנושא של דמי מעבר זה נושא מאוד מאוד סבוך, יש לזה פנים לכאו לכאן.

<דב אברמוביץ: זה לא שהאסדרה המיוחדת הזאת שיש בחוק הרשות השנייה היא האסדרה היחידה שיש.

<דב אברמוביץ: גם האסדרה של חוק התקשורת הייתה אסדרה שנקבעה על ידי המדינה.

<דב אברמוביץ: זה שאתם מעבירים אותנו עכשיו לאכסניה סטטוטורית אחרת לא אומר שעכשיו אנחנו חייבים לשנות את טבענו מהיסוד.

<דב אברמוביץ: גם העניין של הבעלות הצולבת.

<דב אברמוביץ: מי יקנה בתוך שנתיים - -?

יואב קיש: לא, רק אם אתה גדל מעל זעיר.

יואב קיש: אם אתה זעיר אין לך בעיה.

<דב אברמוביץ: זו דוגמה - -

יואב קיש: למה, אם זה עסק שמוכר מאה מיליון שקל?

<דב אברמוביץ: הוא לא ימכור.

יואב קיש: אם לא תמכור, אתה לא מחויב.

יואב קיש: הרגע אמרתי שאם אתה בזעיר אין לך בעיה.

יואב קיש: עזוב, הסתבכת, זה לא המקרה.

<דב אברמוביץ: ממש לא.

<דב אברמוביץ: כל מה שאני אומר הוא שאל תסת

<דב אברמוביץ: כלו על זה כהוראת מעבר כשאין הצדקה להבחנה מהותית.

<דב אברמוביץ: יש הצדקה חד-משמעית להבחנה.

<מירי נאור אליאס: לנו יש רישיון עד שנת 2024, כך שזו לפחות תקופת הזמן שאנחנו חושבים שצריכה להיות.

יואב קיש: אתם אומרים שאם אתם עוברים אתם לא רוצים להרע את מצבכם מהמעבר, אבל מצד שני יגידו לך: את יכולה להישאר, את לא חייבת לעבור.

<מירי נאור אליאס: אנחנו לא יודעים מה נעשה.

<מירי נאור אליאס: אם אנחנו כבר מדברים על איזו שהיא תקופה, ודאי לא פחות ממה - -

<קריאה: שלא תהיה הרעת תנאים.

<מירי נאור אליאס: שלא תהיה הרעה.

עודד פורר: קודם כל, יש לי טענות לממשלה בעניין הזה.

עודד פורר: עכשיו אני אומר את זה לנציגי הממשלה, בין אם זה לנציגי האוצר, בין אם למשרד התקשורת.

עודד פורר: אם הממשלה קיבלה החלטה שהיא לא מעונינת שיהיה ערוץ בשפה הרוסית ולא יהיה ערוץ בשפה הערבית, היא יכולה להגיד את זה.

עודד פורר: שתגיד הממשלה, שיתכבד שר האוצר, שיתכבד שר התקשורת, שיוציאו בקשה: אין לנו שום כוונה שיהיה ערוץ בשפה הרוסית וערוץ בשפה הערבית.

עודד פורר: זאת המשמעות של האמירות האלו פה, צריך להבין את זה.

עודד פורר: אני כל פעם חוזר ואומר, בואו רגע נגיד מה אנחנו רוצים כמדינה.

עודד פורר: המדינה צריכה להחליט אם היא רוצה או לא רוצה.

עודד פורר: אם היא לא רוצה, שתשים את זה על השולחן.

עודד פורר: שיבואו קובעי המדיניות במשרדים האלה וישימו את זה על השולחן.

עודד פורר: ככל שהם לא שמים את זה על השולחן, הם לא יכולים לנפנף בשני המקלות האלה.

יואב קיש: הם כן אמרו שהם - -

עודד פורר: הם אומרים שהם לא רוצים מכרז ולא רוצים ערוץ ייעודי.

עודד פורר: משתמע ממה שאומרת הפקידות במשרדים זה שהם לא רוצים ערוצים בשפה הרוסית ובשפה הערבית.

<זיו גלעדי: זה לא נכון.

<רעיה עדני: כן, יכול להיות שצריך גם ערוץ בצרפתית.

<רעיה עדני: אני לא רוצה להחליט אם צריך פה ערוץ בצרפתית.

<רעיה עדני: יכול להיות שיש הצדקה.

עודד פורר: את אומרת שאתם לא רואים הצדקה ברמת מה המדינה רוצה מעבר לרמה המסחרית.

עודד פורר: זה בסדר.

<רעיה עדני: בטלוויזיה מסחרית יש תאגיד שידור ציבורי, התפקיד שלו לשדר.

עודד פורר: אני ממש הייתי שמח לדעת כמה תכניות בשפה הרוסית משודרות בתאגיד השידור הציבורי, כמה תכניות בשפה הערבית משודרות בתאגיד השידור הציבורי, ואיזו חובה יש עליהם בעניין הזה.

עודד פורר: אני לא אוהב את הפטרוניות הזאת.

עודד פורר: אני אומר לכם בצורה הכי ברורה, ואני אומר את זה פה לפרוטוקול, אם מישהו חושב שהוא יסגור את הערוצים השפתיים בעניין הזה, שיתייצב ויעשה את זה כשהוא מסתכל לאנשים בעיניים, שלא יתחבא מאחורי סיפורים.

עודד פורר: מה שקורה עכשיו זה שהשרים שלכם מתחבאים מאחוריכם.

עודד פורר: המשמעות היא ששר התקשורת ושר האוצר רוצים לסגור את הערוצים האלה.

יואב קיש: הם לא רוצים.

עודד פורר: אז אם הם לא רוצים, שינחו את הפקידות לנהוג בהתאם.

<נחשון אקסלרד: זאת המשמעות.

עודד פורר: אתם יודעים מה, תצאו למכרז.

עודד פורר: אתם אומרים שהשוויון חשוב לכם, המכרוז חשוב לכם?

עודד פורר: אחלה, לגיטימי, אני איתכם.

עודד פורר: צאו למכרז, תעשו את מה שמוטל עליכם.

עודד פורר: אם אתם לא רוצים לעשות את זה במכרז, אתם חייבים - -

יואב קיש: הם לא מסוגלים.

עודד פורר: אם הם לא מסוגלים לעשות מכרז תוך זמן קצר - - הם רוצים שיסגרו את הערוץ שלהם תוך פחות משנתיים.

עודד פורר: על מה אתם מדברים?

עודד פורר: אתם מדברים על לקחת את הערוץ הזה, להגיד לו: תהיה ערוץ רוסי בשפה העברית כדי להרחיב את קהל היעד שלך.

עודד פורר: על מה אתם מדברים?

עודד פורר: איפה אתם חיים?

עודד פורר: אתם חיים את המציאות הזאת בכלל?

עודד פורר: זה פעם אחת.

עודד פורר: אם רוצים לעשות את זה בצורה אחרת כדי לייצר יותר שוויון - תקראו לזה זעיר שפתי, תקראו לזה מצידי ערוץ זעיר וערוץ זעיר מאוד - אין שום סיכוי שהחבר'ה האלה שיושבים כאן יגיעו לרף הזה של 80 מיליון שקל כשהם ממלאים את הייעוד שלהם.

עודד פורר: הם גם לא יגיעו לרף של ה-70, של ה-60, של ה-50, של ה-40, של ה-30, אפילו של ה-20.

עודד פורר: מאיפה שהם נמצאים היום הם ילכו וירדו.

עודד פורר: אולי דווקא לערוץ הלא יש עוד סיכוי קצת לצמוח, אבל גם לא למספרים האלה, בטח לא מאיפה שהוא חי היום.

עודד פורר: אנחנו יודעים באיזה מחזורים הם מסתובבים.

עודד פורר: אני אומר, או שנקבע פה רף של זעיר מאוד, זעירצ'יק, איך שלא תקראו לו - -

יואב קיש: אנחנו מפשטים.

יואב קיש: מה שיהיה זה משך הזמן, על זה אנחנו מדברים.

עודד פורר: אם רוצים לעשות יישור קו מבחינת משך הזמן, תיישרו קו עם כולם.

עודד פורר: עד מתי הזיכיון של ערוץ 20?

<מירי נאור אליאס: 2024.

יואב קיש: כולל?

יואב קיש: עד סוף 24?

<מירי נאור אליאס: אני חושבת שעד ספטמבר.

<קריאה: עד אוגוסט.

עודד פורר: אני מציע, גם ברמת הפיקוח, אם רוצים לעשות תקופת מעבר, תאזנו את כולם, תקבעו שזה הרף, תגידו: אנחנו יודעים מתי לכולם נגמרת תקופת המעבר.

עודד פורר: לא שלזה נגמר פה, להוא נגמר פה, להוא נגמר פה ולהוא נגמר פה.

עודד פורר: צריך איזו שהיא תקופת מעבר שהיא ריאלית.

יואב קיש: קודם כל, אני בפירוש הולך לנקוב בתאריך.

יואב קיש: זאת אומרת, זה לא יהיה פתוח ל-4 שנים, 5 שנים, 8 שנים, 9 שנים.

יואב קיש: יהיה תאריך.

יואב קיש: למה?

יואב קיש: כי אני לא יודע מתי כל אחד מהייעודיים יחליט שהוא עובר, מנצל יותר זמן או פחות זמן.

יואב קיש: אני רוצה שיהיה תאריך גג בעניין הזה.

יואב קיש: אנחנו נדבר בתאריך, לא בשנים.

יואב קיש: אני מאוד מתחבר להערה של חבר הכנסת עודד פורר.

יואב קיש: אני רוצה לשמוע את התייחסות המשרדים.

<שירה גרינברג: בהתייחס לדברים של חבר הכנסת פורר, אני לא חושבת שאי פעם השתמע מהדברים שאמרנו שאנחנו מעוניינים לסגור את הערוצים השפתיים, אלא להיפך.

עודד פורר: איך להיפך?

עודד פורר: תסבירי לי רק את הלהיפך.

<שירה גרינברג: שניים, אנחנו הסכמנו, כשחבר הכנסת רוזנטל העלה את הנושא של מיקרו, אמרנו: אוקי, אם ערוץ הוא עד 10 מיליון, 20 מיליון, יש אולי הצדקה לתת לו גם את הפטור מדמי רישיון ומדמי מעבר.

<שירה גרינברג: אנחנו שמענו את היושב ראש שאמר שאינו מעוניין ללכת בכיוון הזה.

<שירה גרינברג: קיבלנו את זה.

<שירה גרינברג: כרגע הכיוון זה פרק הזמן.

<שירה גרינברג: הרף הוא רף של 80 מיליון שקלים.

<שירה גרינברג: כלומר, כשאנחנו מסתכלים בשנים קדימה כאסדרה של השוק, אנחנו - -

יואב קיש: 80 מיליון זה רק לזעיר כללי חדש שיקום.

יואב קיש: יש לו משמעות נוספת.

<שירה גרינברג: נכון.

<שירה גרינברג: אנחנו דנים פה על הפטורים שיחולו, שזה הפטור מדמי מעבר והפטור מדמי רישיון.

<שירה גרינברג: אנחנו סבורים שפרק זמן של 7 שנים זה נצח, 7 שנים זה הרבה מאוד זמן.

<שירה גרינברג: אנחנו סבורים שזה חייב להיות פרק זמן מידתי.

<שירה גרינברג: אנחנו אמרנו שנתיים.

<שירה גרינברג: אתם סבורים שיותר?

<שירה גרינברג: שיהיה 3 שנים.

יואב קיש: את רואה, אמרתי לך שאמרתם 3.

<שירה גרינברג: אני לא אמרתי 3.

יואב קיש: עכשיו אמרת.

<שירה גרינברג: אמרתי שאמרתי שנתיים.

<שירה גרינברג: אם אתם סבורים שיותר, אז לא נראה לי שיותר מפרק זמן של 3 שנים - -

<נחשון אקסלרד: איך - - ?

<שירה גרינברג: אני חושבת ואני בטוחה שדמי הרישיון ודמי המעבר יהיו מידתיים, אמרו את זה כבר מהרשות השנייה בפעם הקודמת.

יואב קיש: המעבר זה סיפור אחר.

<נגה רובינשטיין: התקופה מתייחסת גם לדמי הרישיון?

<נגה רובינשטיין: עוד לא הגענו לסעיף של דמי הרישיון.

עודד פורר: זה לא בעניינכם.

יואב קיש: מה שטענו כל הזמן הערוצים הגדולים זה שמכיוון שהם מממנים את דמי הרישיון כיום, שזה תקציב הרשות השנייה, וזה מנגנון מעוות בפני עצמו ששמעתי את השר אומר שהוא הולך להוריד את זה ל-50% - -

עודד פורר: הרשות השנייה לא צריכה לפקח עליהם כמעט, כי לא עשית רגולציה על הערוצים הזעירים.

יואב קיש: נכון.

<נגה רובינשטיין: למה?

עודד פורר: יש להם פחות רגולציה מכם, הם לא צריכים - -

יואב קיש: אני לא נכנס שוב לדיון.

יואב קיש: עורכת הדין נגה רובינשטיין, אמרתי בצורה הכי ברורה שהערוצים הזעירים תחת הוראת השעה לא ישלמו דמי רישיון.

יואב קיש: בעניין הזה אני לא משנה את דעתי.

<נגה רובינשטיין: מכיוון שלא דנת עד עכשיו בדמי הרישיון - -

יואב קיש: דנתי.

<נגה רובינשטיין: עוד לא הגענו לסעיף 100.

יואב קיש: בקריאה ראשונה דנו בזה.

<נגה רובינשטיין: זה לא היה דיון.

<נגה רובינשטיין: אף אחד לא הסביר לנו מה קורה, למשל, אם האוצר מממן.

<נגה רובינשטיין: הרי האוצר היום מממן את הפיקוח על הערוצים הייעודים כי הוא מממן את מועצת הכבלים והלווין.

<נגה רובינשטיין: האם עכשיו האוצר יחסוך במהלך הזה?

<נגה רובינשטיין: למועצת הכבלים והלוויין תהיה פחות עבודה, נכון?

<נגה רובינשטיין: ארבעה ערוצים ייעודים עוברים ממועצת הכבלים והלוויין לרשות השנייה.

יואב קיש: אני רוצה להגיד לך משהו מאוד ברור.

יואב קיש: הערוצים המסחריים, עם כל הכבוד שיש לי אליהם, לא יכולים לבוא עכשיו לכבשת הרש של הערוצים הזעירים ולבקש מהם דמי רישיון, אחרי שאומרים לכם בצורה הכי ברורה על ההטבות שאתם מקבלים פה, אחרי שהשר קרא אומר שבכוונתו להפחית משמעותית את דמי הרישיון.

יואב קיש: אני לא מוכן עכשיו לטענות בעניין הזה.

יואב קיש: אני רוצה שערוצים זעירים, בוודאי הייעודיים, לא ישלמו דמי רישיון.

<נגה רובינשטיין: אני אשמח שהם לא ישלמו, רק שהאוצר ישתתף.

יואב קיש: אני אומר לך עוד פעם, אנחנו עשינו מעל ומעבר לערוצים המסחריים, כולל בדברים נוספים.

<נגה רובינשטיין: אני חולקת עליך.

<נגה רובינשטיין: ה-15% שאמרת רק פוגע בלפחות שניים מתוך שלושה ערוצים מסחריים.

<נגה רובינשטיין: אנחנו יוצאים מכאן עם - -

יואב קיש: גם תוכן שווקי פוגע, נכון?

<נגה רובינשטיין: על תוכן שיווקי אפשר לדבר.

<נגה רובינשטיין: אפשר לוותר על תוכן שווקי.

<נגה רובינשטיין: אנחנו מעוניינים במצב הקיים.

<נגה רובינשטיין: תחזירו אותנו למצב הקיים.

יואב קיש: כולל 35/65.

יואב קיש: גם זה.

יואב קיש: אוקי, אז אני אחזיר הכל לערוצים המסחריים, אני אבטל את כל מה שהחלטנו?

<נגה רובינשטיין: לא - -

יואב קיש: זה מה שאני עושה.

יואב קיש: אי אפשר להיות חזירים, וסליחה שאני משתמש בחיות.

יואב קיש: אתם רוצים?

יואב קיש: אני מוכן שיהיו דמי שימוש ודמי רישיון שהאוצר ישלם לערוצים הזעירים.

יואב קיש: זה יסתכם בשניים- שלושה אחוז ממחזור, מקסימום מיליון שקל, וההטבות שנתנו לכם, כולל ערבויות והחזרות של עשרות מיליונים, לא יהיו.

יואב קיש: זו הגישה שלכם?

יואב קיש: ככה אני אתנהל אתכם.

יואב קיש: גמרנו את הדיון.

<נגה רובינשטיין: אבל לא אמרתי כלום.

יואב קיש: אני לא רוצה לשמוע אותך יותר.

<נגה רובינשטיין: לא נתת לי להתבטא.

<נגה רובינשטיין: אמרת שאנחנו חזירים.

יואב קיש: עורכת הדין נגה רובינשטיין, הגזמתם בהתייחסות שלכם, נקודה.

יואב קיש: אני לא רוצה להתייחס לעניין הזה עד שאני לא מסיים את נושא הזמן שקבענו להוראת שעה.

יואב קיש: אחרי שנסיים את זה, אני אתן לך להתייחס למה שרצית.

<נגה רובינשטיין: רציתי להתייחס לזה, להוראת הזמן.

יואב קיש: אז בקשה תתייחסי.

<נגה רובינשטיין: אנחנו נשמח שהערוצים הייעודיים יקבלו את כל מה שהם צריכים, כולל ההחזקות של המאה אחוז - אני שומעת כאן על אנשים שמשקיעים מכיסם, אני באמת מסירה את הכובע - בהיבט המסחרי, לא בהיבט המשפטי, לכמה שנים שצריך.

<נגה רובינשטיין: אנחנו מבינים מה זה כשערוץ קטן צריך לשרוד.

<נגה רובינשטיין: זה שיש כאן ערוצים שפתיים שמצליחים ועומדים על זה שהם ישדרו לקהל שלהם זה חשוב.

<נגה רובינשטיין: חשוב לשמור על זה.

<נגה רובינשטיין: איפה קשה לנו?

<נגה רובינשטיין: זה בכל המקומות שאנחנו נאלצים לממן.

<נגה רובינשטיין: צריך לשמוע את זה.

<נגה רובינשטיין: אנחנו נאלצים לממן פעילות של רגולטור שמפקח על כולנו.

<נגה רובינשטיין: כאשר תהיה הפרה, חלילה, של אחד הערוצים, או כאשר יצטרכו למדוד אם הוא 80 מיליון או 10% או 100 מיליון או 50 מיליון, הדבר הזה עולה כסף.

<נגה רובינשטיין: אנחנו לא מדברים על איזו שהיא שמנת, אנחנו מדברים על זה שאנחנו מההפסדים שלנו נצטרך לממן עוד הפסדים.

<נגה רובינשטיין: הדבר הכי הגיוני והגון זה שלפחות את הפעילות שלהם שמומנה עד היום על ידי האוצר - - אוצר המדינה גם לא חייב להרוויח מהתהליך הזה.

<שירה גרינברג: אנחנו לא מרוויחים.

<נגה רובינשטיין: הוא יכול להיות שותף במימון של הרשות השנייה עבור הערוצים הייעודיים.

יואב קיש: כרגע אמרתי לך, וגם שמעת את השר קרא אומר, ש-50% מדמי הרישיון שלכם יופחתו.

יואב קיש: אני מאמין לאמירה של השר.

יואב קיש: יש פה גם נציג של השר.

יואב קיש: אני לא הולך לעשות את זה בחקיקה.

יואב קיש: אני מניח שתראי את זה.

יואב קיש: אני יכול להגיד לך שבחקיקה עשיתי דברים אחרים ששווים לכם הרבה יותר מהחלק היחסי של דמי השימוש.

<נגה רובינשטיין: 15% פוגע בנו.

<נגה רובינשטיין: זה הרבה כסף.

יואב קיש: את רוצה להשאיר את ה-170 מיליון?

<נגה רובינשטיין: אני אומר עוד משפט אחד לגבי מה שאמרה נציגת משרד המשפטים על זה שהליכי חקיקה עתידיים אינם משפיעים על הליכים קיימים.

יואב קיש: את יודעת מה, אני מוכן לקבל שאם 15% פוגע, אנחנו נישאר בחובת ה-62 מיליון שקל בכל אחד.

יואב קיש: מעדיפים?

<נגה רובינשטיין: תדבר עם כל ערוץ בנפרד.

יואב קיש: אני בהחלט שוקל את זה.

יואב קיש: אני רוצה עכשיו לעבור לנושא הזמן.

עודד פורר: היתי שמח לשמוע את עמדתה של אתי בעניין הזה, לפחות בהצעה שאני דיברתי עליה, של יישור הקו בכל הערוצים הייעודיים לגבי תאריך היעד.

עודד פורר: קובעים תאריך יעד שהוא תאריך יעד משותף.

עודד פורר: הוא לא 10 שנים, אבל הוא גם לא שנתיים שזה בלתי סביר בעליל.

עודד פורר: צריך להבין, כשאני אומר שנתיים, זה אומר תיערך לסגירה.

עודד פורר: אתה צריך להודיע לאנשים על פיטורים מראש, אתה צריך להחליט - -

יואב קיש: גם בעולם הפרסום זה בעייתי.

<אתי בנדלר: יש בעיה בכך שלערוץ שעמד למכרז וקיבל רישיון לתקופה מוגבלת אין זכות מוקנית לכך שאחרי אותה תקופה הוא ימשיך לשדר.

<אתי בנדלר: זה נכון בכל השטחים.

עודד פורר: אי לא מדבר על הזכות שלו, אני מדבר על האינטרס של המדינה.

<אתי בנדלר: האינטרס של המדינה בערוץ ייעודי זעיר, לא ברור אם הוא בכלל יבוא לידי ביטוי, כי עדיין לא דובר כמה אחוזים מהייעוד של אותו ערוץ צריכים לבוא לידי ביטוי בשידוריו.

<אתי בנדלר: כשמדובר על ערוץ קשת, מדובר על כך שהם יהיו מחויבים ב-75% מהייעוד שלהם כפי שנקבע בתנאי הרישיון המקורי.

<אתי בנדלר: כשמדובר על יתר הערוצים הייעודיים - -

עודד פורר: בהנחה שהוא שומר על ייעודו.

<נחשון אקסלרד: באישור של מאה אחוז, אתי.

<אתי בנדלר: אם אתם תכתבו שהוא שומר על הייעוד שלו - -

<נחשון אקסלרד: אתי, אנחנו נישאר ערוץ ערבי.

<אתי בנדלר: אם היה כתוב שהוא שומר על הייעוד שלו בהתאם לתנאי הרישיון שניתן לו, אז יש כאן אינטרס ציבורי.

<אתי בנדלר: אפשר להציג את האינטרס הציבורי הזה ככל שמדובר, למשל, בחובת העברה ופטור מדמי רישיון וכו'.

<נחשון אקסלרד: על זה אנחנו מדברים.

<אתי בנדלר: לגבי ערוץ ייעודי שלא שומר על זה, או שומר באחוזים לא משמעותיים, ולדעתי מה שהציע חבר הכנסת קיש, 30%, זה בוודאי לא משמעותי, אני לא חושבת שאפשר לתת תקופת מעבר כזאת ארוכה.

<אתי בנדלר: איזו זכות יש לו להמשיך לשדר כערוץ כללי?

עודד פורר: ואם אני אקבע דיפרנציאציה בין מי ששומר על ייעודו ברמה של 90% למי ששומר על ייעודו ברמה של 30% או 50%?

<אתי בנדלר: 75% - -

<נחשון אקסלרד: אנחנו מדברים על מאה אחוז בערוצים השפתיים.

יואב קיש: יש פה בעיה.

יואב קיש: עם כל הכבוד, הרי אנחנו החלטנו - ברמת הרגולטורים גם הוחלט - שלא נתחיל עכשיו לעסוק בפיקןח תוכן.

<נחשון אקסלרד: זה לא תוכן, זה שפה.

יואב קיש: אתם מעלים נושא אחר.

יואב קיש: אמרתי גם לחבר הכנסת עודד פורר שאני בהחלט מבין את החשיבות של נושא השפה.

יואב קיש: אני חושב שהמדינה תצטרך לחשוב ולשקול מה היא עושה בנושא שפה.

יואב קיש: אני רוצה שלפחות הוראת השעה תהיה מספיק זמן כדי שאפשר יהיה להיערך גם בנושא של השפה למהלך שהוא שונה ואולי מפריד.

יואב קיש: כרגע יש לנו מציאות אחרת.

עודד פורר: אני לא מתייחס לאיך אנחנו פותרים את הסוגיה הזאת.

עודד פורר: לשיטתך, ככל שהערוץ שומר על ייעודו, ותיכף נראה, יש הצדקה לתקופת זמן יותר ארוכה.

יואב קיש: גם לא בטוח.

<אתי בנדלר: נניח שהיינו שומרים - -

יואב קיש: למה שלא ישלם דמי מעבר?

יואב קיש: עודד, אני מציע שלא ניכנס לזה.

יואב קיש: זה לא הזמן להיכנס לזה.

יואב קיש: אני מבין שאת רוצה להתייחס לזה.

יואב קיש: אני מציע ללכת ככה.

יואב קיש: ראשית אמרתי שאנחנו נעסוק בתקופת זמן, לא נגדיר שנים.

יואב קיש: יש לנו את הזמן שיש לערוץ 20, שזה עד כמעט סוף שנת 2024.

<לאה ורון: אוגוסט 2024.

<אתי בנדלר: ערוץ 20 כערוץ ייעודי, כערוץ מורשת.

<אתי בנדלר: עכשיו אתה הופך אותו לערוץ שהוא לא ערוץ מורשת.

יואב קיש: אני חושב שפרק הזמן שמספק, אם אנחנו היום בינואר 2018 - - האמת שחשבתי להגיד 5 שנים כפרק זמן מספק שיאפשר לכל הערוצים האלה לעבור, להתארגן, וגם מהלך חקיקה שיכול להיעשות ולא ייצר מהלך מוגזם מידי בלאתגר את הצורך - אפילו שמענו פה שיש סיבה - להפרדה.

יואב קיש: הכיוון שאני חושב עליו זה 31.12.2022.

יואב קיש: פה, ואני אומר לערוץ 20, אולי אתם מפסידים, אבל תישמר לכם הזכות להישאר בכבלים ובלווין.

יואב קיש: זה פרק הזמן .

יואב קיש: אני יודע, חבר הכנסת עודד פורר, שאתה היית רוצה תקופה יותר ארוכה.

יואב קיש: אני חושב שצריך בתקופה הזאת לחשוב על נושא של מה המדינה רוצה לעשות עם ערוצים בשפה שונה שהיא לא עברית.

יואב קיש: יש פה איזון, אני חושב, בין כל הדברים שנאמרו בשולחן.

יואב קיש: בשביל האיזון הייתי הולך להצעה הזאת.

עודד פורר: פרק הזמן הזה נראה בעיני לא סביר.

יואב קיש: קצר או ארוך?

עודד פורר: קצר.

עודד פורר: צריך להבין את המשמעויות.

עודד פורר: אני מאוד מאוד מוטרד מזה.

עודד פורר: אני יכול להגיד, בסדר, יהיה פה פרק זמן של 5 שנים, נתגלגל בבניין הזה במהלך - -

יואב קיש: לא רק.

יואב קיש: אתה לא יכול להגיד שב-5 שנים אתה לא נותן להם אופק להתארגן לרגולציה החדשה, להתארגן לעסק החדש.

עודד פורר: מה יקרה כעבור 5 שנים?

יואב קיש: אין להם היום זיכיון.

יואב קיש: כעבור 5 שנים, או שיהיה מכרז, אם יחליטו שצריך, או שהם יצליחו מסחרית להגיע למצב שהם על הרגליים, הם הולכים להיות ערוץ זעיר וישלמו דמי רישיון ודמי מעבר.

יואב קיש: אתה לא יכול לשמר להם את ההטבות האלה בקונסטלציה - - הרי גם אם יצא מכרז, אתה לא יודע מה יקרה.

יואב קיש: אני חושב שיצרנו להם חממה למשך 5 שנים.

עודד פורר: תעשה את זה 5 שנים מיום תחילתו של החוק.

יואב קיש: כמה זמן זה נותן?

עודד פורר: לא יודע, מתי נסיים את - -?

יואב קיש: בסדר, זה מקובל עלי.

יואב קיש: יהיה תאריך.

יואב קיש: זאת אומרת, זה לא יהיה מי שמחליט לעבור.

עודד פורר: יום תחילת החוק.

עודד פורר: יודעים מתי זה יום תחילת החוק.

יואב קיש: אני מקבל את ההערה.

<יורי קגנוביץ: אני יודע מה יקרה בעוד 5 שנים.

יואב קיש: אתם תיסגרו?

<יורי קגנוביץ: אני אדבר במספרים.

<יורי קגנוביץ: למרות שזה אולי סוד מסחרי, אני אדבר על מספרים.

<יורי קגנוביץ: לפני 4, 5 שנים המחזור של ערוץ 9 היה סביב 30 מיליון שקל ברוטו, כי 30% מזה הולך למשרדי פרסום, לפחות 30%.

<יורי קגנוביץ: נכון להיום זה סביב 20 מיליון שקל.

<יורי קגנוביץ: אנחנו גם לא מגיעים ל-20 מיליון שקל.

<יורי קגנוביץ: בעוד 5 שנים זה יהיה אולי 13,14.

<יורי קגנוביץ: זה מה שיהיה.

<יורי קגנוביץ: זה לא יהיה יותר.

<יורי קגנוביץ: בעוד 5 שנים זה יהיה 13,14.

<יורי קגנוביץ: בעוד 10 שנים זה יהיה פחות ופחות ופחות.

<יורי קגנוביץ: כעסק מסחרי לא נדע, אנחנו פשוט לא נדע לשלם את זה.

<יורי קגנוביץ: זה כמו שפעם אמרתי למנכ"ל הקודם ז"ל, עוד כשהייתי המשנה שלו, שיש פה שתי דרכים: או שיש פה ראייה שאנחנו הולכים להיסגר בעוד 5 שנים ואנחנו - סליחה שאני בוטה - הולכים ומוציאים מהשוק את כל מה שניתן, או שאנחנו מחפשים דרך חכמה לעקוף את החומה הזאת ולהמשיך ולפעול.

<יורי קגנוביץ: כשאתה אומר 5 שנים, אני יודע שבעוד 5 שנים אני סוגר.

יואב קיש: אז בוא אני אגיד לך, יורי, מה אני חושב.

יואב קיש: קודם כל, יכול להיות שברמה המסחרית - -

<בסאם ג'אבר: אנחנו לא מבינים מה יקרה בעוד 5 שנים.

יואב קיש: אז אני אגיד לך.

יואב קיש: בעוד 5 שנים הוראת השעה תסתיים, לא יהיה נושא של זעיר ייעודי, ואתם תצטרכו להיכנס לקטגוריה של ערוץ מסחרי זעיר.

יואב קיש: המשמעות שתצטרכו לשלם דמי רישיון ודמי מעבר לפי הנחיות השר, שאני לא יודע כמה הם.

<נחשון אקסלרד: דמי מעבר אנחנו משלמים גם היום.

<אתי בנדלר: מנסיוני אני יכולה להבטיח לכם - אני כבר לא אהיה כאן - שעד אז יהיו עוד תיקוני חקיקה.

עודד פורר: יכול להיות שהשר יכול לקבוע שדמי הרישיון יהיו מופחתים מאוד.

יואב קיש: כן.

<נחשון אקסלרד: כמו שזה היום.

יואב קיש: אני רוצה להגיד בצורה הכי פשוטה.

יואב קיש: תשמע, יורי, אני לא יכול להתווכח עם מישהו שבא ואומר לי: אני לפני 5 שנים הייתי במחזור 100, עברו 5 שנים, אני במחזור 60, ובעוד 5 שנים אני אהיה במחזור 20.

יואב קיש: אם אין לך היתכנות כלכלית, הדרך היחידה שיהיה ערוץ שמשדר ברוסית, בהנחה שאתה לא איזה עוף חריג, בזבזן, לא הגיוני, הוא רק אם יהיה - - כמו למשל ערוץ הכנסת, שהחליטה כנסת ישראל שהיא מממנת את העניין הזה.

יואב קיש: אם הייתה מחליטה שלא, כנראה לא היה פה ערוץ הכנסת.

<יורי קגנוביץ: את התכנית ברוסית שנמצאת בערוץ הכנסת באופן שבועי אנחנו עושים בהתנדבות, תרומה למדינה.

<יורי קגנוביץ: אנחנו עושים אותה כבר כמעט 10 שנים.

יואב קיש: אני רוצה להגיד עוד פעם, אם הממשלה תחליט, כמו שאמרה היועצת המשפטית, שהיא רוצה לממן ערוצים בשפה - - ואני אומר עוד פעם, יכול להיות, כמו שאתה אומר, לא תהיה ברירה והערוץ ייסגר.

יואב קיש: יכול להיות שבמהלך התקופה הזאת הממשלה תחליט שהיא רוצה לממן ערוצים שפתיים, היא תקדיש לזה תקציב, או שהיא תגדיר לזה מסגרת אחרת.

יואב קיש: כרגע המדיניות של הממשלה אומרת: אם אתה לא מצליח לעמוד על רגליך מסחרית - לא יהיה.

יואב קיש: אנחנו מייצרים לך לפחות מציאות עם ודאות ל-5 השנים הקרובות.

יואב קיש: אני גם מוצא שאנחנו יכולים להיתקל בבעיות חוקיות אחרות.

יואב קיש: אני לא רוצה לעבור מעבר לזה.

יואב קיש: קיבלתי את הצעתו של חבר הכנסת פורר, 5 שנים מכניסת החוק לתוקף.

עודד פורר: אני גם רוצה להגיד לכם עוד משהו ממה שהבנתי.

עודד פורר: זה שבעוד 5 שנים אתם תחויבו בדמי רישיון - -

יואב קיש: אנחנו עוד לא יודעים מה זה.

עודד פורר: דמי הרישיון הם כפי שקבע השר.

עודד פורר: יכול להיות שהשר יקבע - אני נותן את זה כאפשרות - בתוך הזעיר שמישהו שמחזורו הוא מעל 60 מיליון, או מישהו שמחזורו הוא מעל 40 מיליון שקל, לקבוע - -

יואב קיש: ניתן אחוז מהמחזור כעלות - -

<מירי נאור אליאס: אנחנו חושבים שהפתרון של זה הוא לבקש מהשר לקבוע את זה כבר עכשיו.

עודד פורר: יכול להיות שזה יהיה בדיפרנציאציה.

עודד פורר: יש לו 5 שנים לקבוע.

יואב קיש: יש לו 5 שנים לקבוע.

יואב קיש: אתם תדעו מה זה לפני שזה מגיע.

<מירי נאור אליאס: אנחנו יודעים שכבר עכשיו לערוץ זעיר הוא צריך לקבוע.

יואב קיש: אז יקבע.

יואב קיש: אני לא הולך עכשיו להכתיב לו מתי.

עודד פורר: אנחנו לא יכולים לקבוע לשר איך הוא יקבע.

יואב קיש: אתם יכולים לפנות אליו כבר עכשיו.

עודד פורר: ואז יכול להיות שתמצא את עצמך בעוד חצי שנה עם ודאות, כי השר יקבע תקנות, אתה תדע באיזה עולם אתה חי.

<זיו גלעדי: האם מישהו שתקופת זיכיונו היא מעבר למועד של ה-5 שנים, יוכל לבחור האם הוא רוצה לעבור עכשיו וליהנות מתקופת המעבר?

יואב קיש: אנחנו לא מחייבים אף אחד.

יואב קיש: אף אחד לא מחויב לעשות את המהלך הזה, בטח לא מיידית.

יואב קיש: ברור שאנחנו מייצרים, לתפישתי, מערכת שיהיה להם אינטרס לעבור אליה, במיוחד לאור לוחות הזמנים.

יואב קיש: ערוץ 20, שלכאורה יש לו הכי הרבה זמן, הוא עם הכי הרבה בעיות במציאות הקיימת, לכן אני חושב שהוא גם יעבור די מהר.

יואב קיש: עכשיו לשאלתך.

יואב קיש: החליטו לא לעבור, יישארו בכבלים ובלוויין, אנחנו לא נעשה עם זה שום דבר.

יואב קיש: בכל רגע נתון שהוא מחליט לעבור ומקבל את הרישיון, תישאר לו תקופת הזמן כפי שנקבעה, 5 שנים מכניסת החוק לתוקף.

יואב קיש: אני מעלה את ההחלטה שדיברנו עליה, של התוקף, להצבעה.

יואב קיש: מי בעד, שירים את ידו?

יואב קיש: בעד – פה אחד

יואב קיש: נמנעים – אין

יואב קיש: זה היה דיון ארוך וחשוב, אני שמח שהגענו להחלטות.

יואב קיש: אני מסכם את כל נושא הערוצים הזעירים הייעודיים, או את נושא הוראת השעה.

יואב קיש: אני מתייחס גם לקריאה ראשונה.

יואב קיש: אני מקריא את הסעיפים, חבר הכנסת עודד פורר.

יואב קיש: יש לנו בעמוד 70 את סעיף 71ח(א)(4):

יואב קיש: בעל רישיון זעיר ייעודי יהיה פטור מתשלום דמי רישיון שנתיים לפי הוראות סעיף 99 למשך תקופת המעבר.

יואב קיש: לדעתי אפשר להוציא את זה ולשים את זה בהוראת השעה של המעבר.

יואב קיש: אנחנו מצביעים על זה לקריאה שנייה ושלישית.

יואב קיש: מי בעד, ירים את ידו?

יואב קיש: בעד – פה אחד

יואב קיש: נמנעים – אין

<נגה רובינשטיין: אני רוצה להגיד משהו לגופו של הסעיף.

<נגה רובינשטיין: אני חושבת שזה פגיעה בשוויון שאנחנו נצטרך לממן אחרים.

<נגה רובינשטיין: אנחנו לא גופים מרוויחים שיכולים לממן גופים אחרים.

<נגה רובינשטיין: זה לתקופה ארוכה.

<נגה רובינשטיין: אין שום סיבה שהאוצר יחתוך את הקופון שלו מהמעבר הזה.

<נגה רובינשטיין: האוצר חייב להיות שותף.

<שירה גרינברג: אנחנו לא חותכים קופון.

<נגה רובינשטיין: אתם חותכים קופון.

<שירה גרינברג: ממש לא.

<נגה רובינשטיין: אתם חוסכים את העלויות.

<נגה רובינשטיין: תעבירו את העלויות.

<נגה רובינשטיין: אם אתם חושבים שזה שני שקלים, תעבירו שני שקלים.

<נגה רובינשטיין: ,

יואב קיש: תודה לעורכת הדין נגה רובינשטיין.

יואב קיש: אמרת את זה כבר קודם.

יואב קיש: אני לא רוצה לחזור על דבריי שנאמרו קודם לפרוטוקול.

יואב קיש: שמענו את העמדה הזאת, זה לא חדש.

יואב קיש: תודה רבה.

יואב קיש: אנחנו ממשיכים עם הפטור מדמי המעבר.

יואב קיש: יש לי פה את סעיף 71ח(א)(5).

יואב קיש: אנחנו ביטלנו אותו.

יואב קיש: אם זה היה משך זמן של 10 שנים, עכשיו הגדרנו 5 שנים.

<אתי בנדלר: אני מוחקת אותו.

יואב קיש: זה מחוק.

<אתי בנדלר: הפטור מדמי המעבר זה בסעיף 7(1)(ב).

יואב קיש: סעיף 7(1)(ב), משמעותו פטור מדמי מעבר למשך הוראת השעה.

<דב אברמוביץ: גם (4) באותו סעיף.

יואב קיש: אז יש לנו שני סעיפים.

יואב קיש: 7(1)(ב)(2), במקום "משדר ערוץ ייעודי לפי סעיף 6לד1" יבוא "בעל רישיון זעיר ייעודי כהגדרתו בסעיף 71ו לחוק הרשות השנייה"; אם אנחנו כרגע מדברים על הוראת המעבר, אז לתקופת הוראת המעבר, זו המשמעות.

יואב קיש: סעיף 7(4), בסעיף 6נה(ב)(2), במקום "משדר ערוץ ייעודי, כהגדרתו בסעיף 6א", יבוא "בעל רישיון זעיר ייעודי כהגדרתו בסעיף 71ו לחוק הרשות השנייה".

יואב קיש: אלה שני הסעיפים שההסבר שלהם זה פטור מדמי מעבר לאותם ארבעה ערוצים ייעודים למשך הוראת המעבר ולתקופה כפי שהוגדרה לעיל.

יואב קיש: אני מעלה את שני הסעיפים האלה להצבעה.

יואב קיש: מי בעד?

יואב קיש: בעד – פה אחד

יואב קיש: נמנעים – אין

יואב קיש: אני מסכם רגע את הפרק הזה.

יואב קיש: הקראנו את הנושא של השינויים ברגולציה לערוץ זעיר, עשינו הפסקה, ואז התחלנו לדון בערוץ זעיר ייעודי.

יואב קיש: בערוץ זעיר ייעודי הגדרנו מה הדברים שיחולו רק לגבי ערוץ זעיר ייעודי.

יואב קיש: הגדרנו קודם כל את הוראת השעה שמגדירה את משך הזמן של זעיר ייעודי.

יואב קיש: היא תהיה 5 שנים מכניסת החוק לתוקף.

יואב קיש: למשך תקופה זו הגדרנו מספר התייחסויות שחלות על אותם ערוצים שהיום הם ייעודיים והולכים להיות זעיר מסחרי ייעודי.

יואב קיש: אחת, המגבלה של החזקת בעלות צולבת לא תחול על ערוץ כזה אם הוא שומר על תנאי רישיונו, כשהמשמעות, ואני מחדד, 75% מהתוכן שלו ושהוא לא יבצע שידורי חדשות או אקטואליה.

יואב קיש: זה סעיף אחד שהגדרנו.

<אלידור בליטנר: זו, כמובן, הבעלות הצולבת שהייתה לו בעבר.

יואב קיש: בעבר.

יואב קיש: הוא לא יכול חדש.

יואב קיש: אחרי זה אמרנו שכל עוד הוא עדיין נשאר כזעיר מסחרי למשך תקופת המעבר הוא יוכל להישאר עם בעלים יחיד, לא להיות במגבלת ה-51% שתעלה ל-74%.

יואב קיש: הגדרנו שהוא יהיה פטור מהמגבלה הזאת.

יואב קיש: ברגע שהוא עובר את גודלו בזעיר ונהיה יותר גדול מזעיר, הוא יהיה מחויב בתוך שנתיים לעמוד במגבלת מחזיק בעל מניות יחיד.

יואב קיש: זה הנושא השני שהגדרנו.

יואב קיש: הנושא השלישי שהגדרנו זה פטור מדמי רישיון, והנושא הרביעי, פטור מדמי מעבר.

<לאה ורון: והוא יוכל לבחור להיות בעידן פלוס או לא.

יואב קיש: ויוכל להיות בעידן פלוס או לא.

יואב קיש: את השמירה על האפיק עשינו כבר קודם, לא פה.

יואב קיש: הגדרנו שמירה על האפיק.

<נגה רובינשטיין: אם הוא עולה לעידן פלוס, הוא עדיין לא משלם דמי רישיון?

יואב קיש: זה לא מה שאמרנו.

יואב קיש: אם הוא עולה לעידן פלוס - -

<נגה רובינשטיין: זאת אומרת, יש לו את הכסף לעלות לעידן פלוס והוא עדיין לא משלם את דמי הרישיון.

יואב קיש: אם הוא עולה לעידן פלוס, הוא ישלם.

יואב קיש: יש לו זכות לא לעלות.

יואב קיש: הוא יכול לבחור.

יואב קיש: אם המשמעות לעלות היא ללא משמעות כספית, הוא יעלה, אבל אם יש משמעות כספית בעידן פלוס, הוא יכול לבחור אם הוא עולה או לא.

יואב קיש: לא נחייב אותו בתשלום.

עודד פורר: לא נחייב אותו לעלות.

<נגה רובינשטיין: בהנחה שהוא עולה לעידן פלוס.

עודד פורר: לא נחייב אותו לעלות.

עודד פורר: יש היום חובה על חלק מהערוצים להיות בעידן פלוס.

עודד פורר: עליהם לא תחול החובה להיות בעידן פלוס.

<נגה רובינשטיין: זה ברור, אני רק רוצה לחדד.

יואב קיש: זאת אומרת, את רואה מצב שיש לו כסף לשלם לעידן פלוס והוא עדיין לא משלם דמי רישין ודמי מעבר.

<נגה רובינשטיין: נכון.

יואב קיש: שאלה טובה.

<דב אברמוביץ: לא שאלה טובה.

יואב קיש: למה?

<נגה רובינשטיין: זה נורא נעים להיות ממומנים על ידינו.

<נגה רובינשטיין: ערוץ 20 בחסות ערוץ 12, זה מה שיקרה.

<מירי נאור אליאס: למה ערוץ 20?

<מירי נאור אליאס: זה ערוץ 9 וערוץ - -

<נגה רובינשטיין: איכשהו הם לא יזמו את הצעת החוק הזאת.

יואב קיש: ואת ערוץ 24 את לא מממנת.

<נגה רובינשטיין: לגבי ערוץ 24, שגם הוא לא יזם את הצעת החוק הזאת, אני מרגישה נוח כמו לגבי ערוץ 9.

יואב קיש: עורכת הדין נגה רובינשטיין, אם לא היינו עושים את הצעת החוק הזאת, היחידי מבין הארבעה שעשינו לו עכשיו פתרון להחזקה צולבת היה שורד, כל השלושה היו נסגרים.

יואב קיש: הם אמרו את זה לא פעם אחת בדיונים.

יואב קיש: זה לא אני אמרתי.

יואב קיש: כמו שאני לא רוצה שערוץ מסחרי גדול ייסגר, כך אני לא רוצה שערוץ זעיר ייסגר.

יואב קיש: הייתה פה שאלה שלא התייחסנו אליה, והיא האם בזה שהם משלמים לעידן פלוס אין פה מן הצורך לבטל להם את הפטור בדמי המעבר ובדמי הרישיון כי הם בוחרים לשלם.

<דב אברמוביץ: אני חושב שזו שאלה תיאורטית.

<דב אברמוביץ: אם בכל זאת שואלים את השאלה, אז כל דבר לגופו.

<דב אברמוביץ: אם הם יבחרו להיות מופצים בעידן פלוס, הם יצטרכו לשלם את דמי ההפצה של עידן פלוס.

<דב אברמוביץ: דמי הרישיון זו סוגיה אחרת, הוועדה דנה בה, החליטה מה שהחליטה.

<אתי בנדלר: זו לא תשובה.

יואב קיש: נכון, זו לא תשובה, זה מתחמק.

יואב קיש: זו שאלה מעניינת.

יואב קיש: תרשמו שנדון בזה ביום ראשון.

<זיו מאור: ברגע שערוץ משיג את המשאבים לעלות לעידן פלוס, זה אומר שהם כבר לא - - ברגע שיש להם משאבים לרכוש משהו שהוא אופציה, אז מה שמלכתחילה חובה מכוח חוק צריך לחול עליהם.

יואב קיש: אני חושב שלא קיבלתי תשובה שהיא לא צודקת.

<נגה רובינשטיין: אולי אנחנו יכולים לממן לו את העלייה לעידן פלוס כך שהם לא יצטרכו לשלם גם דמי רישיון, זה ההיגיון שלכם.

יואב קיש: יש לי הצעה.

יואב קיש: אולי ניקח את זה מהתקציב שמשרד האוצר מעביר כי הוא חוסך את העלות בכבלים ולוויין.

<נגה רובינשטיין: אפשר לצחוק.

יואב קיש: מי שהתחיל לצחוק זה לא היה אני הפעם, אז אני מבקש.

<נגה רובינשטיין: נכון.

<נגה רובינשטיין: כל שקל כאן הוא חשוב.

יואב קיש: אמרתי שאני מבין את ההיגיון.

יואב קיש: לא סתם עצרתי את הדיון ואמרתי שהשאלה שלך הפעם במקום.

יואב קיש: אני מבקש לדון בה ביום ראשון.

עודד פורר: שר האוצר גם יכול להחליט שיש פה צורך ציבורי.

יואב קיש: חברים, אנחנו עוברים לפרק ג'.

<אתי בנדלר: העניין של פטור מדמי הפצה לא הוצבע בינתיים, כי זה לא חל רק על ערוץ ייעודי זעיר.

יואב קיש: לא פטור.

יואב קיש: אמרנו שאם יש פה עלות כספית אנחנו לא מחייבים.

<אתי בנדלר: פטור מהחובה להיות מופצים.

<אתי בנדלר: על זה לא הייתה הצבעה.

יואב קיש: אז נעשה את זה בדיון ביום ראשון.

יואב קיש: זה יתחבר לנו טוב לעניין הזה.

יואב קיש: אני עובר לסעיף 33א.

יואב קיש: לאור השינויים שעשינו בכל הדברים האלה, מה רלוונטי ומה לא רלוונטי ב-33א לערוצים זעירים בכללותם?

<זיו מאור: האוטומטיות של המעבר מרישיון ייעודי לרישיון שידורים ברשות השנייה היא קריטית לגבי תחולה של חוקים שנחקקו אחרי שהערוצים האלה קיבלו את הרישיון הייעודי.

<זיו מאור: שיקול הדעת שניתן לרשות השנייה בסעיף 33א אם לקחת ערוץ מסוים שלא היה ערוץ ייעודי ולתת או לא לתת לו רישיון כפוף לתנאים האלה, הופך את הרישיון לרישיון חדש שמחיל על הערוצים האלה חוקים שכרגע לא חלים על הרישיון שלהם.

<זיו מאור: זה משהו שהכנסת חייבת לתת עליו את הדעת.

<זיו מאור: יש נפקות בעיקר לגבי הנושא של חוק הריכוזיות והתחולה שלא קיימת כרגע על הרישיונות האלה.

<זיו מאור: אם אנחנו מותירים בידי הרשות השנייה שיקול דעת לגבי קבלת הערוצים האלה ולא קובעים נחרצות שהרישיון מועבר אוטומטית, חוק הריכוזיות יחול.

<זיו מאור: אני מניח את זה על השולחן, אני לא נוקט עמדה.

<זיו מאור: לדעתי צריך לשלול מהרשות את שיקול הדעת בשאלה אם להעביר את הרישיונות או לא, לכן המילה "רשאית" שמופיעה בתחילת הסעיף היא מילה שצריכה לא להתייחס לערוצים זעירים שהחזיקו בעבר רישיון ייעודי.

עודד פורר: מה המשמעות של חוק הריכוזיות לגבי מה שדיברנו קודם על הבעלויות הצולבות?

<זיו גלעדי: זה שני דברים נפרדים, כמו שהממונה הסבירה.

<זיו גלעדי: זה שני דינים שחלים במקביל.

<אתי בנדלר: כולל מטרות שונות.

<נגה רובינשטיין: יש השלכות למה שייעשה כאן.

<זיו מאור: חוק הריכוזיות לא חל על הערוצים הייעודים.

<זיו מאור: אם לרשות השנייה יש שיקול דעת, לפחות על הנייר, אז חוק הריכוזיות כן יחול וזה עלול להשפיע מעבר לכוונה.

<נחשון אקסלרד: האם יש מצב שאחרי שהחוק הזה יעבור ומי שהיה בעל רישיון ייעודי מכוח חוק התקשורת יבוא למועצת הרשות ויגיד: הב לי רישיון בהתאם לתיקון של ועדת היושב-ראש קיש, מועצת הרשות השנייה תגיד: סליחה, לא מתאים לי לתת לך רישיון?

<נגה רובינשטיין: אם אתה גוף ריכוזי.

<נגה רובינשטיין: אם אתה לא גוף ריכוזי, אז - -

<זיו מאור: אני אחדד את הנקודה.

<זיו מאור: התרחיש שבו הרשות השנייה תגיד "לא" אחרי הדיונים הארוכים האלה פה, הוא תרחיש שנראה לי בלתי סביר ולא ממנו אני חושש.

<זיו מאור: זה אפשרי במישור הטכני.

<זיו מאור: לא פה הבעיה.

<נגה רובינשטיין: הצורך לפנות להתייעצות עם בעלת הריכוזיות על ידי הרגולטור הוא רלוונטי כשמדובר בגוף ריכוזי.

<נגה רובינשטיין: יש כאן גורם אחד שזה יכול להיות רלוונטי לו.

<נגה רובינשטיין: אני מאחלת לכם להיות גופים ריכוזיים.

<נחשון אקסלרד: האמת שהיה דיון על זה - -

יואב קיש: הם לא עונים לריכוזיות.

עודד פורר: וערוץ 24?

<זיו מאור: כרגע הוא לא, בגלל שהחוק לא יכול לחול רטרואקטיבית על זכויות הקנייניות שברישיון, זו הנקודה.

<זיו מאור: החוק לא חל, בגלל שהרשיון היה בתוקף כשחוק הריכוזיות נחקק.

עודד פורר: אתה אומר שעכשיו זה רישיון חדש, לכן זה יחול.

<נגה רובינשטיין: נכון, רק מכאן והלאה.

<נחשון אקסלרד: החשש שאנחנו עלולים כן ליפול ממנו.

יואב קיש: מה ההצעה, שסעיף זה לא יחול על ערוץ זעיר ייעודי?

<זיו מאור: אני חושב שאם נגדיר ש-33א לא חל מאחר שכל כולו עוסק בשיקול הדעת של הרשות, זה המצב האידיאלי.

<זיו מאור: ככל שהוועדה לא תקבל את הצעתי זו, אני מציע הצעה חלופית.

יואב קיש: יש מקום אחר שהתנאים ברישיון - -?

<רעיה עדני: אולי נבדוק את האופן שבו - -

<זיו גלעדי: מה ההצדקה העניינית לזה?

<זיו גלעדי: חוק הריכוזיות נועד לחול כשמקצים זכות.

יואב קיש: זה לא קשור לחוק הריכוזיות.

<נגה רובינשטיין: הזכות לשדר שידורי טלוויזיה מכוח חוק הרשות השנייה הופכת את מי שמחזיק בה לגורם ריכוזי.

עודד פורר: אין להם היום את הזכות הזו מכוח החוק הזה.

עודד פורר: עכשיו הם מקבלים את הזכות הזו מכוח חוק אחר.

<זיו מאור: חוק הריכוזיות קובע שבעל רישיון או בעל זיכיון או בעל רישיון ייעודי.

<זיו מאור: כבר עכשיו בנוסח כתוב שהוא גוף ריכוזי.

יואב קיש: איך אני פוטר אותם מזה?

<זיו מאור: אז אני אומר, הם פטורים אינהרנטית בגלל שהרישיון ניתן להם לפני שחוק הריכוזיות חל.

יואב קיש: איך אני פוטר אותם פה?

<זיו מאור: אתה נותן הוראה לרשות השנייה לתת רישיון ללא שיקול דעת, ואז הזכויות שניתנות להם, כולל הפטור מחוק הריכוזיות שניתן כשהם קיבלו את הרישיון המקומי, עוברות איתם.

<זיו מאור: זה לא חתום ונעול לחלוטין, זה משהו שאפשר יהיה לפרש אותו.

<זיו מאור: לפי איך שאני קורא את החוק כרגע, ברגע שאנחנו - -

<אתי בנדלר: אני מציעה לשמוע את נציגי רשות ההגבלים העסקיים בעניין הזה.

<אתי בנדלר: נדמה לי שהסמכות של המועצה לא קשורה לחוק הריכויות.

<אתי בנדלר: המועצה יכולה להחליט שהיא רוצה לתת רישיון, אבל ועדת הריכוזיות תבוא ותגיד שמכוח חוק הריכוזיות אי אפשר לתת את הרישיון.

<אתי בנדלר: זה שתחייב את המועצה כאן לתת את הרישיון לא יפתור את הבעיה לפי חוק הריכוזיות, לכן צריכים לשמוע אותם.

יואב קיש: אנחנו מדברים על סעיף 33א?

<אלידור בליטנר: זה לא רלוונטי ל-33א.

יואב קיש: בסעיף 33 אין בעיה עם חוק הרכוזיות, רק עם 33א?

<זיו מאור: 33 עוסק ברדיו, הוא לא רלוונטי לדיון הזה בכלל.

<זיו מאור: היועצת המשפטית, המציאות שתחתיה כרגע נהנים הערוצים האלה מפטור - -

יואב קיש: אני לא רוצה שני דברים שיקרו.

יואב קיש: אל"ף, אני לא רוצה שלאף אחד מהחבר'ה האלה יקראו גורם ריכוזי, ברור שזה לא הגיוני.

יואב קיש: דבר שני, אני לא רוצה שהפטור שנתנו לערוץ 24 להחזקה צולבת ייפול תחת הנושא של הריכוזיות בסעיף זה.

יואב קיש: זאת אומרת, גם את זה צריך להסדיר.

<אלידור בליטנר: מה זאת אומרת "שהם לא ייחשבו כגורמים ריכוזיים"?

<אלידור בליטנר: אם הם נחשבים כגורמים ריכוזיים, הם נחשבים כגורמים ריכוזיים.

יואב קיש: השחקנים האלה יהיו גורם ריכוזי?

<קריאה: גם היום אנחנו גורם ריכוזי.

<שירה גרינברג: אין לנו את הידע, אנחנו לא מההגבלים העסקיים.

<שירה גרינברג: אנחנו לא יודעים מי מהם נחשב גורם ריכוזי.

יואב קיש: מה ההגדרה של גורם ריכוזי?

<נגה רובינשטיין: משדר ערוץ ייעודי, כהגדרתו בסעיף 6א לחוק התקשורת.

<נגה רובינשטיין: המשדר שידורי חדשות או תכניות בענייני היום.

יואב קיש: איזה סעיף זה.

<נגה רובינשטיין: זה סעיף 4ו בחוק הריכוזיות.

יואב קיש: מלבד משדר ערוץ זעיר.

יואב קיש: זאת אומרת, כל מי שירצה לפתוח ערוץ זעיר במדינת ישראל - -

<נגה רובינשטיין: רק אם הוא משדר שידורי חדשות.

עודד פורר: המשמעות היא שצריכים לתקן את חוק הריכוזיות, או שאנחנו יכולים בחוק הזה - - ?

<אתי בנדלר: צריכים לתקן את חוק הריכוזיות.

<שירה גרינברג: יו"ר הוועדה, כאשר דנים בחוק הריכוזיות חייבים לקבל את עמדת הממונה על ההגבלים.

<שירה גרינברג: אלה נושאים מהותיים.

יואב קיש: אני עושה פאוזה לגבי סעיף 33א.

עודד פורר: זה נכון לגבי כל הערוצים הייעודיים?

<אתי בנדלר: רק אלה שמשדרים חדשות.

<נחשון אקסלרד: מי שמשדר אקטואליה או חדשות.

עודד פורר: ערוץ 9 שידר ומשדר חדשות, אז הוא נחשב - - ?

<אתי בנדלר: לא.

<אתי בנדלר: כיוון שהוא קיבל את הזיכיון שלו לפני החוק הזה, לא החילו את זה עליו.

עודד פורר: לא, אבל עכשיו הוא מקבל בחוק הזה רישיון חדש.

<אתי בנדלר: אם נגמר לו הזיכיון ונותנים לו זיכיון חדש לפי חוק התקשורת, אז כן, הוא ערוץ ריכוזי.

יואב קיש: את סעיף 33א אנחנו עוזבים בינתיים, אנחנו עוברים לסעיף 33ב.

יואב קיש: מישהו רוצה להתייחס?

<מירי נאור אליאס: 33ב לא רלוונטי.

יואב קיש: כולו?

<זיו גלעדי: למה?

<זיו גלעדי: זה סעיף פרוצדוראלי שקובע איך מגישים בקשה כזאת.

<זיו גלעדי: למה הוא לא רלוונטי?

<מירי נאור אליאס: אם אנחנו עכשיו עוברים אוטומטית - -

<זיו גלעדי: אבל מי אמר שאתם עוברים אוטומטית?

<מירי נאור אליאס: אתה אומר שאנחנו צריכים עכשיו לבקש בקשה והמועצה יכולה להגיד שלא?

<זיו גלעדי: המועצה צריכה לבדוק אם אתם עומדים בקריטריונים של בעלויות צולבות, למעט מה שאנחנו מחריגים אותו עכשיו, ואם אתם עומדים בחובות עבר שלכם.

<זיו גלעדי: יש דברים לבדוק.

<מירי נאור אליאס: כל הדבר הזה נבנה על זה - - יש פה בעיה עם ההחלה של הסעיף.

<זיו גלעדי: צריכה להיות הגשת בקשה.

<זיו גלעדי: על מה שצריכים לבדוק אנחנו דנים.

<זיו גלעדי: אני חושב שחלק מהדברים סגרנו, חלק עדיין לא, אבל צריכה להיות הגשת בקשה.

<זיו מאור: צריך לפטור את הערוצים הייעודים מהצורך להגיש בקשה.

<זיו גלעדי: מדוע?

<זיו גלעדי: מה ההצדקה לזה?

<זיו מאור: מאחר שאתה כופה - -

<זיו גלעדי: אני ממש לא כופה.

<זיו מאור: הם יכולים לסגור את הערוץ.

<זיו גלעדי: אני לא כופה, אני מאפשר להם להישאר עד סוף תקופת זיכיונם.

<זיו גלעדי: אני לא כופה עליהם שום דבר.

<זיו גלעדי: מי שרוצה, שיפנה, יגיש בקשה, יתאר מי הבעלים שלו.

יואב קיש: מה השאלה?

יואב קיש: המנכ"ל, אתה יכול להתייחס לנושא הבקשה של הרישיון?

יואב קיש: הגדרנו 5 שנים מכניסת החוק לתוקף.

יואב קיש: איך התהליך מתבצע?

<אופיר ביתן: אם הם עוברים אוטומטית ולא מגישים בקשה לרישיון, מן הסתם המידע שנצטרך לבקש יהיה פחות רלוונטי.

<אופיר ביתן: אם הם צריכים להגיש בקשה לרישיון, אז צריכים לבדוק אותה.

<אופיר ביתן: כדי לבדוק אותה יש את הסעיפים הרלוונטיים.

יואב קיש: מה זה אומר "לבדוק"?

יואב קיש: זה אומר שתוכלו לסרב לרישיון אם הם לא עומדים בתנאים?

<אופיר ביתן: שוב, אנחנו עכשיו עוברים על כל הסעיפים שהם רלוונטיים ולא רלוונטיים.

<אופיר ביתן: אלה שלא רלוונטים ומחליטים שלא יחולו עליהם בתקופת המעבר, כמובן שלא יחולו עליהם ולא בגללם לא ניתן להם רישיון.

<אופיר ביתן: סעיפים אחרים שכן - -

יואב קיש: כמו למשל?

<אופיר ביתן: כמו למשל שאחד המחזיקים שלהם הוא מישהו עם קלון, לצורך הענין.

<אופיר ביתן: זה משהו שאנחנו בודקים.

<נחשון אקסלרד: אבל אצל המועצה לשידורי כבלים ולוווין יש את כל הפרטים האלה.

<יונתן ביסקי: המעבר של הערוצים חייב להיעשות באופן אוטומטי.

<יונתן ביסקי: הם לא יצטרכו לבקש את זה, כי זה תהליך שיהיה מורכב.

<יונתן ביסקי: אנחנו לא רוצים שיהיה מצב שיהיו ערוצים שיישארו פה וערוצים שיישארו ופה.

<יונתן ביסקי: הם צריכים לעבור כמקשה אחת.

יואב קיש: אבל פה אני לא לא יכול להכריח.

<זיו גלעדי: אנחנו לא מסכימים.

<זיו גלעדי: גם המעבר מזיכיונות לרישיונות ברשות השנייה נעשה.

<זיו גלעדי: הוגשה בקשה, היא נבדקה.

<זיו גלעדי: היו כל מיני עניינים של התחייבויות עבר, איך פורסים אותן.

יואב קיש: על זה נדבר.

<זיו גלעדי: זה חלק מהותי מהבקשה.

יואב קיש: אם הם יישארו אצלי, למה אנחנו יושבים פה?

<זיו גלעדי: מי אמר שהם יישארו אצלך?

<רעיה עדני: עד שיחליטו שהם לא יישארו.

יואב קיש: הוא צודק.

<שירה גרינברג: הוא לא צודק.

<שירה גרינברג: תמיד כשיש רישיון גופים מבקשים בקשה לרישיון, אחרת מדוע יושבים וקובעים כללים שיש לוודא שעומדים בהם?

<יונתן ביסקי: יש כאן ערוצים שמסיימים את השידורים שלהם תוך פחות משנה.

<יונתן ביסקי: אתם לא יכולים להשאיר את המועצה בכזה מצב שהיא לא יודעת אם כן לכתוב מכרז או לא לכתוב מכרז.

יואב קיש: מכרז אתם לא תכתבו, זה כבר סיכמנו.

יואב קיש: אף אחד מהם לא מצפה למכרז.

<יונתן ביסקי: אבל אתה לא מבטיח להם שהם לא ירדו מהאוויר.

יואב קיש: אם הם לא יעברו, הם ירדו מהאוויר.

יואב קיש: בוא נפריד, בוא נעשה הפרדה.

יואב קיש: אני קודם כל יכול להרגיע אותך, אף אחד לא יבקש ממך לכתוב מכרז לערוצים ייעודיים, נקודה.

<שירה גרינברג: אפשר בהוראת שעה להאריך את הזיכיון הקיים אם יש בעיה של כמה חודשים עד שהם עוברים.

יואב קיש: לא, אני לא רוצה.

<שירה גרינברג: אני רק אומרת שזו לא אמטלה כדי להגיד שלא צריך לבדוק את תנאי הרישיון.

<שירה גרינברג: גם כשעוברים מזיכיון לרישיון תמיד בדקו.

<שירה גרינברג: לגבי חובות עבר, יש חובות, למשל, ליוצרים.

<שירה גרינברג: לא יכול להיות שימחקו את כל הדבר הזה.

יואב קיש: אף אחד לא אמר למחוק.

יואב קיש: למה את אומרת למחוק?

<שירה גרינברג: זו המשמעות.

יואב קיש: לא, מה פתאום.

<שירה גרינברג: זו המשמעות של האוטומטי.

<יונתן ביסקי: המועצה עשתה בדיקות מעמיקות כשהם קיבלו את הרישיונות הייעודיים שלהם.

יואב קיש: אני הולך לכיוון הזה.

יואב קיש: אני רוצה לשמוע את ההתייחסות שלכם לכיוון הזה.

יואב קיש: אני מבין שאני לא במצב אידיאלי.

יואב קיש: הלוואי והייתי במצב אידיאלי שבא מישהו חדש, רוצה רישיון, מגיש בקשה, נבדק.

יואב קיש: לא, יש לי בצד השני ערוצים שעומדים בזיכיון קיים, עם מכל מיני הגדרות שקיימות לכבלים ולללווין.

יואב קיש: את זה אנחנו מפסיקים בנקודת זמן מסוימת ומעבירים לרשות השנייה.

יואב קיש: אני רוצה שיהיה מהלך כזה.

יואב קיש: קודם כל, ואת זה, יונתן, אני אומר לך, אני לא יכול לחייב אותם, וזה בעקבות ההערות של היועצים המשפטיים, ביום 1.4.2018 לעבור.

יואב קיש: לא.

יואב קיש: את זה אני לא יכול לעשות.

יואב קיש: אתם צריכים לצאת מהנחה שתיאורטית כל אחד מהחבר'ה שיושבים פה יכול יכול לממש את כל הזמן שיש לו בזיכיון הנוכחי.

יואב קיש: זה אחד.

יואב קיש: הנושא השני זה המעבר.

יואב קיש: אני רוצה ללכת למצב שברגע שהם הגישו בקשה, באופן אוטומטי הם מועברים אליהם כאילו הם קיבלו רישיון.

יואב קיש: מה המשמעות?

יואב קיש: שעכשיו אני מתחיל את בדיקת הרישיון.

יואב קיש: זאת אומרת, אני נותן להם תקופת מבחן.

יואב קיש: כמה זמן אתם צריכים בשביל לבחון רישיון, לראות אם הוא תקין ולהגיש השגות?

<אופיר ביתן: הם מגישים, אנחנו פותחים את זה - -

<נגה רובינשטיין: תהליך של שנה אמרת?

יואב קיש: התהליך יהיה ככה.

יואב קיש: קודם כל, הבנת, יונתן, לגבי הזמנים של הזיכיון הקיים.

יואב קיש: הם מתארגנים להגיש רישיון לפי ההבנה שלהם.

יואב קיש: ביום שהם הגישו את הרישיון, הרישיון נכנס לתוקף באופן זמני.

יואב קיש: תוך שלושה חודשים אתם מביאים להם את ההשגות שלכם לרישיון, וזה אחרי שהם עברו ועובדים ברישיון שם.

יואב קיש: יש פה משהו אולי מוזר - -

<נגה רובינשטיין: ברירת המחדל היא קבלת הרישיון?

יואב קיש: כן.

<אתי בנדלר: רישיון זמני.

<אלידור בליטנר: מה המשמעות, שהם יפסיקו לשדר?

<אבי שמידט: אני מבין שהבעיה הזאת של תנאי הרישיון נוגעת לכלל הערוצים.

<אבי שמידט: יש לזה השלכות על נושא הריכוזיות.

יואב קיש: לא בנושא הזה בכלל.

יואב קיש: אנחנו לא מדברים על ריכוזיות.

<אבי שמידט: אני מבין, אבל יש לו השלכות.

<אבי שמידט: השאלה אם אי אפשר לפשט את העניין כי אנחנו באמת רוצים להוריד רגולציה ולאפשר מעבר כמה שיותר מהיר.

<אבי שמידט: האם אי אפשר להחליט שכל ערוץ ייעודי שקיים היום ייראה כאילו קיבל רישיון?

יואב קיש: לשאלתך, וזו הבנתי הצנועה, לרישיון יש משמעות.

יואב קיש: זה לא שרק קיבלת רישיון.

יואב קיש: יש לו מבחן.

יואב קיש: הנה שמעת, נושא של קלון, נושא של מגבלות אחרות.

<קריאה: זה עבר את המבחן.

יואב קיש: בגלל זה אני הולך לכיוון של ה-normaly open.

יואב קיש: בעיקרון הם קיבלו, אבל יהיה תהליך של מבחן של הרישיון.

יואב קיש: ברגע שהם הגישו את הבקשה, הרישיון התקבל והם עוברים לרשות השנייה, העסק נגמר, אתם שם.

יואב קיש: עכשיו יש תהליך של בחינת הרישיון, כי מה לעשות, רישיון זה לא סתם באוויר על סמך זה וזה.

יואב קיש: בוחנים את הזכאות לרישיון.

יואב קיש: בכל מקרה, לכל אורך תקופת בחינת הזיכיון, וזה אני מאמין שלא יקרה, במידה והתהליך יסתיים בכך שמאיזו שהיא סיבה הרישיון לא יכול להימסר, יוכלו לחזור מיידית להמשך תקופת הזמן במועצת כבלים ולווין.

יואב קיש: מה לעשות, אני לא יכול לפגוע בהם ככה.

יואב קיש: אני אומר עוד פעם, חברים, יש פה מצב לא נוח.

יואב קיש: הלוואי והיינו יכולים להיות בסיטואציה אחרת, אבל הגענו למצב הזה בגלל כל המורכבות של הזיכיונות, הרישיונות וכיוצא בזה.

יואב קיש: ברגע הבקשה מתקבל הרישיון.

יואב קיש: יוגדר, לצורך העניין, שהגוף, שהרגולטור והרישיון שתחתיו כפופים לו הוא חוק הרשות השנייה.

<קריאה: ההסתייגויות.

יואב קיש: איזה הסתייגויות?

<קריאה: כפוף לרשות השנייה, עם ההסתייגות וכל ההחלטות שהתקבלו?

יואב קיש: תחת רישיון של זעיר ייעודי והוראת המעבר.

יואב קיש: הרישיון, כפי שהוגדר בהצעת החוק שעוד לא סיימנו אותו.

יואב קיש: ייערך לכם תוך 3 חודשים אישור.

יואב קיש: במידה ואין הפרה מהותית, יש רק הפרה שהיא לא מהותית, אין בעיה, תיכנסו לתהליך של הסדרת ההפרה, ואני משאיר לרשות השנייה את הסמכות לקבוע מה זו הפרה מהותית.

<אתי בנדלר: זה משהו חדש לגמרי.

<זיו מאור: יש הליך בחוק שנקרא הפרה זניחה.

<אתי בנדלר: תקשיבו, אנחנו לא מדברים כאן על הפרות, אנחנו מדברים כאן על תנאי סף.

יואב קיש: על תנאי רישיון.

<אתי בנדלר: ההפרות הן כרגע לא רלוונטיות.

<אתי בנדלר: בנושא הזה לא דנו בכלל.

<אתי בנדלר: לא קיבלנו את התשובה ממך, לא קיבלנו את התשובה ממשרד התקשורת לגבי הפרות, ככל שהיו.

<אתי בנדלר: זה לא שייך בכלל לנושא הזה.

<אתי בנדלר: כרגע מדובר שהוגשה בקשה לקבלת רישיון לרשות השנייה, עם כל המסמכים כנדרש - -

יואב קיש: כאילו קיבלו רישיון זמני.

<אתי בנדלר: כאילו קיבלו רישיון זמני לתקופה של שלושה חודשים.

יואב קיש: שלושה חודשים, או עד תשובת - -

<נחשון אקסלרד: אתי, זה לא עם הגשת כל המסמכים כנדרש.

<נחשון אקסלרד: הגשת כל המסמכים כנדרש תהיה בדיוק אחרי אותו יום שבו הערוצים ביקשו לעבור למועצת הרשות השנייה.

<נחשון אקסלרד: אומר היושב-ראש קיש: ביקש ערוץ ייעודי קיים לעבור למועצת הרשות השנייה, יראו אותו כאילו קיבל רישיון לפי חוק הרשות השנייה.

<אתי בנדלר: מה זה "ביקש"?

<אתי בנדלר: ממי הוא ביקש?

<נחשון אקסלרד: כוונת היושב ראש, לדעתי, לא הייתה שנצטרך קודם כל למלא את כל הטופסולוגיה, את כל מסמכי הגשת הבקשה המפורטים של הרשות השנייה ואז להגיש אותם, אלא קודם כל אנחנו עוברים, אחר כך נגיש בקשה מסודרת עם כל המסמכים והם יבדקו את תנאי - -

יואב קיש: כמה זמן לוקח לכם להכין טפסים לרישיון?

<נחשון אקסלרד: זה לוקח זמן.

יואב קיש: כמה זמן?

<מירי נאור אליאס: כמה זמן לקח למועצה לאשר לנו את הרישיון לחדשות - -

יואב קיש: לא לאשר, להגיש בקשה לרישיון.

<נחשון אקסלרד: להגיש בקשה לרישיון זה פרויקט של שלושה חודשים.

<מירי נאור אליאס: זה בדיוק מה שאנחנו עברנו.

<מירי נאור אליאס: הגשנו בקשה, אבל מאז יש שאלות ועניינים.

יואב קיש: ברור, את זה אני יודע.

יואב קיש: תיכף נדבר על זה.

<אתי בנדלר: מר שויקי ואופיר, מתנהל כאן דיון - -

יואב קיש: הרשות השנייה, חשוב לי שתהיו שותפים לדיון הזה.

<ניר שויקי: שותפים לגמרי.

יואב קיש: איך אתם רואים את התהליך מבחינתכם?

<ניר שויקי: המודל שאתה מציע נראה לי סביר.

<אתי בנדלר: מה המודל?

<אתי בנדלר: תחזור עליו.

יואב קיש: אני אגיד.

<ניר שויקי: אני יכול לחזור על דברי היושב-ראש.

<אתי בנדלר: על זה היה בדיוק הוויכוח, על מה זה בקשה לרישיון.

יואב קיש: אני רוצה להגדיר את התהליך.

יואב קיש: הבנתי שגם להגיש את הרישיון זה לא רגע, זה לא להגיד: רגע אחד.

יואב קיש: מצד שני, אני כן רוצה שהערוצים יעברו בהקדם.

יואב קיש: יש פה אינטרס שהוא משותף גם למועצת הכבלים והלוויין.

<יונתן ביסקי: יכול להיות שהם יחזרו.

<יונתן ביסקי: מבין היושב-ראש את המצב שיכול להיווצר?

יואב קיש: יש מצב, אני מבין, ואני גם אתייחס אליו.

<יונתן ביסקי: יושבת הכנסת עם תמיכה מקיר לקיר בוועדה המיוחדת, כאשר כולכם אומרים שארבעת הערוצים האלה עומדים בקריטריונים להיות ערוצים מסחריים.

<יונתן ביסקי: יכול להיות מצב שהערוצים יגישו בקשה, אבל אנשי הרשות השנייה, אחרי שיעשו את הבדיקות שלהם, יגידו - -

<אבי שמידט: איך זה יכול להיות אם אנחנו מורידים את הרגולציה?

<יונתן ביסקי: מה זה קשור?

<יונתן ביסקי: הם יכולים להגיד שהערוצים האלה לא עומדים בקריטריונים.

יואב קיש: נכון, אנחנו נצטרך למצוא לזה תשובה.

<יורי קגנוביץ: אני מדבר על הערוץ שאני מנהל אותו.

<יורי קגנוביץ: אנחנו עברנו בדיקות מקיפות מאל"ף עד ת"ו על ידי מועצת הכבלים והלוויין.

<יורי קגנוביץ: הייתה טופסולוגיה מפה עד הודעה חדשה.

<יורי קגנוביץ: אתם מדברים על הורדת בירוקרטיה, אבל מה אתם עושים?

יואב קיש: אני עושה לכם את זה פעם ב-5 שנים עכשיו.

<יורי קגנוביץ: מועצת הכבלים הלוויין זה אותו משרד תקשורת, זו אותה מדינה.

יואב קיש: אין מה לעשות, תצטרכו לעשות הגשת רישיון חדש שהרשות השנייה תצטרך לאשר אותו.

יואב קיש: זה תהליך שיקרה, נקודה.

יואב קיש: פה אני מתחבר אליך, יונתן.

יואב קיש: לאף אחד אין כוונה שהוא לא יקרה, אבל אני גם לא נביא, כל דבר יכול לקרות.

יואב קיש: אם הוא לא יקרה, המשמעות היא מאוד ברורה, שברגע שיש תשובה סופית מהרשות השנייה, לאחר שימוע על סעיף שלא קרה - אני הולך למצב הקיצון - הנושא של הרישיון מבוטל והם חוזרים למשך הזמן שנותר להם.

<יונתן ביסקי: קודם כל, יש פה שני ערוצים שב-2018 נגמר להם הזמן.

<יונתן ביסקי: אם זה המתווה שהיושב-ראש מעוניין בו, אני מציע לבטל את המגבלה של השלושה חודשים כדי שהרשות השנייה תוכל - -

יואב קיש: אני בוודאי מבטל.

יואב קיש: אני קודם כל דיברתי ברמה העקרונית לתהליך.

יואב קיש: אני תיכף אדבר על לוחות הזמנים.

<יונתן ביסקי: אם הם צריכים השלמה, שיהיה להם זמן להשלים.

יואב קיש: ברור.

יואב קיש: אני רוצה להסביר את התהליך, כי אני לא רוצה שהם יפעלו בלי רישיון בצורה כזו או אחרת למשך זמן ארוך מידי, חד וחלק.

יואב קיש: מצד שני, אני מבין שהליך הכנת והגשת הרישיון לוקח זמן.

יואב קיש: אני כן רוצה שמ-day one שבו הם מגישים בקשה, כדי להקל גם עליכם את המעבר, הם כבר יעברו לרשות השנייה, לכן יש פה שלושה תאריכים שאנחנו מתייחסים אליהם.

יואב קיש: הראשון, מכתב בקשה להעברת הערוץ מרישיון הכבלים ולווין לרשות השנייה.

יואב קיש: בקשה לרישיון נקרא לזה.

<נחשון אקסלרד: שתי שורות.

יואב קיש: בקשה לרישיון.

יואב קיש: מרגע זה, לצורך העניין, אותם ערוצים שאנחנו מדברים עליהם שקיבלו רישיון זמני, ותיכף נדבר לכמה זמן, צריכים להשלים את הגשת הרישיון במלואו, לפי ההגדרות של ערוץ ייעודי זעיר, וזה תוך שלושה חודשים.

יואב קיש: זאת אומרת, יום אחרי שהחוק נכנס לתוקף אתם יכולים להגיד: אני ברשות השנייה, כאשר יש לכם מחויבות תוך שלושה חודשים להשלים את כל דרישות הרישיון.

יואב קיש: במקביל, אני אומר, מהרגע שהושלמו דרישות הרישיון - -

<נחשון אקסלרד: דרישות הגשת הבקשה.

יואב קיש: הבקשה.

יואב קיש: מהרגע שהושלמה הבקשה, שזה יכול להיות חודש, חודשיים, שלושה - - דרך אגב, אם עברו שלושה חודשים ולא הוגשה הבקשה, המשמעות היא הפרה יסודית, מבוטל הרישיון, הם חוזרים לכבלים וללווין.

יואב קיש: אין דבר כזה שאחרי שלושה חודשים לא הגשתם את הדברים האלה.

יואב קיש: יש פה גם לכם לוחות זמנים לעמוד בהם.

יואב קיש: זאת נקודה אחת שמראה מקום בעייתי.

<יונתן ביסקי: למועצה אין יותר סמכות לעשות מכרזים ייעודיים חדשים, זה ברור.

יואב קיש: אין, נגמר.

יואב קיש: אחרי שהגשתם, שזה צריך להיות תוך שלושה חודשים, הרשות השנייה צריכה תוך שלושה חודשים לתת תשובה, כשהתשובה שלה תהיה כזאת: אחת, הרישיון התקבל, הכל בסדר, עכשיו הם תחת הרישיון בהתאם למגבלות.

יואב קיש: אני מקווה ששם זה יהיה לכל ארבעת המקרים.

יואב קיש: שתיים, הם יכולים לדרוש השלמות, כשאת הדבר הזה אני לא מגביל בזמן.

יואב קיש: כל עוד הרשות השנייה מרגישה שמתנהל דיון בלוחות זמנים סבירים, הם יגדירו את לוחות הזמנים.

יואב קיש: אני לא מתכוון להיכנס לשיקול הדעת של הרשות השנייה בעניין הזה.

יואב קיש: שלוש, ברגע שהרשות השנייה תרגיש שיש פה הפרה מהותית של תנאי הזיכיון ושהזכיין או בעל הרישיון לא עומד בצורה מהותית וסיסטמטית - -

<נחשון אקסלרד: אי עמידה בתנאים.

יואב קיש: אני רוצה שיתנו לכם גם צ'אנס לתקן.

יואב קיש: אם הרשות השנייה תראה אי עמידה בתנאים באופן סיסטמטי, תודיע לאותו זכיין שרישיונו הזמני בוטל והוא חוזר לסיים את תקופתו במועצת הכבלים והלוויין.

יואב קיש: זה התהליך בגדול.

<נחשון אקסלרד: מכיוון שכל הערוצים האלה עברו תהליך הגשת בקשה מאוד ארוך, מאוד יסודי במועצה לשידורי כבלים ושידורי לוויין, כאשר כל המסמכים הם מאוד מאוד דומים למסמכים שהם נדרשים להביא למועצת הרשות השנייה - במהות הם אותם מסמכים - האם לא יותר הגיוני שכשערוץ אומר למועצת הרשות השנייה: חברים, אני רוצה לבוא מחר, שבדיוק באותו רגע יישלח ממועצת הרשות השנייה למועצת הכבלים והלוויין מכתב:

<נחשון אקסלרד: הבו לנו את תיק הלא TV?

<נחשון אקסלרד: כך יהיו להם את כל המסמכים שהם רוצים והם יוכלו לבוא אלי ולהגיד: שמע, אני דורש ממך השלמות של מסמך 1,2,3.

יואב קיש: אל"ף, זה רעיון, אני לא פוסל.

יואב קיש: אני רוצה לשמוע את הרגולטורים.

<זיו מאור: יש שלושה סוגים של מידעים שמשמשים את מועצת הכבלים והלוויין ואת הרשות השנייה לרישיון: מידעים שהם זהים, מידעים שהם שונים מתוקף היותו של הרישיון הנוכחי ייעודי, ומידעים שהם שונים כתוצאה ממדיניות רגולטורית שונה.

<זיו מאור: מה שמעניין את הרשות השנייה ביצירת הרישיון החדש זה אך ורק הקבוצה השלישית.

<זיו מאור: לא מעניין אותם מידעים זהים, לא מעניין אותם - -

יואב קיש: למה מידעים זהים לא מעניין אותם?

יואב קיש: זה יחסוך להם, זה מה שהוא אומר.

<זיו מאור: אני אתרגם את זה לאופרציה.

<זיו מאור: מה שאני מציע זה שהכנסת תורה לרשות השנייה, בהתייעצות עם מועצת הכבלים והלוויין, לנסח תוך שלושה חודשים כללים שנוגעים ספציפית לסוג הזה של מעבר מרישיון ייעודי לרישיון לשידור.

יואב קיש: לא, אני לא רוצה.

יואב קיש: זיו, אתה מסבך.

<ניר שויקי: זה סתם מסרבל.

יואב קיש: מה אתה מציע?

<ניר שויקי: אני חושב שאין שום מניעה, ככל שיש מסמכים שנמצאים בידי מועצת הכבלים והלוויין, שמועצת הכבלים והלוויין יעבירו אותם אלינו על מנת שלא נייצר כפילות.

יואב קיש: מעולה.

יואב קיש: אני רק צריך לשמוע את מועצת הכבלים והלוויין.

<יונתן ביסקי: אנחנו נעביר את הכל, את כל מה שהם יבקשו, בשיתוף פעולה מלא.

יואב קיש: ברגע שבו אחד מהערוצים הייעודים מגיש בקשה לרשות השנייה, מה שהגדרנו רישיון זמני, מאותו רגע הרשות השנייה תבקש ממועצת הכבלים והלווין: אני מבקשת את התיק של אותו ערוץ.

יואב קיש: התיק יצולם, כדי שלא תאבדו חס וחלילה.

<זיו מאור: מדברים על הצילום.

יואב קיש: אני מדבר על הרישיון, שפה יש הרבה זהות מן הסתם.

יואב קיש: לפחות את זה תעבירו לרשות השנייה, או מסמכים שתגדירו להם שחשוב לכם לקבל.

<אלידור בליטנר: אבל יכול להיות שהיה שינוי בנתונים לאורך השנים.

<נחשון אקסלרד: אז הם יגידו שהם רוצים משהו אחר.

יואב קיש: ואז, אני אומר, חסכנו.

יואב קיש: אני רוצה לייעל את ההליך.

יואב קיש: אחרי שלושה חודשים הרשות השנייה יכולה לפנות למי מהערוצים הייעודים האלה ולהגיד להם: חסר לי 1,2,3,4.

<אלידור בליטנר: אתה מטיל נטל על הרגולטור לבקש את מה שהוא צריך?

<אלידור בליטנר: זה נשמע לי כמו הליך גילוי מסמכים בבית משפט, שעכשיו צריך לנבור בין המסמכים, לחפש את מה שרלוונטי.

יואב קיש: את אומרת שאנחנו לא מייעלים, אנחנו רק מקשים.

יואב קיש: את מעדיפה את המתווה הראשון שהצעתי, זה מה שאת אומרת?

<אלידור בליטנר: אני לא מעדיפה שום מתווה.

יואב קיש: מה הפתרון שלך?

<אלידור בליטנר: יכול להיות שהשתנו דברים.

<נחשון אקסלרד: אין דבר כזה שהשתנו דברים, כי אנחנו מחויבים לדווח למועצת הכבלים והלוויין על כל שינוי.

<אלידור בליטנר: ואם לא דיווחתם?

<נחשון אקסלרד: הדברים מסודרים.

<אתי בנדלר: אני רוצה לשאול מהצד השני.

<אתי בנדלר: אין לכם עותק של המסמכים שמסרתם למועצה?

<נגה רובינשטיין: לי רק חשוב שזה יהיה על חשבון מועצת הכבלים והלוויין, לא על חשבון הרשות השנייה.

יואב קיש: עורכת הדין נגה רובינשטיין, אפשר לבקש ממך משהו, באמת בקשה צנועה?

יואב קיש: אני מבין שיש לך בעיה בנושא של דמי רישיון.

יואב קיש: אפשר להפסיק רגע לדון בנושא הזה ולהתייחס רצינית לזה?

יואב קיש: את דיברת על זה 3 פעמים.

יואב קיש: עניתי, לא עניתי.

יואב קיש: שמענו.

יואב קיש: אני לא רוצה לחזור לזה.

<נגה רובינשטיין: אתה מתאר כאן תהליך מאוד מסובך - לא שמעתי מסובך כמוהו - לקבלת רישיון.

יואב קיש: את לא מחדשת.

יואב קיש: יש לך בעיה עקרונית.

יואב קיש: את לא מחדשת בבעיה.

<נגה רובינשטיין: אתה אמרת שלא תהיה כמעט רגולציה.

<נגה רובינשטיין: תשמע כמה עבודה תהיה כאן.

יואב קיש: אני אומר בצורה הכי פשוטה אלייך, שמעתי שיש לערוצים המסחריים בעיה.

יואב קיש: את יודעת מה, אני אחזור על הנימוק שלך פעם אחת לפרוטוקול, אני לא דן בו יותר.

יואב קיש: "לא יכול להיות, אומרת עורכת הדין נגה רובינשטיין, שהערוצים המסחריים הגדולים יממנו את דמי השימוש של שאר הערוצים במסחרי".

יואב קיש: בסדר?

<נגה רובינשטיין: לא שוויוני, לא חוקתי.

יואב קיש: זה נגה רובינשטיין.

יואב קיש: שמענו הרבה פעמים, אני מבקש לא לשמוע את זה יותר.

יואב קיש: עכשיו אנחנו דנים באיך אנחנו מייצרים רישיון לערוצים הזעירים.

<ניר שויקי: אני חושב שכל הדיון פה הוא דיון מאוד טכני.

יואב קיש: אבל אין ברירה, זו המהות של החוק.

<ניר שויקי: אז שיגישו בקשה מסודרת, שיבקשו מהם את המסמכים, או שהם יבקשו מהם.

<ניר שויקי: חבל, זה באמת דיון - -

<יונתן ביסקי: מצידנו יהיה שיתוף פעולה מלא.

יואב קיש: מעבר לכך, ואת זה אני מבקש לציין בחקיקה, ביום שבו – אני מסדיר פה את העניין - הם הגישו בקשה לעבור, הם עוברים ומקבלים רישיון זמני.

יואב קיש: תוך שלושה חודשים המסמכים צריכים להיות מושלמים, בין אם על ידכם, בין אם על ידי זה שהם קיבלו אותם מהכבלים ומהלוויין - אני לא פוסל את הערוץ הזה.

יואב קיש: אחרי 3 חודשים אתם נותנים את הנחיית

יואב קיש: כם אם הרישיון בתוקף, או שמאריכים אותו לתקופה נוספת כדי לסדר מסמכים חסרים וכיוצא בזה.

יואב קיש: אז אתם מתנהלים מול הרגלטור שנקרא הרשות השנייה.

יואב קיש: הרשות השנייה, במידה והגיעה לנקודת זמן שטוענת שאותו ערוץ מפר באופן סיסטמטי ולא מסוגל לעמוד בתנאי הרישיון - -

<אתי בנדלר: זה לא עניין של מפר, אדוני, אלא לא עומד בתנאים לקבלת הרישיון.

יואב קיש: לא עומד בתנאי הסף.

יואב קיש: אני לא מדבר על הפרות, לא לזה הייתה כוונתי בסעיף זה, תודה על התיקון.

יואב קיש: אם הוא לא מסוגל לעמוד בתנאי הסף, אזי המשמעות היא שהרישיון מבוטל.

<לאה ורון: רישיון זמני.

יואב קיש: הזמני מבוטל.

יואב קיש: במידה והרישיון מבוטל, חוזר אותו זכיין, וזה אוטומטית מההודעה הזאת, להיות מפוקח תחת הכבלים והלוויין עד סוף תקופת זיכיונו.

<איתמר אביטן: מה קורה אחר כך?

יואב קיש: נגמר, מה לעשות.

<איתמר אביטן: מה זאת אומרת?

<איתמר אביטן: הוא הקים ערוץ, עבד, עשה, לא קיבל רישיון.

<איתמר אביטן: עכשיו הוא חוזר אליו?

יואב קיש: למה לא קיבל רישיון?

<איתמר אביטן: מה זה משנה?

<איתמר אביטן: תוציא מכרז.

יואב קיש: אין מכרז.

<איתמר אביטן: דרך אגב, אנחנו מפסידים מזה בסופו של דבר כי יהיה פחות ערוץ.

יואב קיש: אני שמח לשמוע שאתה מבין ומסכים איתי.

<איתמר אביטן: אני רוצה ערוצים, אמרתי את זה מלכתחילה.

<זיו גלעדי: ביום שהערוץ ששידר בעבר תחת אסדרה של המועצה לשידורי כבלים מתחיל לשדר תחת אסדרה של הרשות השנייה, צריכות להיות בטוחות שעומדות לזכות הרשות השנייה, לא לזכות המועצה לשידורי כבלים.

<זיו גלעדי: צריכה להיות העברה של הבטוחות מאחד לשני.

<יונתן ביסקי: זה ייעשה בשלושה חודשים האלה.

<זיו גלעדי: לא בשלושה חודשים.

<זיו גלעדי: אם יש הפרה ב-day one או ב-day two תחת הרשות השנייה, היא לא תוכל לממש בטוחות שניתנו לזכות המועצה לשידורי כבלים.

יואב קיש: לגבי הבטוחות, וזה גם משהו שחשוב לי שייכנס לחוק, אין בכוונתי לשנות מהבטוחות הקיימות בכבלים ובלוויין תחת חוק רשות השנייה.

יואב קיש: צריך להיות תיקון בחוק.

יואב קיש: אני לא יודע באיזה סעיף, מתי נגיע לזה.

<דב אברמוביץ: זה 33א(ב).

<אתי בנדלר: רגע , עוד לא הבנתי מה - -

יואב קיש: יש את נושא הבטוחות של הערוצים הזעירים.

יואב קיש: הבטוחות שהערוצים הזעירים יתנו לרשות השנייה יהיו זהות בהגדרתן למה שהם נותנים היום למועצת הכבלים והלוויין.

<אתי בנדלר: אני לא יודעת אם המועצות דורשות את אותן בטוחות.

<יונתן ביסקי: רק שלא תהיה כפילות, שלא יהיה מצב ששמים ערבות אצלי וערבות אצלם.

יואב קיש: כוונת המשורר היא לא לשנות ממצבם של הערוצים הייעודיים, זאת אומרת, אותן הבטוחות שיש להם היום אלו הבטוחות שיישארו להם גם ברשות השנייה.

יואב קיש: כמו שאמר יונתן, מרגע המעבר הבטוחות יוסרו ויועברו ישירות לרשות השנייה.

יואב קיש: זו הכוונה.

<נחשון אקסלרד: יש היגיון רב בלהקטין את הערבויות האלו בצורה משמעותית.

יואב קיש: הערבויות האלו שונות בין ערוץ לערוץ?

<יונתן ביסקי: בוודאי.

<יונתן ביסקי: אני מציע להחזיר את הערבויות לערוצים על מנת שיגישו אותן מחדש לרשות השנייה.

<נחשון אקסלרד: יש גם היגיון רב לבחון את גובה הערבויות האלו.

יואב קיש: זה סוד מסחרי, או שאפשר להגיד כמה הערבויות?

<יונתן ביסקי: אני מכיר את הערבויות.

<נחשון אקסלרד: לי אין בעיה להגיד.

<נחשון אקסלרד: הערבות שלנו היא שלושה מיליון שקל.

<יונתן ביסקי: אלה סכומים קטנים בהשוואה לערוצים הגדולים.

יואב קיש: כמה לכם, אפשר לשאול?

<מירי נאור אליאס: שלנו, לדעתי, זה ארבעה מיליון שקלים.

יואב קיש: זאת אומרת, הערבויות של הערוצים הן סביב שלושה, ארבעה מיליון שקלים.

<נחשון אקסלרד: יש היגיון רב בלהקטין אותן.

יואב קיש: אני לא רוצה להקטין.

<נחשון אקסלרד: אני רוצה רגע להסביר את ההיגיון.

<אתי בנדלר: אי אפשר להעביר אותן כערבויות להבטחת ההתחייבויות שהיו בעבר.

<נחשון אקסלרד: זה נובע מזה שאין חובות רגולטוריות.

<נחשון אקסלרד: כשאין חובות רגוטלטוריות, אין סיבה שהערבויות תהיינה כל כך גבוהות.

יואב קיש: אני רוצה רגע לדבר על מחויבויות העבר.

<אתי בנדלר: אני עוד מחכה לתשובה, אדוני.

יואב קיש: של מה?

יואב קיש: אני אגיד מה אני חושב, אחרי זה נראה איך זה מסתדר עם העניין.

יואב קיש: לגבי מחויבויות העבר, אנחנו לא הולכים לעשות פה ויתור או מחילה על איזה שהוא חוב או חבות שהיו בעבר, אני אומר בצורה הכי ברורה.

יואב קיש: מצד שני, אני גם לא מתכוון שהם יתנהלו מול שני רגולטורים.

יואב קיש: זאת אומרת, אין בכוונתי שהם יתנהלו עד x פה, מ-b פה, זה לא יקרה.

יואב קיש: מכיוון שהם עוברים לרשות השנייה, הרשות השנייה תנהל את כל המחויבויות והתחייבויות העבר שלהם כפי שהיו בכבלים ובלוויין.

<נחשון אקסלרד: אני חושב שהדבר הזה דורש דיון הרבה יותר מעמיק, כי יש כאן סוג של חוסר היגיון.

<נחשון אקסלרד: להלא TV, למשל, יש אי עמידה.

<נחשון אקסלרד: זה לא חובות.

<נחשון אקסלרד: הלא TV לא חייב כסף למדינה ולמשלם המיסים.

<נחשון אקסלרד: הלא TV נמצא באי עמידה במחויבויות השקעה רגולטוריות שלו בהפקות מקומיות ובהוצאות תפעול.

<נחשון אקסלרד: זה סיפור ארוך, אני לא יודע אם אתה רוצה דווקא עכשיו להתחיל אותו, אבל צריך לקיים בזה דיון.

יואב קיש: אני לא מבין מה הבעיה במה שאמרתי.

<נחשון אקסלרד: אני אסביר מה הבעיה בזה.

<נחשון אקסלרד: אם אני צריך ללכת ולדון עם מועצת הרשות השנייה על אי עמידה שלי במחויבויות השקעה שנתיות של עשרים ומשהו מיליון שקל, שהן לא היו ריאליות, לא מציאותיות ולא מחוברות לעולם הכלכלי שבו אנחנו חיים, בשעה שתחת הרשות השנייה אני לא מחוייב לשקל אלא אני מוציא כמה שאני יכול וכמה שאני מרוויח, אז על מה בדיוק יחייבו אותי במועצת הרשות השנייה?

<יונתן ביסקי: הערוצים האלה ייסגרו.

יואב קיש: אני אגיד לך בצורה הכי ברורה, אני לא נכנס לשיקול הדעת של הרשות השנייה.

יואב קיש: את הטיעון הזה שאמרת אתה בהחלט יכול להגיד לרשות השנייה והם יפעילו שיקול דעת.

<אלידור בליטנר: אנחנו פותחים את הנושא של השלמת החובות?

<אלידור בליטנר: אם כן, יש כאן עמדה מטעם הממשלה.

יואב קיש: אנחנו לא מדברים על השלמה.

יואב קיש: אני אמרתי את המתווה.

יואב קיש: שמעת את מה שאמרתי?

<אלידור בליטנר: כן, שמעתי.

<אלידור בליטנר: מה שעכשיו דנים הוא קצת אחר.

יואב קיש: הוא חושב שצריך לשנות ממחוייבויות העבר בגלל מה שקורה עכשיו ולעתיד.

יואב קיש: התשובה שלי היא לא.

יואב קיש: במחויבויות שדנה בהן היום מועצת הכבלים והלוויין תדון הרשות השנייה.

<אלידור בליטנר: זה לא עניין של דיון.

<אלידור בליטנר: יש חובות ברישיון, יש חובות מכרזיות.

<אלידור בליטנר: חלק מהחובות זה בעצם התחייבויות מכרזיות.

<אלידור בליטנר: בזכות ההתחייבויות שלקחו הערוצים הם זכו במכרז וגברו על מתמודדים אחרים.

<נחשון אקסלרד: לא גברו על מתמודדים אחרים, כי לא היו.

יואב קיש: אנחנו לא נכנסים עכשיו לדיון.

<בסאם ג'אבר: זה הכי מהותי, היושב-ראש.

יואב קיש: אז אני אגיד לך.

יואב קיש: אמרתי גם איך לעשות את זה.

<אלידור בליטנר: זה אכן מאוד מהותי.

<אלידור בליטנר: שוב, העניינים אלה זה מחויבויות שלקחו על עצמם הערוצים.

<אלידור בליטנר: בכללי משחק אלה הם נכנסו לשחק במגרש הזה.

יואב קיש: נכון.

<אלידור בליטנר: אפשר לראות בזה סוג של כסף ציבורי.

<נחשון אקסלרד: ממש לא.

<אלידור בליטנר: סוג של מס.

<אלידור בליטנר: הפקות מקור הן סוג של מס.

<אלידור בליטנר: זה כסף ציבורי.

<אלידור בליטנר: אם עכשיו מעבירים את זה לשיקול דעת של הפחתה של החובות - -

יואב קיש: למה את אומרת משהו שלא אמרתי?

יואב קיש: אמרתי לך שמי שידון בזה זו הרשות השנייה במקום המועצה לכבלים ולוווין, זה הכל.

<אלידור בליטנר: לעניין הפריסה.

יואב קיש: לא אמרתי פריסה.

יואב קיש: שלא יפרסו, מה איכפת לי.

יואב קיש: אני לא מתעסק עם זה.

יואב קיש: הם הפרו x דברים?

יואב קיש: שיחליטו מה עושים איתם.

יואב קיש: למה אני צריך להחליט אם לפרוס, לא לפרוס?

<אלידור בליטנר: הבנתי את מקור הבלבול.

<אלידור בליטנר: יש שני עניינים שלגביהם צריך לקבוע הוראה שעניינה השלמת חובות.

<אלידור בליטנר: אחד, חובת התוכן, מחויבויות תוכן שהערוצים נטלו על עצמם, בין היתר במסגרת ההצעות המכרזיות.

יואב קיש: ולא קיימו.

<אלידור בליטנר: ולא קיימו.

<אלידור בליטנר: זה אל"ף.

<אלידור בליטנר: בי"ת, יש את עניין ההפרות והעיצומים הכספיים שהוטלו, יוטלו, או יש הליכי אכיפה שמתנהלים.

<אלידור בליטנר: זה עניין אחר.

<אלידור בליטנר: גם אותו אנחנו צריכים להבטיח.

<אלידור בליטנר: אם הם הפרו, הם צריכים לעמוד בסנקציה שמוטלת עליהם בגלל שהם הפרו.

יואב קיש: חד וחלק.

יואב קיש: משנה לך אם הדיון הזה מתנהל בכבלים והלוויין או ברשות השנייה?

<אלידור בליטנר: שוב, אני לא יודעת מה המשמעות של המילה "דיון" כאן.

יואב קיש: יש לו חובות, חבויות, התחייבויות שלא עמד בהן, אם זה כסף, לא כסף, תוכן, לא תוכן.

יואב קיש: אני לא נכנס אפילו לדיון, כי יש פה ערוצים שונים עם התנהלות שונה.

יואב קיש: אני רק אומר דבר מאוד פשוט, במקום שזה יתנהל מול הרגולטור שהם היו בו, זה יתנהל מול הרגולטור שהם יהיו איתו, זה הכל.

<אלידור בליטנר: לגבי ענייני התוכן, אנחנו חושבים שנכון לקבוע בחקיקה שצריך להשלים את החובות האלה בתוך x שנים, למשל 3 שנים.

יואב קיש: למה צריך ללכת לחקיקה עם זה?

<אלידור בליטנר: כי צריך לקבוע כאן תכנית השלמה.

<אלידור בליטנר: אתה יכול לראות, ככה זה גם בחוק הרשות השנייה לגבי המעבר מזיכיונות לרישיונות.

<אלידור בליטנר: יש מגבלת שנים שבהן החובות האלו צריכות להיות מושלמות.

<אלידור בליטנר: לגבי תכנית הפריסה, זו אכן יכולה להיות תכנית שמוגשת לרשות השנייה.

יואב קיש: נגיד שלא היינו עושים את החוק, מה היו עושים במועצת הכבלים והלוויין?

יואב קיש: לא היה לך את החוק עכשיו.

<נחשון אקסלרד: היו מחלטים את הערבויות והערוץ היה הולך הביתה, זה מה שהיה קורה.

יואב קיש: לא דיברתי על זה.

<אלידור בליטנר: לגבי ההפרות והעיצומים הכספיים, שזה ההיבט השני, כאן אני כן רואה קושי להעביר את זה מרגולטור אחד לאחר, כי הרגולטור הראשון הוא זה שההפרות היו כשהוא היה, הוא זה שהתחיל בהליכי האכיפה, הוא זה שמכיר את הנושאים האלה, לכן הוא גם הגורם המינהלי שצריך להשלים את ההליך.

יואב קיש: את רוצה שהם יעבדו מול שני רגולטורים?

יואב קיש: בסוף צריך להחליט.

<אלידור בליטנר: שוב, יש הליכי אכיפה שמתנהלים מול הרגולטור הזה, אז איך עכשיו באמצע התהליך אנחנו מעבירים את זה למקום אחר?

יואב קיש: כן, מה לעשות.

יואב קיש: בדיוק באמצע התהליך הם עוברים מעולם רגולטורי אחד לעולם רגולטורי אחר.

<אתי בנדלר: כן, אבל ההפרות מתייחסות לעולם הרגולטורי הקודם.

יואב קיש: בסדר, הוא לא נעלם.

<יונתן ביסקי: קודם כל, אני מציע לעשות את הדיון הזה ביום ראשון, כי זה באמת נושא מאוד מהותי שלא כדאי לעשות אותו ב-24:00 בלילה.

<יונתן ביסקי: בכיתה שתלמידים בודדים נכשלים הבעיה היא בתלמידים, בכיתה שכל התלמידים נכשלים הבעיה במורה.

<יונתן ביסקי: כל הערוצים נמצאים בחובות כלפי המועצה מבחינת תנאי הרישיון שלהם.

<יונתן ביסקי: זה אומר שתנאי הרישיון הייעודיים הנוכחים הם תנאי רישיון לא טובים, כי עובדה שהם לא עומדים בהם.

<מיכל רפאלי כדורי: רגע, יש מחיקת חובות?

יואב קיש: בשביל מה זה היה?

יואב קיש: חצי שעה אני אומר שלא.

יואב קיש: למה את פתאום זורקת משהו שאולי קשור אליכם?

יואב קיש: אני מדבר על ערוצים ייעודיים שלא ישרדו אם לא נעזור להם.

יואב קיש: אני לא מוחק להם חובות, אני רוצה להסדיר את זה.

יואב קיש: די, נו באמת.

<מיכל רפאלי כדורי: זה היה בהומור, אם לא הובנתי.

יואב קיש: אני מודה שלא הבנתי.

יואב קיש: עד לכאן בעניין הזה.

יואב קיש: אם זה היה בהומור, אני מתנצל שהתפרצתי.

<יונתן ביסקי: החובות למועצה הם בהקשר לרישיונות שהמחוקק מבטל.

<יונתן ביסקי: למשל ערוץ מורשת "חייב" לי או למועצה הפקות בתחום מורשת ישראל שהוא לא ביצע על פי הרישיון הנוכחי שלו.

<יונתן ביסקי: ברגע שהוא עובר לרישיון מסחרי, החובות האלו כבר לא קיימות.

<זיו גלעדי: זה לא נכון.

<זיו גלעדי: זו לא העמדה שלנו.

יואב קיש: אני מסכים עם דבר אחד, יונתן, שאמרת, וזה שנמשיך את הדיון בעניין הזה ביום ראשון.

<יונתן ביסקי: בקשר לערוץ הלא TV, היקף החובות שלו היום בהפקות מקור ביחס להכנסות של הערוץ - -

<נחשון אקסלרד: זה הפקות מקומיות, זה לא הפקות מקור.

<נחשון אקסלרד: אין דבר כזה הפקות מקור, יש הפקות מקומיות.

<נחשון אקסלרד: הפקות מקומיות והוצאות תפעול.

<יונתן ביסקי: ההיקף הוא היקף אסטרונומי ביחס להכנסות שלהם.

<יונתן ביסקי: המחוקק צריך לתת על זה את הדעת, ככל שהוא רואה את עתיד הערוצים - -

יואב קיש: המחוקק לא ייתן על זה את הדעת.

<נחשון אקסלרד: המחוקק חייב לתת על זה את הדעת.

<נחשון אקסלרד: אדוני היושב-ראש, אני מוכרח להגיד לך, זה באמת מאוד פשוט.

<נחשון אקסלרד: תראה, ערוץ הלא TV, ואני מניח שיש עוד ערוץ אחד לפחות כזה, עומד בפני המועצה לשידורי כבלים ולוויין במצב של הפרה מהותית של תנאי רישיונו.

<נחשון אקסלרד: כמו שאמר יונתן, ואני מאוד מתחבר לזה, המורה לא בסדר, לא התלמיד, כי התלמיד השקיע 14 מיליון שקל בערוץ הזה והרים אותו ממצב של הפסדים של 5,6 מיליון למצב של הפסד של חצי מיליון שקל או מיליון שקל בשנה האחרונה.

<נחשון אקסלרד: כלומר, הערוץ מתקדם.

<נחשון אקסלרד: בוא נסבר לנו עוד קצת את האוזן.

<נחשון אקסלרד: מה לעשות, הפקה של תכנית בערבית שמפיקים אותה עם צוות ערבי לציבור הערבי עולה הרבה פחות מאשר צוות של המגזר היהודי.

<נחשון אקסלרד: זה כמו במוסך.

<נחשון אקסלרד: דרישות ההשקעה בהפקות מקומיות לערוץ הזה - - בעלי המניות המקוריים נטלו את זה על עצמם.

<נחשון אקסלרד: עם הזמן התגלה שאי אפשר לעמוד בזה, זה לא ריאלי.

<נחשון אקסלרד: זה המצב.

<נחשון אקסלרד: עכשיו, הערוץ הזה, כמו לפחות עוד ערוץ אחד, עומד במצב של הפרות רגולטוריות מאוד מאוד מהותיות מהבחינה הזו של תנאי רישיונו.

<נחשון אקסלרד: המשמעות היא מאוד פשוטה.

<נחשון אקסלרד: יבואו ויגידו לי ממועצת הכבלים והלוויין: אדוני, אני צריך לחלט לך את הערבות.

<נחשון אקסלרד: המשמעות של הדבר הזה היא ירידת הערוץ מהאוויר, וזה בסדר.

<נחשון אקסלרד: מדינת ישראל יכולה להחליט שזה מה שהיא רוצה, שלא יהיה ערוץ ערבי במדינת ישראל, על כל המשתמע מכך.

<נחשון אקסלרד: הציבור הערבי ידע לקלוט את אלג'זירה ואת ערוץ חיזבאללה, זה בסדר.

<נחשון אקסלרד: המדינה צריכה להחליט.

<נחשון אקסלרד: אין פה ענייןשל פריסה.

<נחשון אקסלרד: לא תהיה פה פריסה של עשרות מיליונים של התחייבות מכרזית.

<נחשון אקסלרד: הדבר היחיד שיקרה פה זה שיגידו לנו: חבר'ה, אנחנו לוקחים לכם את הערביות, מבטלים את הרישיון, אין ערוץ.

<נחשון אקסלרד: זה מה שיקרה פה.

<נחשון אקסלרד: לערוץ 10 בהחלט מחלו על חובות.

<לירן עצמור: כבוד היושב-ראש, אנחנו מעריכים מאוד את העמדה הראשונית שאיתה התחלנו ואנחנו מודים לך על העמדה הזאת, אבל באמת חשוב להגיד בסוף ערב כזה שכולם נשאו פה דברים, שאנחנו היוצרים, אין לנו את הגב הכלכלי שעליו אתה מדבר, את ההגנה על הרביעייה החלשה הזאת.

<לירן עצמור: כשאנחנו מדברים על הפקות שאנחנו עושים ב-200,300 אלף שקל, זאת הפרנסה היחידה שיש לנו.

<לירן עצמור: כשמדובר פה על חובות של מיליונים שהולכים אולי כתוצאה מאיזו שהיא פזיזות חקיקתית לגרום לכך שהרגולטור החדש לא יוכל לאכוף את הגבייה שלהן, כשאת הרגולטור הקודם זה לא מעניין, הוא לא ירצה לאכוף, וגם אין לו רלוונטיות לגבי הגופים האלה, אז חשוב להבין שאלה מיליוני שקלים שנגזלו מהיוצרים, היחידים שנמצאים פה עכשיו ללא שכר חודשי, ללא ביטחון פנסיוני, ללא עתיד.

<לירן עצמור: אתם חייבים להבין את זה.

<לירן עצמור: היחידים שהם עלה נידף ברוח, בלי משכורת חודשית מובטחת, בלי פנסיה, בלי הבטחה רגולטורית לשום דבר, הם היוצרים האלה.

<לירן עצמור: לציבור הישראלי, שלפני כך וכך שנים הובטחו לו ארבעה ערוצים ייעודיים, הובטח לו איזה שהוא חלום של יצירה ערבית, של יצירה ברוסית, דברים שיש להם חשיבות אדירה לתרבות הישראלית, לעושר של התרבות הישראלית ולייצוג של הפריפריה הישראלית.

<לירן עצמור: הציבור הישראלי, שהלך ונתן את משאבי הטבע האלה, את שמורות הטבע האלו לזכיינים האלה, ציפה וקיווה להגשמה של החלום הזה.

<לירן עצמור: אם החלום הזה לא הוגשם, מגיע לציבור הישראלי לקבל את היצירות האלו בחזרה.

יואב קיש: אתה שמעת ממני משהו על זה שאני עושה מחיקת חובות?

<לירן עצמור: התחלתי ופתחתי בתודות לך על כך שהתחייבת שהחובות האלו לא - -

יואב קיש: בחקיקה.

יואב קיש: אני לא יודע מה יעשו הרגולטורים.

<לירן עצמור: אני אומר, נדמה לי שבמנגנון שכרגע מדובר בו יהיה מצב שהדבר הזה ייפול בין הכיסאות.

<לירן עצמור: אתה חייב להבין שמדובר בגורלם, בפרנסתם של אלפי יוצרים.

יואב קיש: אני רוצה לסיים את הנושא הזה.

יואב קיש: אני מקבל את הערתה של היועצת המשפטית על כך שבנושא הזה נמשיך בכל מקרה ביום ראשון לדון.

<אתי בנדלר: זה גם נושא חשוב מידי בשביל לדון בו בשעה כזאת.

יואב קיש: הדיון ביום ראשון יתחיל, ואני מבקש מהיועצים המשפטיים שלנו לבנות את המתכונת הבאה כי כן חשוב לי שעל זה נתחיל את הדיון, בכך שחובות והתחייבויות העבר לא נמחקים.

יואב קיש: חובות והתחייבויות העבר יועברו לפיקוח הרשות השנייה מהרגע שהרישיון עובר לרשות השנייה, וזה אומר שכל ההתנהלות של הגוף המפוקח בעניין הזה תהיה מול הרשות השנייה.

יואב קיש: אם צריך להתייחס איך, מה, סבבה, נתייחס.

יואב קיש: זה המסר.

יואב קיש: הסברתי בדיוק את ההתנהלות.

יואב קיש: זה מה שנדון עליו ביום ראשון.

<זיו מאור: בג"ץ ערוץ 7 חייב לבוא לידי ביטוי בטיפול של הוועדה בנושא של מחויבויות עבר.

יואב קיש: אני לא מכיר, אבל בהחלט אני מכבד את בג"ץ.

<זיו מאור: זה דבר שחייבים לתת עליו את הדעת.

<נתנאל סימנטוב: האמירה של היושב-ראש כאמירה מוחלטת שלא תהיה מחיקת חובות זה גזר דין מוות לחלק מהערוצים הייעודיים לפחות, מה גם שלא בטוח שלרשות השנייה יש סמכות למחוק חובות.

יואב קיש: אני רוצה לדייק את מה שאני אומר.

יואב קיש: אני לא רוצה בחוק - -

<נתנאל סימנטוב: אבל הדרך היחידה היא בחוק.

יואב קיש: אני לא חושב שאתה צודק.

<אבי שמידט: לאור הדיון שהיה כאן, ודווקא בגלל שאנחנו באיזה שהוא פיק של הדיון בנושא הזה של המחויבויות, אולי יש מקום, ולאור גם מה ששמענו מהלא TV ושמענו מהרגולטור - -

יואב קיש: לא רק מהלא, גם מערוץ 20.

<אבי שמידט: גם ערוץ 20, שאנחנו כמובן יודעים את הבעיה.

<אבי שמידט: יכול להיות שניתן להבין שיש כאן שני וקטורים משמעותיים מאוד.

<אבי שמידט: מצד אחד יש פה מחויבויות שאי אפשר להתכחש להן, ומצד שני יש כאן סכנה אמיתית של קריסה של ערוצים שיצטרכו לשלם בגין המחויבויות האלו.

<אבי שמידט: יכול להיות שיש מקום לחשיבה יצירתית על ידנו, על ידנו כמשרד.

<אבי שמידט: אני חושב שהשר יצטרך לפנות לאנשי המשרד וגם לרגולטור שנמצא תחת פיקוחו ובעצם לחשוב חשיבה יצירתית איך מייצרים מנוף, ואני אומר את זה פה ליוצרים.

<אבי שמידט: היוצרים לא מעונינים בקריסת הגופים האלה.

<אבי שמידט: צריך לייצר מזה איזה שהוא סוג של מינוף.

<אבי שמידט: אפשר לקחת את הכסף הזה, להפוך אותו - -

יואב קיש: אני רוצה להתייחס למה שאמר נתנאל.

יואב קיש: אני רוצה להגיד בצורה הכי ברורה, זה לא שבחוק אני אמחק.

יואב קיש: זה לא עובד ככה.

יואב קיש: יש פה הגדרה ברורה.

יואב קיש: אם יגיעו, ובזה אני כן מסכים, משרד התקשורת, משרד המשפטים, משרד האוצר והרגולטורים לאיזו שהיא הסכמה ולמתווה שמקובל על כולם, אז טוב לי, אין לי בעיה.

יואב קיש: אני לא הולך עכשיו למהלך של מחיקת חובות בחוק רק כי אני רוצה ככה לעשות.

יואב קיש: זה לא יהיה.

יואב קיש: ההתחייבות יעברו לרגולטור שבסמכותו יהיה לטפל בהן.

יואב קיש: אני לא נכנס לשיקולים שלו.

יואב קיש: יש להם את ההנחיות שלהם.

יואב קיש: הם יטפלו בזה.

יואב קיש: זה לגבי נושא המחויבויות וחובות העבר.

יואב קיש: אני רוצה עוד נושא אחד, וזה נושא הערבויות.

יואב קיש: אני רוצה לדבר על הערבויות, זה נושא חשוב שמטריד הרבה אנשים.

יואב קיש: אחרי הנושא הזה נעשה את ההפסקה, נמשיך ביום ראשון.

יואב קיש: אני חוזר על מה שאמרתי.

יואב קיש: אין בכוונתי שאף אחד מהערוצים האלה יוסיף שקל אחד ערבות.

יואב קיש: מה שקיים היום במועצת הכבלים והלווין, סדר גודל של שלושה מיליון שקלים, אני מוכן שזה יהיה הסכום שיישאר לכולם.

יואב קיש: אם מישהו נתן קצת יותר, אז ישתחרר לו, גם בסדר.

יואב קיש: שלושה מיליון שקלים זה המספר שיעבור.

יואב קיש: איך זה עובר, גם את זה צריך להסדיר, כי יש פה עניין של כסף שעומד כנגד הערבות הזאת.

יואב קיש: אני רוצה שאותם שלושה מיליון יועברו מהכבלים והלווין לרשות השנייה.

יואב קיש: עכשיו השאלה הטכנית של איך עושים את הדבר הזה.

יואב קיש: אני לא רוצה סיטואציה שהם יצטרכו להביא עוד שלושה מיליון שקלים מהבית לרשות השנייה ולחכות לקבל את השלושה מיליון מהכבלים ומהלוויין.

<דב אברמוביץ: יש כרגע ערבות בנקאית לפקודת משרד התקשורת או החשב הכללי.

יואב קיש: לפקודת מי?

<דב אברמוביץ: לפקודת מדינת ישראל, משרד התקשורת.

יואב קיש: לכולם זה ככה?

<דב אברמוביץ: היינו רוצים, אם אפשר, לא להמיר את הערבות הזאת.

יואב קיש: זה מה שאמרתי.

יואב קיש: אני שואל רגע את מועצת הכבלים והלוויין.

יואב קיש: אתה זוכר לפקודת מי הערבות?

<יונתן ביסקי: לדעתי החשב הכללי.

<יונתן ביסקי: אני מבקש לא לתפוס אותי במילה.

יואב קיש: חשב כללי?

<דב אברמוביץ: בוודאות.

יואב קיש: הרשות השנייה, לכם יש אפשרות לקבל חשב כללי?

<ניר שויקי: לא.

<ניר שויקי: אנחנו צריכים שזה יהיה לפקודת הרשות השנייה.

<ניר שויקי: אין שום בעיה טכנית לבצע חילופין של ערבויות, הייתי עושה את זה לא פעם, אלא אם כן יש להם בעיות עם הבנקים.

<ניר שויקי: אפשר להביא שליח, לקבל את הערבות ולהחליף.

יואב קיש: יש אפשרות?

<קריאה: צריך לבדוק את זה.

יואב קיש: גם את זה אני מבקש שתבדקו עם הבנקים שלכם עד יום ראשון.

יואב קיש: אני אומר עוד פעם, המטרה שלי שהערבות הקיימת בכבלים ולוויין תהיה זו שתופסק, כאשר כנגדה תוקם ערבות חדשה לרשות השנייה.

<שירה גרינברג: רק רציתי להעיר את תשומת הלב, כשאנחנו מדברים על ערוץ שכבר לא יהיה ערוץ מזערי, שהוא יעבור את ה-80 מיליון ויהיו לו חובות תוכן לפי החובות של הפקות המקור וכו', כמובן שגובה - -

יואב קיש: הערבות תשתנה.

<שירה גרינברג: כן.

<שירה גרינברג: כמובן שזה צריך להיות בהלימה לחובות.

יואב קיש: מסכים.

יואב קיש: הערה נכונה.

יואב קיש: אני רוצה רק לחזור שנייה למקום שהיינו בחוק, ובזה נסיים.

יואב קיש: היינו בסעיף 33ב.

יואב קיש: אני רוצה להגיד שיש את הנושא של חוק הריכוזיות, שאמרנו שאנחנו רוצים לנסות לפתור אותו.

<אלידור בליטנר: אבל באמת נכון - -

יואב קיש: האם אפשר, וזה הכיוון שאני רוצה ללכת אליו, לכתוב סעיף שאומר: על אף האמור בחוק הריכוזיות סעיף זה לא יחול על ערוץ זעיר?

<אלידור בליטנר: אני מזכירה שהממונה על ההגבלים שהייתה כאן יצאה מנקודת הנחה ואמרה בפירוש שאין החרגת חוק הריכוזיות, לכן לכל הפחות כדי לדון בנושא הזה ראוי שיהיה כאן נציג של ועדת הריכוזיות.

יואב קיש: אנחנו מדברים על משהו ספציפי, אנחנו מדברים על ההחזקה הצולבת של קשת ו-24.

יואב קיש: שם אני לא רוצה שזה ייפול בגלל חוק הריכוזיות.

יואב קיש: האם אני יכול לכתוב בהוראות המעבר - שם נתנו את הנושא של ההחזקה הצולבת – שבנושא ערוץ זעיר ייעודי הוראות נושא חוק הריכוזיות לא יחולו, או משהו כזה?

<אתי בנדלר: אני לא יודעת, בוודאי לא בלי לשמוע את עמדת הממונה.

<אלידור בליטנר: בכל אחד מההקשרים, אני חושבת, נכון להמתין לנציג של ועדת הריכוזיות.

<זיו מאור: בכל מקרה, מאחר שהמונח "בעל רישיון ערוץ ייעודי" מופיע בחוק הריכוזיות והוא מבוטל בחוק הזה, אז יהיה תיקון עקיף בחוק הריכוזיות.

<אלידור בליטנר: נכון, אבל מה שאתה אומר עכשיו הוא תיקון טכני, הוא לא תיקון מהותי.

<אתי בנדלר: אני שמחה.

<אתי בנדלר: אני עוד לא יכולה לבטל את זה, משום שיכול להיות שמי מבעלי הרישיונות יעדיף להישאר עם הרישיון הייעודי שלו.

יואב קיש: ערוץ 24 וקשת ייכנסו לוודאות רגולטורית, אני אומר לכם, דרך החקיקה הזאת למשך תקופת המעבר כל עוד הם מתחייבים על שמירת הרישיון שלהם בנושא התוכן, שזה לא לשדר חדשות ולא זה.

יואב קיש: אם צריך לעשות תיקון עקיף לחוק הריכוזיות בעניין הזה, אנחנו נעשה את זה, כי אין בכוונתי למנוע מהם להמשיך לשדר, נקודה.

יואב קיש: אני מבקש למצוא פתרון ליום ראשון, להגיד לנו: זה מה שצריך לעשות, ואנחנו נעשה.

יואב קיש: תודה רבה, אני נועל את הישיבה.